
Multumiri 


Prezentul volum este rezultatul investigatiilor desfäsurate într-un program 
de cercetare al Institutului National pentru Memoria Exilului Românesc 
(INMER). Interesul manifestat de președintele INMER, Dinu Zamfirescu, si de 
colegii săi faţă de tema reprimării mișcării yoga în ami '80 a permis scoaterea 
la lumină a unui fenomen rămas surprinzător de mult timp în obscuritate. 

Doresc să le mulțumesc lor, dar și multor altor persoane fără a căror 
participare nu ar fi fost posibilă apariţia volumului în forma pe care cititorul 
o are acum în față. Pentru inventarierea și pregătirea documentelor aflate în 
Arhiva Consiliului Naţional pentru Studierea Arhivelor Securităţii (CNSAS) 
am primit asistență timp de circa doi ani de la Direcţia Cercetare, Expoziţii, 
Publicaţii a CNSAS. în anumite momente, conducerea Colegiului CNSAS 
mi-a oferit un ajutor direct. Cu atât mai mult nu aș putea uita contribuţia pe 
cât de generoasă, pe atât de eficientă a ziaristei și practicantei yoga Oltea 
Mutulescu, care a participat la luarea și prelucrarea majorităţii interviurilor. 

în mod special tin să mulţumesc victimelor represiunii din anii '80 care au 
acceptat să își depene cu emoție, precizie și inteligență amintirile reproduse în 
volum. Mărturiile lor formează, în opinia mea, partea cea mai vie, cea mai 
profundă a acestuia. 


Aș adăuga aici că (și) pentru documentele de arhivă am folosit standardul 
ortografic actual. Am reprodus identic punctuatia și abrevierile, corectând 
numai scăpările gramaticale inerente unui material cu caracter intern. Am pus 
între ghilimele citările din documente și nu le-am folosit atunci când notele, 
declaraţiile, rapoartele etc. erau prezentate ca piese distincte. Am eliminat din 
pasajele transcrise elementele nerelevante sau acele referințe care, deși erau 
relevante în context, aduceau atingere vieţii private. 


Capitolul 1 


Yoga în comunism 


„Un om care face cu adevărat yoga este un om care nu se 
mai poate minţi, ca urmare, nu mai poate fi minţit. Acesta 
este motivul pentru care orice stat totalitar se va feri de 
yoga ca dracul de tămâie." 


Mario Vasilescu 


Yoga până în anul 1982. Fereastra 


Ideile și termenul yoga au avut notorietate în România într-o bună măsură 
datorită asocierii lor cu aventura intelectuală a lui Mircea Eliade'. Anii petrecuţi 
de acesta în India, romanul Maitreyi” si, desigur, prestigiosul volum Yoga. 
Nemurire şi libertate” fac parte din realitatea și mitologia culturii române. 
Stalinismul avea să înfrângă pentru mai bine de un deceniu această tradiţie. 
Despre o deschidere publică pentru teoria si practica yoga se poate vorbi abia 
în anii '60. După 1962, 1963 şi 1964, acuzaţia de practici mistice ori spiritualiste 


1. Voi reproduce pentru cititor, în acest volum, definițiile noţiunilor specifice din 
Enciclopedia de filosofie si științe umane (EFSU) publicată în 2004 de Editura 
ALL și Istituto Geografico De Agostini : „Yoga, în gândirea filosofică indiană, se 
referă la o multitudine complexă de tehnici ascetice și de metode de meditaţie 
urmărind eliberarea de durere și dominarea totală a realității. Yoga este în același 
timp numele unuia dintre cele șase sisteme filosofice apărute în aria hinduismului, 
curent dezvoltat pe terenul doctrinei sămkhya (...) si nume al multor școli si 
orientări care doresc refacerea mediului ascetic doctrinar din Yogasutra, tratat 
scris conform tradiţiei lui Patanjali și care a fost reinterpretat atât în sens devotional, 
cât și în sens mistic ori magic" (p. 1188). 

2. Parte a unui proiect literar care cuprinde India și Caietele maharajahului, publicate 
în 1934, și Alchimia asiatică, apărută în 1935. 

3. Această carte a apărut în franceză, în anul 1954. în 1936, Eliade publicase, simultan 
în franceză și română, Yoga. Essai sur les origines de la mystique indienne. 

a încetat să mai trimită oamenii la închisoare. Cărţile salvate au fost scoase la 
suprafaţă, foștii cunoscători au început să vorbească. Dar, și așa, pentru multi 
dintre cei care aveau să-și dedice o parte din viață practicii yoga, desco- 
perirea acestei discipline nu putea fi decât întâmplătoare, rezultatul unei 
improbabile intersecţii de evenimente. Un exemplu între deschizătorii de 
drumuri a fost Nineta Crainici. Absolventă de Conservator, a aflat despre 
tehnicile de respiraţie (pranayama) în urma pierderii vocii, recuperată după 
întâlnirea cu Edward Rosen, profesorul ei particular de canto ce se salvase la 
rândul lui prin yoga. 

Nineta Crainici avea să-și părăsească meseria după ce a descoperit puterea 
de a-i ajuta cu aceste tehnici pe suferinzii de boli respiratorii. A început 
practica în anii '60, în spitalele de pneumologie din ţară si a avut succes. A 
lucrat circa 40 de ani și a reușit să ajute sute de pacienți’. 

Nineta Crainici este doar una dintre persoanele care aveau să-și lege numele 
de practicile yoga în acei ani. Literatura existentă sau documentele de arhivă 
sugerează că pe la sfârșitul anilor '60 si în anii '70 se crease o efervescenţă - 
cât era aceasta posibilă, desigur - în jurul unor teme precum acupunctura, 
alimentația rațională, microbiologia, parapsihologia şi bioritmurile. Yoga era 
asociată cu terapii străvechi, cu sporturi asiatice, cu ultimele rezultate asupra 
câmpului electromagnetic al organismelor. Interesatii fie au fost atraşi de 
exotismul temelor, fie căutau alternative la atmosfera searbădă a acelor ani, 
fie, în sfârșit, aveau sensibilitate la lucrurile esențiale ale înțelepciunii asiatice. 


Prima carte din domeniu apărută în țară după instaurarea comunismului 
poartă titlul Yoga, traducere a lucrării scrise de Asen Milanov si Ivanka 
Borisova. A fost publicată la Editura Stadion, în anul 1972. Disciplina era 
gândită ca sport, nu ca filosofic De altfel, a doua carte, tot cu numele Yoga, 
avea să fie opera halterofilului Lazăr Baroga si a soției sale, Marta Baroga, 
apărută tot la Editura Stadion în 1973. Peste doi ani a ieşit la lumină micul 
volum al lui Ion Vulcănescu, Breviar practic Hatha-Yoga, Editura Ceres, 
Bucureşti. Despre volumul semnat de Carmen Galin si Filaret Ropceanu, Yoga 
pe înțelesul fiecăruia, s-a făcut afirmația că ar fi în realitate o traducere a 
lucrării Yoga pour chacun a lui Philippe de Méric’. 


Cea mai cunoscută carte de yoga a anilor ‘70 îi aparţine lui Nicolae Tufoi, 
Yoga, izvor de sănătate, Editura Junimea, lași, 1979. Faima ei se datorează 


1. Dar nu aceasta este chiar „întâmplarea”, cum o definea Piaget, intersecţia unor 
serii cauzale independente ? 

2. Ilie Tudor, „Destine. Interviu cu Nineta Crainici” (http://www.formula-as.ro/ 
2002/524/destine- 10/destine-3356). 

3. Sorin Mario Vasilescu (http ://www.gnspv.org/voga_in românia__ f138.html). 

probabil și faptului că fizicianul în cauză își vindecase, prin yoga, sechelele 
unei boli de poliomelită. 

Despre căile de promovare a ideilor yoga în acea vreme putem avea o idee 
dintr-un pasaj semnat de doctorul Ilie Th. Riga, pe atunci șefal Catedrei de 
Anatomie din cadrul I.M.F. București, preluat din prefața la volumul lui 
Lazăr și Marta Baroga: „...întâmpin cu entuziasm orice nouă preocupare în 
domeniul dezvoltării multilaterale, fizice și intelectuale a făpturii umane și 
mai ales această carte, ai cărei autori abordează o disciplină controversată și 
nu de puţine ori rău înțeleasă, dar de o mare valoare utilitară - yoga”?. 
Prefatatorul avea grijă să invoce acea „tehnică Yoga epurată de toate imixtiunile 
filosofico-mistice și teologico-mistice" cu care ea era, de altfel, asociată”. 

In concluzie, marile teme ale filosofiei și disciplinei yoga nu puteau fi 
discutate la lumina zilei nici în ceaușism. Cunoscătorii acopereau sensurile 
fundamentale ale yoga cu copertina opacă a disciplinelor fizice. 

Tot în anii '70, în paginile unor reviste precum Știință şi tehnică, România 
pitorească, Flacăra au apărut articole referitoare la medicina alternativă, la 
yoga, la fenomenul Kirilian și la tehnici de investigare a fenomenelor parapsi- 
hologice, considerate cândva pură expresie a sarlataniei. Medicina alternativă 
dăduse câţiva specialiști. Puţini doctori aveau în Bucureşti notorietatea medi- 
cului naturist Valeriu Popa. 

în Capitală au ajuns și maeștri străini. De mai multe ori a venit, în anii '70, 
Suren Goyal. Tinea conferinţe la Clubul Sindicatelor Sanitare, la Casa de 
Cultură pentru relaţiile de prietenie cu străinătatea și la Institutul de Cultură 
Fizică si Sport. A făcut demonstraţii cu public în sala de sport a Liceului „Iosif 
Ranghet" si chiar a fost prezent la televiziune cu un set de exerciţii yoga. 

La Bucureşti a sosit și maestrul Philip Kapleau. Acest american, un cunoscut 
adept al Budismului Zen, a ţinut conferinţe la Asociaţia de Studii Orientale“. 

S-au format și primii instructori yoga români, care au găsit posibilitatea să 
predea disciplina în cadrul unor centre de cultură și case sindicale. între 
aceștia, Nineta Crainici, amintită mai sus, dar și Sorin Mario Vasilescu, 
Gregorian Bivolaru, Virgil Aldulescu, Irina Holdevici, Dania Vasilescu, Virgil 
Maglaviceanu, loan Vulcănescu, conform uneia dintre listele găsite în mate- 
rialele din arhivă.” 


1. Si laureat al Premiului de Stat. Doctorul Ilie Th. Riga a decedat în 1977, ceea ce 
explică de ce nu a fost „capturat” de scandalul Meditatiei Transcendentale. 

2. Lazăr Baroga, Marta Baroga, Yoga, Editura Stadion, Bucureşti, 1973, p. 5. 

3. Ibidem. 

4. Philip Kapleau (1912-2004) s-a născut în New Haven, Connecticut, Statele Unite. 
A devenit maestru al Budismului Zen, tradiţia Sanbo Kyodan. 

5. O parte dintre ei sunt inventariati în voi. 7, f. 42, MT, Arhiva CNSAS. 

Activităţile yoga nu erau apanajul câtorva persoane cu preocupări „ciudate”. 
Se creaseră medii în care circulau informaţii, se primeau și transmiteau 
materiale, aveau loc contacte. încet-încet, se dezvolta o cultură alternativă celei 
promovate de aparatul oficial. Unul dintre cele mai surprinzătoare fenomene, 
care explică parţial și relativa libertate de care s-a bucurat disciplina yoga pentru 
o vreme, a fost curiozitatea unor persoane din straturile de decizie ale regimului 
comunist. Interesatä de puterea tehnicilor orientale s-a arătat a fi, la un moment 
dat, chiar Securitatea. Un document din Arhiva CNSAS, notă a unui informator 
al Securităţii care făcea parte din comunitatea relativ largă a practicantilor de 
exerciţii yoga, informatician interesat de bioritmuri, prieten al doctorului 
acupunctor Constantin Dumitru - cel despre care dădea relaţii -, invoca printre 
altele curiozitatea unor ofiţeri de Securitate pentru disciplinele oculte : 


Prin 1976 (...) [dr. Constantin Dumitru] m-a chemat la Spitalul Militar unde 
lucrează și mi-a prezentat patru ingineri care lucrau în cadrul Securităţii și care 
doreau să mă cunoască. Aceștia mi-au spus, după câteva discuţii comune, că sunt 
de fapt de la Securitate și că doresc să înceapă o serie de cercetări științifice cu 
dublu scop. Cercetările priveau domeniul parapsihologici și ar fi avut ca scop 
lămurirea unor fenomene care puteau duce la descoperiri care puteau fi folosite în 
medicină sau în domeniul apărării. Am acceptat cu entuziasm atât ideea, cât și 
colaborarea. După câteva consultări comune, am hotărât ca pentru cercetările 
acestea să avem sprijinul C.N.S.T. pentru problemele care ar viza medicina și pe 
cel al organelor superioare de securitate pentru problemele care vizau apărarea. 


încercarea a eșuat la C.F.S.N., ne-am lovit de refuzul, înlocuit cu vorbe frumoase, 
al lui lon Mânzatu. Raportul întocmit de cei patru ingineri organelor superioare de 
securitate s-a lovit, de asemenea, de indicatia de a renunţa la astfel de preocupări. 

Deși experienţa pe care o am în domeniul contrainformaţiilor este aproape nulă, 
am convingerea că ignorarea și neglijarea acestor probleme, mai ales în domeniul 
contrainformatiilor, reprezintă o greșeală. Serviciile de informaţii occidentale 
studiază cu multă atenţie aceste probleme si dintr-un articol pe care l-am citit în 
1974 în International Herald Tribune reiesea că CIA cheltuise în anul precedent 
o importantă sumă de bani pentru cercetări în acest domeniu. în Uniunea Sovietică, 
Ungaria, Cehoslovacia, aceste cercetări sunt foarte avansate și am impresia că în 
momentul de faţă se duce o luptă acerbă între marile puteri pentru supremaţia în 
acest domeniu, cu implicaţii directe în domeniul spionajului. Cred că problema 


1. în paginile următoare voi folosi termenii informator sau colaborator în sensul lor 
comun, si nu cel tehnic, al distinctiilor făcute de aparatul de securitate între 
informatori, colaboratori, agenți, persoane de sprijin, rezidenţi şi gazde ale caselor 
de întâlniri (vezi Minai Albu, Informatorul. Studiu asupra colaborării cu Secu- 
ritatea, Polirom, lași, 2008). 

trebuie reconsideratä și stau la dispoziţie oricând pentru amănunte si pentru 
sprijin efectiv în acest domeniu'. 


Una dintre instructoarele de yoga din acei ani, lrina Holdevici, a fost 
angajată să predea tehnici yoga la Casa de Cultură a Ministerului de Interne. 
Exersa cu ofițerii Ministerului de Interne gimnastică yoga, respiraţie și relaxare”, 
în volumul dedicat „Afacerii Meditatiei Transcendentale", Irina Holdevici 
vorbeşte despre Virgil Maglaviceanu, persoană influentă, despre care se spunea 
că ar fi fost ofițer de securitate în garda lui Dej, numit la Serviciul Personal 
al Institutului de Proiectări Carpaţi al Gospodăriei de Partid. Cert e că fusese în 
India, unde îl însoţise pe Tufoi și „fusese sedus de aceste tehnici. A considerat 
că sunt niște lucruri deosebite și a picat în boala asta. Și s-a pasionat”. 

Extinderea în diferite medii a practicilor yoga și a altor discipline ezoterice, 
tolerată de autoritățile comuniste de la mijlocul anilor '60 până în anii '70, 
avea să primească la începutul deceniului IX o lovitură mortală. 


Meditatia Transcendentală. Scandalul 


în anul 1977, cetăţeanul francez de origine română Nicolae Stoian s-a adresat 
Ambasadei R.S. România de la Paris cu propunerea de a prezenta la București 
o disciplină utilă, afirma el, proiectelor de dezvoltare socială preconizate de 
autorităţile de la București: „Ştiinţa Inteligentei Creatoare"*. în nota atașată 
cererii, el explica beneficiile disciplinei în felul următor : 


optimizează utilizarea creierului uman ; 

- ridică nivelul de conștiință al individului ; 

- elimină cauzele directe sau indirecte ale majorităţii bolilor ; 
- întăreşte capacitatea de apărare a statului. 


1. Arhiva CNSAS, dosar I 27449/1, ff. 68-69. 

2. A și lucrat la o teză de doctorat referitoare la relaxare și optimizarea performanţelor 
olimpice. Vezi interviul apărut în volumul semnat de Jela Doina, Cătălin Strat și 
Mihai Albu, Afacerea Meditatiei Transcendentale, Humanitas, București, 2004. 
pp. 69-80. 

3. Ibidem, p. 70. 

4. Datorăm cronologia acestor evenimente istoricilor Jela Doina, Cătălin Strat și 
Mihai Albu, al căror volum de 479 de pagini, Afacerea Meditatiei Transcendentale, 
reflectă încăpăţânarea unei anchete polițiste hotărâte să pătrundă în ungherele cele 
mai bine păzite ale întâmplărilor. 


14 REPRIMAREA MIȘCĂRII YOGA ÎN ANII '80 


Practicarea regulată a Tehnicii Meditatiei Transcendentale, care este aspectul 
practic al Științei Inteligentei Creatoare, ar determina o gândire mai clară și 
mai cuprinzătoare, mai multă creativitate, mai multă eficiență în muncă, un înalt 
grad de conștiinciozitate și responsabilitate socială. Ar ajuta progresul individual 
și cel al societăţii, ar asigura stabilitate, adaptabilitate, integrare și creștere. 


Nicolae Stoian concluziona la finalul acestor argumente că „Ştiinţa Inteli- 
gentei Creatoare trebuie studiată si în România. în acest scop, fiind animat de 
dorința de a-mi ajuta ţara de origine (...) solicit cu respect să sprijiniți 
începerea cursurilor de Știința Inteligentei Creatoare si în România"!. 

Ar fi de notat că Meditatia Transcendentalä (MT), mișcare fondată de către 
Maharishi Mahesh Yogi, constă în practicarea unor tehnici de meditaţie bazate 
pe folosirea mantrelor. Repetarea acestora în minte stopează activitatea gândirii, 
duce la o relaxare profundă, amplifică bucuria fiintärii, vitalitatea si creativi- 
tatea, ajutând astfel practicantul să atingă un nivel mai adânc al conștiinței. 

învăţarea tehnicilor de Meditaţie Transcendentală se face sub supravegherea 
unui instructor. După prezentarea teoretică, urmează o ceremonie în care 
adeptul depune o ofrandă - eventual bani - și primește mantra” care corespunde 
cel mai bine profilului său spiritual. După trei ședințe consecutive desfășurate 
sub îndrumarea maestrului, initiatul poate să mediteze independent. Se fee 
două ședințe de meditaţie de câte 20 de minute pe zi. 

Oare promisiunile unei mai mari eficiente în muncă, a creșterii conștiinciozi- 
tätii și a responsabilitätii sociale să fi determinat Ambasada să înainteze 
propunerea Ministerului Afacerilor Externe, iar pe acesta să ceară avizul 
Ministerului Sănătăţii, primit după ce Academia de Științe Medicale s-a 
exprimat favorabil pe marginea metodei? Ca urmare, MAE a trimis acordul 
său Ambasadei de la Paris. 

în luna decembrie 1977, Nicolae Stoian a ajuns la București si a ţinut primele 
ședințe de Meditaţie Transcendentalä în cadrul Institutului si Spitalului „Gheorghe 
Marinescu”. în paralel, a continuat demersurile pentru extinderea activităţii. 

în luna mai 1978, Oficiul de Relaţii Externe și Studenţi Străini al Minis- 
terului Educaţiei și Cercetării și-a dat acordul scris pentru ţinerea unui curs de 
de meditaţie transcendentală cu participarea a 20 de specialiști. Primul va fi 
susținut în cadrul Institutului de Arhitectură Ion Mincu și al Policlinicii 
Cantacuzino. Stoian a adresat memorii Consiliului Naţional pentru Tehnică și 


1. Jela Doina, Cătălin Strat și Mihai Albu, op.cit., p. 156. 

2. „Termen sanscrit indicând formule rituale și mistice constituite din mai multe 
silabe și având o mare forță evocatoare. Mantrele sunt instrumente de meditaţie (...), 
fiind expresia structurii metafizice a cuvântului divin. Mantra cea mai răspândită 
e constituită din cuvântul OM" (EFȘU, pp. 638-639). 

Tehnologie, Academiei de Științe Social-Politice și altor instituţii pentru a 
primi aprobarea tinerii de noi ședințe dedicate Științei Inteligentei Creatoare. 

Peste circa un an și jumătate, timp în care unii specialiști români făcuseră 
deja primele evaluări asupra tehnicilor Meditatiei Transcendentale, dezbătute 
în cadrul unor instituţii de profil, un memoriu al lui Nicolae Stoian adresat lui 
Nicolae Ceaușescu a ajuns la Cancelaria CC al PCR. Ca urmare, în luna 
noiembrie 1980, Cancelaria a solicitat Ministerului Educaţiei și Cercetării să 
evalueze programul expus de cetățeanul francez. La 8 ianuarie 1981, meto- 
dologia expertizei a fost dezbătută la Institutul de Cercetări Psihologice și 
Pedagogice (ICPP) de către reprezentanţi ai unor structuri de specialitate : 
Virgiliu Radulian, Victor Săhleanu, Constantin Voicu, Valentin Gheorghiu, 
Ion Ciofu, Irina Holdevici, Constantin Chiaburu, în prezenţa soţilor Nicolae 
si Murielle Stoian. Expertiza se va desfășura între 13 si 17 ianuarie 1981 în 
patru ședințe demonstrative, cu participarea a 23 de cercetători ai ICPP si a 
unui număr de intelectuali din afara Institutului. La 21 ianuarie 1981, minis- 
trii-adjuncti Petre Constantin și Marin Rădoi au hotărât, având în faţă si 
concluziile expertizei, oprirea activităţilor de meditaţie transcendentală si au 
comunicat CC al PCR măsura luată. 

La începutul anului 1982 au apărut primele semne ale furtunii ce avea să 
izbucnească în curând. Virgiliu Radulian a fost denunţat, printr-o anonimă, de 
„organizarea unor ritualuri religioase și sectante în interiorul institutului”?. 
Pentru Patrie, revista Ministerului de Interne, a început publicarea, în luna 
februarie 1982, în trei episoade, a serialului „Pavajul cu bune intenţii”, o 
campanie de acuze la adresa participanţilor la Meditatia Transcendentală (MT). 

La 26 martie 1982, Şeful Secţiei de Propagandă a Comitetului Municipal 
de Partid, Nicolae Croitoru, a condus ședința organizaţiei de bază a ICPP, în 
cadrul căreia a cerut sancţionarea celor implicaţi în MT. Organizaţia de bază 
a dat un vot negativ. La 5 aprilie 1982, ministrul Educaţiei și învăţământului, 
Aneta Spornic, a semnat ordinul de destituire a directorilor ICPP, Virgiliu 
Radulian și Iulian Nica. în ședința Comitetului Politic Executiv din 27 aprilie 
1982, Nicolae Ceaușescu a cerut destituirea Anetei Spornic și desfiinţarea 
Institutului de Cercetări Psihologice și Pedagogie. La 28 aprilie 1982, orga- 
nizatia de bază a PCR din ICPP a fost desființată, 23 de participanţi la MT au 
fost excluși din partid, iar contractul de muncă a 25 de angajaţi prinși în 
activităţile Meditatiei Transcendentale a fost desfăcut. Tot în luna mai, aceeași 
soartă au avut-o importante personalităţi ale vieţii culturale : scriitorul Marin 


1. Jela Doina, Cătălin Strat și Mihai Albu, op.cit., p. 376. 
2. Ibidem, p. 377. 

Sorescu, sculptorul Ovidiu Maitec, filosoful Mihai Sora ș.a. Comitetul Central 
al PCR a hotărât, la 21 mai 1982, destituirea din funcţii a unor cadre de partid 
și guvern: lanoș Fazekas, Cornelia Filipas, Ion Ioniță, Nicolae Iosif, Marin 
Rădoi, Aneta Spornic și Ilie Verdeț. 

Importanţa numelor care au suportat mânia conducerii PCR a tulburat 
opinia publică. Dar atinsi de evenimente au fost toţi cei care au participat 
într-un fel sau altul la Meditaţia Transcendentală. Toţi au fost dati afară din 
serviciu și trimiși să facă o muncă sub calificarea lor, iar membrii de partid au 
fost excluși din PCR. 


Necunoscută atât victimelor, cât și opiniei publice, căci reprezenta o decizie 
internă, strict secretă, a Departamentului Securităţii Statului, aprobată de 
însuși Ministrul Secretar de Stat al Ministerului de Interne, Tudor Postelnicu, 
rămânea adoptarea unui program de măsuri de o maximă severitate în scopul 
prevenirii și contracarării „activităţii ostile desfășurate împotriva ţării noastre 
sub acoperirea sectei Meditatia Transcendentalä"”. 

Documentul prezenta situaţia creată ca expresie a „intensificării si diversi- 
ficării activităţii dușmănoase îndreptate împotriva R.S. România de serviciile 
de spionaj si organizaţiile reacționare din străinătate [acţionând] în ţara noastră 
sub acoperirea sectei Meditatia Transcendentală ale cărui ritual și practică 
oferă condiţii optime pentru desfășurarea unor acţiuni de spionaj-trădare. în 
acest scop, agenţi de spionaj, emisari ai sectei, veniţi în ţară ca turiști și 
vizitatori la rude, au propagat preceptele Meditatiei Transcendentale sub masca 
unei metode moderne de refacere fizică și intelectuală și au racolat la activitatea 
sectantă, pe bază de angajament scris, cetăţeni români din diverse domenii de 
activitate, cu precădere intelectuali, studenţi și elevi". 


Totuși, nici unul dintre participanţii la Meditatia Transcendentală, nici 
măcar Nicolae Stoian și soţia sa, nu a fost acuzat oficial de a fi fost spion, de 
a fi primit sau predat secrete de stat. Acest lucru nu pare să fi ridicat întrebări 
asupra coerentei instituţiilor. Relevant era faptul că, atribuind celor implicaţi 
asemenea etichete, se motiva folosirea unor mijloace de supraveghere consi- 
derabile. Astfel, printre măsurile generale, programul prevedea : 


e Unităţile centrale și teritoriale de securitate, potrivit competenţelor, vor 
intensifica activitatea informativ-operativă pentru identificarea persoanelor care 
vor încerca să propage preceptele Meditatiei Transcendentale ori să adere la 


1. Arhiva CNSAS, dosar 1559, voi. 3, # 83-90. 

această sectă și vor acţiona cu toată fermitatea în vederea neutralizärii lor. în 
cadrul acestor măsuri : 


a) vor informa organele de partid și pe conducătorii organizaţiilor socialiste cu 
privire la activitatea sectantă a persoanelor identificate, pentru a lua măsuri de 
competenţa lor ; 

b) persoanele care au aderat la sectă vor fi supravegheate informativ pentru a 
stabili : modul în care au fost respectate prevederile legale privind relaţiile cu 
străinii și apărarea secretului de stat; cum s-a realizat racolarea și mantra 
primită; dacă activitatea sectantă a servit ca acoperire pentru acţiuni de 
spionaj, trădare sau alte forme de activitate ostilă statului; dacă în urma 
acţiunilor de prevenire întreprinse s-a renunţat definitiv la activitatea sectantă 
ori se impune să fie luate în continuare măsuri pentru a le determina să renunţe 
definitiv la această activitate și pentru destrămarea anturajelor formate ; 

c) în cazul în care, în scop de prevenire, se impune audierea unor persoane din 
categoria celor mai de mai sus, care întretin relaţii cu străini, au rude și relații 
în exterior, au fost în străinătate în interes oficial sau particular ori sunt 
deţinătoare de secrete de stat, această măsură se va lua cu participarea unui 
ofițer de la compartimentul de contraspionaj. 

Termen: permanent. 
Răspund : șefii unităţilor centrale și teritoriale de securitate. 


e Persoanele cunoscute că au sprijinit emisarii sectei ori s-au aflat sub o 
puternică influenţă a acestora vor fi urmărite informativ până se va stabili cu 
certitudine că au încetat definitiv activitatea sectantă și pentru a se cunoaște în 
profunzime substratul subversiv al acţiunilor întreprinse sub această acoperire. 

Termen: permanent. 

Răspund : șefii unităţilor centrale și teritoriale de securitate. 


e Reţeaua informativă din mediile vizate de Meditatia Transcendentală pentru 
recrutarea de aderenti - în special din sectoarele de învățământ, artă, cultură, 
medicină, institute de proiectare și cercetări, în cercurile yoga și în rândul 
persoanelor cu preocupări parapsihologice, francmasonice ori cu tendinţe mistice 
orientale - va fi dirijată să semnaleze orice preocupări de legătură cu secta și cu 
emisari ai acesteia sau de propagare și practicare a acestei activităţi sectante în 
ţara noastră. 

în același timp, potenţialul informativ va fi completat cu noi surse recrutate 
dintre persoanele care au aderat la sectă ori cu posibilităţi de informare în rândul 
acestora. 

Termen: permanent. 

Răspund : șefii unităţilor centrale și teritoriale de securitate. 


* In cadrul activităţii informativ-operative pe linia acţiunilor , ALFA", , ATLAS", 
» RUTIERUL", „OCEANUL! si a „Programului de măsuri pentru prevenirea și 

contracararea acţiunilor dușmănoase desfășurate împotriva ţării noastre sub acope- 
rire religioasă”, se va urmări și obţinerea de date și informaţii privind acţiuni ale 
»Meditatiei Transcendentale" asupra unor cetăţeni români, în ţară și străinătate, 
ori preocupări de a crea și folosi canale de legătură cu centrale din străinătate ale 
acestei secte. 

Termen: permanent. 


Răspund : șefii unităţilor centrale și teritoriale de securitate. 


* în procesul supravegherii informative a străinilor - turiști, vizitatori la rude, 
specialiști și comercianţi - și a cetăţenilor români rezidenţi în străinătate, în 
special a celor din SUA, Anglia, Elveţia, Franţa, R.F.G., Canada, Spania și 
Grecia, unde secta dispune de centre puternice, se va urmări identificarea emi- 
sarilor trimiși cu sarcini în ţara noastră și a cadrelor și agenţilor de spionaj care 
acţionează sub acoperirea Meditatiei Transcendentale. 

Termen: permanent. 

Răspund : șefii unităţilor centrale și teritoriale de securitate. 


Există mai multe tipuri de măsuri speciale, iar dintre ele voi reproduce doar 
câteva a căror relevanţă în context merită subliniată. 


e Direcţia I și compartimentele corespondente din inspectorate : 

a) intensifică activitatea informativ-operativă pentru depistarea și neutralizarea 
emisarilor sectei și a persoanelor care au aderat la Meditatia Transcendentală, 
în rândul categoriilor vizate de această sectă - în special din sectoarele de 
învățământ, artă, cultură, medicină, psihologie și dintre persoanele cu preocupări 
de parapsihologic, yoga și mistico-religioase, al legionarilor etc. (...); 

c) în cadrul activităţii de profil în obiectivele în răspundere unde există persoane 
demascate ori sancţionate pentru aderare la Meditatia Transcendentalä, se va 
urmări permanent reacţia lor la măsurile luate și dacă au încetat definitiv orice 
preocupare sectantă. 

d) în colaborare cu alte unităţi, asigură publicarea în presa centrală și locală 
de materiale care să demaște activitatea sectei Meditatia Transcendentalä si 
a persoanelor care au sprijinit ori promovat activ proliferarea perceptelor 
sectante. 

Termen: permanent (...). 


e Direcţia a III-a și compartimentele corespondente din interior : 

c) intensifică supravegherea și urmărirea informativă a diplomaților, ziariştilor, 
doctoranzilor, reprezentanţilor de firme comerciale și turistice, a altor străini 
suspecți că sunt cadre și agenţi de spionaj si a legăturilor acestora din rândul 
cetăţenilor români, în special în spaţiile american, englez, elveţian, vest-german, 
canadian, francez, indian, spaniol, grec și altele, unde Meditatia Transcendentală 
are centre puternice, pentru a cunoaște la timp dacă există preocupări pe linia 

acestei activitäti sectante ori de a culege informatii cu privire la mäsurile luate 
pentru curmarea si demascarea ei ; 

d) în cadrul activitätii de supraveghere informativä pe linii de muncä si obiectivele 
date în răspundere, se va urmări identificarea emisarilor Meditatiei Transcen- 
dentale și a cetăţenilor români cu preocupări de a practica ori prolifera 
preceptele acestei secte, se vor prelucra în mod prioritar elementele suspecte 
de spionaj-trădare şi se vor comunica unităților de profil datele și informaţiile 
de competenţa acestora (...). 


e Direcţia a IV-a și compartimentele corespondente din interior: 

a) organizează supravegherea și urmărirea informativă a persoanelor din obiecti- 
vele date în răspundere și membrii familiilor acestora care au aderat la 
Meditatia Transcendentală și iau măsuri ferme care să ducă la curmarea 
oricăror preocupări de această natură (...). 


Așa cum am văzut, în luna aprilie 1982, interdicţia privind tehnicile aduse 
în ţară de Nicolae Stoian a fost extinsă de Securitate la „yoga ori alte ritualuri 
de inspiraţie orientală”. în luna august 1982 a fost adoptat de către Biroul 
Comitetului Executiv al Consiliului Naţional pentru Educaţie Fizică și Sport un 
document care diversifica restricţiile, inspirând reprimarea „activităţilor anarhice 
tip meditaţie transcendentală” mult timp după valul punitiv din 1982. 


Hotărârea nr. 1253 din 27 august 1982, a Biroului Comitetului 
Executiv al Consiliului Naţional pentru Educaţie Fizică și Sport 


Văzând concluziile colectivului de specialiști din CNEFS și organizaţiile cu 
atribuţii privind conţinutul activităţii lor din ţara noastră ; 

Analizând măsurile propuse pentru prevenirea unor practici dăunătoare acti- 
vitätii sportive ; 

Biroul Comitetului Executiv al Consiliului Naţional pentru Educaţie Fizică 
și Sport 


Hotäräste: 


- Se interzice organizarea și funcţionarea oricăror forme de yoga si karate, pe 
lângă sau în cadrul cluburilor și asociaţiilor sportive sau a altor unităţi, 
indiferent de apartenenţă ; 

- Secţiile Consiliului National pentru Educaţie Fizică și Sport, Consiliile teri- 
toriale ale mișcării sportive, cluburile asociaţiilor sportive, organizaţiile cu 
atribuţii în mișcarea sportivă răspund de aducerea la îndeplinire a prevederilor 
prezentei hotărâri (...). 


20 REPRIMAREA MIŞCĂRII YOGA ÎN ANII '80 


Cap. LX - Amenajarea și întreţinerea bazelor sportive şcolare 

(...) Se interzice cu desăvârşire punerea la dispoziţie a sălilor de educaţie 
fizică pentru alte grupări sportive, care desfășoară activități interzise, de genul : 
BUDO, KARATE, YOGA. 


Cercurile de yoga fuseseră de fapt desfiinţate după lansarea campaniei din 
publicaţia oficială Pentru Patrie. 

La 6 octombrie 1982, Nicolae Stoian a fost condamnat de Judecătoria 
Sectorului I Bucureşti la cinci ani de închisoare, iar soția sa, Murielle 
Stoian, la trei ani, pentru săvârșirea infracţiunii de înșelăciune. Constantin 
Chiaburu, acuzat de complicitate la infracțiunea amintită, a căpătat trei ani 
de închisoare, iar Valeriu Bărbulescu, inspectorul de la Ministerul Educa- 
tiei si învățământului, cel care semnase prima aprobare de intrare a sträini- 
lor într-o instituţie de stat, va fi condamnat la un an de închisoare pentru 
abuz în serviciu contra intereselor obşteşti. Pedepsele vor fi amnistiate apoi 
prin decret. 

în urma discursului din luna ianuarie 1983, ţinut în faţa Congresului 
american, președintele Statelor Unite a criticat persecutarea oamenilor de 
Știință din România. Urmarea va fi o relaxare a condiţiilor de muncă pentru 
specialiștii trimiși, în urma participării la ședințele Meditatiei Transcendentale, 
în locuri cu totul improprii”. 

în ultimii ani de dinaintea căderii regimului comunist, o parte dintre 
personalităţile victime ale participării la ședințele MT își vor relua activita- 
tea şi oportunităţile profesionale, vor putea publica şi chiar li se va permite 
să plece din nou în străinătate. Meditatia Transcendentală fusese o simplă 
întâmplare nefericită în viaţa lor si, desigur, Securitatea realizase la rândul ei 
acest lucru. Foarte posibil, instituţiile poliţiei politice din România au încercat 
să exploateze în folosul propriu șocul prin care au trecut artiști, oameni de 
Știință și cultură relativ integrați în sistem, ajunși peste noapte în poziţie de 
marginali. Câţi dintre aceștia au cedat și au devenit colaboratori ai Securităţii 
în acest context? Un răspuns la această întrebare va fi posibil numai în urma 
cercetării arhivelor Securităţii. Având în vedere actuala situaţie a arhivelor și 
a politicii SRI, SIE și CNSAS, accesul la informaţii pare să aibă, în următorii 
ani, puţine şanse. 


1. Arhiva CNSAS, „Meditaţia transcendentală”, Dosar nr. 10949, vol. 8, f. 48. 
2. Doina Jela, Cătălin Strat și Mihai Albu, op.cit., p. 384. 


YOGA ÎN COMUNISM 21 


Meditatia Transcendentalä. Vitrina 


Din diferite motive, toate perfect de înteles, s-a vorbit mult despre actiunile 
represive din anii 1981-1982. Măsurile luate de Partid si Securitate afectaseră 
o mulțime de oameni și loviseră instituţii. în special prinderea în malaxorul 
represiunii a unor artiști cunoscuţi precum Marin Sorescu (demis de la revista 
Ramuri), a unor reputați oameni de știință (Stefan Milcu decade din funcţia de 
vicepreședinte al Academiei, Victor Săhleanu este demis și, din poziţia de 
director al Centrului de Antropologie, ajunge simplu medic) ori desfiinţarea 
Institutului de Cercetări Psihologice și Pedagogice au tulburat mediile pro- 
fesionale. Măsurile luate erau mult prea aspre în raport cu natura a ceea ce 
se imputa. 


Scandalul oferise simultan spectacol și mister. La 14 mai 1982, trei impor- 
tante cotidiene, Le Monde, Le Matin si Le Quotidien de Paris, au prezentat 
cititorului francez „afacerea meditatiei transcendentale"!. La 21 mai 1982, la 
Europa Liberă au fost transmise comentariile lui Vlad Georgescu și ale 
Monicăi Lovinescu care au promovat teza unei acţiuni îndreptate împotriva 
intelectualităţii, enunțată deja în presa franceză. De altfel, postul de radio 
Europa Liberă ajucat funcţia de releu pentru mediile internaţionale. Legăturile 
intelectual-profesionale ale celor intraţi în „povestea Meditaţiei” au avut un 
rol hotărâtor asupra interpretării evenimentelor de la București. Urmând 
informaţia accesibilă atunci și propriile politici de încurajare a intelectualilor 
de vizibilitate care nu aderaseră cu arme și bagaje la tabăra propagandiștilor 
comunismului, Europa Liberă a insistat asupra interpretării evenimentelor în 
termenii unei ofensive anticulturale. 


Atunci, ca și astăzi, pentru opinia publică, „Afacerea Meditatiei Transcen- 
dentale” revine, în esenţă, la pedepsirea în 1982 a unui număr ce intelectuali 
cunoscuţi, eventual, la căderea în dizgrație a unor activiști PCR în contextul 
întâmplărilor mai mult sau mai puţin neclare ce au precedat acţiunile represive. 
Această opinie este reprodusă de Monica Lovinescu în Jurnalul său: „la 
București, se crede că a fost o capcană a Securităţii; scopul: o lecţie dată 
intelectualilor pentru a arăta că e inutil să viseze la modelul polonez..."?. 

Perceperea întâmplărilor nu s-a schimbat, cum spuneam, nici după 1990. 
Câteva documente importante datând din 1982, scoase la lumină de ziarul 
România liberă în anul 2002 au fost puse sub titlul: „Securitatea împotriva 


1. Doina Jela, Cătălin Strat si Mihai Albu, op.cit., pp. 382-383. 
2. Monica Lovinescu, Jurnal. 1981-1984, Humanitas, București, 2002, p. 9. 


22 REPRIMAREA MIŞCĂRII YOGA ÎN ANII '80 


intelectualităţii”!. Chiar și cartea istoricilor Doina Jela, Cătălin Strat și Mihai 
Albu, rezultată din cercetarea sistematică (și) a datelor aflate în Arhiva 
CNSAS, cea mai amplă cercetare a fenomenului, a urmat aceeași paradigmă”, 
în acest volum, cronologia evenimentelor Meditatiei Transcendentale este 
plasată între vara anului 1977, când Nicolae Stoian s-a adresat Ambasadei 
R.S. România de la Paris, și 28 noiembrie 1983, data la care una dintre 
persoanele afectate, Grigore Nicola, adresa un memoriu președintelui MAN, 
reclamând încălcarea drepturilor sale fundamentale”. Ultimul material considerat 
relevant pentru caz, publicat în anexa volumului, are datat 17 noiembrie 1984. 
Autorii și-au bazat interpretarea pe interviurile cu personalităţile culturale și 
câţiva lideri de partid - care au suportat schimbări de funcţii ori au stat câteva 
luni fără serviciu - si pe o listă cuprinzătoare de documente. 

Deşi volumul repetă de câteva ori ideea conspirației împotriva intelectualilor, 
în momentul enuntärii concluziei, cei trei istorici par de acord că nu există 
probe suficiente care să confirme ipoteza“. Impresia finală nu poate fi decât 
confuză : 


indiferent dacă scandalul MT a pornit de la Nicolae Ceaușescu, pus la curent 
în timpul unei vizite în străinătate că România se află printre ţările practicând 
cu cel mai mare zel metode necorespunzătoare ideologic de relaxare si trăgând 
la răspundere Securitatea, cerându-i să raporteze și să acţioneze, ceea ce nu s-a 
confirmat prin nici un document și nici o mărturie directă. Si indiferent dacă 
Securitatea, preventiv, a fabricat din piese disparate, obținute cu mijloacele de 
rutină ale instituţiei, acest scandal, incitând la represalii, ceea ce pare evident. 
Si într-o ipoteză, si în cealaltă, totul s-a ţesut și a crescut încet-încet prin 
lucrarea acestei stupiditäti servile, inconștientă de sine și având drept unică 
aspirație păstrarea privilegiilor, mai mici sau mai mari, ale micului sau marelui 


1. „Acţiunea Meditatia Transcendentală. Planul de măsuri pentru prevenirea si contra- 
cararea activităţii ostile desfășurate împotriva ţării noastre sub acoperirea sectei 
Meditaţia Transcendentalä" și „Acţiunea Meditatia Transcendentală. Raport cu 
privire la concluziile desprinse în spiritul indicaţiilor conducerii partidului de a se 
reanaliza si aprofunda problemele privind extinderea sectei Meditatia Transcen- 
dentală în ţara noastră”, România liberă, marţi, 18 iunie 2002. 

2. Doina Jela, Cătălin Strat și Mihai Albu, op.cit. 

3. „Cronologia evenimentelor”, în Doina Jela, Cătălin Strat și Mihai Albu, op.cit., 
pp. 373-387. 

4. „Am întreprins sute de ore de interviuri și anchete, am împărţit ciubucuri și 
zâmbete ca să obţinem documente, am scotocit arhive și am buchisit stenograme, 
am scris aproape cinci sute de pagini pentru a ajunge la concluzia că nu există nici 
un vinovat?” (ibidem, p. 367). 

funcţionar al sistemului, stabil acum și neclintit, întrucât covârsitoarea majo- 
n Li i A x r À n 5 
ritate a populației respecta limitele impuse, ignorând alternativele 


în ciuda a ceea ce spune citatul anterior, care nu e singular, volumul, în 
ansamblu, plăteşte propriul tribut ideii populare a vastului complot antiinte- 
lectual : „Afacerea MT" este într-adevăr cea mai importantă afacere de acest fel 
(deşi nu singura) din ultimul deceniu al comunismului românesc si una dintre 
cele mai importante ale întregii perioade, prin acest aspect extrem de semnificativ : 
ea are drept victime în exclusivitate intelectuali. (Din aceleaşi documente prezen- 
tate în capitolul precedent vedem că în MT a intrat un singur muncitor.) Ne-am 
putea pune întrebarea de ce. Si putem avansa o presupunere : cum comunismul 
este o maladie intelectuală, singurii potențiali eretici autentici, singurii capabili să 
o pună în discuție îndoindu-se, deformând dogma sau chiar trădând-o, ba chiar 
înarmând masele cu arme ideologice periculoase, prin urmare, singurii care tre- 
buie pedepsiţi „părintește” sunt intelectualii. Muncitorii din Valea Jiului în 1977 
și cei de la Brașov în 1987 au pus mult mai tare în primejdie regimul politic de 
la București și, în mod sigur, știau ce fiiceau. La fel cum procedaseră cu mai 
mult de un deceniu în urmă ţăranii refractari la colectivizare. Dar muncitorii 
și ţăranii, deși nu sunt imuni ei înșiși la contaminarea ideologică, nu servesc 
ideologia ca agenţi de contaminare. Ei se pot împotrivi, devenind dușmani, 
caz în care sunt înlăturați, uciși, azvârliti în închisori înspăimântați. Ei pot fi 
constrânși să mimeze adeziunea însușindu-și mecanic un număr de termeni și 
atitudini din codul dogmei și atunci sunt cooptați, admiși ca aliaţi. Singurii 
despre care se poate vorbi în termeni de fidelitate și erezie sunt intelectualii...". 

Greu poţi găsi o atât de fidelă aderare la viziunea care face din intelec- 
tualitate groparul comunismului. Mulţi autori consideră teza o mitologie - 
eventual, ideologie - dezmintitä de faptele istorice. Un argument imediat ar fi 
evenimentele din Polonia din anii '80, cu rol decisiv pentru prăbușirea din 
interior a sistemului sovietic, în care intelectualii au avut rolul nobil, dar 
limitat de asistenţi. Totuși, la câtva timp, Raportul Comisiei Prezidenţiale pentru 
Analiza Dictaturii Comuniste în România avea să preia, în legătură cu fenomenul 
„Meditaţiei Transcendentale", interpretarea volumului apărut la Humanitas : 
„Organizarea primelor mari procese-spectacol staliniste, care își găsesc ulterior 
corespondent în prigoana publică îndreptată împotriva intelectualilor în anii 1980 
sub pretextul participării la activitatea unei inventate secte a „mișcării transcen- 
dentale”, nu a avut numai menirea să pedepsească, ci și să intimideze”?. 


1. Ibidem, pp. 369-370. 
2. Comisia Prezidenţială pentru Analiza Dictaturii Comuniste în România, Raport 
final, Humanitas, București, 2007. 

în volumul Banalitatea răului. O istorie a Securității din perioada 1949-1989, 
Marius Oprea, membru al Comisiei Prezidenţiale, se referise și el anterior la 
Meditatia Transcendentalä pentru a pune în evidenţă rolul maiorului CIE 
Ristea Priboi în acest proces ,de pe urma cärora au avut de suferit peste 300 
de intelectuali, ca și prestigioase instituţii de cultură si cercetare din România”. 

Deși datele existente nu pot demonstra existența unui complot împotriva 
intelectualilor regizat prin intermediul Meditatiei Transcendentale, ele nici 
nu-l exclud. La nivelul actual al informaţiilor, este preferabil ca tema „ce 
anume explică apariţia și evoluţia MT" să lase locul unei analize mai atente a 
„ceea ce a fost fenomenul MT". Pentru perspectiva Securităţii asupra feno- 
menului MT, sursa de plecare rămâne Dosarul Meditatiei Transcendentale 
aflat în Arhiva CNSAS. Or, acest dosar spune ceva esenţial în plus față de 
explicaţiile istoricilor Doina Jela, Cătălin Strat și Mihai Albu’. Pentru Secu- 
ritate, MT desemna „linia grupărilor anarhice Mediatia Transcendentală". Ea 
dăduse acest titlu unui mănunchi de adepți yoga de care s-a ocupat până în 
luna decembrie 1989, când a căzut regimul Ceauşescu. Paradoxal, cu vagi 
excepții, volumul istoricilor dedicat fenomenului Meditaţiei Transcendentale 
nu face referiri la „membrii grupărilor anarhice Mediatia Transcendentală" 
care au suferit cel mai mult pe urma represiunii. Volumul apărut la Humanitas 
focalizează interesul asupra unor persoane care ocupau, de fapt, din perspectiva 
organelor represive care se referă explicit la ele, doar un loc marginal. 


Aceste observații asupra diferenței dintre impresia opiniei publice, promo- 
vatä si de istoricii care s-au ocupat de subiect, si ceea ce a fost represiunea 
Meditatiei Transcendentale, fenomen întins - e bine de repetat - până în zilele 
lui decembrie 1989, nu cer prea mult efort de investigație si interpretare din 
partea cercetătorului. Ele sunt susținute cât se poate de ferm de documentele 
Securității. Astfel, tabelul întocmit în anul 1987 de Departamentul Securității 
Statului cu persoanele adepte ale Meditatiei Transcendentale cuprinde la rubrica 
de observații date care explică interesul Securității pentru cei investigați’. Relevante 
nu erau pozițiile acestora în viața institutional-culturalä, ci vechile obsesii 
polițienești : atitudinea față de orânduirea socialistă, dacă au fost în străinătate, 
eventual, simpatiile legionare ale familiei sau rude în afara ţării, condamnări, 
identitatea naţională, suspectarea de evaziune, atitudinile religioase. Despre 
Albulescu Petru, preot, se spune: este mistic. Pictorul Dumitrescu Sorin se 


= 


. Acronim pentru Centrul de Informaţii Externe. 

2. Gabriel Andreescu, „De la Meditatia Transcendentalä la Gregorian Bivolaru”, 
Timpul, nr. 2006. 

3. Nr. 360/00349,1987, Arhiva CNSAS, „Meditaţia transcendentalä", Dosar nr. 10949, 

vol. 7, ff 1-41. 

bucură doar de următoarea notație : „Studii în Belgia, RFG si Franţa”. Mihail 
Golu „și-a făcut studiile în URSS ; a avut legături cu un ziarist francez în 1955. 
în 1973-1974 a fost la specializare în SUA". La Marin Sorescu nu apare nici 
un comentariu, la Andrei Gabriel Pleșu: în „1975-1977 a studiat în RFG, 
având bursă Humboldt; călătorește des în străinătate”. Medicului Aurel 
Romilă i se notează călătoriile în Occident și specializarea în Suedia”. Despre 
Victor Săhleanu : „A făcut parte din org. PNT-tineret. A făcut deplasări în 
Occident. Cei doi copii ai săi au cerut să emigreze în străinătate”. 

O prezentare ceva mai amplă o are Sora Mihai: ,Simpatizant legionar', 
legături cu C-tin Noica, Eugen Ionescu. în 1959 era suspect că răspândește 
materiale subversive. 1939-1942 și-a făcut studiile în Franţa. Are un fiu rămas 
ilegal în Franţa ; soţia și fiica stabilite în RFG. A călătorit mult în Occident”. 
Există doar două nume despre care se adaugă nota că ar fi periculoase pentru 
regim. Unul, Cocoș Ștefan, a fost „arestat pentru răspândire de știri false ; 
autor de manifestări anticomuniste ; simpatizant legionar”. Al doilea este 
Gregorian Bivolaru : „Instructor yoga cunoscut cu manifestări ostile. Arestat. 
Lucrat prin DUI de SMB-ind. 130". 

în Dosarul Meditatiei Transcendentale apar multe alte detalii asemănătoare 
ce arată aplicarea de către Securitate a grilei sale clasice pentru evaluarea 
„dușmanilor socialismului”, care nu făcea din intelectuali o categorie „privi- 
legiată”. Mai mult decât orice altceva însă, „Nota de analiză pe linia grupărilor 
anarhice Meditatia transcendentalä" semnată în luna aprilie 1989 de colonelul 
Raţiu Gheorghe, șeful Direcţiei I a Departamentului Securităţii Statului, 
clarifică cine erau principalele persoane vizate de Direcţia I „pe linia grupă- 
rilor anarhice Mediatia transcendentalä" și care a fost modul de acţiune al 
Securităţii pentru reprimarea lor”. Nota sintetiza circa opt ani de supraveghere 
a persoanelor care au aderat la Meditatia Transcendentală, arătând că, dintr-un 
număr initial de 366 de „elemente”, în acel moment se aflau în preocuparea 
diferitelor unităţi de securitate, pentru a fi lucrate după principiul muncii, în 
obiective și probleme, un număr de 362: 191 la Securitatea municipiului 
Bucureşti ; 11 la Direcţia 1; 30 la Direcţia a Il-a ; 26 la Direcţia a ni-a; 24 la 


1. Notaţiile privindu-l pe Mihai Sora arată si ele relativitatea informaţiilor, notatilor 
și obsesiilor Securităţii. Căci Sora a fost om de stânga. Asocierea lui cu Noica, de 
exemplu, simpatizant legionar într-un moment al vieţii sale, nu are nici o relevanță 
pentru simpatiile ideologice ale lui Mihai Sora. 

2. „S-a acţionat pentru compromitere, destrămarea anturajelor și identificarea faptelor 
de drept comun" (document al Ministerului de Interne, Departamentul Securităţii 
Statului, Direcţia I, nr. 141/DG/0051036 din aprilie 1989). 

Direcţia a IV-a ; 31 în atenţia unor securitäti judeţene ; 49 plecate în străinătate, 
au decedat sau nu au fost luate în atenție’. 

Sintetizez în rândurile următoare acest relevant document. 

Conform informațiilor obținute în ultima perioadă, majoritatea, scria col. 
Rațiu Gheorghe, au renunțat la asemenea preocupări, adoptă o atitudine 
rezervată, caută să se reabiliteze, exprimă regretul pentru activitatea desfä- 
suratä. Există însă „elemente de vârf si cu influență", în mod deosebit Bivolaru 
Gregorian, Chiaburu Constantin si Brodeală Natalia din Bucureşti, Mârtz 
Eugen din Bacău si Catrina Nicolae din Piteşti. Aceștia și-au reluat activitatea 
şi au constituit grupări care acționează independent, racolând noi adepți. Cea 
mai activă este gruparea condusă de Bivolaru Gregorian, care cuprinde 32 de 
persoane și acționează după principiul unei depline conspirativitäti. Gruparea 
are ramificații în Bacău si Piteşti, precum si un sistem de legătură cu străină- 
tatea în curs de clarificare. 

Despre Bivolaru Gregorian, cercetat în 1989 în urma unui dosar de urmă- 
rire informativă realizat de Securitatea municipiului Bucureşti, documentul 
aminteşte că a fost condamnat de mai multe ori pentru fapte de drept comun : 
răspândirea de materiale obscene, practicarea fără drept a unei profesii si 
difuzarea unor publicații fără autorizație. Ultima condamnare, la 1 an si 6 luni 
de închisoare corecțională, datorată evadării din arest, s-a terminat la 17 
octombrie 1985. în ciuda repetatelor pedepse, după eliberarea din detenție, a 
continuat să desfășoare activitatea în mod clandestin pe linia Meditatiei 
Transcendentale, cu accent pe latura erotică - tantra yoga’. întrucât aceasta ar 


1. Nu e clar de ce au fost scoase de sub urmărire patru dintre persoanele implicate în 
Meditatia Transcendentală. S-a intenționat ca lista să fie riguroasă, de vreme ce au 
fost luaţi în calcul si decedați. Să fi devenit oare cei patru agenți activi sau 
acoperiți ai Securităţii ? Să spună cumva cariera postrevolutionarä a unora dintre 
victimele Meditatiei Transcendentale ceva în acest sens? 

2. „Tantrismul este o mişcare filosofică si religioasă indiană cu caracter ezoteric, 
apărută între secolele IV-V si care influențează, începând cu secolul al VI-lea, 
hinduismul, jainismul şi budismul (cunoscută sub numele şcolii denumite «Vehiculul 
de diamante» (...). Termenul «antrism» derivă din sanscritul tantra (țesătură si, prin 
analogie, text sacru), care se referă la cărțile sacre ale șivaismului și visnuismului. 
Tantrismul dă formă unui ansamblu de tradiții si rituri, în parte autohtone, rămase 
exterioare vedismului si brahmanismului, si în parte legate de posibilele influențe 
gnostice si mistice de proveniență occidentală. Elementul care încheagă multiforma 
fizionomie a tantrismului provine din rolul central al invocării puterilor magice 
supranaturale si al uniunii mistice, implicate în relația instituită chiar înainte de 
crearea universului în spațiul virtual al unui androgin absolut, între principiile care 
constituie identitatea sa : principiul imobil contemplativ masculin şi cel dinamic, 
feminin, al energiei care radiază din centrul rădăcinii divine. Aceste două principii 


YOGA ÎN COMUNISM 27 


fi fost „de natură să anihileze influenţa educativă a culturii si științei”, în luna 
iulie 1986 a fost avertizat cu sprijinul Direcţiei de Cercetări Penale si destrămat 
anturajul creat. Continuarea urmăririi informative a demonstrat preocuparea 
celui numit să atragă noi elemente, mai ales tineri cărora, după o verificare 
prealabilă, le inoculează principii hinduse și le recomandă practicarea unor 
exerciţii yoga. Recent, despre Bivolaru Gregorian se aflase, de la una dintre 
surse, despre realizarea unei lucrări în două volume de tantra yoga. După 
adăugarea unor materiale foto și desene explicative, ar fi urmat să o scoată în 
străinătate. Bivolaru avea legături cu foști membri ai Meditatiei Transcen- 
dentale plecaţi din ţară după anul 1982 și stabiliți în diferite ţări occidentale, 
de la care primește literatură si alte materiale cu caracter nociv, pe căi ilegale. 
Mai mult, exploatarea mijloacelor speciale, precum și sursele aflate în antu- 
rajul său apropiat ar fi stabilit că Bivolaru Gregorian provoca unele legături 
ale sale la discuţii ostile la adresa orânduirii sociale din tarä. 


Documentul arată că Securitatea stabilise existenţa, în municipiul Bacău si 
Pitești a două grupări, una condusă de Eugen Mâriz, cealaltă de Nicolae 
Catrina. Cei doi, studenţi la Institutul Politehnic București până în anul 1986, 
apoi ingineri, fuseseră ,racolati de Bivolaru Gregorian”. Mârtz Eugen și 
Catrina Nicolae veneau periodic în București, împreună cu o parte dintre 
persoanele racolate (termenul obsesiv al Notei), pentru a participa la unele 
activităţi clandestine și pentru confirmarea adepților. 


sunt reprezentate de falus (lingam) si vagin (yoni), ambele expresii ale ipostazei 
unui zeu si a soției lui (...). Textele de inspiraţie tantricä ne prezintă, în forma 
alegorică a dialogului dintre zeu și zeiță, complexele căi rituale care îi așteaptă pe 
cei ce pornesc la drum în «epoca obscură» (kali-yuga), căi ce contribuie la 
realizarea unităţii contrariilor în viaţa umană. Tantrismul a stat la originea unei 
same vaste de rituri, în care corpul este implicat în descoperirea și depăşirea 
interioară a propriei polaritäti sexuale. Ezoterismul în care se învăluie tantrismul 
își are originea în experiențele speciale de activare a energiei psiho-fizice și de 
recreare, în minte și în corp, a proceselor evoluţiei cosmice. Aceste experienţe au 
fost fixate în poziţiile corporale, anumite părţi ale trupului fiind consacrate simbolic 
divinității (onyăsa), în poziţiile mâinilor (mudră), în recitarea de formule alcătuite 
din una sau mai multe silabe (bija si mantra), în diagramele mistice sau mandata (...), 
transmise pe cale initiaticä de-a lungul secolelor de maeștri și discipoli, conform 
unei maxime antice care spune : «Nu poţi venera un zeu dacă nu ești un zeu». 
Nudul feminin a dobândit în tantrism o înaltă valoare simbolică : în corpul femeii 
transpare misterul profund al forței primordiale a naturii creatoare. Tantrismul a 
cunoscut răspândirea ritului uniunii sexuale fără eliminarea conţinutului seminal 
(maithuna), ca încununare a unui parcurs ascetic complex și ca mijloc pentru 
obţinerea «beatitudinii supreme»." (mahăsuka) (EFSU, p. 1082) 
1. „Profund caracter dușmănos" este formularea documentului. 

Analiza Departamentului Securităţii Statului scosese în evidenţă, afirmă 
„Nota de analiză”, unele neajunsuri constând în principal în lipsa de informaţii 
de la reţea. Ca urmare, datele de interes operativ cu privire la activitatea 
grupărilor sus-mentionate fuseseră obţinute în principal prin mijloace speciale 
și filaj. Deși existau circa 25 de surse în mediul Meditatia Transcendentală, 
unele „cu reale posibilităţi de informare”, în ultimii doi ani, nu se primise nici 
o informaţie de interes operativ de la rețeaua aflată în legătura altor unităţi, 
întrucât majoritatea persoanelor luate în atenţie erau lucrate pe principiul 
obiectivului, iar activitatea lor se desfășura în afara locului de muncă, controlul 
acestora nu se putea realiza în mod corespunzător. 

Acestea fiind evaluările, șeful Direcţiei I a Departamentului Securităţii 
Statului a stabilit ca, în scopul prevenirii proliferării concepţiilor și practicilor 
nocive de către grupările anarhice Meditatia Transcendentalä și ca nu cumva 
sub această acoperire să se treacă la iniţierea unor acţiuni cu caracter antisocial 
și ostil, Securitatea municipiului București si Securitätile judeţene Bacău si 
Argeș să acţioneze împreună conform următorului plan : 


- documentarea activităţii și cercetarea celor în cauză, sub acoperirea organelor 
de miliţie, cu implicarea Direcţiei de Cercetări Penale și Procuraturii ; 

- informarea organelor de partid și angrenarea factorilor de conducere, educa- 
tionali și obşteşti din întreprinderile și instituţiile unde cei în cauză își desfășoară 
activitatea, pentru realizarea măsurilor specifice de compromitere și destră- 
marea anturajelor create ; 

- în cazul numitilor Bivolaru Gregorian, Mârtz Eugen și Catrina Nicolae, împreună 
cu organele de miliţie și procuratura, se va acţiona pentru documentarea unor 
activităţi și fapte de drept comun, în vederea trimiterii acestora în justiţie. 


Direcţia I, împreună cu Direcţia a Vl-a aveau să coordoneze executarea 
acestor măsuri și să raporteze rezultatele obtinute’. 

Altfel spus, în luna aprilie 1989, colonelul Gheorghe Raţiu hotărâse ca 
grupările yoghine să fie definitiv distruse. într-adevăr, lui Eugen Mârtz i s-a 
pus în faţă o posibilă condamnare la 15 ani, Nicolae Catrina a fost reținut, iar 
Gregorian Bivolaru a fost internat la spitalul Poiana Mare, după ce fusese 
ținut o lungă perioadă de arest în beciurile Securităţii. A fost eliberat abia la 
revoluţie. 

Persoanele numite mai sus au fost principalele ţinte și victime ale acţiunilor 
Securităţii „pe linia grupărilor anarhice Mediatia Transcendentalä", de la un 
moment dat încolo, în cadrul Securităţii, tema meditatiei transcendentale 


1. Vezi Arhiva CNSAS, „Meditaţia transcendentalä", Dosar nr. 10949, vol. 9, fi. 95-97. 

devenind echivalentă cu „gruparea Meditatia Transcendentală condusă de 
Bivolaru Gregorian"!. Nu-mi este deloc clar cum istoricii Doina Jela, Cătălin 
Strat și Mihai Albu au văzut în arhive altceva decât am identificat eu. Toate 
datele cu care au lucrat autorii sunt corect reproduse si coerent prezentate ; 
totuși, selecţia acestor date și interpretarea lor diferă substanţial de ceea ce va 
găsi cititorul în paginile următoare. Investigatiile Securităţii asupra iniţiativelor 
lui Nicolae Stoian de la sfârșitul anilor '70 și măsurile de forță decise de partid 
şi puse în aplicare cu sprijinul Securităţii între 1981 și 1983 au reprezentat 
acţiuni dominate de conjunctură, de arbitrare și de suprafaţă cu succes imediat. 
Cea mai importantă confruntare rămâne cea dintre Securitate și grupurile 
yoga identificate prin eticheta Meditaţiei Transcendentale. Represiunea, folosind 
cele mai violente practici din anii "80, s-a desfășurat, așa cum am mai arătat, 
până în ultimele zile ale regimului comunist. 


1. Vezi dosarul lui Eugen Mârtz, f. 136. 


Capitolul 2 


Reprimarea mișcării yoga în anii '80 


„Pe baptiști i-am rezolvat, pe penticostali i-am terminat 
într-o săptămână, dar cu voi avem probleme, pe toți i-am 
terminat, numai cu voi avem de lucru serios." 


Petre Groza 


Yoga în clandestinitate. Mario Sorin Vasilescu 


Absolut toţi cei care fuseseră descoperiţi urmând sau asistând în vreun fel' la 
ședințele Meditatiei Transcendentale au intrat sub supravegherea Securităţii - 
dacă nu cumva intraseră sub ochiul cel vigilent mai demult. Toţi au avut 
dosare de urmărire informativă și au suferit, în grade diferite și pentru perioade 
variabile, măsuri punitive. Pentru cei mai multi dintre ei însă, Meditatia 
Transcendentală însemna o întâmplare, o intersecţie ocazională din viaţa lor. 
Aceasta explică de ce reacţia majorităţii a fost să se dezică de participarea la 
şedinţa (ședințele) MT. Si de ce în nota sa de analiză din luna aprilie 1989, 
amintită anterior, colonelul Raţiu Gheorghe putea scrie cu oarecare mândrie 
că majoritatea au renunţat la asemenea preocupări, adoptă o atitudine rezervată, 
caută să se reabiliteze și-și exprimă regretul. în sfârșit, am văzut în notă și că 
existau „elemente de vârf si cu influenţă” care-și reluaseră activitatea și acționau, 
în ciuda amenințărilor, în mod independent. Am aflat si cine erau acestea. 


în cele două categorii se aflau si adepţi yoga a căror participare la şedinţele 

3 3 3 3 
cuplului Stoian, desi räspundea la ceva mai adânc, desi intra în firescul 
practicilor cu care erau obișnuiți, nu a dus la confruntarea cu regimul, dar, ce-i 


1. De exemplu, Mihai Vasilescu, cercetător, nu a făcut decât să-l ia cu mașina pe 
Mihai Stoian de la gara din Craiova ca să-l ducă la sala unde urma să aibă loc 
ședința de meditaţie. A fost dat afară din Institut, neputând să revină în cercetare 
până în anul 1990. 

drept, nici la renegarea yoga. Pentru ei, întoarcerea, după scandalul Meditatiei 
Transcendentale, la o viaţă în care yoga să rămână o dimensiune pur privată 
nu mai era posibilă. Este probabil cazul Irinei Holdevici și al lui Nicolae Riga. 
Exemplul tipic al acestei categorii de adepţi yoga care nu apar pe lista 
colonelului Gheorghe Raţiu din luna aprilie 1989, deşi nu au renunţat niciodată 
la disciplină, este Mario Sorin Vasilescu. 


Dosarul ,, Vava ” 


Mario Sorin Vasilescu devenise în anii '70 unul dintre cei câţiva instructori de 
yoga cu faimă. Numele lui era bine-cunoscut, și nu doar celor ce se interesau 
de disciplinele ezoterice, cel puţin în București. Drumul până la consacrare - 
termen folosit chiar de către Securitate - constituie în sine o poveste excepţională. 
Mario Sorin Vasilescu (MSV) suferise când era copil de o gravă boală endo- 
crină, care îi crease diformităţi . întâmplarea a făcut ca la 25 noiembrie 1962 
să fi întâlnit persoana care l-a iniţiat în yoga’. Detalii aflăm și dintr-o notă a 
U.M. 0225 referitoare la medicii din Institutul „C.I. Parhon” care l-au 
examinat și au considerat cazul său fără șanse, „disperat”. I s-a prevăzut 
moartea. Citez din notă: 


în acest context, într-un tren de Brașov (unde fusese dus spre a mai căuta o 
soluţie salvatoare) îl întâlnește, la 15 ani, pe ,guru", personaj ciudat, indian 
pare-se, despre care sus-numitul vorbește cu venerație („este omul care mi-a 
redat viața"). Timp de un an, acesta se oferă (fără plată) să încerce o redresare 
a organismului adolescentului, prin metoda yoga, initiindu-1 astfel în tainele 
acestui sistem. Cu o inteligență peste medie, atras „de la natură” de probleme 
medicale, Mario Sorin Vasilescu a început să citească cărți de specialitate puse 
la dispoziţie de salvatorul „guru”, procurate apoi si pe cont propriu”. 


Pare puţin surprinzător ca istorisirile de astăzi ale lui Mario Vasilescu să se 
regăsească în documentul păstrat în arhiva fostei Securitäti. Cert este că de la 


întâlnirea initiaticä a urmat o disciplină severă, care i-a transformat corpul - 


1. Aceste detalii au fost povestite într-un interviu luat lui Mario Sorin Vasilescu în 
luna noiembrie 2007 și au fost amintite public de către instructorul yoga și în alte 
ocazii. MSV le-a eliberat de caracterul lor privat. 

2. Interviul din noiembrie 2007. Istorisirea lui Mario Vasilescu este spectaculoasă ; 
totuși, nu o reproduc, pentru a nu amesteca faptele cu alegatiile ezoterice. 

3. Nota din 21.11.1984, Arhiva CNSAS, Dosar I, 27449/1, f. 174. 

până la a obţine centura neagră în judo - și viaţa. A avut ocazia să cunoască 
mulţi oameni cu experienţă în domeniu, a putut să obţină copii după un 
număr impresionant de cărţi, să le citească și să le urmeze instrucţiunile. Ca 
urmare, din 1965 a început să predea el însuși yoga. A început să trăiască din 
lecţii, iar mai târziu, din scrierea unor articole legate direct sau doar indirect 
de acest subiect. 

Povestirea arată caracterul special al situaţiei lui Mario Vasilescu în raport 
cu toți ceilalţi instructori. El își salvase viaţa prin yoga și făcuse din domeniul 
ezoteric centrul existenţei sale. Ce putea să se întâmple cu Mario Vasilescu 
după anul 1982, când orice activitate yoga fusese interzisă? Care erau căile 
sale și care era tactica gândită de ofiţerii de Securitate într-un caz precum al 
lui ? în ceea ce privește amărfuntele despre ceea ce i s-a întâmplat atunci, pe care 
cel în cauză, conform spuselor, nu și le mai aduce suficient de bine aminte, ele 
au fost înregistrate în documentele Securităţii. „Fişa privind pe cetăţeanul 
Vasilescu Mario Sorin”, completată de Direcţia II-a în luna aprilie 1982, nota 
următoarele : 


Vasilescu Mario Sorin s-a născut la 25 august 1947 în București (...).. Nu este 
încadrat politic și vorbește limbile franceză, italiană, spaniolă și engleză. După 
absolvirea liceului de muzică, Vasilescu Mario Sorin s-a dedicat în exclusivitate 
însușirii unor metode yoga, ajungând să fie apreciat ca un bun yoghin. începând 
din anul 1965, a lucrat ca „profesor de yoga integrală” la „Secţia de științe 
orientale” a Universităţii Populare București. Ulterior, a condus cercuri yoga la 
Clubul Sindicatelor Sanitare din Capitală, iar în prezent este „șeful centrului yoga 
din București”, care funcţionează în cadrul Cooperativei „Deservirea”. în ciuda 
pregătirii empirice, a caracterului mistic, adesea naiv, a celor propagate de el (...), 
Vasilescu Mario Sorin a reușit să atragă la cercurile yoga pe care le-a condus un 
număr mare de persoane, asupra unora dintre acestea exercitând o puternică 
influență. 

Datorită formaţiei mistice obţinute la cercul yoga condus de el, un număr 
însemnat dintre „elevii” lui Vasilescu Mario Sorin au fost racolati de fugarul 
Stoian Nicolae la secta Meditatia Transcendentală. Aceasta a declanșat o rivalitate 
deschisă între cei doi escroci. 

în afara activităţilor bisăptămânale de la cerc, Vasilescu Mario Sorin a între- 
prins acţiuni sistematice de popularizare a practicii yoga, prin cursuri explicative 
în mai multe ediţii și serii de articole în revistele „România pitorească”, „Magazin”, 
almanahul „Știință si tehnică” - 1982 și prin emisiuni săptămânale la radio. 


1. Am scos din documentele Securităţii rândurile lipsite de relevanță sau datele cu 
caracter privat. 

Recent, ca urmare a unor sesizări primite de la persoane revoltate de activitatea 
mistică desfășurată de Vasilescu Mario Sorin, acesta a fost convocat la Sectorul de 
Propagandă al Comitetului de Partid al Municipiului București, unde a dat 


explicaţii și asigurări că la cursul yoga pe care îl conduce nu vor fi proliferate 
precepte și practici obscurantiste. 

Pentru a spori încrederea în cursurile yoga pe care le organizează și atragerea 
de noi ,,elevi", în prezent, Vasilescu Mario Sorin este preocupat să organizeze o 
emisiune demonstrativă yoga în cadrul programului de televiziune „Albumul 
duminical” și să înainteze unor activiști din conducerea Uniunii Tineretului 
Comunist un memoriu care să susțină „caracterul științific și utilitatea” practicării 
sistemului yoga pentru a obţine acordul de continuare a „cursurilor”. 

Ca urmare a faptului că cercul yoga condus de el a fost frecventat de unii 
străini, din luna octombrie 1975, Vasilescu Mario Sorin se află în atenţia USLA'. 


Documentul în cauză se găsește în dosarul de urmărire informativă a lui 
Mario Vasilescu, cu numele de cod „Vava”, deschis la data de 18 mai 1982 și 
închis la 2 noiembrie 1982. 

Fisa privindu-l pe cetăţeanul Vasilescu Mario Sorin arată că instructorul de 
yoga se află sub urmărire, de fapt, cel puţin din anul 1975. Pe de altă parte, 
este ciudat ca dosarul de urmărire informativă (DUI) cu numele de cod 
„Vava” să fie închis tocmai în luna mai 1982, când scandalul Meditatiei 
Transcendentale era încă în fierbere. Materialele din Arhiva CNSAS conţin și 
un al doilea DUI, deschis lui Mario Vasilescu de Direcţia a IH-a a Departamen- 
tului Securităţii Statului cu numele de cod ,,Vasile" abia la 24 septembrie 1984. 
Cum să fi rămas un personaj atât de special precum Mario Vasilescu nesupra- 
vegheat timp de doi ani de zile? 


Procesul Meditatiei Transcendentale în evoluţie 


Știm sigur că în anul 1982 Securitatea primise ordin să cerceteze și apoi să 
oprească orice practici de tip yoga. Nu era însă definită nici anvergura 
măsurilor, nici durata lor în timp. Această afirmaţie se sprijină pe următorul 
document din luna aprilie 1982, util si pentru că reflectă perspectiva Securităţii 
cu privire la yoga în acel moment! : 


1. Ministerul de Interne, Departamentul Securităţii Statului, Direcția a III-a, nr. 362/ 
MP/D-00154.514 din aprilie 1982, Arhiva CNSAS, Dosar I, 27449/1, f. 55. 

2. Dosarul deschis de Unitatea 0620/31/C.I., aflat în Arhiva CNSAS la cota I 27449/1. 

3. Arhiva CNSAS, Dosar I, 27449/1, ff 53-54. 

Ministerul de Interne 
Direcţia Securităţii Statului - Direcţia a II-a 
Nr. 362/MP/0-00154.513 din .04.1982, 


Strict secret, 
Ex. Unic 


NOTĂ privind unele aspecte din activitatea cercurilor yoga 


în ultimii ani, în București - ca și în alte orașe din ţară - au luat ființă cercuri 
de iniţiere și practicare a gimnasticii yoga. Patronate de casele de cultură ale 
sectoarelor din Capitală și ale unor instituţii centrale ori de Cooperativa „Deservirea”, 
aceste cercuri au atras un mare număr de persoane, majoritatea intelectuali. 

Cercurile de yoga și-au desfășurat activitatea fără a beneficia de îndrumarea și 
controlul necesar din partea unui for de specialitate, aceasta rămânând la apre- 
cierea și iniţiativa unor „instructori” autodidacti care au fost acceptaţi în aceste 
poziţii numai după criteriul priceperii de a executa exerciţiile yoga. 

Lipsa orientării ştiinţifice și controlului în această activitate a permis ca unele 
cercuri să fie conduse de persoane contraindicate, cu antecedente politice ori 
tendințe mistice pronunţate și să devină focare de proliferare a misticismului sau 
puncte de plecare a unor secte religioase. 

Astfel, printre „instructorii consacraţi” din ultima perioadă s-au aflat Vulcănescu 
Ion, legionar, cunoscut cu activitate ostilă intensă, Riga lon Nicolae, fost fugar în 
R.F.G., acum repatriat, Holdevici Irina, Maglaviceanu Virgil și Vasilescu Mario 
Sorin, elemente mistice și alții care, odată cu exerciţiile de gimnastică yoga, au 
transmis cursanților și unele percepte ale credințelor indiene vechi ori ale unor 
secte desprinse din ele. Aceasta a facilitat acţiunea de racolare dusă de emisarii 
sectei „Meditaţia transcendentalä", majoritatea celor iniţiaţi de fugarul Stoian 
Nicolae provenind de la cercurile de yoga conduse de sus-numitii. 


Tot din această cauză, în prezent, la cercul yoga de la Cooperativa , Deservirea" 
condus de Vasilescu Mario Sorin se propagă în mod sistematic și permanent 
obscurantismul - astrologia, spiritismul și „microbiotica”. Acest cerc este frecventat 
de mulţi intelectuali, studenţi și elevi care, de două ori pe săptămână, în trei serii 
pe zi, audiază „cursuri” de astrologie și primesc recomandări contrare concepţiei 
Ştiinţifice despre viață, de natură a crea dezaprobarea și îngrijorarea unor parti- 
cipanti ori rude ale acestora... 


în vederea curmării neregulilor grave existente în activitatea cercurilor yoga, 
Nota propune : 


1. Să fie informate organele de partid cu privire la aceste nereguli, în vederea 
luării măsurilor de curmare și demascare ce se impun și pentru organizarea 


36 REPRIMAREA MIȘCĂRII YOGA ÎN ANII '80 


cercurilor de practicare a gimnasticii yoga în limitele acceptiunii științifice, 
sub controlul unor cadre specializate, cu o bună pregătire politică, apte să 
prevină proliferarea misticismului. 

2. Să se ia măsuri pentru identificarea tuturor cercurilor și a instructorilor yoga, 
precum și a cursanților care le frecventează, în vederea demascării și curmärii 
activităţii mistice desfășurate sub acoperirea acestora, destrămarea anturajelor 
formate și confiscarea literaturii mistice deţinute. 


în cadrul acestei acțiuni, se va urmări, de asemenea, să se stabilească dacă 
instructorii yoga au legătură cu cadre și agenţi de spionaj sau cu emisari și centre de 
cult ori sectante din Occident, dacă printre cursanţi se află deținători de date secrete 
de stat, persoane care călătoresc în străinătate sau din baza de lucru a contraspiona- 
jului, precum si alte implicaţii ale acestei activităţi pentru securitatea statului. 


Şeful Direcţiei, General-maior, 
Stămătoiu Aristotel 


Aflăm din material că, în luna aprilie 1982, Securitatea lucra încă la 
identificarea cercurilor și instructorilor yoga, avea în vedere curmarea activi- 
tätilor acestora, dar se pare că nu se plănuia interzicerea yoga (!)'. Se vorbea 
chiar despre organizarea unor cercuri de practicare a gimnasticii yoga „în 
limitele acceptiunii științifice”. 


O relaţie pe muchie de cuţit 


Materialele anterioare îl arată pe Mario Vasilescu ţintă, alături de alţi patru 
instructori la care documentul Securităţii face referire explicită, a măsurilor 
menite să împiedice răspândirea atitudinilor spiritualiste cu care fusese aso- 
ciată Meditatia Transcendentală. Documentele din arhivele Securităţii folosesc 
și abuzează de un jargon calificativ, acuzator, specific : racolare, mistic, 
obscurantist etc., dar conţin și date verificabile, precum cele din raportul din 
2 noiembrie 1982. Preiau doar pasajul principal : 


Din verificările efectuate de organele de partid și de stat s-a stabilit că „Vava”, 
cât și persoanele care practică yoga la cursul său nu au acceptat și practicat 


1. în luna ianuarie 1982, cu câteva săptămâni înaintea apariţiei materialelor din 
publicaţia Pentru Patrie, care a dat semnalul declanșării represiunii împotriva 
participanţilor la Meditatia Transcendentalä, Mario Vasilescu si Ion Mânzatu 
organizaseră la Casa de Cultură a Studenţilor „Grigore Preoteasa” o manifestare 
dedicată celor 10 ani de la înființarea „școlii de yoga”. La ea au participat circa 500 de 
persoane (Arhiva CNSAS, Dosar I, 27449/1, f. 67). 

așa-zisele exerciţii de relaxare propagate de susținătorii sectei Meditatia transcen- 
dentală. La solicitarea organelor de securitate, „Vava” a procurat și pus la 
dispoziţie o serie de materiale cu privire la istoricul și programul sectei meditaţia 
transcendentală și despre metodele folosite de cadrele de conducere ale acestei 
secte în atragerea de membri si îndoctrinarea lor. Prin contactele directe si prin 
sursele informative, „Vava” a fost influenţat pozitiv să se abţină de la a comite 
acțiuni cu caracter dusmänos la adresa orânduirii social-politice din ţara noastră!. 


Documentul ar explica nu doar de ce Mario Vasilescu nu a suportat represalii, 
altele decât împiedicarea de a-și continua cursurile, ci și de ce a fost închis 
dosarul obiectivului „Vava” în toamna anului 1982. Printre materialele din 
Arhiva CNSAS se află, acoperind mai multe pagini, explicaţiile de specialitate 
pe care MSV le-a oferit Securităţii într-un moment când aceasta avea nevoie 
de asistenţa lui. Filele 40-42 din dosar conţin un fel de raport-studiu referitor 
la Meditatia Transcendentală, la care autorul anexează numărul din aprilie al 
revistei Psychology foday, cu trei articole despre Meditatia Transcendentală, 
pe care le comentează: „încă de pe atunci se semnalau aspecte negative, 
critica accentuându-se cu trecerea timpului"”. 


Materialul face referire la ceea ce se poate verifica sau nu în chestiunea 
Meditaţiei Transcendentale. lată câteva observaţii ce reflectă marca stilistică a 
lui Mario Vasilescu : 


Urmările practicii excesive (mai ales la introvertiti) - efecte negative (deper- 
sonalizare, autism, obsesii, lipsă de interes în viaţa de familie sau socială). Nu 
cred că se poate ajunge la acte antisociale ; practica neechilibrată se poate 
transforma într-un drog sui generis. 

Personal, mi se par însă cel puţin la fel de dăunătoare comentariile publice 
rezultând din : 


- modul de prezentare a materialelor din Pentru Patrie, având cel putin aparenţa 
de tendentios, de căutat cu tot dinadinsul, frizând lipsa de informaţii în domeniu, 
lipsit de profesionalism, cei implicaţi fiind consideraţi de majoritatea cititorilor 
drept victime (cel puţin asta era concluzia unei discuţii a câtorva șoferi de taxi 
(!) în staţia din Piaţa Operetei, în dimineaţa de 29 sau 30 aprilie (...); 

-  prohibirea unor oameni de valoare (Milcu, Săhleanu) interesaţi de o posibilă 
bază științifică a MT, nu de aspectul sectant ; 

- sancţionarea unor personalităţi pentru același contact, neluându-se în seamă 
faptul că de la bun început sau pe parcurs au dezavuat moral și științific, în 


1. Arhiva CNSAS, Dosar I, 27449/1, f. 32. 
2. Ibidem, f. 43. 

public sau oficial, oral sau în scris atât aspectul pretins de panaceu al metodei, 
cât și pe emisarii ei (Golu, Andrei Peșu, Constantin Dumitru, Mânzatu). Cu 
ultimii doi am avut discuţii în care opiniile critice erau identice!. 


Autorul scrie la „In loc de concluzii” următoarele : 


Cred că orice acţiune de sancţiune în continuare ar accentua senzaţia negativă 
și lipsa de informare. Ori o stingere lentă și tacită a situaţiei ori un articol 
inteligent scris (îl pot alcătui, eventual cu sprijinul unor cercetători, pluri si 
interdisciplinar - dar trebuie să-mi asum responsabilitatea, argumentele hotărâtoare 
putând proveni de la un specialist în yoga, oricare altele trezind neîncrederea). 


Ofițerii care au completat dosarul de urmărire informativă al lui Mario 
Vasilescu susțin că acesta a dat Securităţii un număr de analize din poziţia unui 
specialist care are ceva de spus și dorea să spună ceea ce considera a fi adecvat 
cu privire la fenomenul yoga. Or, filele 36-39 din dosar fac o prezentare a 
„Yoga în Bulgaria”. Ele nu sunt semnate, dar se observă cu ușurință că sunt 
bătute la aceeași mașină cu care fusese bătut raportul privind Meditatia 
Transcendentală. Autorul prezentării scrie: „Mi-a povestit [în discuţia pe 
care a avut-o cu Pavan Varma, șeful cancelariei Ambasadei Indiei la București] 
că un profesor universitar, bun prieten cu el l-a invitat la deschiderea unui curs 
de istorie și teorie Yoga la Universitatea sofiotă”. Or, legăturile lui Mario 
Vasilescu cu Ambasada Indiei erau notorii. 

Documentele de arhivă arată că atitudinea Securităţii faţă de Mario Vasilescu 
a fost permanent mefientă. Ele sugerează că Mario Vasilescu căuta, între 1982 
și 1985, să își continue existenţa și activitatea în conformitate cu vechile sale 
preocupări, iar acest lucru irita organele de Securitate. Instructorul de yoga 
pregătise un mare număr de persoane, păstrase relaţia cu unele, iar printre 
acestea se aflau persoane de decizie”. 

Informatorii confirmă impredictibilitatea celui urmărit și încercările sale 
de a se descurca în condiţiile interzicerii manifestărilor yoga. Este supus și 
filajelor‘. Câteva materiale de arhivă sunt sugestive pentru căutările yoghinului. 


= 


Arhiva CNSAS, Dosar I, 27449/1, ff. 41-42. 

Ibidem, f. 42. 

3. Tabelul nominal cu titlul „Cooperativa «Deservirea» - legături Mario Vasilescu”, 
cuprinzând membrii cursului de gimnastică reconfortantă (yoga), are 207 nume și 
este fără dată (Arhiva CNSAS, Dosar I, 27449/1, ff. 182-187). 

4. Adresa Ministerului de Interne, Departamentul Securităţii Statului, U.M. 0672 

București către Direcţia a Il-a din 22.05.1984 se referă la „filajul cu intermitentä al 


D 


REPRIMAREA MIȘCĂRII YOGA ÎN ANII '80 39 


Nota informativă a lui Valentin din 11.08.1983 arată că Vasilescu Mario Sorin se 
află la Oradea, unde ţine un curs de karate!. Sursa „Jucan" notează, la 12 decem- 
brie 1983, că Vasilescu Mario Sorin „a continuat să practice clandestin yoga. 
în prezent lucrează la Casa de Cultură din str. Turturele, unde, sub pretextul 
predării de gimnastică oficială, predă yoga. Este de reţinut că V.M. a fost 
cunoscut ca un adept al practicilor yoga parapsihice, fiind și azi în legătură cu 
dr. Riga, fost șef al yoghinilor din București. Acesta, deși pensionar paralizat, 
este în legătură cu Al. George, transfug în RFG"?. 


Mario Vasilescu era si obiectul unor reclamaţii. în Nota Raport din 
15 aprilie 1982, căpitanul Cioacă Ștefan arăta că Susanu Vera, fostă profesoară, 
în prezent pensionară, se plânge de faptul că fiica ei face lecţii cu Vasilescu 
Mario Sorin, desfășurând „o activitate asemănătoare unei secte religioase de 
genul Meditaţiei Transcendentale". Susanu Vera a acceptat menţinerea unei legă- 
turi cu organele de Securitate pentru a furniza informaţii suplimentare”. Un alt 
document face trimitere la scrisoarea „adresată conducerii partidului de către 
Croitoru Gheorghe din București [mecanic fochist al cărui fiu a devenit un adept 
al lui VMS], care reclamă pe numitul Vasilescu Mario Sorin, fost profesor de 
yoga la Cooperativa «Prestarea» până în anul 1981". Semnează Șeful S.M.B., 
general-maior Dănescu Gheorghe, și Șeful Serviciului, colonelul Stan Gheorghe“. 


Adresa din 24 iulie 1984 susţine că „sub diferite acoperiri (karate, judo, 
gimnastică respiratorie), acesta [VMS] încearcă să reia activitatea yoga, 
exercitând o influență negativă asupra unor tineri pe care îi îndoctrinează cu 
idei de natură mistică, orientală. în perioada 1-2 august a.c. se va deplasa la 
Constanţa si Saturn, unde intenţionează să ţină asemenea cursuri. Menţionăm 
că sus-numitul se află în relaţii apropiate cu Marian Sticlaru din Constanţa (...) 
care-l va sprijini în activitatea sa. Având în vedere cele de mai sus, rugăm luaţi 
măsuri de supraveghere informativă pentru a preveni și curma orice încercare 


de a desfășura astfel de activităţi...” Semnează colonelul Vălean Gavrilă și 


locotenent-colonelul Matei Mihai”. 


numitului Vasilescu Mario Sorin (...) efectuat în perioada 30.04.1984, 3-5.05.1984 

si 7-9.05.1984" (Arhiva CNSAS, Dosar I, 27449/1, ff. 116-124). 

Notă informativă primită de locotenet-major Olteanu Constantin. 

2. Pe marginea hârtiei, ofiţerul a scris : „nu se confirmă”. E posibil ca autorul notei 

să-l fi confundat pe indianistul Al George cu muzicologul George Bălan. 

Arhiva CNSAS, Dosar I, 27449/1, f. 63. 

4. Adresa Departamentului Securităţii Statului, Securitatea Municipiului București, 
către Direcţia a III-a. 

5. Adresa Ministerului de Interne, Departamentul Securităţii Statului, Direcţia a I-a, 
către Inspectoratul Judeţean Constanţa, Serviciul 3, ibidem, f. 133. 


= 


Si 

O altă adresă, din 25 iulie 1984, se referă la un drum al lui Vasilescu Mario 
Sorin în jurul datei de 15 august 1984 la Timișoara pentru a preda cursuri de 
yoga. Se cer urmărirea informativă si împiedicarea tinerii cursurilor!. 

Nota lui Valentin din 26.09.1984 arată că „sursa atrage atenţia asupra 
faptului că, deși Vasilescu Mario nu mai are acces să prezinte ideile sale prin 
mijloace de informare în masă si este evitat în general de redactori și publicisti, 
totuși, prin abilitatea sa reușește să aibă priză la o serie de persoane (foști 
elevi ai săi) pe care îi domină prin ideile sale". Valentin dă ca exemple pe Dan 
Vasilescu, Camelia Stănescu, Vilan Alexandru (de la radio) sau Simion Ștefan, 
Ion Albescu (de la Știință si Tehnică), Alexandru Mironov (de la televiziune), 
care l-au combătut pe Mario Vasilescu, „fapt datorită căruia acesta n-a mai 
încercat să-i atragă de partea sa"?. Se dă exemplul unui articol din ultimul 
supliment rebusist Povestea vorbei semnat de Vasile Andru în care se fac 
referiri la Mario Vasilescu si la idei ale Meditatiei Transcendentale. 

După acest material, apare o notă privind filajul obiectivului „Sitaru” (să 
fie Andru?) din ziua de 3 august 1984. în nota din 4 august 1984, lui 
Vasilescu Mario Sorin i se dă numele conspirativ „Vlad"*. Vlad se întâlnește 
cu „Sitaru”. 

General-maior Alexie Ștefan și locotenent-colonel Matei Mihai susțin că 
deţin date certe despre intenţia lui Vasilescu Mario Sorin de a publica „mate- 
riale de propagandă a practicii yoga în revista Flacăra si în cadrul unui 
almanah de medicină tradiţională, care ar urma să fie tipărit în revista Viața 
românească sub acoperirea de medicină paralelă și homeopatie”. în acest 
sens, Mario Vasilescu este sprijinit de scriitorul Vasile Andru, cu care se află 
în relaţii apropiate. Rugăm, luaţi măsurile necesare pentru a preveni editarea 
unor astfel de materiale...". 

La 29 septembrie 1984, Vasilescu Mario Sorin, care se prezintă cercetător 
în cadrul Asociaţiei de Studii Orientale din RSR - spune ofiţerul -, oferă spre 
publicare la o editură lucrarea Simple elemente de viață rațională”. O adresă 
din 29 octombrie 1985 vorbește despre organizarea unor vizionări video pe 
teme religioase de către Vasilescu Mario Sorin. 


Arhiva CNSAS, Dosar I, 27449/1, f. 134. 

Ibidem, f. 135. 

Ibidem, f. 136. 

Nota Ministerului de Interne, Inspectoratul Judeţean Constanţa. 

într-o adresă a Ministerului de Interne, Departamentul Securităţii Statului, Direcua 
a IH-a din 06.09.1984. 

Arhiva CNSAS, Dosar I, 27449/1, f. 160. 

Ibidem, f. 177. 

Securitatea încearcă să împiedice încercările lui Mario Vasilescu de a-și 
promova ideile si o face până la a-i crea o viaţă dificilă. Ar fi de notat, în acest 
sens, documentul olograf nr. 362/VD-00349, emis de Ministerul de Interne, 
Direcţia a III-a, completare la planul de măsuri în DUI privindu-l pe Mario 
Vasilescu'. Cel care l-a elaborat, locotenent-major Vlad Dan, își exprimă 
preocuparea pentru faptul că, în ciuda pregătirii empirice, a caracterului 
mistic al celor propagate de el, Mario Vasilescu a reușit să atragă în cercurile 
de yoga pe care le-a condus un număr mare de persoane (ingineri, medici, 
studenţi, elevi), asupra unora dintre acestea exercitând o puternică influenţă. 
Aflase și faptul că Mario Vasilescu încercase să redeschidă cursul de yoga la 
Clubul ISN, la Radio Televiziunea Română și la Școala Generală nr. 56, sub 
acoperirea unor activităţi de judo sau gimnastică respiratorie. Locotenen- 
tul-major Vlad Dan informează : „în urma sesizării de către organele noastre 
a conducerii acestor instituţii, Mario Vasilescu a fost îndepărtat de aceste 
obiective"?. Trecuseră trei ani de la acțiunile de „curmare” a activităţilor 
yoga, iar Mario Vasilescu părea să nu-și fi găsit un proiect de viață compatibil 
cu noua politică a autorităţilor comuniste. 


Ca urmare, continuă ofiţerul, ,obiectivul", profitând de relaţiile sale la 
Uniunea Scriitorilor și Televiziune, încearcă să publice materiale de propagandă 
a practicii yoga sub acoperirea unor articole de medicină paralelă și homeopatie 
în publicaţiile România pitorească. Viața Românească, Flacăra Magazin si 
Orizont din Timișoara. Pentru a-l abate pe Mario de la acestea, locotenent-major 
Vlad Dan face mai multe propuneri. Una îl implică și aduce informaţii asupra 
lui Alexandru Mironov, cel care a făcut carieră politică după revoluţie : 


în cooperare cu Direcţia I, prin Mironov Alexandru, sursă a acestei unităţi, 
de profesie matematician, redactor la Televiziunea Română la Emisiunea pentru 
Ştiinţă și Tehnică, care se află în relaţii apropiate cu Mario Vasilescu, după ce i se 


1. Din păcate, fără dată; probabil în 1984, cel târziu 1985. 

2. Arhiva CNSAS, Dosar I, 27449/1, f. 180. 

3. Ibidem, f. 179-179v. Datorită secretului inerent meseriei, cercului restrâns al celor 
care erau informaţi asupra identităţii surselor, materialele din arhive pot ușor 
păcăli un cercetător care nu are în vedere ansamblul activităţilor informative. 
Astfel, Direcţia a IH-a a DSS a trimis la un moment dat Direcţiei I o notă în care, 
amintind „influenţa negativă a lui Mario Vasilescu”, se arăta preocupată de 
sprijinul dat acestuia de Alexandru Mironov si ca urmare cerea faţă de cele spuse 
„Să luaţi măsuri pentru a-l îndepărta pe Mironov Alexandru de anturajul acestuia” 
(f. 192). Nota este datată 20 martie 1985, ceea ce înseamnă că intra în coliziune cu 
planul de măsuri al lui Vlad Dan, ofiţer ce știa că Mironov face servicii tipice 
agenților de influență pentru Direcţia I. 

va pune în vedere că acesta este o persoană cu idei mistice, care a desfășurat o 
activitate de influențare negativă a unor persoane, va fi dirijat în sensul de a-l 
discredita pe Mario Vasilescu față de legăturile sale’. 


Dupä discreditare, ar urma o interventie în fortä asupra legäturilor sale 
din presä : 


Printr-o scrisoare anonimă (pe care o prezentăm în anexă) adresată Secţiei de 
Presă a CC. al PCR, vom informa aceste organe cu probleme prezentate în 
anonimă pentru ca Mario Vasilescu să fie îndepărtat de la redacţia revistelor 
sus-amintite de a mai publica articole”. 


în sfârșit, la limită, se propune ca Mario Vasilescu să fie chemat la organele 
de miliţie și să fie atentionat că, dacă nu se va încadra în muncă și va continua 
să ducă o viaţă parazitară, se vor lua măsuri asupra lui „în conformitate cu 
Decretul 153". 

în timp ce îi cere încadrarea în muncă, Direcţia a HJ-a îi pune piedici la anga- 
jarea în orice activitate care ar avea legătură cu practicile sale. în nota adresată 
Securităţii Municipiului București se atrage atenţia asupra intenţiei lui Mario 
Vasilescu de a se angaja ca muncitor necalificat la Regionala CFR București, 
cu scoaterea din producţie, pentru a se ocupa de pregătirea fizică a echipei de 
Municipiului București să se prevină angajarea lui Vasilescu. Pe hârtia semnată 
de colonelul Vălean Gavrilă și maiorul Tudor Traian la 22 februarie 1985 e 
adăugat următorul amănunt : „La data de 19.02.1985 a fost informat directorul 
general A.D. Popa, președintele de onoare al Clubului Rapid". 

Raportul din 31 iulie 1986 face propunerea de închidere a DUI pe un alt 
nume de cod, „Vasile” - real, Vasilescu Mario. Documentul arată că la 
24 septembrie 1984 s-a deschis dosar de urmărire informativă asupra numitului 
Vasilescu Mario Sorin, existând suspiciuni pe linia problemei „Oculta”. Se 
propune închiderea DUI „Vasile” și „semnalarea lui la Securitatea Muni- 
cipiului București, Serviciul I, pentru a fi avut în continuare în atenţie pe linia 


acestui organ de securitate”. 


Arhiva CNSAS, Dosar I, 27449/1, f. 180v. 

Ibidem, ff. 180v-181. 

Ibidem, f. 181. 

Ibidem, f. 190. De aici rezultă că planul de măsuri al ofițerului Vlad Dan trebuie 
să fi fost elaborat la sfârșitul anului 1984 sau la începutul anului 1985. 

5. Ibidem, f. 218. 


AYN 


REPRIMAREA MIŞCĂRII YOGA ÎN ANII '80 43 


în Dosarul lui Mario Sorin Vasilescu aflat în Arhiva CNSAS nu mai există 
nici un document de urmărire informativă cu o dată ulterioară. Evident, 
Serviciul Român de Informaţii a preferat să reţină pentru el dosarele respective. 
Căci, dacă urmărim toate etapele urmăririi lui MSV până în acest moment și 
mai ales cerința făcută prin raportul din 31 iulie 1986 de a fi semnalat 
Securităţii Municipiului București, nu poate fi imaginat ca Mario Vasilescu să 
fi fost lăsat în pace sau uitat de către Securitate. Aceasta cu atât mai mult cu 
cât, în raportul din 31 iulie 1986, maiorul Tudir Traian și locotenent-major 
Ioniță Matin i-au făcut acestuia un portret totalmente negativ, acuzându-l că : 


- în timpul sedintelor de yoga, Mario Vasilescu preda în mod sistematic 
obscurantismul, spiritismul, microbiotica, contrare concepţiei științifice 
despre viaţă ; 

- activitatea lui a facilitat acţiunea de racolare a cursanților de către emisarii 
sectei Meditatia Transcendentală ; 

- Mario Vasilescu a contactat diferiţi cetăţeni străini cu activităţi asemă- 
nătoare ; 

- a continuat să desfășoare activitatea yoga la domiciliul său si a încercat 
Chiar să organizeze cursuri sub acoperirea altor activităţi ; 

- a fost totodată preocupat să publice în diferite ziare și reviste articole cu 
caracter nociv. 


Unde sunt atunci materialele din arhiva Securităţii în ceea ce-l priveşte 
între 1986 si 1989? Să nu uităm că la fel de inexplicabilă este si absența 
referirii la vreun DUI în perioada 1982-1984, de când a purtat numele de cod 
»Vava" si până când l-a căpătat pe cel de „Vlad”. 


Sursa „Marcu ” 


Dosarele Securităţii povestesc unele lucruri despre cei aflaţi în urmărire, dar și 
despre surse, despre universul în care au trăit contemporanii. Un informator „de 
calibru" din dosarul instructorului de yoga are numele de cod „Marcu”. în nota 
dată la „Casa Brezoianu" la 1 martie 1982, acesta se referă la Ion Mânzatu, 
cadru universitar la Facultatea de Fizică, Bucureștii. Profesorul de fizică parti- 
cipase la sărbătorirea „a 10 ani de înfiinţare a cursului de Yoga Integrală condus 
de prof. Mario S. Vasilescu” și făcuse acolo, afirma sursa, caz de „o exceptio- 
nală invenţie - generatorul de câmp fundamental ce s-a perfectat în laboratoarele 
pe care le conduce". Marcu comentează că Ion Mânzatu „a început să alunece 


1. Textul este scris cu litere mici, într-o grafică specifică persoanelor cultivate. 

pe panta unui fel de «misticism stiintifico-teist», alternându-l cu cel de vocaţie 
misionară"!. Mai departe, notează că Mario Vasilescu ar fi cunoscut pentru 
prietenia strânsă cu Florentiu Marinescu, fost membru al escortei prezidenţiale 
și în bune relaţii cu fiul președintelui - „cei doi buni amici de chefuri prelungite 
stropite din belșug cu banii cunoscătorilor de yoga sau karate”. 

Marcu trebuie să fi fost un om cu o poziţie puternică în sistem, de vreme ce 
își permite să facă evaluări intelectualiste și chiar să vorbească cu superioritate 
la adresa unui membru al escortei prezidenţiale aflat în relaţii cu Nicu Ceaușescu”. 

în nota lui Marcu din 28 ianuarie 1982, scrisă de această dată cu litere 
aplecate, un paragraf indică contactele lui Mario : „relaţii în lumea diplomatică - 
Varma Pavan, ambasadorul Indiei, în faţa căruia a afirmat de mai multe ori că 
este consultant la CC. al U.T.C. și că are relaţii personale cu fii ai dem- 


nitarilor actuali" 


. Atitudinea lui Marcu faţă de cel pe care-l denunța era în 
esenţă acid-ostilă ; vezi formulări de tipul: „limbajul folosit în articolele 
domniei sale este în aparenţă direct și la obiect, de cele mai multe ori însă, 
nespunând nimic cu adevărat folositor” ; „este un vorbitor de «calibru greu» - 
fiind în stare să căpieze asistenţa timp de câteva ceasuri cu tot ce este nevoie 
ca să se înțeleagă «unitatea metodei sale»" ; „este și posesorul - prin auto-atri- 
buire - al unei centuri negre în karate (4 dani! )"°. 

Din aceeași notă rezultă că Marcu era una dintre sursele folosite pentru a 
vâna informaţii despre Meditatia Transcendentalä" : „aveam notat undeva 
telefonul domnului Mircea Zalman, despre care știam că este proprietarul a 
două cărţi care mă interesează pe mine f. mult (tel...) ; când am avut deosebită 
nevoie de aceste lucruri - cam acum 2 săptămâni -, l-am sunat și totul a fost 
foarte simplu ; am împrumutat cărţile și, stând de vorbă în cursul acestei prime 
vizite, am aflat că prin relaţiile dânsului în Franţa a putut invita aici câţiva 


reprezentanţi ai mișcării Meditatia Transcendentalä"*. 


1. Pe notă, căpitanul (semnătură indescifrabilä) notează că profesorul Mânzatu se află 
în atenţia Serviciului I pentru că întreţine relaţii suspecte cu cetăţeni străini. 
Numai că despre profesorul lon Mânzatu presa a tăcut cunoscut faptul că avea un 
frate ofiţer de Securitate. După 1989, profesorul s-a bucurat de o carieră politică 
ce arată că relaţia lui cu Securitatea reprezintă un subiect mai complicat decât ceea 
ce sugerează acest document. 

2. Arhiva CNSAS, Dosar I, 27449/1, f. 50. 

3. Nota ofițerului : „Se află de asemenea în relaţii cu Mario Vasilescu și fostul ofițer 
de informaţii (la Dir. a V-a) Florentin Marinescu, ambii conducători ai unor 
grupuri de yoga”. 

4. Arhiva CNSAS, Dosar I, 27449/1, f. 51. 

Ibidem. 

6. Ibidem, f. 52. 


Un 

Sursa ,, Valentin ” 


La filele 60-62 apare nota din 15 aprilie 1982 a sursei „Valentin”, dată la 
„Casa Câmpina”, în care acesta povestește cum s-a dus la una dintre prelegerile 
ţinute de doi instructori în Meditatia Transcendentală, în clădirea unui centru 
medical de pe strada Maria Rosetti. A mers și la a doua, unde s-a întâlnit cu 
Ionescu Stelian, Constantin Dumitru și „cu alţi foști colegi de la cercul de 
yoga pe care-l urmam cu ani în urmă”. A doua prelegere, spune el, „a avut 
aerul de a ne scoate din särite". Peste ani, această întâmplare are calitatea să 
ridice o parte din voalul care acoperă identitatea lui „Valentin”, căci, iritat, 
cum spunea, dr. Constantin a venit în pauză și i-a strigat sursei , Valentin" : 
„Hai, Sandule, că aceștia sunt escroci”. 

Cel în cauză - cu numele mic Sandu sau, posibil, Alexandru - explică 
faptul că în 1973 suferea de o nevroză contractată din 1970. îl supăra periodic, 
ceea ce l-a împins să urmeze tehnici yoga sub supravegherea lui Mario Vasilescu. 
A făcut un an cursuri cu maestrul, iar din acel moment nu a mai avut nici o 
zi concediu medical. După iniţiere, a început să practice yoga singur. 

Numele „Valentin” se referă la Constantin Chiaburu și la încercarea 
acestuia de a-l implica în elaborarea unui memoriu adresat Consiliului Naţional 
pentru Știință si Tehnică (CNST) sau altor foruri, cu scopul să aducă în ţară 
instructori de Meditaţie Transcendentală. ,, Valentin" a răspuns că e mulțumit 
cu tehnicile yoga. înţelegem de aici nu doar că sursa luptă pentru a nu fi asociată 
cu „afacerea Stoian”, ci și faptul că era o persoană recunoscută ca specialist, 
de vreme ce punerea numelui pe un memoriu adresat CNST ar fi contat. 


lată un alt pasaj din notă : 


Anul trecut am fost solicitat de Mario Vasilescu să scriu un articol pentru 
Știință şi tehnică în care să combatem Meditatia Transcendentală. l-am spus că nu 
sunt medic, nu pot să mă pronunt în acest domeniu. A insistat însă, spunând că 
sunt un foarte bun cunoscător al tehnicilor de meditaţie și că aș putea totuși să 
scriu. Am refuzat, considerând că cel mai bine ar fi ca despre acest subiect să 
vorbească un medic avizat. Am scris împreună un articol despre bioritmuri care 
a si apărut în revistă. (...) Am fost din nou solicitat să vorbesc elevilor despre 


1. Este probabil motivul pentru care, într-o altă notă din 21.04.1982, afirma: 
„Autodidact, de o mare cultură, Mario Vasilescu este fără îndoială unul dintre cei 
mai buni specialiști în tehnicile yoga pe care îi cunosc" (Arhiva CNSAS, Dosar I, 
27449/1, f. 64). 

bioritmuri. Am acceptat cu plăcere si am ţinut două prelegeri despre acest subiect, 
căutând să temperez entuziasmul unora care încercau să absolutizeze aceste ritmuri. 
Spre surprinderea mea însă, după mine, prelegerile erau continuate de o studentă 
care ţinea cursuri de astrologie. Mario Vasilescu m-a solicitat să tin eu aceste 
cursuri, știind că cercetările mele încearcă să descopere unele legitäti și legături 
între bioritmuri și unele configurații planetare. Cercetători străini au obţinut unele 
rezultate în acest sens. Știința modernă încearcă să descopere în unele cunoștințe 
tradiţionale lipsa lor ştiinţifică reală, atunci când aceasta există. Cu toate insis- 
tentele lui Mario Vasilescu, am refuzat hotărât. 


Se vede că ,, Valentin" insistă asupra faptului că el evită manifestările 
nestiintifice. Atunci când a fost invitat la manifestări publice privind parapsi- 
hologia, la care urma să participe profesorul Mânzatu, a refuzat. în notă, el 
enumera cazurile în care Mario Vasilescu și lon Mânzatu i-au făcut pe „tinerii 
aflaţi în sală să spună că nu are rost să lupte în viaţă și să înveţe, ci e mai bine 
să te retragi și să cauţi «pacea sufleteascä»" sau când primul a început să 
vorbească despre spiritism și manifestări supranaturale. Insistenta sa este 
explicabilă probabil și prin faptul că poartă în spate participarea la două 
ședințe de Meditaţie Transcendentală. 

Am lăsat pentru final concluzia lui ,, Valentin", acest informator care se apăra 
si, în același timp, se promova în faţa Securităţii scriind despre pericolul misticist : 


Cred că ar fi bine ca Ministerul Sănătăţii să fie organizatorul unor centre Yoga, 
scoțând această preocupare de sub tutela unor foruri competente cum sunt casele 
de cultură sau cooperativa „Deservirea”. Cursurile Yoga, dacă nu sunt supra- 
vegheate de cadre competente, vor deveni, mai devreme sau mai târziu, focare de 
proliferare a unor concepţii mistice sau chiar puncte de plecare sau legătură a 
unor secte. în ceea ce mă privește, sunt oricând dispus să acord sprijinul atât în 
vederea pregătirii cadrelor si a unei asistente ştiinţifice în acest domeniu, cât și în 
vederea organizării pe baze noi a acestei activități. 


Faptul că oferta sa este apreciată aflăm din nota locotenentului-major 
Olteanu Constantin, care remarcă la sfârșitul documentului : „sursa Valentin 
va fi instruită si dirijată conform solicitărilor Serviciului 6". 

„ Valentin” este una dintre cele mai odioase surse dintre cele care apar în 
dosarul lui Mario Vasilescu. în nota din 26.04.1982, el îl acuza pe instructorul 
de yoga care îi ameliorase sănătatea denuntându-1 că „pentru prima oară am 
văzut arma albă de origine orientală «munceach» despre care se vorbeşte în 
articolul «într-o seară, la dans, niște tineri violenti» din revista Pentru Patrie 

nr. 4/1982. Tot el mi-a arătat și cum se mânuiește. Consider că multiplicarea 
acestei arme și instruirea privind folosirea ei (...) este un pericol social 


ml 


deosebit Implicatiile unor astfel de dezvăluiri sunt ușor de închipuit. 

în nota din 3 mai 1982, de la „Casa Tei', Valentin susţinea că „serviciile 
de spionaj occidentale studiază cu multă atenţie aceste probleme [parapsi- 
hologice|" și sugera că ar trebui ca și serviciile noastre să sprijine cercetări cu 
acest scop în beneficiul propriu. Vorbind despre dr. Constantin, propune să fie 
„folosit activ în lupta împotriva sectelor”?. 

Mai propune: „să interoghez și eu pe unii dintre cei care au căzut în 
capcanele Meditatiei transcendentale, pentru ca aspecte care poate au scăpat 
organelor de anchetă să le pot sesiza și pune în evidenţă”. 

La un an de la asternerea pe hârtie a acestor denunturi, ,, Valentin" și-a păstrat 
ori chiar întărit stilul deplorabil. în nota informativă din 15.03.1983, cel în 
cauză povestește despre fostul său instructor de yoga în termenii următori : 


în orice caz, Mario Vasilescu este singur în București, la niște prieteni ai săi 
unde probabil că ori a organizat cursuri de yoga clandestine, ori trăieşte pe seama 
unor naivi care văd în el un „guru” (învăţător, în limba sanscrită), încercând tot 
felul de experienţe cu care să epateze pe cei necunoscători. Acum aproximativ o 
lună l-am întâlnit pe Calea Victoriei și mi-a spus că încearcă din nou să publice 
sub pseudonim și cu alt titlu o rubrică de yoga în România pitorească. în orice 
caz, încearcă pe toate căile să aibă acces din nou în presă pentru a putea publica. 
Cu ocazia acestei întâlniri, mi-a spus să iau legătura cu el numai prin intermediul 
lui Şerban (Bădescu) (...) fost profesor de muzică. 


Numai că, iată, în denuntul din 15 aprilie 1983, „Valentin” se plânge : „Deși 
am dorit să particip la o astfel de demonstraţie, Mario Vasilescu a evitat cu 
strășnicie prezenţa mea sub diferite pretexte, știind că sunt unul dintre cei care 


ar putea imediat să-l denunțe”! 


. într-adevăr, , Valentin" denunţă cât poate, scrie 
note după note, multe dintre ele despre contactele yoghinului cu persoanele din 
media - reviste, radio, televiziune - care interesau în mod special Securitatea. 
De aici putem conchide și că „Valentin” avea legături cu un mijloc de presă. 

Pe 15 aprilie 1983, la două zile după o discuţie cu Camelia Stănescu, 


informatorul aşterne pe hârtie următoarele cuvinte : „Mărio Vasilescu este 


Arhiva CNSAS, Dosar I, 27449/1, f. 66v. 
Ibidem, f. 69. 
Ibidem, f. 69. 
Ibidem, f. 86. 


BH 

deosebit de periculos din punct de vedere social si ideologic, depersonalizând 
oamenii. De asemenea, a remarcat că metodele folosite în acest scop amintesc 
de metodele șefilor de sectă despre care se relatează în presă"! 

Cine este acest personaj activ, dotat, neiertător care se ascunde sub un 
nume de cod de-a dreptul blând? 

La 3 iulie 2007, am cerut deconspirarea surselor „Marcu”, , Valentin” si 
„Daniel"”. Am primit răspunsul la data de... 22 iulie 2008. într-o formă oblică, 
CNSAS transmitea un refuz. 

Doar că, în lumea de astăzi, cu accesul la uriașul număr de informaţii de 
pe Internet, meseria de cercetător devine incomparabil mai ușoară decât era 
altădată. Știm din materiale că sursa Securităţii a fost solicitată de mai multe 
ori să vorbească despre cercetările sale asupra bioritmurilor. Este deci un 
specialist al domeniului. într-una dintre note, el mai ridică o parte din perdea, 
arătând că este informatician. Aminteam că doctorul pe care-l stima, Constantin 
Dumitrescu, l-a strigat cu ocazia unei ședințe a MT: „Sandule...!"”. Numele 
lui mic trebuie să fie, drept urmare, ori Sandu, ori Alexandru. 

Pe Internet se pot încerca felurite combinaţii cu cuvintele-cheie pentru a 
selecta posibilii „candidaţi” la persoana căutată. Există un nume care cores- 
punde, dintre câteva sute selectate cu cuvintele „Sandu” sau „Alexandru, 
„bioritmuri", ,informaticä" sau ,informatician", profilului căutat”. Metoda, 
utilă în măsura în care orientează cercetarea, nu poate fi în sine o confirmare. 
Aceasta poate fi furnizată doar de arhive, iată de ce este de datoria CNSAS să 
rezolve o astfel de dilemă a istoriei recente. 


1. Ibidem, f. 86. 

2. Numele găsit este Alexandru Vilan, autor al articolului „Bioritmurile”, apărut în 
2006 și postat pe http://seo-ro.info/rss/92.html, colaborator, se pare, la Com- 
puterworld on-line. A. Vilan apare și ca autor al volumului Trecerea la Windows 
2000 pentru Amicii, Editura Tehnică, 2000, dar și traducător al Internet pentru... 
aMICI! (John R. Levine, Carol Baroudi și Margaret Levine Young, București, 
Editura Tehnică, 2001). Datele postate în spaţiul virtual spun că Alexandru Vilan 
fusese angajat la Institutul pentru Tehnică de Calcul (ITC), drept cercetător 
științific, în perioada vânării adepților yoga. De la ITC a plecat în 1989. Ar fi de 
notat și faptul că, într-una dintre notele prezentate anterior, ,, Valentin" se referă 
la... Alexandru Vilan, care l-ar fi combătut pe VSM. Se potriveşte și legătura cu 
presa. Nu ar fi singurul material în care informatorul se referă la el însuși ca la o 
altă persoană. 

3. Pentru analiza responsabilitätilor CNSAS în materia deconspirării, vezi capitolul 5. 

O zi din viața unui yoghin 


Lăsând la o parte formulările acuzatoare sau răutăcioase din dosare, cercetarea 
de arhivă creionează un portret pe care elevii de ieri sau de astăzi ai acestui 
cunoscut instructor de yoga îl vor recunoaște ușor. Există momente când, 
intrând în postura de evaluatori, oamenii Securităţii devin atenţi și chiar 
curioși, căpătând, în limitele inerente, o poftă de obiectivitate. Reproduc un 
pasaj din concluziile ofiţerilor U.M. 0672 București, al căror lexic sugerează 
o reală „sensibilitate” profesională! 


Ca un prim aspect care merită a fi remarcat este faptul că ob. „Vasile” are 
foarte multe legături din rândul cetăţenilor români, în special din rândul tinerilor, 
bărbaţi sau femei. Se pare că ușurința pentru realizarea unor asemenea contacte 
nu decurge din apropierea de vârstă cu legăturile, cât mai ales din influența 
ideologică pe care o are, o poate avea sau încearcă să o exercite asupra unor tineri 
avizi de inedit și exotism. Ne referim cu precădere la faptul că așa-zisa profesiune 
pe care o practică conţine unele nuanţe specifice pe care ob. le folosește în scop 
speculativ pentru atragerea de adepți. 

în sprijinul ideii menţionate, folosește drept metodă vizibilă și permanentă 
explicaţia combinată cu gesturi semnificative și elocinta îmbinată cu demonstraţia. 

De remarcat este și faptul că are o bună memorie a figurilor și, credem, a 
numelor, iar întâlnirile care de multe ori sunt prestabilite se desfășoară sub 
semnul apropierii, afecțiunii si afabilitätii. 

Acest comportament față de legăturile sale, alături de liniștea, calmul și echi- 
librul său care nu au fost niciodată alterate de iritare, enervare sau nemulțumire, 
ne conduc la ideea că obiectivul este un tip meditativ, interiorizat cerebral. (...) 

S-a observat că se oprește de foarte multe ori în faţa bisericilor și se închină, 
lăsând impresia unui om credincios, cucernic. Dar s-a remarcat de asemenea că 
există o discrepantä între ceea ce s-ar putea exterioriza dintr-o convingere puter- 
nică și modul de manifestare al obiectivului. Considerăm că aceste gesturi făcute 
în locuri centrale și intens frecventate au un caracter demonstrativ, teatral, care nu 
sunt izvorul unor trăiri intense și perpetue, ci rezultanta dorinţei de a se face 
remarcat prin asemenea mijloace. 

De altfel, preferința vădită pentru unele biserici și ignorarea totală a altora 
constituie un argument semnificativ pentru ideea prezentată. 

Tot ca element de continuitate se relevă și relaţia dintre preceptele credinţei și 
consumul de băuturi alcoolice, cunoscut fiind faptul că în acest domeniu nu se 
admit copromisuri, chiar dacă se menţine o oarecare doză de cumpătare. 


1. în urma filajului efectuat în perioada 30.04.1984, 3-5.05.1984 și 7-9.05.1984, 
când era investigat în DUI cu nume de cod „Vasile”. 

Apreciem că obiectivul este un ins speculativ, cu pretenţii de ideolog, pretenţii 
în reală contradicţie cu propria atitudine și comportare. 

în spatele ochelarilor se disimulează o privire atentă, fixă și acaparatoare care 
ar putea fi dominantă pentru indivizii cu slăbiciuni de caracter sau cu carente în 
pregătire. 


Astfel arăta Mario Vasilescu în anii '80 în ochii urmăritorului său. 


Sursa ,, Daniel" 


Dar Mario Vasilescu nu era doar acesta. Am läsat deoparte din dosarul säu de 
urmărire informativă referirile la informatorul cu nume de cod ,, Daniel". Nu 
este un personaj oarecare. Din notele sale rezultä cä a fost instructor de yoga, 
că a avut o activitate îndelungată în domeniu și a stabilit raporturi speciale cu 
Securitatea. Plasarea lui în contextul scandalului Meditatiei Transcendentale 
se poate înţelege din nota bătută la mașină din 29 martie 1982, în care Daniel 
se referă la el la persoana a Hl-a pentru a se plânge de interpretarea eronată 
a ceea ce face: „în ciuda faptului că a fost atacat violent la postul Europa 
Liberă [verificat ! | pentru modul științific în care predă yoga, că a intrat în 
conflict deschis cu emisarii sectei Meditatiei Transcendentale, șeful centrului 
de Yoga din București are acum probleme, unele persoane - pesemne eronat sau 
insuficient informate - considerând posibile legături cu Meditaţia transcen- 


dentală, fapt exclus din motivele menţionate”. 


Sursa semnalează existenţa unor flori în timpul sedintelor, a unor forme 
geometrice diferit colorate în timpul sedintelor si a altor elemente care au fost 
considerate (de ofiţerii de securitate?) semne de cult și precizează că „ima- 
ginile în speţă au fost analizate și prezentate în comunicări științifice ţinute la 
congrese de înaltă ţinută, unde li s-a recunoscut efectul terapeutic”. 

Ofiţerul care a primit nota a scris în subsolul ei : „Am solicitat lui «Daniel» 
să strângă cât mai multe date cu privire la caracterul nestiintific al sectei 
Meditaţia Transcendentalä și asupra membrilor și simpatizantilor săi din ţara 
noastră ai acestei secte. De asemenea, cine sunt emisarii acestei secte, ce 
cunoaște despre ei, ce metode folosesc pentru atragerea de membri, dacă fac 
propagandă împotriva orânduirii social-politice din ţara noastră". 


1. Arhiva CNSAS, Dosar I, 27449/1, ff. 121-121 v. 
2. Ibidem, f. 62. 
3. Ibidem. 

înțelegem importanţa dată în acel moment lui Daniel, specialist al dome- 
niului în măsură să descifreze obiectivele și metodele neconvenţionale ale MT. 

La data de 8 mai 1982, Daniel a scris o notă în care se referă la Microbiotică 
și la faptul că „sursa a fost informată de prezenţa la București a unui 
specialist italian în microbiotică (...) prin intermediul specialistului în nutriţie 
dr. lonescu-Târgoviște. Sursa l-a întâlnit pe Vittorio Calogero, asistând la o 
demonstraţie de masaj, yoga japoneză (...) si cunoscând ultimele cercetări 
despre alimentaţia microbiotică. Foarte impresionat de activitatea yoga a 
sursei, Colagero (nu a cerut si nu a primit nici o informaţie de nici un tip, a 
fost permanent dublat de sursă), după plecarea sa, a scris în termeni elogioși 
despre yoga în RSR". 

O altă notă a lui Daniel dată în aceeași zi, scrisă cu litere mari, specifice 
unei mașini de scris a Securităţii se referă la cei doi profesori de Meditaţie 
Transcendentală, Nicolae Stoian și soţia sa, dovadă a faptului că făcea parte 
din grupa chemată să-i vâneze pe cei doi cetăţeni francezi”. El explică într-o 
lungă informare următoarele : 


Atitudinea profesorilor de yoga din București s-a cristalizat imediat - Nineta 
Crainici, sursa si, se pare, Ion Vulcănescu exprimându-și neîncrederea și deza- 
cordul față de prezenţa cuplului Stoian. Sursa a aflat de la Nineta Crainici că ea 
a interzis elevilor ei audierea „conferinţelor” lui Stoian, sub sancţiunea de a-i 
exclude de la curs. Sursa a avut o atitudine identică din următoarele motive : 


- din studiul profesional al bibliografiei yoga, aflase încă din 1973 de carac- 
terul moral-dubios si nestiintific al școlii de Meditaţie transcendentală [vezi 
articole...] ; 

- din parcurgerea presei străine (...) sursa a descoperit și aspectul de escrocherie 
financiară a MT (Mahesh, plecat, mai curând expulzat din lumea yoghinilor 
indieni) ; 

- sursa a atentionat asupra riscului sănătăţii, persoanele cu tendinţe paranoice 
sau schizoide, introvertitii, putând, drept urmare a aspectului autohipnotic al 
MT (...) suferi restructurări, alienări ale personalităţii (...); 

- părerile sursei, concluziile ei vizând MT, precum și avertismentele științifice 
lansate în 1978 sunt confirmate pe deplin și de studiile specialiștilor indieni 
care critică vehement maniera MT. 


1. Arhiva CNSAS, Dosar I, 27449/1, f. 36 (notele informative erau primite de un 
ofiţer de legătură, de aceea, în astfel de texte, referirea la „sursă" înseamnă de fapt 
referirea la autorul notei). 


2. Ibidem, ft. 56-59. 

în contextul venirii soților Stoian, s-a produs o puternică ciocnire între sursă 
si aceștia. întâlnindu-se pe Calea Victoriei la intersecţia acesteia cu Piaţa Operetei 
și fiind prezenţi, sursa, bazându-se pe elementele mai sus citate, a încercat să-i 
provoace (mai ales pe N. Stoian) la o discuţie fätisä. N. Stoian s-a eschivat (...) 
Stoian nu a încercat să racoleze sursa - nici să obţină vreo informaţie de la ea. 
(...) Mai târziu, sursa a aflat că cei veniţi la MT erau întrebaţi dacă fac yoga - caz 
în care erau foarte greu sau deloc acceptaţi (...). Tot mult mai târziu (prin 
arhitectul Cicisan de la „Carpaţi” - fost elev al sursei, plecat de la curs înainte de 
înscrierea sa la MT și care pare să fi devenit adversar al MT), sursa a aflat că 
Stoian se interesa cu grijă dacă noul venit nu făcuse yoga cu sursa. (...) Sursa nu 
a frecventat niciodată casa Chiaburii (noua adresă unde se desfășurau ședințele 
MT... De asemenea, nu a semnat nici un fel de angajament sau declaraţie pentru 
Stoian. Mai mult, sursa nu a cunoscut până la lecturarea articolelor din Pentru 
Patrie că se semna un angajament. 


- Sursa a continuat să-și prevină cursantii și anturajul (inclusiv cel științific, de 
exemplu, profesorul Mânzatu - care i-a și confirmat că Stoienii sunt niște 
escroci) cu privire la lipsa de fundament științific a practicii MT. (...) Dintre 
dovezi se pot cita unele critici făcute public, ca aceea din februarie 1981 la 
Casa de Cultură a Studenţilor „Grigore Preoteasa”, intervenţie critică argu- 
mentată științific și înregistrată magnetic. 

- Sursa cunoaște câţiva elevi care au practicat MT după renunţarea la cursurile 
sursei (Cicisan Doru, Degeram Mihaela și mama sa, Diaconescu Alexandru, 
Berariu Luminiţa...). 


Mai departe, nota insistă asupra faptului că sursa, în cei 10 ani de activitate, 
a insistat pe caracterul ştiinţific al practicii yoga. Se afirmă că sursa nu a ţinut 
evidenţa cursanților, „ea fiind asigurată de «Prestarea», dar dă o listă scurtă de 
cursanţi. în zilele de 3-6 mai 1982, activitatea sursei, a colaboratorilor ei a 
fost investigată din partea municipiului de partid de tov. Maier si Cuta Pan”. 

Un comentariu la sfârșitul notei arată că la întâlnirea din 28 martie 1982 i 
s-a cerut lui , Daniel" să redacteze o notă cu ceea ce cunoaște despre Meditatia 
Transcendentală și ce persoane cunoaște că acţionează în această sectă. Nota 
revine, iată, la primul document cu care am deschis „cazul Daniel”. 


Alegatiile dosarului de urmărire informativă 


Analiza cât de simplă a dosarelor de urmărire informativă ale lui Mario 
Vasilescu pune în evidență paralela între ceea ce povestesc anumite materiale 
despre instructorul yoga și ce apare sub semnătura misteriosului informator 

„Daniel”, fost instructor de yoga, dar și colaborator, cel putin începând cu luna 


martie 1982, al Securităţii. Apropierea e frapantă și nu poate fi întâmplătoare. 
Astfel : 


„Daniel” își asumă, în notele lui din 1982, zece ani de practică yoga, iar 
Mario Vasilescu (împreună cu lon Mânzatu) a ţinut manifestarea din 
ianuarie 1982 dedicată trecerii a zece ani de la înfiinţarea școlii de yoga ; 
sursa ,, Daniel" declară că nu a ţinut evidenţa cursanților, „ea fiind asigurată 
de «Prestarea»". Or, la „Prestarea” a ţinut cursuri Mario Vasilescu; 
ofițerii de Securitate indică în rapoartele lor cererea adresată lui Mario 
Vasilescu de a le face o prezentare asupra Meditaţiei Transcendentale. 
Materialul a fost elaborat și predat: „Vava a procurat si pus la dispoziţie 
o serie de materiale cu privire la istoricul și programul secţiei Meditatia 
transcendentală și la metodele folosite de cadrele de conducere ale acestei 
secte în atragerea de membri și îndoctrinarea lor". „Daniel" se referă el 
însuși la solicitarea organelor de Securitate de a le informa despre MT și 
la împlinirea cererii ; 

spre deosebire de toți ceilalți informatori, Daniel nu se referă la Mario 
Vasilescu ; 

cei doi au exact aceleași păreri, se poate spune, aceleași obsesii, cum ar fi 
caracterul nestiintific al MT etc. ; 

instructorii yoga Daniel și Mario Vasilescu au fost anchetați de către 
organele de partid. „Recent, ca urmare a unor sesizări primite de la 
persoane revoltate de activitatea mistică desfășurată de Vasilescu Mario 
Sorin, acesta a fost convocat la Sectorul de Propagandă al Comitetului de 
Partid al Municipiului București”, stă scris într-un material. lată ce se 
spune despre ,Daniel" : „In zilele de 3-6 mai 1982, activitatea sursei, a 
colaboratorilor ei a fost investigată din partea municipiului de partid de 
tov. Maier si Cuta Pan”; 

pentru cercetătorul care lucrează cu ansamblul documentelor, relevanță 
capătă si conexiunile ce se creează în timp între personaje. ,, Daniel" 
notează la un moment dat: „Atitudinea profesorilor de yoga din București 
s-a cristalizat imediat - Nineta Crainici, sursa și, se pare, lon Vulcănescu 
exprimându-și neîncrederea și dezacordul față de prezenţa cuplului Stoian. 
Sursa a aflat de la Nineta Crainici că ea a interzis elevilor ei audierea 
«conferinţelor» lui Stoian, sub sancţiunea de a-i exclude de la curs". 


Există și o neconcordantä : referirea la investigarea „recentă” apare într-un docu- 
ment din aprilie, pe când investigația în cazul , Daniel" e plasată în perioada 3-5 mai. 

Or, dintre toţi cei numiţi, cel care avea o relaţie și umană, și profesională 
cu Nineta Crainici era Mario Vasilescu. 

Si stilul discursurilor frapează prin asemănare. Autorul acestei cercetări a 
început să își pună întrebarea, spre finalizarea celor trei părți ale dosarului de 
urmărire informativă pe numele MSV existente în Arhiva CNSAS, dacă nu cumva 
informatorul Daniel este chiar Mario Vasilescu. „Evidenţa” creștea încet-încet, 
pagină cu pagină, odată cu parcurgerea dosarului din Arhiva CNSAS. 

O posibilă confirmare o oferă chiar dosarul de urmărire informativă pe 
numele „Vava”, unde se află un raport din 26 iulie 1982 ce aduce în scenă un 
anume „Ambrus" venit în vizită în România și interesat să ia legătura cu 
Vasilescu'. Aflăm și motivul : acesta i-a fost naș. La întrebările lui , Ambrus", 
Mario Vasilescu i-a vorbit îndelung despre istoria Meditatiei Transcendentale, 
spusele sale fiind consemnate în raportul semnat de colonelul Croitoru. La finalul 
documentului există o „Notă a Biroului” unde au fost adăugate următoarele : 


S.M. Vasilescu, fostă sursă informativă, în prezent lucrat prin DUI, fiind 
suspect de propagarea unor teze contrare materialismului dialectic și istoric. 
„Ambrus", aflându-se în concediu în ţară, a fost instruit să mențină legătura cu 
obiectivul în special pentru a stabili dacă nu intenţionează să se adreseze unor 
posturi de radio din străinătate cu scrisori calomnioase la adresa orânduirii noastre. 


Această notă îl prezintă pe Mario Vasilescu drept fostă sursă informativă. 
Având în vedere ce s-a întâmplat în alte cazuri, declaraţia ofițerului care a 
întocmit documentul nu reprezintă o probă. Puteau oare instituţiile de supra- 
veghere să fie, în anul 1982, total nesigure cu privire la intenţiile unui om 
folosit de ele? Dacă ne luăm după ce comunică sursele Securităţii, la urechea 
lui Vasilescu ajunsese zvonul că s-ar pune la cale arestarea lui’. Aceasta să fie 
relația dintre un colaborator si autorităţi? Ofițerii de Securitate calificau 
deseori drept „surse informative” persoane care nu semnaseră nici un angaja- 
ment, dar fuseseră chemate să dea declaraţii în legătură cu diferite situaţii. 

Determinarea adevărului însemna deconspirarea lui Daniel de către Colegiul 
CNSAS. Am cerut Colegiului acest lucru, dar, până în luna februarie 2008, 
cererii nu i s-a dat nici un răspuns. 


1. AI UM 0620 Bucureşti, Arhiva CNSAS, Dosar I, 27449/1, ft. 28-28. 

2. Mai sunt două rapoarte, semnate în luna august 1982, care se referă la informaţiile 
transmise de „Ambrus” despre Mario Vasilescu. Şi acestea sunt pozitive, mai 
curând în sprijinul său. Ele neagă vreo intenţie a obiectivului de a lua legătura cu 
străinii ori de a pleca din ţară - dimpotrivă, acesta este descris ca un „patriot" - 
și că ar fi transmis vreo scrisoare în exterior, cum se temea Securitatea. 

Soluţia de „avarie” era compararea scriiturii din notele informative ale lui 
Daniel cu rândurile din eventuala corespondenţă semnată de Mario Vasilescu 
și interceptată de către Securitate, rămasă prin dosarele de urmărire informativă. 
Am cerut încă o dată materialele de arhivă care-l privesc pe instructorul de 
yoga. La 22 februarie 2008 mi s-a adus, împreună cu ceea ce răsfoisem deja, 
dosarul personal al informatorului „Victor” (şters cu o linie roșie, apoi adăugat 
„Daniel"), deschis la data de 31.10.1975 cu nr. 204. 


Dosarul de rețea al lui Sorin Mario Vasilescu, 


alias „Victor”, alias ,, Daniel" 


Raportul cu propuneri de recrutare ca informator al lui Vasilescu Mario Sorin, 
conspirativ , Victor", din 8 octombrie 1975 îl indică pe Mario Vasilescu drept 
„profesor în cadrul Academiei de Ştiinţe Orientale din București, având cursuri 
de yoga la Universitatea Populară și Clubul Sindicatelor Sanitare". Un 
argument al recrutării ar fi fost că „în unele momente de criză financiară, 
«Victor» a fost stimulat de organele noastre, ajutor apreciat de cel în cauză 
prin seriozitatea și interesul dovedit în rezolvarea sarcinilor ce i le-am trasat”. 
Semnează locotenent-major Turc Paul’. 

Mario Vasilescu și-a semnat angajamentul faţă de Securitate la 31 octombrie 
1975, când a promis să „sprijine organele de Securitate pentru descoperirea 
activităţii ostile desfășurate de diferite elemente în R.S. România”. înțelegând 
importanţa acestei colaborări, scria Mario Vasilescu, conform regulilor ultra- 
cunoscute, „mă angajez să nu discut cu nimeni (...) despre sarcinile primite 
din partea organelor de Securitate, fiind conștient că în caz contrar sunt pasibil 
de a suporta consecinţele legale în vigoare. Informaţiile le voi furniza în scris 
si le voi semna cu numele conspirativ «Victor», în loc de numele meu real". 
Conform dosarului, ofiţerii săi de legătură au fost, în perioada acoperită de 
dosar, locotenent-major Turc Paul și locotenent-major Croitoru Ion.” 

O notă a U.M. 0620 din 1979° arată că la analiza efectuată pe 15 iunie 
1978 s-a hotărât menţinerea lui Victor în reţea pentru folosirea lui în mediul 


= 


înregistrat astăzi în Arhiva CNSAS cu R243569. 


2. Arhiva CNSAS, Dosar R243569, Ministerul de Interne, UM 0625/RP, 13/TP/ 
0389817, din 8 octombrie 1975, f. 1. 

3. Ibidem, f. Iv. 

4. Ibidem, f. 3. 

5. Ibidem, f.4. 

6. Ibidem, „Nota de analiză a Ministerului de Interne”, U.M. 0620 București, nr. 31/ 


CI/001624/5.07.1979. 

studenţilor străini și al cetăţenilor români cu care vine în contact. „Până în 
prezent, «Victor» a urmat instructajul făcut, însă aportul său informativ a fost 
mai slab, întrucât nu a reușit să stabilească relații mai intense cu cetăţeni străini 


ml 


ce ar prezenta interes operativ pentru organele noastre". Mai descoperim că 
Victor a solicitat schimbarea numelui său conspirativ, preferând numele de 
Daniel", pentru „a nu mai fi cunoscut de colegii mei de la birou când mă 


cheamă la telefon". 


Deși comentariile ofiţerilor de legătură motivează precautia mai ales în 
raport cu ceea ce se găsește în dosarul lui „Vava”, nota amintită aduce o 
informaţie pe care se poate miza. Ea face referire la cererea lui Victor de a-i 
fi adusă proaspăta soţie - absolventă a Facultăţii de Stomatologie - de la 
Vaslui, unde fusese repartizată, la București. „l-am promis lui «Victor, 
sprijini fără a duce la deconspirarea legăturii sale cu organele noastre”. 

Ar rezulta că , Victor", alias , Daniel", alias Mario Vasilescu folosea relaţia 
cu Securitatea pentru interese personale. O astfel de dovadă s-ar putea găsi și 
în raportul cu propunerea de recrutare. întrebările au devenit superflue după 
ce am ajuns la evidenţa recompenselor acordate informatorului Victor între 
1975 si 1979. Iat-o: 


Dată suma Motiv 
18.09.1975 200 lei Aport muncă informativă 
28.10.1975 200 lei Aport muncă informativă 
26.12.1975 300 lei Aport muncă informativă 
3.06.1976 200 lei Aport muncă informativă 
27.12.1976 300 lei Aport muncă informativă 
1.04.1977 200 lei Aport muncă informativă 
7.05.1977 300 lei Aport muncä informativä 
29.12.1977 300 lei Aport muncä informativä 
22.08.1978 300 lei Aport muncä informativä 
18.12.1978 300 lei Aport muncä informativä 


în dosar apar si chitantele semnate de către instructorul de yoga folosit de 
Securitate care utiliza la rândul lui relaţia cu Securitatea pentru serviciile 
oferite. lată și nota de analiză din 30 septembrie 1980: 


1. Arhiva CNSAS, R243569, f. 36. 
2. Ibidem, f. 36v. 

Din măsurile de verificare întreprinse prin intermediul Direcţiei I si I.M.B. 
Securitate nu a rezultat ca inf. „Daniel” să fie deconspirat sau suspicionat de 
cursantii cercului Yoga de la Clubul Sindicatelor că ar fi în contact cu organele de 
Securitate. A rezultat că, într-adevăr, ,, Daniel" aplică în practică instructajul 
făcut, dând cursului de Yoga un caracter științific, si nu mistic, cum vor unii să-l 
folosească. 

»Daniel" și-a adus soţia în București, fiind convins că a fost sprijinit de 
organele noastre, fapt pentru care manifestă interes în stabilirea unor relaţii care 
ar prezenta interes pentru organismele de securitate. în acest sens, a început să 
frecventeze multe cămine de studenţi străini, chipurile pentru explicarea științifică 
a cursurilor predate de el. A reușit ca din două în două săptămâni să prezinte lecţii 
informative, deoarece este prezentat ca profesor specializat în probleme de yoga. 

„Daniel” ne-a informat despre soţia lui Ambrus că a revenit în ţară urmând a intra 
în legătură cu ea pentru obţinerea de [neclar ; nota este olografä] despre obiectiv. 

Va fi folosit în cunoașterea stării de spirit din rândul cursanților de yoga, 
cursul fiind în prezent de cea 50 persoane și se va urmări interpunerea sa și pe 
lângă unele obiective ce formează profilul unităţii noastre. 


Col. [indescifrabil]' 


Cele notate sugerează si ele sensibilitatea lui ,Daniel" la favorurile - 
adevărate sau imaginate - ale Securităţii. Rezultă în plus că și în toamna 
anului 1980 Securitatea vedea în cercurile de yoga un mijloc de spionat 
societatea! Securitatea pare chiar mulțumită de existenţa unor astfel de 
spune că „Daniel” a fost menţinut în reţeaua informativă, că s-a achitat de 
sarcinile trasate și nu rezultă nici că s-ar fi divulgat legătura. (lată o altă 
preocupare permanentă a ofiţerilor.) Autorul notei pare să se refere cu satis- 
factie la faptul că „Daniel” e mulțumit de permanentizarea legăturii cu 
radio-televiziunea română, unde ţine săptămânal emisiuni cu caracter științific 
despre yoga, si de rubrica la revista România pitorească. 

Ultima filă a dosarului cuprinde raportul din 18 mai 1982 privind scoaterea 
din reţeaua informativă a sursei Vasilescu Marian Sorin, conspirativ „Daniel”?. Se 
amintește că, în ultimul timp, Daniel a relatat date cu caracter documentar obti- 
nute din diverse publicaţii de yoga cu privire la secta Meditatia transcendentală 


1. Arhiva CNSAS, R243569, Ministerul de Interne, Departamentul Securităţii Sta- 
tului, U.M. 0620 Buc./ Nr. 31/C1/001624/30sept.1980. f. 39. 

2. Arhiva CNSAS, R243569, Ministerul de Interne, U.M. 0620, nr. 31/C1/001628/ 
18.05.1982. 

precum și despre mișcarea microbiotică. (După cum ştim, datele se găseau în 
dosarul de urmărire informativă.) De la 1 mai 1982, „activitatea grupei sale 
de yoga a fost întreruptă. întrucât obiectivul [anonimizat] din toamna anului 
1978 a plecat din R.S. România, propunem a se aproba scoaterea din rețeaua 
informativă a lui «Daniel» și predarea dosarului la C.I.D. Sursei nu i se va 
spune despre încetarea legăturii în mod oficial cu ea, iar în caz de nevoie va 
fi contactat pentru rezolvarea unor sarcini operative legate în special de scopul 
vizitei în ţara noastră a unor cetăţeni străini, adepţi sau membri ai unor culte 
si secte”. Semnează colonelul Croitoru Ion. 

Scoaterea din reţea a lui „Daniel” pare motivată de plecarea obiectivului 
(probabil „Ambrus"), dar să nu uităm că acele luni consemnau preluarea cazului 
Meditatia Transcendentală de sub controlul Securităţii, sub directa investigaţie 
a Partidului Comunist. Este momentul interzicerii tuturor activităţilor yoga. 

Ar trebui observat că dosarul de reţea al lui Mario Vasilescu conţine doar 
documente pentru perioada dintre anul recrutării (1975) si anul 1978. Notele 
informative semnate ,, Daniel" aflate în dosarul său de urmărire informativă sunt 
din 1982, când Securitatea era interesată de fenomenul Meditatiei Transcendentale 
și îl folosea ca sursă avizată în domeniu. 

Cum se poate califica astăzi colaborarea lui Mario Vasilescu cu Securitatea? 
Având în minte vulnerabilitätile lui? Si că în ultimii ani se fac procese de 
presă informatorilor mai mult sau mai putin activi, în timp ce securiştii care 
i-au pus să își desfășoară activitatea, i-au manipulat și ameninţat se ocupă 
nestingheriti de afaceri sau de politică, aproape uitaţi de opinia publică? Care 
este greutatea penibilelor chitante semnate de yoghin în raport cu imensul bine 
făcut multor oameni de Mario Vasilescu ? Ca și în cazul altor persoane ajunse 
la un moment dat informatori ai Securităţii, semnificaţia a ceea ce s-a întâmplat 
cu ei poate fi realizată, paradoxal, mai ales postfactum, din felul în care s-au 
comportat într-o Românie liberă. Discuţiile pe această temă nu fac însă obiectul 
prezentului volum. 


Grupurile din București, Piteşti şi Bacău 


Dosarul lui Gregorian Bivolaru pune în evidenţă existenţa în a doua parte a 
anilor '80 a două grupuri de yoghini, de câteva zeci de persoane fiecare, unul 
în Bacău, coordonat de Eugen Mârtz, celălalt la Pitești, unde instructor era 
Nicolae Catrina. Deși Bivolaru era considerat liderul spiritual al tuturor, cei 


1. Arhiva CNSAS, R243569, f. 41. 

amintiti functionau drept conducätori ai acestor mici comunitäti de provincie, 
fapt ce îi va pune pe lista persoanelor periculoase si îi va face să plătească cu 
închisoarea. 


Eugen Mârtz şi grupul din Bacău 


Securitatea a început investigarea lui Eugen Mârtz când l-a descoperit printre 
apropiații lui Gregorian Bivolaru. în arhivele instituţiei va apărea cu numele 
de cod ,,Sandu", iar apoi, „Vraciul”. A fost chemat la Securitate încă din 
aprilie 1984 ca să explice această legătură stabilită în anul 1981, apoi reluată 
în anul 1983, după ce Narcis Tarcău, prietenul său, îi anunţase lui Mârtz 
redeschiderea cursurilor clandestine’. Reproduc un pasaj din declaraţia sa din 
13 iulie 1984: „L-am cunoscut pe Bivolaru Gregorian în octombrie 1981 cu 
ocazia frecventării cursului de gimnastică yoga pe care sus-numitul îl ținea la 
Ecran Club. Acest curs a continuat până în mai 1982, iar în tot acest interval, 
nici în timpul cursurilor de la Ecran Club și nici cu ocazia discuţiilor personale, 
Bivolaru Gregorian nu a făcut vreun fel de remarcă la adresa situaţiei din ţara 
noastră (...) în general, evită orice discuţie cu caracter politic" (subl. mea)’. 
Este stilul tipic al limbajului prin care protejezi persoana despre care esti 
întrebat în anchetă. 

Declaraţia de mai sus i-a fost luată exact în ziua când Gregorian Bivolaru 
evadase din închisoare. El era unul dintre yoghinii cu care instructorul spera 
să ia legătura. Bivolaru, urmărit probabil din prima clipă a ieșirii din arest, 
este însă prins, iar Mârtz trebuie să dea, începând cu 15 iulie, explicaţii la 
Securitate. De data aceasta, pentru delictul destul de bine circumscris, al 
asistării unui om care încerca să scape de miliţie. în dosar se găsesc mai multe 
declaraţii pe această temă. Exista procedeul de a-l face pe anchetat să tot 
repete povestea în cadrul anchetei, până la divulgarea informaţiilor pe care 
acesta ar fi dorit să le ascundă’. 

Evenimentele dintre 13 și 15 iulie 1984, când Bivolaru a evadat, s-a ascuns 
și apoi a fost prins, arătau că Eugen Mârtz făcea parte din grupul restrâns, de 
încredere, al fostului instructor de la Ecran Club. Anchetele vor continua, iar 
declaraţiile se vor repeta. întrucât Mârtz a luat parte la mai multe ședințe de 
meditaţie mistică conduse de Bivolaru, precum și pentru faptul că l-a ajutat pe 
acesta cu procurarea, multiplicarea și difuzarea unor materiale de propagandă 


1. Declaraţia din 27.04.1984, ff 60-61. 
2. Ibidem, f. 55. 
3. Vezi și declaraţia mai elaborată a lui Mârtz Eugen dată la 15.07.1984 (fi. 45-47). 

mistico-religioasă, raportul din 16 octombrie 1984 propune luarea în evidență 
a dosarului de problemă MV 1600. 

La 9 noiembrie 1984, Eugen Mârtz a primit un avertisment. I s-a adus la 
cunoștință că activităţile pe care le-a desfășurat sunt interzise, iar Gregorian 
Bivolaru nu avea nici o calitate oficială să le organizeze și să le conducă’. 

în anii de studenție, Mârtz a locuit la București si a fost un apropiat (se 
pare, unul dintre cei dotați) al instructorului său. în 1986, a plecat însă la 
Bacău, la întreprinderea de Panouri Electropneumatice, în urma repartitiei. 
Aici a găsit un număr de persoane interesate de yoga si o soluție să deschidă 
cursuri. întrucât disciplina yoga era interzisă, el a propus Liceului „Lucrețiu 
Pătrășcanu" să închirieze sala de sport pentru un cerc de gimnastică recupe- 
ratorie. Demersul a fost aprobat si, ca urmare, în fiecare joi, între 17.20 si 
19.30, câteva zeci de interesați şi-au reeducat organismul cu lecții de hatha 
yoga, pranayama şi meditație. Conform unui raport al Direcției Cercetări 
Penale Bacău, în luna august 1987, la sedintele săptămânale participau 40 de 
persoane’. 

Dar ochii si urechile poporului vegheau. Persoana de sprijin (!) Vatäjitä 
Marinei din cadrul întreprinderii de Avioane Bacău, secția 130 a sesizat în 
ziua de 18.04.1987 pe ofițerul de miliție Rusu Ionel - care s-a adresat la rândul 
lui organelor de Securitate - în privința participării soției sale la un cerc de 
gimnastică recuperatorie*. Sursa susținea că, sub masca gimnasticii recuperatorii, 
se practică exerciții de linistire sufletească, după unele cărți „Kundalini"’ : 


în cerc sunt 30-35 de persoane, toți tineri, cu pregătire superioară, ingineri, 
subingineri care au fost selectați de șeful cercului. Raportez că Vatäjitä a solicitat 
să participe si el la acest cerc împreună cu soția lui, dar a fost refuzat de Mârtz, 
cu toate că înainte erau prieteni, fiind de mai multe ori în vizită la garsoniera 
acestuia, unde frecvent practica exerciții, în special după-amiaza. (...) Sursa mi-a 


1. Departamentul Securității Statului, Securitatea Municipiului București, 132/S.G., 
semnează ofițer SP. II, căpitan Spirache Gh. De acord, Şef Serviciu colonel 
Stănescu V. (f. 29). 

2. Semnează ofițerii Stănescu, Spirache, Grigoriu (Ibidem, f. 26v). 

3. Ibidem, f. 126. 

4. Miliția Județului Bacău, Serviciul Economic, locotenent Rusu Ionel, 25.04.1987, 
„Raport către Tov. Sef al Inspectoratului Județean Bacău al Ministerului de Interne 
(ff. 7-8). 

5. Autorul notei a văzut probabil un volum despre „Kundalini", puterea sarpelui 
adormit care se află în ceakra de bază (vezi, printre numeroasele referințe posibile, 
Naomi Ozaniec, Elemente de ceakra, RAO International Publishing Company, 
Bucureşti, 1995). 

demascat aceste date deoarece soţia lui, fiind atrasă în acest cerc, nu mai pregătește 
mâncare acasă, (...) execută mișcări sau fixează unele obiecte..... 


Pentru atmosfera epocii merită poate menţionat că Vatăjiţă Marinei nu 
reprezintă un caz excepţional, deși să-ți torni soţia nu era totuși un lucru chiar 
obişnuit’. Colaboratorul „Găbureanu" semnalează si el atragerea norei subofițe- 
rului Vatäjitä Vasile de o grupare sectantă”. Socrul colaborează la rândul lui, 
plângându-se de noile obiceiuri ale soției fiului său: „După programul de 
sală, persoanele respective se regrupează la locuința inginerului Mârtz Eugen, 
unde s-ar închina la lumină. După ce a intrat în această grupare, nora sa nu 
permite să i se pună întrebări, a devenit izolată, nu mai urmăreşte programul TV, 
nu mai participă la programele artistice organizate la Casa de Cultură, unde 


era violonistä, bea apă cu sare si mănâncă numai cruditäti"*. 


Cercetările privind represiunea împotriva adeptilor yoga confirmă deseori 
conlucrarea familiilor cu organele de represiune. Acest amestec de primitivism 
și lasitate lasă o impresie dezolantă. 


Denunturile determină Securitatea să facă o investigaţie completă asupra 
celor implicaţi. Amploarea procedurilor într-un caz, în fond nesemnificativ pentru 
un ditamai regim comunist, de practicare a unor exerciţii în comun surprinde 
în continuare. Planul de măsuri a stabilit dirijarea pe lângă cel în cauză a unor 
surse cu posibilităţi de informare, mobilizarea pit. adj. Vatăjiţă Vasile, intro- 
ducerea mijloacelor T.O. complexe la domiciliul lui Mârtz Eugen și a legătu- 
rilor sale apropiate și la locul de muncă al lui M.E., efectuarea unor perchezitii 
secrete la domiciliu și la locul de muncă, punerea în filaj, fotografierea în secret 
în sala de sport, filajul lui M.E. când acesta se deplasează la București sau în 
alte localităţi din ţară, folosirea sursei S si efectuarea de perchezitii secrete la 
toţi membrii activi ai grupului, interceptarea corespondenţei externe. S-au 
elaborat „măsuri de influențare pozitivă” asupra membrilor grupării, astfel ca 
ei să renunţe la activitate. Cu ajutorul rețelei informative si al altor mijloace 
de securitate, ar fi urmat să se „obţină informaţii referitoare la posibilităţi de 
compromitere a membrilor grupării (...) care vor fi folosite în scopul producerii 
de disensiuni și destrămare a grupării”. Pentru atingerea scopului enunțat 
explicit în document (demontarea activităţii, neutralizarea și destrămarea 
grupării), Securitatea municipiului Bacău a pus la lucru forte considerabile. 


1. Vezi nota 4. 

2. Despre condiţia „persoanei de sprijin” vorbește și faptul că doamna Vatäjitä făcuse 
o plângere la comandant, reclamând comportamentul agresiv al soțului (f. 259). 

3. Informarea a avut loc în casa ,Sandu" (raportul din 22.04.1987 al căpitanului 
Popescu Aurel, ofiţer CIM", f. 9). 

4. Raportul căpitanului Popescu Aurel din 22.04.1987 (f. 12). 

în raportul său cu propuneri de finalizare a cazului ,, Vraciul", locotenent-major 
Vasiliu M. susţinea că influenţa exercitată de îndrumătorul grupului împinge 
anumiţi membri ai acestuia la fanatism’. împreună cu colegii de la București 
a hotărât pedepsirea lui Mârtz Eugen cu închisoarea. Nota din 6 august 1987 
semnată de Şeful Direcţiei I, colonel Raţiu Gheorghe, și Șeful Direcţiei a VI-a, 
colonel Vasile Gheorghe, susține că sub masca activităţilor de pregătire fizică 
și gimnastică medicală conduse de Mârtz Eugen se desfășoară acţiuni cu caracter 
de meditaţie transcendentală și tantra yoga, fapte ce întrunesc elementele 
constitutive ale infracţiunilor de executare fără drept a unei profesii și difuzarea 
fără autorizaţie legală a unor publicaţii. Faţă de cele de mai sus, cei doi șefi 
propun cercetarea informativă a lui Mârtz Eugen și a legăturilor lui, sub acope- 
rirea și împreună cu organele de Miliție ale Judeţului Bacău, în vederea 
stabilirii tuturor activităţilor ilicite desfășurate de aceștia și a destrămării gru- 
pului. După care, adaugă nota, în funcţie de rezultate, se vor face propuneri). 

Cazul este tipic pentru sistemul de justiţie din anii "80. Mai întâi se dă 
calificativul, apoi se strâng probele. Pentru a duce la îndeplinire ordinul de la 
București, Inspectoratul Judeţean Bacău de Securitate a elaborat, sub semnă- 
tura șefului Miliției, locotenent-colonel Mingiuc Alexandru, și al adjunctului 
șefului Securităţii, Bălan Octavian, un plan de acţiune în vederea cercetării 
informative a grupului condus de Mârtz Eugen. Acesta, aprobat de maj. 
Baidac lulian la 12 august 1987, prevedea: 


1. prinderea în flagrant a grupului la sala de sport a Liceului „Lucrețiu 
Pătrășcanu” din Bacău în timp ce membrii grupului desfăşoară activitate 
interzisă. Se urmărește stabilirea componenților grupului și identificarea 
lor, găsirea și ridicarea de la Mârtz Eugen a evidenţei acestora si a sumelor 
de bani încasate recent de la participanţi, a unor materiale interzise și a 
aparaturii tehnice atât a celui în cauză, cât și a participanţilor ; 

2. vor fi realizate fotografii, filme și se va întocmi proces-verbal în confor- 
mitate cu dispozitiunile legale. 


Dupä efectuarea acestor mäsuri, numitilor Mârtz Eugen, Tarcäu Narcis, 
Vatäjitä Cristina, Bräiescu Dorina, Diaconu Viorica, Ambärus Gabriel si Costras 


1. Raportul Ministerului de Interne, Inspectoratul Judetean Bacäu, Securitate, din 
10 iulie 1987, cu propuneri de finalizare a cazului „Vraciul” (f. 136). 

2. Ministerul de Interne, Departamentul Securităţii Statului, Direcţia Cercetări Penale, 
Nr. 00300692/6 august 1987. 

Adrian li se vor efectua perchezitii domiciliare si la locul de muncă, în scopul 
ridicării de materiale interzise, apoi vor fi duși la sediul organelor de miliţie 
și cercetaţi asupra activităţii lor interzise!. 

Planul anunţa că, înainte de trecerea la realizarea măsurilor menţionate, va 
fi informat tovarășul prim-secretar al Comitetului Judeţean Buzău al PCR. 
Este interesant că documentul se referă la „informarea" secretarului PCR, și 
nu la obţinerea aprobării de la acesta, ceea ce arată că, în materia poliţiei 
politice, raportul dintre Securitate si PCR, în sensul subordonării celei dintâi 
partidului, nu a fost foarte limpede nici în anii '80. 

A avut loc descinderea la sala de sport a Liceului „Lucrețiu Pătrășcanu”, 
iar majoritatea participanţilor au fost reţinuţi. Eugen Mârtz a fugit, dar a fost 
prins după o alergătură pe străzile orașului. Urmărirea penală începuse în ziua 
de 11.09.1987, iar „inculpatul” a fost arestat la 12.09.1987. Procurorul I. 
Hăineală a dispus punerea în mișcare a acţiunii penale, arestarea preventivă și 
trimiterea în judecată a lui Mârtz pentru comiterea infracțiunii de înșelăciune 
calificată în dauna avutului personal prevăzută de art. 215, alineatul II din CP 
cu art. 41 alineatul 2 din CP, constând în faptul că a pretins și primit de la un 
număr de 50 de persoane suma totală de 4450 de lei sub pretextul că le 
fortifică și le vindecă de diferite afecţiuni incurabile ; a infracţiunii de exercitare 
fără drept a unei profesii prevăzută de art. 281 CP, constând în aceea că, în 
seara zilei de 16.09.1987, a fost prins în flagrant în timp ce practica lecţii de 
yoga și alte exerciţii fizice speciale erijându-se în instructor sportiv, fără a 
poseda autorizaţie specială în acest sens’. 

Remarcabil este faptul că rechizitoriul din 16 septembrie 1987 al acestui 
procuror al R.S. România, prezentat în fața instanței, reproducea conținutul 
notei de analiză a Securității. Mârtz Eugen a fost condamnat la 1 an si 2 luni 
de închisoare, dar a fost pus în libertate la puțin timp, în urma decretului de 
grațiere si amnistie din ziua de 24 octombrie 1987. 

Mama urmăritului cu nume de cod „Vraciul" a fost îndepărtată de la 
Inspectoratul Şcolar Județean Bacău după arestarea si condamnarea fiului’. 
Tatăl lui, bolnav de inimă, a murit la scurtă vreme“. 


1. Răspund de plan colonelul Şerban Constantin, căpitanul Vrabie Vasile, căpitanul 
Radu Vasile (f. 135). 

2. Vezi rechizitoriul Procuraturii Județene Bacău, nr. 298/P/1987 (f. 296). 

Ibidem, f.73-76. 

4. O notă din 12.11.1987 a sursei „Florin" povesteşte că acesta „s-a întâlnit cu Mârtz 
Eugen în librăria Vasile Alecsandri si i-a spus că arestul și moartea bătrânului 
Mârtz sunt legate între ele, întrucât tatăl era bolnav de inimă" (ibidem, f. 258). 


w 

După ieșirea din închisoare, Eugen Mârtz a fost angajat la IPEP Bacău și 
a continuat răspândirea disciplinei yoga, cum o făcuse și înainte de arestare. 
Voința principalilor adepţi yoga de a continua stilul de viață pe care și-l 
asumaseră, în ciuda celor ce li se întâmplase și a amenințării că organele 
represive vor lovi din nou, este impresionantă. Așa cum bănuia Mâriz, imediat 
după eliberare, au fost întreprinse noi măsuri și acţiuni de tinere în permanentă 
observare a lui, la serviciu, în oraș și la domiciliu'. Documentele aflate în 
dosar arată că la 19 noiembrie 1987 a fost expediată o scrisoare pe adresa 
Procuraturii Militare Bucureşti în numele lui Eugen Mârtz. în legătură cu 
scrisoarea, Securitatea se plânge de faptul că „Vraciul” „reclama o pretinsă 
purtare abuzivă a organelor de cercetare”. 

La Securitatea Judeţului Bacău sosesc noi informaţii de la sursele sale. 
într-o notă-sinteză fără dată privind cazul „Vraciul”, este scris că „Baciu 
Cristina (...) în fiecare dimineaţă între orele 7 și 7.30 ocupă o cabină din 
grupul sanitar al întreprinderii, unde execută exerciţii de respiraţie profundă, 


concentrări și exerciţii yoga însoţite de un fel de rugăciune...”. Sau: „în 


timpul programului de lucru, atât subiginer Baciu Cristina, colegă și inginer 
Malinici Adriana și uneori și Mârtz Eugen stau nemiscati unul în faţa celuilalt 
privindu-se ochi în ochi, sustrăgându-se câte o oră, o oră și jumătate de la 
sarcinile de servici..."'. Reproduc aceste notații cu numele persoanelor urmă- 
rite o dată pentru că victimele au dreptul să știe ce li s-a întâmplat, apoi, 
întrucât ele dau o notă absurdă și în același timp ridicolă asupra preocupărilor 
Securităţii. Grozava instituţie cu răspunderi în apărarea statului socialist vâna 
oamenii care „respirau profund” și stăteau „nemișcaţi unul în faţa celuilalt” ! 
lată și acest document aproape liric : 


1. Vezi „Notă de analiză a Inspectoratului Judeţean Bacău - Securitate”, nr. 2/VN/ 
28.04.1988 (f. 127). 

2. Mai multe materiale din dosarul lui Eugen Mârtz arată preocuparea Securităţii 
pentru trimiterea pe adresa unor ambasade a unor proteste față de ce i se întâmplase 
instructorului de yoga. Dosarele ajunse în arhiva CNSAS sunt atât de dezorganizate, 
încât nu găsim în ele rezultatul investigaţiilor anunţate în dosarul respectiv. Dar 
pot fi descoperite în altele. Astfel, din „Nota-raport” din dosarul lui Gregorian 
Bivolaru aflăm că : „în anul 1987, la Ambasada Indiei și RFG din București au fost 
Uimise două anonime în care se protesta pentru faptul că numitul Mârtz Eugen - 
legătura principală a lui Bivolaru Gregorian - a fost condamnat pentru activitate 
yoga. Trecându-se la identificarea autorului, a rezultat că scrisorile au fost trimise de 
numitul Jura Ionuț din Bacău”. Nota este semnată de locotenentul Mihai Octavian 
(„Nota-raport" din Arhiva CNSAS, Fond Informativ, Dosar nr. 1688, f. 91). 

3. Ibidem, f. 79v. 

Ministerul de Interne 
Inspectoratul Judeţului Bacău - Securitate 
Nr. 2/VN/0011388/22.12.1988 


Notă sinteză 


(...) Sunt zile ale săptămânii când, la anumite ore, de exemplu, marţi la 
orele 20.45, toți cei care fac parte din grupare se retrag în locuri liniștite, unde 
încep concenträrile și fac pregătiri cum ar fi sustragerea de la activitatea exterioară, 
neglijarea corpului fizic, lucrul cu sunetul , Aum"' 
„Bisa-Aum" specifice tehnicii de „Lang”, pentru ca apoi „să poată comunica cu 
spaţiul interplanetar, să se identifice cu energiile acestuia” sau „să-și transmită 
gândurile, trăirile, sentimentele”. De toate acestea cei care le practică sunt convinși 
că au un efect stimulator asupra lor, creându-se impresii de supra-om.. 


sau cu sunetul de rezonanță 


Numai că Securitatea nu se juca. Notele de analiză devin din ce în ce mai 
amenințătoare. Documentul din 29 mai 1989 care se referă la Mârtz („Vraciul”), 
dar si la Narcis Tarcău (,Teofil") aminteşte că în 1987 grupul lui Mârtz fusese 
destrămat prin măsuri de securitate - arestare, avertizare sau atenţionare -, 
deoarece desfășura activitate de meditaţie transcendentală și exerciţii de yoga și 
tantra yoga. După o anumită perioadă de timp, membrii săi au reluat legăturile 
în același scop. O confirmă sursele „Tudor Silvia", „Huţu”, , Bogdan", „Vlad 
Marius" si , Teodorescu", cu posibilităţi pe lângă cei în cauză și legăturile lor. 


In urma aplicării acestor măsuri, s-a stabilit că elementele în cauză se dovedesc 
a fi deosebit de fanatice în concepţiile lor, nu au renunţat la ideile de continuare 
a activităţilor de meditaţie transcendentală, yoga și tantra yoga, dar într-un mod 
mai ascuns și pe baza unei selecţii mai riguroase a participanţilor. întâlnirile 
dintre membrii grupului se realizează la diverse adrese în municiniul Bacău și 
București (...)De asemenea, s-a stabilit că activitatea acestora a căpătat un 
caracter mai ostil orânduirii noastre de stat, inițiind acţiuni de protest la adresa 
autorităţilor române prin apeluri scrise ori telefonice la unele ambasade din 
Bucureşti, solicitarea de intervenţii din partea organizațiilor şi grupărilor străine 
pentru „protecţia lor”. 


în această fază s-a propus chemarea la organele de miliţie a unor membri 
din grup, cât si a lui Vraciul si Teofil, în scopul creării de disensiuni în cadrul 


1. „Aum” este una dintre cele mai frecvente mantre. 
2. Arhiva CNSAS, Fond Informativ, Dosar nr. 1688, f. 122. 
3. Ibidem, # 73-76. 

lor, lăsarea impresiei că au legături de informare cu organele de miliţie și, 
pe această bază, izolarea lor de restul grupului. La 16 noiembrie 1989, 
Eugen Mâriz a fost din nou chemat la Inspectoratul Judeţean Bacău al 
Ministerului de Interne, unde i s-a pus în vedere că a mai fost avertizat pentru 
că a desfășurat o activitate antisocială, că a continuat să adere la o grupare 
condusă de Bivolaru Gregorian din București, că a deţinut și difuzat materiale 
interzise, că a procurat aparatură foto pentru realizarea de materiale obscene 
în scop de răspândire : 


Având în vedere că faptele comise de sus-numitul prezintă pericol social 
pentru ordinea și liniștea publică, pentru viaţa și integritatea persoanei, cât si a 
altor valori ocrotite de lege, putând degenera în infracţiuni grave, am procedat la 
avertizarea sa, atrăgându-i-se atenţia că nerespectarea acestor fapte atrage după 
sine răspunderea penală. De asemenea, i s-au prelucrat făptuitorului prevederile 
Codului Penal și ale Decretului 153/1970 în scopul respectării lor!. 


Comparând documentele ce intrau în dosarul de Securitate în anii 1988 și 
1989 cu cele din anul 1987, se poate bănui că, într-un interval nu foarte mare 
de timp, Eugen Mârtz și Narcis Tarcău aveau să ajungă din nou în închisoare, 
în acel moment, pe 16 noiembrie 1989, Gregorian Bivolaru se afla la Poiana 
Mare, iar Securitatea părea din ce în ce mai putin dispusă să eșueze în fața 
activităţii yoga a unor „încăpăţânaţi”. însă, la o lună de zile de la data notei 
invocate mai sus, avea să izbucnească revoluţia, la Timișoara. 


Nicolae Catrina şi grupul din Piteşti 


în ceea ce-l privește pe cel de-al doilea instructor de yoga și grupul său din 
Pitești, istoria e diferită în detalii, dar analogă în esență. Nicolae Catrina a 
iniţiat un grup de adepţi yoga după ce a fost repartizat la Institutul de Reactoare 
Nucleare Energetice din Pitești. A fost investigat, avertizat, apoi reținut între 
20 iulie și 25 octombrie. După eliberare, a continuat răspândirea disciplinei 
pentru care își riscase libertatea. 

Referințele la Nicolae Catrina apar în multe materiale de arhivă care îi 
privesc pe ceilalți membri ai mișcării: Gregorian Bivolaru, Eugen Mârtz, 
Petre Groza, Claudiu Trandafir etc. Acestea îl descriu drept una dintre persoanele 
cele mai active în promovarea yoga în mediile în care avea contacte. 


1. Arhiva CNSAS, Fond Informativ, Dosar nr. 1688, f. 63. 

Totuși, în Arhiva CNSAS există un singur dosar de urmărire informativă, pe 
numele „Nicu”, deschis la data de 19 octombrie 1989. Având în vedere cât de 
mult deranjase obiectivul Securitatea, dosarul este surprinzător de mic, de 29 de 
pagini. O altă ciudätenie este faptul că acest dosar a fost microfilmat la 22 martie 
1995, ceea ce înseamnă că a fost „folosit” și după schimbarea de regim din 1989. 

Printre piesele dosarului găsim o notă informativă din 24 martie 1988 a lui 
„Jianu”, referitoare la propunerea făcută unei persoane de a participa la 
„unele întâlniri în vederea iniţierii în Yoga"!, alta privind doi ingineri din 
colectivul lui Catrina care practicau această disciplină, încă o notă referitoare 
la faptul că Nicolae Catrina a tras la xeroxul din institut mai multe cărți de 
yoga’. Nimicuri, cum s-ar spune. Apar si note de filaj. Un plan din 8 martie 
1988 prevede introducerea de noi surse, avându-se în vedere apartenenţa lui 
Catrina Nicolae la Meditaţia Transcendentală. O imagine mai cuprinzătoare o 
oferă următorul document” : 


Ministerul de Interne 
Direcţia Securităţii Statului - Direcţia I 
141/DG/004158 din 02 octombrie 1989 


Strict secret 
Ex. unic 


Raport cu propuneri de înregistrare a dosarului de urmărire 
informativă Catrina Nicolae la Serviciul IV din Direcţia | 


La data de 15.03.1989, Securitatea Judeţului Argeș, la indicatia Serviciului IV 
din Direcţia I, a deschis dosar de urmărire informativă asupra inginerului Catrina 
Nicolae, deoarece a fost semnalat cu activitate clandestină în gruparea anarhică 
„Meditaţia Transcendentalä" din București, condusă de Bivolaru Gregorian. 

în luna iulie a.c. s-a trecut la destrămarea, neutralizarea și descurajarea grupării 
„Meditaţia Transcendentalä", iar principalele elemente implicate - Bivolaru 
Gregorian, Trandafir Claudiu din București și Catrina Nicolae din Piteşti - au fost 
cercetate în stare de reţinere sub acoperirea organelor de miliție pentru săvârșirea 
infracțiunii prevăzută si pedepsită de art. 323-325 CP și Legea 3, art. 94. 

în prezent, Bivolaru Gregorian, prin hotărâre judecătorească - fiind încadrat 
la art. 114 Cod Penal -, prezentând pericol social, a fost internat la spitalul de 
neuropsihiatrie din comuna Poiana Mare, judeţul Dolj, până la vindecare ; Trandafir 


1. Arhiva CNSAS, Dosar 14797, f. 3. 
2. Datată 17.01.1989, tot Jianu f. 4. 
3. Ibidem, f. 25. 

Claudiu, după o reţinere de două luni, a fost pus în libertate (...)', iar inginerul 
Catrina Nicolae, de asemenea, urmează să fie pus în libertate. 

Deoarece în procesul cercetărilor ing. Catrina Nicolae a făcut declaraţii corecte 
si a contribuit la clarificarea completă a cazului „Grig”, regretând faptele săvârșite, 
după punerea în libertate va fi luat în contactul colonelului Dragomir Gheorghe 
pentru influențarea pozitivă si atragerea la recrutare ca informator urmând a fi 
folosit în continuare pentru cunoașterea și controlarea elementelor care au făcut 
parte din gruparea Meditatia Transcendentală, precum și în scopul depistării, 
preluării și controlării canalului de legătură clandestin creat de ing. Roman Dinu, 
plecat ilegal din ţară, stabilit în Olanda. 

Precizăm că Roman Dinu, element principal în gruparea Meditatia Transcen- 
dentală, în toamna anului 1988 a mers într-o excursie în R.P. Ungaria, refuzând 
să mai revină în ţară, de unde a creat un canal de legătură, fiind folosită în acest 
scop Harabagiu Rodica din București, care în luna iulie nu s-a mai prezentat la 
serviciu și a dispărut de la domiciliu, asupra căreia se acţionează pentru depistare, 
reținere și cercetare, deoarece a avut un rol principal în gruparea anarhică 
Meditatia Transcendentală. 

Având în vedere cele raportate, precum și faptul că ing. Catrina Nicolae nu-și 
mai continuă activitatea profesională la Institutul de Reactori Nucleari Energetici 
din Pitești și intenţionează să-și găsească un loc de muncă în București, am 
solicitat transferul dosarului de urmărire informativă Serviciului IV din Direcţia I, 
unde se află în control și coordonare gruparea anarhică Meditaţia Transcendentalä. 

Faţă de cele raportate, 


PROPUNEM : 


a se aproba înregistrarea la CID a dosarului de urmărire informativă, primit de la 
Securitatea Judeţeană Argeș, la Serviciul IV din Direcţia |, 


Col. Dragomir Gheorghe, Aprobat ind. 


Referirea la declaraţiile corecte și la regretele lui Catrina se înscrie între 
șabloanele utilizate de ofiţerii de Securitate atunci când argumentau propunerea - 
sau decizia - într-o situaţie dată. în mod sistematic, aceștia susțineau an de an 
valoarea informaţiei primite de la legăturile lor, întrucât cereau să se aprobe 
continuarea colaborării cu ele, pentru ca apoi să le acuze de lipsă de seriozitate, 
când decideau să le abandoneze. Ceea ce arată sigur documentul anterior este 


1. Am eliminat o informaţie pur privată, lipsită de relevanță pentru relaţiile lui 
Claudiu Trandafir cu Securitatea. 

voința Securităţii de a anihila o dată pentru totdeauna grupările de yoghini 
care rezistaseră circa nouă ani la ameninţări, anchete, retineri ori tratamente 
inumane. Principalii lideri trebuiau opriţi. Gregorian Bivolaru fusese trimis 
într-un spital de psihiatrie, opţiunile pentru Nicolae Catrina fiind condamnarea 
sau reducerea la tăcere prin transformarea sa într-un informator. Următoarea 
declaraţie luată sub ameninţarea de a sta până la 15 ani în închisoare descrie 
trocul impus de Securitate : 


Declaratie-angajament 


Subsemnatul, Catrina Nicolae, (...) nu am mai fost cercetat și judecat sau 
condamnat, (...) arestat preventiv pentru asociere în vederea săvârșirii de infracțiuni, 
răspândirea de materiale obscene, difuzarea fără autorizare legală a unor imprimate, 
grafice și respectiv pe peliculă, destinate a fi folosite ca mijloc de informare 
publică, declar următoarele : 

îmi menţin declaraţiile prin care am recunoscut săvârșirea infracțiunilor 
menţionate mai sus. Totodată, precizez că până la arestarea mea am deţinut, 
multiplicat și difuzat împreună cu Bivolaru Gregorian, Trandafir Claudiu și alţii 
diferite lucrări cu conţinut obscurantist și antisocial. 

De asemenea, am intermediat legătura dintre Bivolaru Gregorian și fugarii 
Roxana Dinu si Timiras Veronica. Aceștia din urmă au transmis din străinătate, pe 
căi ilegale, o serie de materiale cu conţinut antisocial, preluate de mine și predate 
lui Bivolaru Gregorian, urmând a fi folosite în activitatea noastră infractionalä. 

Sunt conștient de nocivitatea conţinutului acestui gen de înscrisuri, precum și 
de pericolul reprezentat de difuzarea lor. Am luat cunoștință că săvârșirea și în 
viitor a unor asemenea fapte este de natură să pericliteze securitatea statului și ar 
constitui infracţiuni de propagandă împotriva orânduirii socialiste, prevăzută de 
articolul 166, aliniatul 2 Cod Penal, pedepsite cu închisoare până la 15 ani. 

De asemenea, am luat act că termenul de prescripţie a răspunderii penale 
pentru această infracțiune este de 10 ani și de 5 ani pentru infracțiunile care au 
constituit temeiul arestării mele. 

Aducându-mi-se la cunoștință că urmează să fiu pus în libertate și după ce azi, 
25 octombrie 1989, am fost avertizat în legătură cu faptele comise ce vizează 
securitatea statului, mă angajez să răspund acestui act de clementä printr-o 
comportare exemplară în societate și la locul de muncă unde voi fi încadrat. Voi 
respecta cu strictețe legile ţării și mă angajez că voi informa cu promptitudine 
organele competente despre orice faptă contrară legilor și ordinii sociale și de 
drept din ţara noastră despre care voi avea cunoștință. 

Am luat act că după punerea mea în libertate voi fi la dispoziția organelor 
Ministerului de Interne până la clarificarea completă a tuturor aspectelor ce fac 

obiectul cazului în care am fost implicat și asigur că voi acorda tot sprijinul în 
acest sens. 

îmi dau seama că nerespectarea prezentului angajament atrage după sine 
consecinţe juridice corespunzătoare faptelor penale comise. 


Aceasta îmi este declaraţia pe care o dau, susțin și semnez, azi, 25.10.1989, 
București. 


Textul anterior este absolut tipic pentru declaraţiile dictate cuvânt cu cuvânt 
de anchetator. Consecințele unui refuz sunt enumerate la detaliu. Referirea la 
clementa organelor și la comportamentul exemplar în societate si la locul de 
muncă sintetizează perfect atmosfera în care s-a luat angajamentul și, în 
general, atmosfera din România anilor '80. Ar mai fi de reţinut, de exemplu, 
că persoanele incriminate de angajament, care transmiseseră materiale cu 
„conţinut antisocial" nu mai erau în ţară. 

Raportul cu propuneri de a se aproba înregistrarea avertizării la CID a 
numitului Nicolae Catrina din 25 noiembrie 1989 susţine despre acesta că 
„a respectat declaratia-angajament luată la punerea în libertate și a furnizat 
informaţii scrise despre poziţia prezentă a principalelor elemente care au făcut 
parte din gruparea lui Bivolaru Gregorian - «Grig» -, confirmate pe alte linii 
specifice muncii de securitate : filaj, reţea (col. Dragomir Gheorghe)". 

Să urmărim însă raportul din 6 decembrie 1989, cu propuneri de închidere 
a dosarului de urmărire informativă privindu-1 pe Nicolae Catrina : 


Catrina Nicolae si Trandafir Claudiu - după ce au fost avertizați, primul de 
Direcția I, iar al doilea de S.M.B., împreună cu Direcția a Vl-a - au fost pusi în 
libertate si luați în contact pentru influențare pozitivă si atragere la recrutare. 

în procesul cercetărilor, Catrina Nicolae a avut o poziție corectă, a făcut 
declarații sincere si a regretat faptele comise, iar în declarația luată la avertizare 
s-a angajat să sprijine organele Ministerului de Interne. 

La sediul Direcției a Vl-a, col. Dragomir Gheorghe a participat la mai multe 
audieri ale numitului Catrina Nicolae, împreună cu ofițerul de cercetări penale 
care s-a ocupat de caz, a realizat măsura avertizării, iar după punerea în libertate 
a perfectat un sistem de legătură în scop de influențare pozitivă si atragere la 
colaborare. 


1. Arhiva CNSAS, Dosar 14797, ff. 26-27. 
2. Ibidem, f. 28. 

în prezent, ing. Catrina Nicolae și-a reluat activitatea profesională la IRNE 
Pitești și face demersuri pentru a se transfera la București (...). La contactările 
realizate a furnizat informaţii de interes operativ despre principalele elemente 
care au făcut parte din anturajul și gruparea lui Bivolaru Gregorian, confirmate 
prin alte mijloace. 

Faţă de cele raportate, 


PROPUNEM: 


A se aproba închiderea dosarului de urmărire informativă (...) urmând a se 
realiza atragerea treptată la recrutare ca informator (subl. mea), cu menţinerea în 
cartoteca general documentară, 


Ofiţer specialist II, col. Dragomir Gheorghe' 


Aceasta este și ultima filă a dosarului”. Ea demonstrează pentru cineva 
obișnuit cu stilul Securităţii că Nicolae Catrina fusese chemat de câteva ori să 
dea declaraţii - nu note informative - pe care ofițerii aveau grijă să le verifice 
și că, la acea dată, la șase săptămâni de la data angajamentului, cei responsabili cu 
anchetarea sa încă mai încercau să realizeze „atragerea treptată spre recrutare 
ca informator”. Ce poate fi mai clarificator decât atât ? Este impresionant, în acest 
caz și în atâtea altele, felul în care ofiţerii se dovedesc fideli faţă de realitate 
prin ceea ce le scapă printre rânduri, si nu prin ceea ce doresc să comunice. 

Documentul din 6 decembrie 1989 trage concluziile și pentru alt aspect 
privind materialele elaborate de Securitate pe numele lui Nicolae Catrina. 


Nicolae Catrina are și un dosar de reţea: dosarul personal cu nume 
conspirativ „Zappa", cu nr. 25364, intrat în Arhiva CNSAS, R1341. Catrina 
intrase în vizorul Securităţii de foarte mult timp. Biroul de contrainformaţii 
UM 02540 Craiova îi făcuse militarului în termen ce ajunsese în armată direct 
de pe băncile liceului o fisä de colaborator în care apare : o dată de recrutare, 
16.03.1981 ; numele conspirativ, , Zappa" ; numele ofițerului CI de legătură, 
locotenent-colonel Iovan Dan, și aprecierile acestuia : intelectual, sociabil, cu 
calități în formare. Dar nimic, nici o notă, nici o referire la vreun contact, 
dovadă că ofițerul își făcuse sarcina doar pe hârtie. 


1. Arhiva CNSAS, Dosar 14797, f. 29. 
2. Fila poartă și o dată de certificare : 21.03.1995, semn că SRI lucrase cu dosarul 
până în acel moment. 

Lucrurile iau o altă turnură în 1982. încă din primul an de facultate, 
ofițerul care răspundea de Politehnică face o propunere de recrutare care va 
deveni, de această dată, operativă: 


Ministerul de Interne 
Inspectoratul Municipiului București - Securitate 


Strict secret 
Ex. unic 


142/IV/22.03.1982 


Raport cu propuneri de recrutare în calitate 
de informator al numitului Catrina Nicolae 


în scopul asigurării supravegherii informative a anului de studii de la Facultatea 
de Electronică din cadrul I.P.B. a fost luat în studiu pentru recrutare numitul 
Catrina Nicolae, despre care s-au stabilit următoarele : 

Este fiul lui (...), student în anul I Facultatea de Electronică grupa 412 C, din 
cadrul I.P.B., cu domiciliul stabil în orașul Calafat (...), membru U.T.C necu- 
noscut în evidenţele MI. 

Prin verificările făcute în orașul Calafat unde are domiciliul stabil, s-a stabilit 
că atât candidatul, cât și părinţii săi sunt cunoscuţi ca poziție bună faţă de regimul 
nostru și o comportare corespunzătoare. Din investigaţiile efectuate la facultate, a 
rezultat că cel în cauză are rezultate bune la învăţătură și o comportare cores- 
punzătoare. Participă în mod regulat la activităţile de învățământ si obşteşti. 

Cu ocazia cunoașterii personale s-a stabilit că numitul Catrina Nicolae este un 
tânăr inteligent, ambițios, cu o bună pregătire profesională și culturală. Are spirit 
de observaţie dezvoltat, fiind în același timp serios, comunicativ și sociabil. 
Datorită firii sale deschise și sociabile, are relaţii bune cu majoritatea colegilor. în 
perioada cât a fost militar în termen la U.M. 01083 Craiova, a sprijinit organele 
noastre de securitate, cu care ocazie s-a stabilit că are calităţi pentru munca 
informativă și dorește să ne sprijine în continuare. 

Cele menţionate ne dau garanţia că cel în cauză va colabora cinstit cu organele 
de securitate. 

Recrutarea se va face pe bază de sentimente patriotice de către It. col. Iancu 
Vasile într-un birou din cadrul complexului studenţesc Regie, care asigură conspi- 
rativitatea. Candidatul va fi invitat la locul recrutării de către ofiţer, care la 
cunoscut în timpul verificărilor. Cu această ocazie vom pune în discuţie problema 
colaborării secrete cu organele de securitate, arătându-i candidatului care sunt 

sarcinile noastre stabilite prin lege și că acestea pot fi realizate numai cu sprijinul 
oamenilor cinstiţi din ţara noastră. 

în cazul că nu va accepta colaborarea, îi vom lăsa impresia că ne-a interesat 
comportarea si situaţia la învăţătură a unor colegi. 

Dacă candidatul va accepta colaborarea, i se va lua angajament scris și va fi 
instruit cu problemele ce prezintă interes pentru organele de securitate. 

Faţă de cele raportate, 


PROPUNEM: 


A se aproba recrutarea în calitate de informator pentru scopul menţionat mai 
sus a studentului Catrina Nicolae. 


Lt. col. Iancu Vasile 
De acord, 
Şeful Serviciului Col. Cogăneanu C-tin! 


Securitatea înregistrase existenţa fisei din Armată ; Catrina avea, se pare, 
ceea ce pe atunci era un „dosar bun". Ca urmare, a fost pregătită recrutarea 
conform standardului : să se aibă în atenţie și situaţia în care cel în cauză 
refuză. Conform dosarului, proaspătul student a acceptat să semneze un 
angajament, cel aflat la dosar. Prin el, Catrina promite sprijinirea „organelor 
de securitate în activitatea ce o desfășoară pentru prevenirea, descoperirea și 
lichidarea oricăror acţiuni ce aduc atingere securităţii statului”. Totodată, se 
angajează „să nu divulgfe] nimănui secretele acestei colaborări". 

Un aspect suprinzător al angajamentului, sesizat imediat de cel care face o 
comparaţie cu alte dosare de reţea, este absenţa oricărei referiri la numele de 
cod. Or, această referire intra în algoritmul documentelor’. Spre exemplu, 
Mario Vasilescu scrisese în angajamentul său : „Informaţiile le voi furniza 
în scris și le voi semna cu numele conspirativ «Victor» în loc de numele 
meu real”. 

Explicaţia o vor oferi tot documentele Securităţii. Iată însă cum s-a desfă- 
șurat recrutarea din perspectiva ofițerului însărcinat să o ducă la îndeplinire. 


1. Arhiva CNSAS, Dosar R1341, f. 1. 
2. Ibidem, f. 3. 
3. Vezi, în acest sens, Cristina Anisescu, Silviu B. Moldovan, Mirela Matiu, ,, Parti- 


turile” Securităţii. Directive, ordine, instrucțiuni (1947-1987), Nemira, București, 
2007. 


74 REPRIMAREA MIȘCĂRII YOGA ÎN ANII '80 


Ministerul de Interne 
Inspectoratul Municipiului Bucureşti - Securitate 


Strict secret 
Ex. unic 


142/1V/26 martie 1982 


Raport cu propuneri de înregistrare la CID în calitate 
de informator al numitului Catrina Nicolae 


Conform aprobării conducerii profesionale în ziua de 25.03.1982, s-a efectuat 
recrutarea numitului Catrina Nicolae. Discuţiile purtate cu această ocazie s-au 
referit la comportarea colegilor, la sarcinile organelor de securitate stabilite prin lege 
si modul cum se realizează acestea cu sprijinul oamenilor cinstiţi din țara noastră. 

Despre colegi a arătat că în general au o comportare corespunzătoare. A 
furnizat o notă informativă despre studentul iordanian Aii Yousef. 

întrucât numitul Catrina Nicolae a fost de acord să sprijine organele de secu- 
ritate în mod secret și organizat, i s-a luat angajament scris în acest sens. După ce a 
fost instruit privind colaborarea cu noi, problemele ce prezintă interes, modul de 
tinere a legăturii de comun acord am stabilit ca informaţiile ce prezintă interes pentru 
organele de securitate să le furnizeze scris si semnate cu numele conspirativ , Zappa”. 

Faţă de cele raportate, 


PROPUNEM: 


A se aproba înregistrarea la C.I.D. în calitate de informator a numitului 
Catrina Nicolae. 

Lt. col. lancu Vasile 

De acord, 

Şeful Serviciului Col. Cogăneanu C-tin! 


Numai că la dosarul lui nu apar nici un fel de note informative și, poate 
mai important, în dosarele de urmărire informativă, pe numele practicantilor 
yoga cercetate nu există nici un document semnat „Zappa”. Direcţia Securităţii 
Statului, Securitatea Municipiului București, a trimis la Inspectoratul Judeţean 
Argeș - Securitate dosarul personal al lui Catrina Nicolae întrucât acesta 
absolvise facultatea şi fusese repartizat la I.R.N.E. Colibași - Pitești”. 


De la Pitești se anunţă următoarele : 


1. Arhiva CNSAS, Dosar R1341, f. 2. 
2. Ibidem, f. 11. 

Ministerul de Interne 
Inspectoratul Judeţean Argeș 
Serviciul II B 

Nr. 1017572 din 25.04.1987 


Strict secret 
Ex. nr. 


Cätre Securitatea Municipiului Bucuresti 


La data de 26.12.1986 cu nr. 141/M1/0069036 ati trimis la I.J. Argeş al MI 
dosarul personal al informatorului ,Zappa”, cu numele real Catrina Nicolae, 
născut la 13.10.1961 (...), inginer la Institutul de Reactori Nucleari Energetici 
Pitești cu modificările de rigoare în evidenţele CID. 

în urma mai multor contactări de către organele noastre, cel în cauză nu a fost de 
acord să colaboreze în mod secret, afirmând că acest lucru l-a comunicat încă în 
procesul recrutării It. col. lancu Vasile şi că dacă constata vreo problemă ce inte- 
resează securitatea statului ne va informa ca orice cetățean al R.S.R. (subl. mea). 

Nu a fost de acord cu realizarea unor întâlniri organizate și să aibă nume 
conspirativ. 

Faţă de cele de mai sus, restituim dosarul personal de informator al celui în 
cauză pentru a face propunerile de rigoare. 

De către noi s-a comunicat la CID București că acesta refuză colaborarea și cu 
menţiunea de a fi scos din evidenţele noastre. 


Şeful serviciului 
Colonel Diţă Gheorghe! 


Documentul emis la Piteşti nu confirmă doar refuzul lui Catrina de a 
colabora în anul 1986, dar și refuzul din 1982. Cum în dosare nu apare 
absolut nici o notă semnată de către Nicolae Catrina, înseamnă că angajamentul 
scris atunci însemna pentru cel în cauză chiar litera textului, recunoașterea 
regulii ce cădea în responsabilitatea oricărui cetăţean, de a sprijini acţiunile ce 
privesc apărarea securității statului. 

Pe de altă parte, ceea ce rezultă din arhive e absolut coerent cu ceea ce 
Știm că s-a întâmplat în realitate. Nicolae Catrina a început să practice și să 
promoveze yoga din anul 1981, ultimul lucru pe care și-l dorea Securitatea. 
Varianta de a-l infiltra în mișcarea yoga pentru a obţine date este și ea 


1. Arhiva CNSAS, Dosar R1341, f. 14. 

exclusă!. în nici un caz, Securitatea nu și-ar fi permis o strategie care să 
implice crearea la Piteşti a unui cerc de yoga”. Detaliile din dosarele sale, de 
urmărire informativă și de reţea, împreună cu activitatea sa din anii '80, sunt 
foarte unitare si pun în lumină cusătura mediocră a bizarului dosar de rețea pe 
care i l-a întocmit Securitatea. Aș spune că nici unul dintre cazurile pe care 
le-am investigat de-a lungul anilor în Arhiva CNSAS nu demonstrează cu mai 
multă putere, cum se întâmplă în cel al lui Catrina, nevoia evaluării globale a 
dosarelor, respectiv prioritatea aspectelor de conţinut asupra celor formale. 

în luna martie 1989, când se pregăteau măsurile de anihilare a grupurilor 
de yoga, serviciile care se ocupau au trebuit să admită situaţia : 


Ministerul de Interne 
Inspectoratul Judeţean Argeș 
Serviciul II B 

Nr. 004158 din 30.03.1989 


Fișă personală“ 
privind pe Catrina Nicolae, inginer la Institutul 
de Reactor! Nucleari Energetici (IRNE) Piteşti 


(...) Din verificările întreprinse a reieșit că în anul 1982, pe când era student, 
a fost recrutat informator de Securitatea municipiului București, dar nu a furnizat 
materiale cu valoare operativă, iar la venirea în IRNE, fiind contactat, a refuzat 
colaborarea. 


A fost luat la verificări prin DUI, deoarece, din datele obţinute, rezultă că sub 
acoperirea activităţilor religioase desfășoară acţiuni ostile statului nostru, fiind 


1. Sunt posibile, desigur, și alte scenarii ; de exemplu, ca instructorul de yoga să se 
fi înţeles să joace un dublu rol, să-i fi prezentat lui Gregorian Bivolaru înţelegerea 
cu Securitatea tocmai pentru a-i câștiga încrederea, să se fi aranjat păstrarea în 
arhivele Securităţii a probelor din care rezultă că, de fapt, el nu a colaborat etc. 
Astfel de scenarii presupun două lucruri : a) că securiștii care se ocupau de yoga 
cunoșteau că urma revoluţia din decembrie 1989, că arhivele se vor deschide, iar 
ei se pregăteau să-și continue activitatea după eveniment ; b) a existat o colaborare 
până la nivel de detalii între urmașii Securităţii - în particular, SRI - și Nicolae 
Catrina, inclusiv în ceea ce privește perierea dosarului său. Or, prima ipoteză pare 
mai curând ridicolă, a doua suficient de improbabilă pentru a nu-i face loc într-o 
cercetare responsabilă. 

2. Dintre adepții lui Catrina, dosarul îl menţionează pe Georgescu Valeriu, inginer la 
IRNE Pitești, despre care se spune că în 1989 a fost surprins cu unele materiale 
folosite de gruparea interzisă Meditatia Transcendentală. 

3. ACNSAS, Fond Informativ, Dosar nr. 1688, f. 49. 

adept al grupării interzise Meditaţia Transcendentală, deţinând materiale în acest 
sens și având preocupări de atragere de noi membri... 


Șeful Securităţii, 
Colonel Duţu Gheorghe 
Șeful serviciului, 
Colonel Balea Gheorghe 


în 1989, Securitatea avusese nevoie de o soluţie prin care să termine 
definitiv cu grupările yoga pe care le härtuise atâţia ani fără succes. Vorba 
unui securist care îl impresionase pe un alt adept al lui Gregorian Bivolaru, 
Petre Groza: „Pe baptiști i-am rezolvat, pe penticostali i-am terminat într-o 
săptămână, dar cu voi avem probleme, pe toţi i-am terminat, numai cu voi 
avem de lucru serios". Folosise toate metodele : arestarea, internarea psi- 
hiatrică, tratamentele inumane, avertizarea, ameninţarea, punerea unor yoghini 
să dea sub ameninţare angajamente de colaborare. Datele existente în dosare 
și evoluţia ulterioară a lucrurilor arată că adepţii yoga rezistaseră. Nu au 
renunţat la practicarea disciplinei, nu au cerut emigrarea în Occident. Este 
poate singurul exemplu de rezistență colectivă îndelungată din timpul regimului 
Ceaușescu. 

Tot ceea ce rezultă din contextul sintetizat mai sus demonstrează, în 
particular, statutul lui Nicolae Catrina, de amară victimă a Securităţii. Urmă- 
rind deciziile pe care le-a emis Colegiul CNSAS de-a lungul anilor, aș spune 
că, aproape fără dubii, Colegiul l-ar fi plasat pe Catrina în categoria informa- 
torilor, ceea ce ar intra în categoria nedreptätilor criminale. Cât de mult a 
contat declaratia-angajament luată de anchetatori sub ameninţarea unei reclu- 
ziuni de 15 ani în luna octombrie 1989 o spune documentul din 6 decembrie 
1989 amintit, care vorbea despre încercarea Securităţii de a-l atrage pe Catrina 
„treptat" spre recrutare ca informator. Totuși, oricât de transparente sunt 
documentele, oricât de coerentă pare explicaţia logică, în astfel de situaţii, 
descrierea evenimentelor de către victimă, atunci când este posibilă, poate 
completa imaginea într-un mod decisiv. Interviurile cu victimele în viaţă 
devin, în raport cu obiectivele unei astfel de cercetări, o condiţie metodologică. 
Intervievaţii pot dezvălui multe lucruri, direct ori indirect. Dosarele și istoria 
personală verifică, la rândul lor, credibilitatea celor spuse, dacă sustinerile 
trebuie luate ca atare sau dimpotrivă, doar prin ce comunică printre rânduri 
sau sugerează că se află în spatele lor. Comentariile lui Nicolae Catrina asupra 
»relatiilor" sale cu Securitatea corespund în totalitate materialelor de arhivă 
produse de instituţia de represiune pe numele său și au și susținerea a tot ceea 
ce spun colegii săi, respectiv dosarele colegilor săi. Citez răspunsurile lui 

Catrina la unele întrebări pe care i le-am pus cu privire la câteva materiale 
aflate în dosarele din Arhiva CNSAS! : 


în perioada în care am fost în arestul preventiv din Calea Victoriei, după un 
anumit timp, interogatoriile au devenit din ce în ce mai rare. La un moment dat, 
am fost întrebat de anchetatorul meu (nu-i cunosc numele) ce știu despre Francmaso- 
nerie. Neștiind de ce mă întreba acest lucru (nu avea nici o legătură cu ce mă 
întrebaseră până atunci și nici cu cazul însuși, dar printre miile de cărţi pe care le 
confiscaseră de la noi erau și câteva despre societăţi secrete și despre Francma- 
sonerie), i-am răspuns ceva de ordin general (cum că este o societate secretă care 
s-a implicat în decursul timpului și în politică). Atunci el mi-a zis că nu este așa, 
că, de fapt, fracmasonii urmăresc doar să dobândească puterea politică, după care 
mi-a spus să scriu o declaraţie cu tot ce știu eu despre masonerie - și în special 
masoneria română. Atunci am început să scriu un fel de rezumat al cărţii lui 
Serbanesco (Histoire de la Fracmaconerie en Roumanie), pe care o citisem nu cu 
mult timp înainte. Şi nu a fost doar o singură declaraţie, ci vreo trei (ele cu 
siguranţă că mai există în dosarul meu de la Securitate)”. 


La scurt timp după aceasta, am sesizat că ceva s-a modificat în maniera de 
interogare - în sensul că mi se spunea (atât de către anchetatorul meu, cât și de 
către alţii care s-au mai perindat exact în acea perioadă) că de fapt sunt „băiat 
inteligent”, dar că am avut ,ghinionul" de a-l fi întâlnit pe Grieg și de a fi fost 
„păcălit” de el. Au început apoi să mă întrebe dacă regret situaţia în care mă 
aflam sau dacă - în cazul punerii mele în libertate - aș mai face ceea ce am făcut 
etc. si le-am spus, desigur, că nu aș face nimic care să contravină legilor ţării. 
Evident, eu nu aveam nici o intenţie de a renunţa la practica yoga ; dimpotrivă, 
hotărâsem deja să fug din ţară (pentru că în condiţiile acelea simțeam că nu mai 
am nici un viitor acolo) și chiar începusem să învăţ puţină maghiară de la un coleg 
de celulă (un secui) care fusese arestat pentru că, în calitate de șef de sindicat, se 
exprimase critic la adresa partidului (nu avea nici un alt cap de acuzare, îl ţineau 
pur și simplu în arest preventiv de câteva luni). în plus, știam că Grieg fusese deja 
mutat din arestul din Calea Rahovei (îmi spuseseră chiar ei) și că urma să 
primească o medicatie foarte dură la spitalul din Poiana Mare (îmi amintesc că 
unul dintre anchetatori mi-a zis satisfăcut că, atunci când o să-l văd din nou pe 
Grieg, o să am o surpriză... în sensul că voi vedea o „legumă” !). 


1. Răspunsurile au fost primite în luna aprilie 2008. Nicolae Catrina nu cunoștea 
nimic din ceea ce descoperisem în arhive. 

2. Declaraţiile nu există în nici unul din cele două dosare ale lui Nicolae Catrina 
ajunse la CNSAS. Acestea cuprind foarte puţine file. Astfel, dosarul de urmărire 
informativă, cel care ar fi trebuit să fie consistent, având în vedere anvergura 
investigaţiilor ce l-au avut ca obiectiv, atinge, așa cum am mai notat, doar 29 de file. 

După aceasta (după ce m-au interogat mai mulţi anchetatori), a început să vină 
si un ofiţer de securitate care s-a recomandat „colonelul Iancu" - deși cred că nu 
acesta era numele său real - si care a început să joace rolul de „ofiţerul cel bun" 
(în comparaţie cu ceilalți, care erau adeseori foarte agresivi, violenti). Acest 
„lancu” a început să-mi spună că „e păcat" că am ajuns în această situaţie, că „s-a 
interesat" și a văzut că am relaţii foarte bune și cu colegii de la serviciu etc. etc., 
ca să-mi spună în final că el ar putea să mă ajute „să-mi refac viața" și „să nu rămân 
marcat" de ceea s-a petrecut până atunci. Apoi, m-a întrebat dacă nu as fi de acord 
să fac si eu ceva „pentru țară" și mi-a propus să „ajut" organele statului, în sensul 
că ei mă pot ajuta „să-mi refac viaţa” dacă voi face si eu „un minim” pentru ei. Când 
l-am întrebat în ce va consta acel „minim”, mi-a zis că ei ar fi foarte interesaţi să 
mă introducă în unele cercuri frecventate de membrii francmasoneriei (mi-a 
menţionat, de exemplu, explicit, AGIR - Asociaţia Generală a Inginerilor din 
România - și CNIT - Consiliul Naţional al Inginerilor și Tehnicienilor, care avea 
sediul undeva pe Calea Victoriei, destul de aproape de Hotel București) și să le 
ofer informaţii despre intenţiile unora dintre aceștia. l-am spus atunci că vreau să 
mă gândesc la aceasta (ceea ce a acceptat imediat, ca și cum se așteptase la un 
asemenea răspuns) și după câteva zile i-am zis că sunt de acord. 

lată de ce am acceptat această ,,colaborare" cu ei 


- eram hotărât să fug din ţară: aveam de ales între șansa de a putea pleca din 
toată acea ambiantä securisto-comunistă pe care am detestat-o dintotdeauna si 
faptul de a rămâne acolo în arestul preventiv, un timp practic nelimitat; nu 
aveam nici un fel de „relaţii” care să intervină pentru mine, iar părinții și 
rudele mele erau complet depășite de situaţie (nu au făcut practic absolut nimic 
de natură să mă ajute în mod real) ; 

-  aflasem deja că Grieg este internat la Poiana Mare si mi se spusese de către 
anchetatori că este sub o medicatie foarte dură ; știam că tatăl meu îl cunoaște 
personal pe directorul spitalului (pe care îl chema, din câte îmi amintesc, 
Caragea) și m-am gândit că ar putea vorbi ca acesta să intervină cumva și să 
nu i se mai administreze lui Grieg acele medicamente atât de nocive. în plus, 
Poiana Mare, fiind la numai 8 km de Calafat (orașul în care locuiau părinții 
mei), m-am gândit că îl voi si putea vedea pe Grieg sub pretextul că merg 
acasă pentru a-mi reveni după perioada dificilă a arestului și anchetelor ; 

- nu în ultimul rând, era o șansă extraordinară ca să mă întâlnesc cu Grieg și să 
vedem ce este mai bine de făcut în continuare, în noua situaţie. 


De aceea, am acceptat si semnat un angajament (în care se spunea că sunt 
conștient de clementa care mi-a fost acordată si că regret faptele pe care le-am 
săvârșit), iar în ziua următoare (25 octombrie 1989) am ieșit de la arest însoţit de 
„colonelul Iancu". Cu toate acestea, atunci când am mers la sediul Miliției 
Capitalei din str. Eforie pentru a-mi fi restituite bunurile pe care le aveam asupra 

mea în momentul arestării, nu m-am putut abtine și, în timp ce-l așteptam, pe 
holul de la etajul II, pe „protectorul” meu „Iancu" să mă cheme ca să-mi aducă 
respectivele efecte, mi-am burdusit rapid geanta cu cărţi, atâtea câte au încăpult. 

Eram desigur perfect conștient că voi fi urmărit pas cu pas, așa că am evitat să 
merg într-un loc unde noi mai aveam depozitate foarte multe cărţi si la care 
Securitatea nu ajunsese. Am mers la mătușa mea din București pentru vreo 
două-trei zile și apoi am plecat la Pitești pentru a mă prezenta la serviciu. Desigur, 
fiind eliberat în acele condiţii, aveam obligaţia să anunţ securistul întreprinderii 
(IRNE Pitești, actualul Institut de Cercetări Nucleare - ICN - din Pitesti-Mioveni) 
de absolut orice deplasare în afara localităţii, ceea ce am și făcut. 

Am fost lăsat în pace câteva zile, după care „colonelul Iancu" m-a chemat în 
str. Eforie pentru a avea o discuţie cu mine. Atunci mi-a zis ce vrea de fapt : deși 
mă aşteptam să mă trimită, de exemplu, la AGIR, așa cum îmi spusese în timpul 
anchetei, el s-a arătat mult mai interesat să știe ce mai fac ceilalți practicanți yoga. 
l-am spus că nu m-am mai întâlnit decât cu foarte puţini dintre ei, dar că am auzit 
că sunt toţi foarte speriaţi și că, odată cu internarea lui Grieg, pe termen nelimitat, 
și-au pierdut orice speranţă să mai practice yoga. Eram foarte atent la ceea ce îi 
spuneam pentru că știam că am fost urmărit pas cu pas și că orice nepotrivire între 
ceea ce îi relatam eu și ceea ce îi raportaseră ofițerii care mă urmăriseră ar fi 
însemnat că îi mint și că nu am fost sincer cu acel «angajament» : i-am prezentat 
deci foarte corect ce făcusem și cu cine mă întâlnisem, inclusiv ce discutasem la 
telefon, dar nu i-am spus nimic din ce credeam cu că nu are cum să știe sau să 
verifice - discuţii în șoaptă, în timp ce muzica unui casetofon era dată la volum 
mare sau în timp ce lăsam apa să curgă cu zgomot etc. Am constatat că aceste 
„vești” (care evident că nu erau adevărate : toţi cei care practicaseră yoga din 
convingere nu numai că nu renuntaserä, ba chiar se mobilizaseră - coordonati, 
aveam să aflu ulterior, chiar de Grieg - într-o serie de meditații la unison al căror 
scop era încetarea tuturor persecuțiilor la care eram supuși) l-au încântat și atunci 
i-am spus că vreau să merg acasă (la părinţi) pentru câteva zile, lucru cu care a 
fost de acord. Mai mult decât atât, mi-a propus chiar el (simplificându-mi astfel 
foarte mult demersurile pc care aveam de gând să le fac) să merg să-l vizitez pe 
Grieg și să văd în ce stare se află și ce intenții are. 

Imediat după aceea, am și plecat si am rămas la Calafat 8 zile (...), timp în care 
l-am convins pe tatăl meu să intervină la doctorul Caragea (directorul, la acea 
dată, al spitalului din Poiana Mare) pentru Grieg. Am fost apoi la Grieg (de altfel, 
l-am vizitat zilnic atunci, mergeam cu bicicleta până acolo) și am avut în primul 
rând surpriza să constat că era foarte ușor să vizitezi orice pacient internat acolo 
dacă îi dădeai ceva paznicului spitalului (cam 10 lei) ! 

Bineînţeles, primul lucru pe care l-am spus atunci lui Grieg a fost modul în 
care urmărisem să-i păcălesc pe cei de la Securitate pretinzând că voi colabora cu 
ei, ca si faptul că ei știau de vizita mea acolo. Grieg (...) m-a sfătuit să nu fac 


REPRIMAREA MIȘCĂRII YOGA ÎN ANII ‘80 


deocamdată nici o tentativă să fug din ţară, pentru că e mult prea periculos pentru 
mine (din cauza urmăririi mele continue de către Securitate), dar și pentru că el 
a avut unele percepții cu privire la viitorul apropiat si că este sigur că Ceaușescu 
va cădea în foarte scurt timp (în ciuda tuturor aparentelor) și că situaţia din ţară 
se va modifica radical. Apoi, am hotărât amândoi ce să-i spun lui „lancu” la 
întoarcerea mea, ceea ce a și făcut: în esenţă, că Grieg este tot mai depresiv și 
lent în gândire și că este tot mai cuprins de idei suicidare. îmi amintesc că „lancu” 
a fost foarte încântat de aceste „informări” si cred că „celelalte surse" care 
„confirmau” ceea ce i-am scris eu în una sau două „note informative" au fost 
medicul (care evident a minţit) și vreun „bolnav” (informator, de fapt) din același 
salon în care fusese repartizat Grieg. Grieg știa și el că este urmărit și că are 
informatori în salon cu el, așa că era foarte atent și se prefăcea, în timpul fiecărei 
vizite, că își ia conştiincios medicamentele, iar în rest practica, în cea mai mare 
parte a timpului, meditații cu ochii închiși sau cu privirea focalizată asupra unei 
mici mandale' pe care și-o ,confectionase" singur, așa că nu era deloc greu să 
treacă în ochii acelor informatori inculti și grosieri drept un „depresiv" tot mai 


1. „Termen sanscrit (literal: disc); desemnează imagini, în cinci culori, venerate 
datorită funcţiei initiatice îndeplinite în favoarea credincioșilor, care descoperă în 
ele calea reintegrării conștiinței și reprezentării simbolice a jocului dramatic al 
forțelor care acţionează în univers și la nivelul omului. Mandalele sunt specifice 
hinduismului tantric (...) si budismului Vajrayana. în mandala cosmosul este 
delimitat pictural în părțile sale componente : multiplicitatea lucrurilor cu segmen- 
tarea si contrastele vieţii se materializează în imagini de divinități masculine sau 
feminine, negative sau pozitive. G. Tucci definește mandala ca fiind «psiho- 
cosmodramă» (Teoria si practica mandalei, 1961), experienţă care culminează cu 
proba maturității spirituale a neofitilor, a căror pregătire doctrinară a eliminat mai 
întâi incertitudinea și greșelile viziunii terestre. Creaţia mandalei coincide cu actul 
final de purificare de răul congenital, fapt care se poate produce doar printr-o 
dramă psihologică și care în răvășirea vieţii interioare conduce la regăsirea unităţii. 
Tehnica mandalei implică găsirea unui loc potrivit, în apropierea unui râu sau la 
marginea mării, curățirea terenului, realizarea desenului cu ajutorul a două sfori, 
una albă pentru trasarea limitei exterioare și una împletită din cinci fire de diferite 
culori, sfoara gnozei, pentru a marca figurile zeilor. Reprezentarea simbolică a 
universului oferită de mandala organizată în jurul unui centru ideal, axa muntelui 
Sumeru, care unește cerul cu rădăcinile lumii htoniene, își are originea în repre, 
zentarea cosmografică a ziguratului asiro-babilonian, a cărei schemă, reluată în 
planul cetăţii iraniene si în imaginile palatului monarhului universal din tradiția 
indiană, stă la baza construcţiei templelor hinduiste și budiste. Orice templu este 
astfel o mandala construită dintr-o margine externă și din unul sau mai multe 
cercuri concentrice care închid la rândul lor figura unui pătrat divizat prin linii 
transversale care pleacă de la un centru și ating patru unghiuri. în centru și la 
mijlocul fiecărui triunghi astfel format există cinci cercuri ce conţin figuri de 
divinităţi sau embleme” (EFSU, pp. 636-637). 

„inert”. Nu pot să nu mentionez aici, în treacăt, în ce condiţii mizere trăiau acei 
oameni si ce lipsă acută de hrană resimteau. Grieg mi-a spus că știa de cazul 
relativ recent al unui bolnav care murise de foame (...). 

După aceea, m-am întors în București și apoi la Piteşti, la serviciu. în total, 
îmi amintesc că nu am dat decât două (maxim) „note informative", în care 
desenam starea „deplorabilă” în care se află Grieg. (...) Aceasta a fost tot (nu am 
scris decât una sau două „note informative", ambele referitoare la Grieg și 
concepute împreună cu Grieg). Apoi a venit revoluţia din decembrie. 

Nu am mai fost contactat niciodată, după revoluţie, nici de către „lancu” și 
nici de vreun alt ofițer din fosta Securitate (sau SRI etc.). 


Capitolul 3 


Yoghinii 


„La un moment dat, au apărut doi bărbaţi îmbrăcaţi în 
negru. Au spus «Veniti cu noi». M-au luat pe mine, dar au 
luat-o și pe doamna aceea. «N-o cunosc ! », tipa femeia 
speriată. Securiștii, milițienii, ce-or fi fost, trăgeau de ea. 
Le-am spus că într-adevăr nu mă cunoaște, s-o lase pe ea. 
Au lăsat-o. în momentul acela am avut deodată o senzaţie 
de liniște absolută..." 


Angela Mayer 


Instructori şi discipoli 


Urmarea evaluărilor Direcţiei I din aprilie 1989 a fost planul de măsuri 
ordonat de către șeful Direcţiei I, colonelul Gheorghe Raţiu, care urmărea 
destrămarea pentru totdeauna a grupărilor yoga active. După o perioadă de 
pregătire, la 20 iulie 1989, s-a declanșat o vastă operaţie împotriva adepților 
yoga care continuau să se întâlnească la acea dată. în mod evident, arhivele 
Securităţii nu au consemnat mijloacele violente folosite. Ele sunt reconstituite 
acum prin seria de interviuri luate victimelor represiunii. în ciuda amenin- 
ţărilor, bătăilor, relelor tratamente și torturii, solidaritatea grupului se păstrase. 
Rezistenţa, care se explică și prin relaţia specială care se creează între 
instructori si discipoli, ca si a forței umane excepţionale pe care o asigură 
disciplina yoga impunea, din perspectiva Securităţii, scoaterea din joc a 
liderilor. Un document elaborat în ultimele zile ale lunii noiembrie 1989 
reconfirmă această istorie a reprimării și a solidarizării celor oprimaţi!. 
Nota din 27 noiembrie 1989, semnată de Șeful Securităţii, colonel Goran 
Gheorghe, enumera acuzaţiile finale pe care Securitatea le selectase pentru 


1. Arhiva CNSAS Fond Informativ, Dosarul nr. 1688, f. 1-3. 

a-și legitima acţiunile : răspândirea de materiale mistico-obscurantiste, activităţi 
anarhice obscurantist-obscene, iniţiere în psihologia eroticä. Documentul 
susţine că, în urma cercetărilor efectuate în acest caz, a rezultat că Bivolaru 
Gregorian manifesta tulburări de comportament, motiv pentru care, fiind 
supus unei expertize medico-legale psihiatrice, s-a stabilit că nu are discernă- 
mântul faptelor comise. S-a dispus scoaterea sa de sub urmărire penală și 
internarea într-o unitate medicală de specialitate, conform art. 114 Cod Penal. 
„Unitatea medicală" în cauză nu era alta decât spitalul de tristă amintire, 
dedicat intervențiilor psihiatrice cu substrat politic, de la Poiana Mare. De la 
20 iulie 1989 până în momentul internării la Poiana Mare, Bivolaru a fost 
supus, conform mărturiilor celor ce l-au văzut în perioada recluziunii, întrucât 
erau și ei reţinuţi, unui regim de tortură. 

Lista de măsuri care vizau destrămarea „anturajului” inventaria adepţii 
yoga care rămăseseră până în a doua parte a anului 1989, în ciuda tuturor 
vicisitudinilor, alături de instructorii si de persoanele care îi asistaseră în 
activitate. Fuseseră date „avertizări” împotriva următorilor membri ai grupului 
de yoga : 


numitele Ambärus Gabriela și Ambärus Mihaela, surori gemene (...), studente 

în anul VI la Facultatea de Medicină Generală din cadrul Institutului de 

Medicină și Farmacie București, neîncadrate politic, au racolat un număr mare 

de tinere pe care i le-au prezentat lui Bivolaru Gregorian, sub pretextul iniţierii 

acestora în psihologia erotică ; 

- Andronescu Monica (...), studentă în anul V la Facultatea de Farmacie din 
cadrul Institutului de Medicină și Farmacie București, a participat la activităţile 
anarhice și nocive ale grupului ; 

- Luca Gheorghe (...), tipäritor la Centrul de Organizare si Cibernetică în Construcții 
București, neîncadrat politic, a multiplicat contra cost la xeroxul de la locul de 
muncă însemnate cantităţi de materiale cu conţinut mistico-obscurantist ; 

- Crețu Angela (...), medic stomatolog stagiar în Pitești, neîncadrată politic, a 
participat la activităţile anarhice obscurantist-obscene ale grupului (...). Despre 
activităţile ei a fost informată și Direcţia Sanitară a Judeţului Argeș ; 

- Bălașa Gabriela (...), ingineră la Centrala Industrială de Mecanică și Articole 

Casnice București, și Dobrescu Florin, de 24 ani, student în anul VI la 

Facultatea de Medicină Generală din cadrul Institutului de Medicină și Farmacie 

București, ambii neîncadrati politic, s-au preocupat de multiplicarea unor 

materiale mistico-obscurantiste și au participat împreună la activităţile grupului ; 


1. Ministerul de Interne, Departamentul Securităţii Statului, Securitatea Municipiului 
București, nr. D/0339870 (Arhiva CNSAS, Fond Informativ, Dosarul nr. 1688, ff 1-3. 

-  Micsik Stefan (...), inginer electronist la Institutul de Cercetare Modernizare 
Energie, neîncadrat politic, legătură apropiată a lui Bivolaru Gregorian, a 
condus o grupare de tineri cu concepţii retrograde și a nansportat cu autoturismul 
proprietate personală unele materiale mistico-obscurantiste la adresele de 
depozitare ; 

- Crudu Alexandrina (...), tehnician proiectant la Institutul de Cercetare Moder- 
nizare Energie, neîncadrată politic, racolată de Bivolaru Gregorian din 1985, 
a participat la ședințele de tantra yoga organizate la unele adrese din Capitală 
și de pe litoralul Mării Negre ; 

-  Voicescu Marin, de 63 ani, traducător, pensionar, neîncadrat politic, a păstrat 
la domiciliul său un număr însemnat de cărți cu conţinut mistico-religios și 
reviste pornografice pe care le-a xerocopiat prin intermediul lui Pădureanu 
Mihaela, de 36 ani, traducător la întreprinderea de Mașini Grele București ; 

- Mihai Ion, de 32 ani, paznic de noapte la Cresa din șoseaua Giurgiului, 
neîncadrat politic, a participat la activităţile anarhice și nocive ale grupului ; 

-  Giîrlea Călin, de 29 ani, student anul VI la Facultatea de Medicină Generală 
din cadrul Institutului de Medicină și Farmacie București, neîncadrat politic, 
racolat de surorile Ambärus, a avut preocupări de procurare a unor materiale 
mistico-obscurantiste destinate îndoctrinării elementelor din anturaj ; 

- Palade Brândusa, de 19 ani, studentă la Facultatea de Planificare si Cibernetică 
din cadrul Academiei de Studii Economice București, a participat la activităţile 
anarhice și nocive ale grupului ; 

-  Dimian Dan, de 25 ani, student în anul VI la Facultatea de Medicină Generală 
din cadrul Institutului de Medicină și Farmacie București, a participat la unele 
întâlniri ale grupului și l-a ajutat pe Bivolaru Gregorian să transporte materiale 
cu conţinut mistico-obscen cu autoturismul proprietate personală ; 

- Simion Ștefan, de 55 ani, informatician la Centrul de Calcul al Sistemului 
Financiar București - avertizat de Direcţia a Il-a. 


La rubrica „avertizărilor” documentul adaugă o alta, a „atenţionărilor”. în 
afara Gabrielei Moldoveanu, traducător la întreprinderea de Aparate și Utilaje 
pentru Cercetare București, neîncadrată politic, despre care se spune că a 
participat la activităţile grupului, toţi ceilalți atentionati fuseseră găsiţi vinovaţi 
pentru procurarea cărţilor și revistelor declarate „cu conţinut mistico-obscu- 
rantist”, pentru multiplicarea lor prin dactilografiere sau prin xeroxarea la 
locul de muncă. 

Se mai amintește că Groza Petre, tehnician electromecanic, a fost dat în 
grija familiei, iar despre faptele numitilor Ambăruș Gabriela si Mihaela, 
Dimian Dan, Dobrescu Florin, Gîrlea Călin, Palade Brândușa, Antonescu 
Monica si Virtosu Călin, de 33 de ani, asistent la Institutul Politehnic București, 

au fost informaţi factorii educationali si de conducere din Centrul Universitar 
si Institutul de Medicină și Farmacie Bucureşti. 

în scopul prevenirii proliferării unor asemenea practici nocive, notează 
documentul citat, în unităţile în care lucrează elementele în cauză au fost 
informate organele de partid ale următorilor : 


- Mureşanu Mihaela (...), ingineră la Institutul de Cercetări și Proiectări Electro- 
tehnice București, exclusă PCR (...); 

-  Radulian Ion Gheorghe (...), economist la Centrul de Organizare și Calcul al 
Industriei Alimentare București, membru PCR ; 

- Bălașa Gabriela (...), ingineră la Centrala Industrială de Mecanică și Articole 
Casnice, neîncadrată politic ; 

- Luca Gheorghe (...), tipăritor la Centrul de Organizare și Cibernetică în 
Construcţii București, neîncadrat politic ; 

-  Micsik Ștefan (...), electronist la ICEMENERG, neîncadrat politic ; 

- Simion Stefan (...), informatician la Centrul de Calcul al Sistemului Financiar 
București ; 

- Crudu Alexandrina (...), tehnician proiectant la ICEMENERG București. 


în procesul anchetelor informative și cu prilejul luării măsurilor de preve- 
nire, Securitatea a reușit să obțină de la cei ameninţaţi și pedepsiţi angajamentul 
ca pe viitor să nu mai desfășoare „astfel de activităţi”. Despre Catrina Nicolae, 
liderul grupului de la Pitești, și Trandafir Claudiu, o personalitate puternică a 
srupului, deși pe vremea aceea avea numai 28 de ani, documentul susține că 
„au fost luaţi în contact pentru influențare pozitivă si folosirea lor în scopuri 
operative”. 

Documentul e plin de termenii iubiți de Securitate : racolări, activități 
anarhice, nocive, îndoctrinare, materiale pornografice etc. Pentru ceea ce s-a 
întâmplat de fapt, a fost indispensabilă obţinerea „adevărului” trăit de subiecţii 
evenimentelor. Următoarele interviuri fac lumină asupra a ceea ce Securitatea 
nu își permitea și nu avea voie să noteze în documentele ei. Corespondenta 
dintre aceste interviuri luate în mod independent unul de altul şi corelarea lor 
cu datele din arhivă demonstrează marele avantaj - chiar necesitatea - al con- 
trapunerii documentelor Securităţii unor surse de informaţii complementare. 

Mărturia Angelei Maria Mayer’ 


Mama este o persoană foarte deschisa, cultă, inteligentă, m-a trimis la un 
curs de yoga când aveam 12 ani. Am făcut un an cu Mario Vasilescu, undeva 
pe o stradă paralelă cu Lipscani. La vârsta aceea eram foarte uşor deformat, 
dar n-am găsit ceva care să mă determine să continui acolo. Din ce îmi mai 
amintesc, abordarea era superficială, nu avea un fundament spiritual, Mario 
povestea lucruri disparate, fără o legătură care să-ți dezvolte o viziune, parcă 
fără o înțelegere teroretică a domeniului. Eram doisprezece, treisprezece 
persoane de diferite vârste, eu eram cea mai mică dintre toți. 

Lectiile lui Mario mergeau foarte mult pe senzaţional, spunea că yoga te 
ajută să ai o longevitate excepțională. Povestea de exemplu despre o expediție 
în Tibet, la 6000 m altitudine, unde au descoperit un bătrân care nu a ştiut să 
răspundă ce vârstă are. Tibetanul le-a spus că de când se ştie el, din copilărie, 
de fiecare dată când este lună plină trage o linie pe un arbore. Europenii s-ar 
fi apucat să numere liniile, erau extrem de multe, s-au gândit că tibetanul o fi 
fost beat când le-a spus povestea cu luna plină. Dar s-au hotărât să verifice 
totuşi, bătrânul a acceptat să i se ia o bucată dintr-o bătătură mai serioasă. 
NASA a studiat fragmentul respectiv si le-a comunicat că este o rocă de câteva 
sute de ani ! Cam ăsta era genul de poveşti pe care le spunea Mario. Lectiile 
lui nu aveau o structură, nu se sprijineau pe argumente serioase. Vorbea de 
puterea gândului, dar nu te făcea să înţelegi esența fenomenului. 

în primăvara aceea - să fi fost 1977 - am suferit o luxaţie si nu am mai 
mers la cursul de yoga. De multi anifăceam toate sporturile care există - ski, 
patinaj, am fost la Cupe... Am acasă totfelul de trofee, eram pasionată, orice 
competiție mă tenta. La ski am participat si la cupele studenţeşti. Era mare 
concurență. Aveam prieteni care mergeau la competiții internationale, se 
antrenau la Sinaia, dar nu erau condiții pentru performanță. 


1. Discuţia a avut loc la 10 ianuarie 2006. Angela Maria Mayer s-a născut la 15 
august 1964, în București. A absolvit Liceul „Sfântul Sava” în 1983 și a urmat 
Facultatea de Stomatologie între anii 1983 şi 1988. Un document al Ministerului de 
Interne, Unitatea Militară 0800/S București 132/D/1/0060059/13.07.1989 adresat 
Unităţii Militare 0544 Bucureşti conținând date despre Creţu Angela Maria aflată 
în supraveghere informativă, pentru apartenenţa la „o grupare de tipul «Meditatiei 
Transcendentale»" şi yoga cu accent pe latura erotică, afirma: „Creţu Angela 
Maria este legătura principală a organizatorului grupării, prin mijloacele speciale 
folosite rezultând și unele comentarii negative la adresa orânduirii și a unor organe 
de stat din ţara noastră. Semnătură indescifrabilă” (Arhiva CNSAS, Fond Infor- 
mativ, Dosar nr. 1688, f. 90). 

îmi amintesc că prezența lui Dumnezeu era puternică în viaţa mea, deşi în 
familie n-am avut educaţie religioasă. Am avut sentimentul sacrului din 
copilărie, credeam într-o anumită moralitate, în alegerea permanentă dintre 
bine şi rău. între 5 şi 7 ani, pentru o vreme am avut conștiința existentelor 
anterioare si a faptelor mele de atunci. Aveam tot felul de flash-uri în timpul 
somnului, dar şi în stare obişnuită. 

La 5 ani îţi puteam face o teorie întreagă de ce nu ai voie să te sinucizi. 
Dar nu prea discutam cu nimeni lucrurile astea. Mergeam la rudele tatei, în 
Apuseni, pe Valea lerii, o zonă virgină din punct de vedere al civilizaţiei, cu 
atmosferă de Ev Mediu. Doar acum doi, trei ani au pus curent electric. Mă 
plimbam singură într-o zonă în care odată la o săptămână găseai smocuri din 
blană de urs în cuiele de la grajdul vacilor. Ursul chiar vine, nu sunt poveşti, 
lupul e si el o prezență. E o stână în vârful muntelui, iar lângă stână un grajd 
mare cu vaci. De aceea vin. 

Aveam percepția entităţilor subtile, aveam sentimentul că sunt nişte fiinţe 
luminoase lângă mine, care mă protejează. îmi aduc aminte că fratele meu s-a 
jucat odată cu un fluture si i-a rupt o aripă, dar am ştiut că există spirite care 
au grijă de toţi fluturii, de fluturele acela, de pajiștea pe care eram atunci. 

Latura umanistă mă împlineşte mai mult decât medicina. Am ales să dau 
examen la Stomatologie, pentru că voiam să plec din ţară. Până în Revoluţie 
am avut puternic sentimentul că România este o mare puşcărie. Mama e 
cehoaică, în copilărie îmi petreceam vacanța în Boemia, o zonă la granița cu 
Germania. Mergeam în fiecare vară sau o dată la doi ani. 

Ultima oară am fost în ‘80, apoi nu ni s-a mai permis să mergem, mamei 
i se spunea că poate să o viziteze singură pe bunica noastră, fără noi. De când 
am împlinit 16 ani, n-am mai putut să ies din țară. M-am gândit că e bună o 
meserie cu care să mă pot descurca în Occident, căci va trebui să mă descurc. 
De altfel şi tata e medic, fratele meu este medic şi el. Fratele meu şi mama au 
emigrat înainte de Revoluţie, în luna septembrie 1989. Mama a trebuit să 
divorțeze, deşi nu dorea asta. Relaţia părinţilor era foarte bună, dar altfel nu 
i-ar fi aprobat cererea să se întoarcă în Cehia, să se repatrieze. 

Pentru mama a fost foarte greu în România, căci rudele ei erau departe, 
aici am avut ofamilie mică, toţi ai tatei erau în Apuseni, nu aveam cu cine să 
ne sfătuim, cui să cerem sprijin când era câte o problemă. Totul trebuia 
rezolvat în Bucureşti între noi. Sora tatălui meu e analfabetă, el şi-a depăşit 
total condiția, a plecat de acolo. S-a făcut medic, chiar dacă în zonă erau 
foarte bogați, toți crescători de vite. Fratele meu a fost mereu foarte apropiat, 
este un om foarte important în viaţa mea. Trăieşte în Statele Unite. El crede 


şi acum că România e o ţară-puşcărie, dar o iubeşte foarte mult. Când găseşte 

prin presa americană cea mai mică chestie pozitivă despre noi, mi-o trimite, 
o subliniază. 

Eu m-am căsătorit în noiembrie ‘89 cu un german care locuieşte în 
Argentina şi în Brazilia. îmi depusesem actele de plecare în 1985. în '87 l-am 
cunoscut pe Grieg. L-am văzut prima dată la Costineşti, în septembrie. Ne-am 
intersectat pentru trei minute, ne-am salutat. Ne-am reîntâlnit peste vreo lună, 
două, când am stat foarte mult de vorbă. O noapte întreagă. Eram împreună 
cu o prietenă care îl cunoscuse şi îmi spusese că este un om extraordinar. Era 
şi Claudiu Trandafir de faţă. Nu-l ştiam nici pe el. Grieg mi-a vorbit de 
lucruri spirituale, dar nu a zis atunci că e profesor de yoga. Tot ce spunea era 
ca un fel de regäsire, nu aveam sentimentul că aflu ceva nou. 

Citisem pe Mircea Eliade, Pescärusul Johnatan Livingston, deja căutam 
ceva, nu ştiam exact unde să caut, viața mea nu arăta așa cum aşteptam. La 
noi în an erau patruzeci de studenţi români si două sute patruzeci de străini - 
arabi, greci, evrei. Colegii străini se purtau foarte drägut cu noi, îi ajutam mult 
la seminarii, le dădeam cursuri pentru examen. De obicei, terminam foarte 
repede la lucrările scrise, la examene şi mai scriam pentru încă doi, trei colegi. 

Mă invitau în totfelul de locuri, mă curtau o mulțime. Eram doar prieteni. 
Era plăcut, dar după toată perioada aceea de mondenităţi am avut un 
sentiment de gol. Dacă asta va fi viața mea, îmi spuneam, ar fi prea putin. Mă 
duceam la Sfântul losif. îl ştiam pe organist, îmi plăcea să ascult acolo 
concertele si să mă reculeg. Era o relație sufletească specială cu acea catedrală, 
în perioada aceea l-am rugat pe Dumnezeu să se producă o transformare în 
viața mea, nu voiam să trăiesc aşa, pentru bani, haine, casă, maşină. 

înțeleseam spontan tot ce spunea Grieg şi aveam sentimentul că lucrurile 
despre care vorbea el îmi aparțin. întâi s-a dezvoltat o prietenie foarte 
frumoasă si din ce în ce mai puternică, iar după o perioadă mai lungă de timp 
s-a transformat în relație de cuplu. 

Am început yoga cu o mare stare de puritate. Niciodată nu fusesem tentată 
să beau, săfumez. Nici în familia mea nu fuma nimeni. în facultate as fi putut 
să fumez oricând, străinii ne ofereau gratis tigäri ,,bune”. 

în anii aceia nu am făcut ore teoretice. Aveam acces doar la cursuri scrise, 
iar eu mai aveam parte de miniconferinte din partea lui Grieg. Fiecare şi le 
transcria de mână. Aşa circulau cursurile între noi. în plus ne întâlneam şi 
lucram yoga. Veneau suroricile Gabriela şi Mihaela Ambärus la mine ori la 
Claudiu şi Simona Trandafir. Prima mea şedinţă de asane a fost cu Grieg, 
Claudiu şi Simona. 

Ne propuneam să ne întâlnim în fiecare săptămână. între timp, fiecare 


făcea cam ce simțea din ceea ce învățase. Colegii mei apucaseră să practice 

mai mulți ani yoga. Eu am venit exact în perioada când erau probleme mari. 
Stiam că suntem fotografiați, ascultați. Eram foarte atenţi cum vorbim la 
telefon, eram atenţi cu tot ce făceam. 

într-o zi eram împreună la un cinema. S-a făcut o razie. Unul din cei care 
peste câtva timp avea să mă ancheteze, Păunescu, era acolo. Când am fost în 
anchetă la Miliția Capitalei m-a întrebat dacă îl mai tin minte de atunci, de la 
acel filtru. îl țineam minte. Fiecare persoană care ieşea de la film a fost 
legitimată. Cred că voiau să vadă cine sunt oamenii de lângă Grieg, să-i ştie 
pe toţi practicantii de yoga cu date precise. 

Din '88 am fost într-o continuă urmărire. Securistii parcau maşina în faţa 
blocului. Urmărirea era pe față, lucrau la intimidare. Rodica Harabagiu, în 
prezent instructor în Olanda, îmi povestea că afost urmărită de un agent care 
nu făcea nici un efort să fie discret. Ea intra în bloc, intra si acela ; ieşea ea, 
acela iar apărea. Nu ne întâlneam niciodată mai mult de patru-cinci persoane, 
ca să nu părem suspecți. Cred că eram cam 30 de oameni care făceam yoga 
în perioada aceea. 

Si la mare am fost, ne duceam toți la plajă, dar lăsam distanţă între noi. 
Grieg se așeza cu prosopul într-un loc şi trecea pe la ceilalţi, vorbea putin cu 
fiecare. Se discuta si prin semne, priviri, era ca un fel de circuit, ca o ștafetă 
pe care o dădeam de la unii la alții. 

Spre sfârşitul anilor ‘80 era clar că ceva se pregătește în jurul nostru, 
începuseră mișcările în restul Europei de Est. Prin martie ‘89, Grieg a spus : 
„Aveţi mare grijă, oricând se poate declanșa ceva... ". 

Eu terminasem facultatea în 1988. După absolvire am fost un an în Piteşti. 
Stagiatura mea ca medic s-a terminat fulgerător la 20 iulie 1989. Până atunci 
eram câteva zile la Piteşti, câteva zile cu Grieg, în Bucureşti. Simfeam că e un 
minim pe care mi-l ofer : să am libertatea conştiinţei mele, să fiu cu el cât pot 
de mult. 

Pe 20 iulie trebuia să merg cu Grieg la Teatrul de Comedie. M-am aşezat 
să-l aştept. Nu ştiam că fusese ridicat, pe la orele 11-12, de la surorici de 
acasă. Aveam întâlnire în jur de 16.00. La 17.00 începea spectacolul. Eram 
în fața teatrului. M-am aşezat pe marginea fântânii arteziene, iar o doamnă în 
vârstă a luat loc alături şi a intrat în vorbă cu mine. „Stii că azi e Sfântul 
Ilie ? E cu trăsnete, tunete, transformări bruște, cu lucruri neaşteptate, cam 
dure. " Am început să discut cu ea. Era simpatică. 

La un moment dat au apărut doi bărbaţi îmbrăcaţi în negru. Au spus 


„ Veniti cu noi”. M-au luat pe mine, dar au luat-o şi pe doamna aceea. „N-o 


1. Gabriela și Mihaela Ambärus. 

cunosc ! ", tipa femeia, speriată. Securistii, milițienii, ce-or fi fost, trăgeau 
de ea. Le-am spus că într-adevăr nu mă cunoaşte, s-o lase pe ea. Au lăsat-o. 
în momentul acela am avut deodată o senzaţie de liniște absolută, un sentiment 
de protecţie foarte puternică. 

Am plecat la Miliția Capitalei. Păunescu, agentul de care vorbeam, a fost 
unul dintre cei doi bărbaţi care m-au ridicat. La Miliție mi-au reţinut actele. 
Am întrebat de ce, dar n-au răspuns. „Eeeeei, ştii tu ! " Nu voiau să spună de 
ce m-au reținut, se purtau de parcă n-aş fi existat, sunt doar un obiect pe care 
îl mută de colo colo. De la Miliția Capitalei am plecat spre ai mei, însoțită de 
patru bărbați. 

Mama era acasă, s-a speriat când m-a văzut aşa. Au făcut percheziție 
peste tot si au găsit în final trei cărți xerox. Aveam mai multe, Grieg avea sute, 
dar ascunse în beciuri. Toate cărțile aveau copii xerox, pe care le legasem 
manual, aveau fişe pe care le scrisesem cu mâna noastră, erau camere întregi, 
Grieg are o pasiune pentru cărți, le iubeşte. Când făceam în perioada aceea 
rost de o carte în original era sărbătoare. 

La mine acasă au găsit copia xerox a Pescärusului Johnatan Livingstone un 
xerox din Practica meditatiei, de Shivananda, încă o carte de spiritualitate si 
două casete cu muzică de meditație primite din Grecia. Au făcut proces-verbal, 
le-au ridicat si chiar au semnat. 

A venit şi tata între timp, „ Unde o ducefi ? a întrebat. Unul dintre ei era 
mai uman un pic, el a spus că mergem la Miliția Capitalei. „Şi o aşteptăm în 
noaptea asta ? " „Nu ! " în momentul când s-a trezit că fata lui intră într-o 
asemenea conjunctură, vă dați seama ce-a fost în sufletul lui ! Asta m-a durut 
foarte mult, faptul că părinții au avut probleme. 

Am ajuns la Miliția Capitalei pe la 10 seara. Am stat încă o oră si ceva cu 
omul ăsta care era mai normal. El m-a întrebat dacă îl cunosc pe Grieg. în 
contextul în care eram mi s-a părut absurd să spun că nu-l cunosc, deşi 
convenția în grup era să spunem că nu-l cunoaştem. 

Am fost lăsată singură. La un moment dat am deschis Codul penal - se afla 
pe masă - tocmai la articolele despre sexualitate. A fost o sincronicitate. Nu 
ştiam încă ce vor face, ce acuzații au la adresa mea. Cât a lipsit militianul 
(securistul ? anchetatorul ?) am apucat să citesc acele articole. Când s-a 
întors tipul, m-a anunțat : „Am o veste tristă despre tine. Au găsit pozele în 
beciuri ". Le-a pus pe masă şi mi le-a arătat ca si cum era cea mai gravă chestie 
care se poate spune despre un om. Găsiseră nişte fotografii personale, la Grieg 
acasă. Erau ale noastre, făcute în intimitate. Aveau o anumită tentă senzuală. 
Acestea erau fotografiile pe care le gäsiserä, mi le-au arătat si pe baza acestor 


, 


. A . Pare à g 
fotografii m-au acuzat si nu m-au scos din „târfă " o noapte întreagă. 

M-au dus la Moravuri. Au început duritätile. Toată noaptea aceea a fost un 
coșmar. Mă apăsau puternic pe ficat, cu bastonul, asta nu lasă urme, dar 
simți că lesini de durere. Atunci mi-am pierdut cunostiinfa, am avut o stare de 
lesin, am căzut. M-au amenințat că mă duc în „beciuri" şi m-au dus o dată la 
parter. De fapt, am schimbat tot timpul camera de interogatoriu. Sub mine 
erau chiar beciurile, am auzit horcăielile cuiva pe care îl băteau rău de tot. Mi 
s-a făcut groază auzind atâta suferință umană. „Acolo o să ajungi”, mă 
amenințau, şi atunci am auzit cu urechile mele cum sunt oamenii chinuifi. 

Au fost foarte violenti cu yoghinii pe care i-au luat atunci. Eram într-o 
cameră de interogatoriu şi vis-â-vis erau suroricile. Le-am recunoscut vocile, 
„îl cunoşti pe cutare ? " , Nu”, răspundeau ele. 

Apoi m-au dus la etajul 6, unde era Grieg. Un tip care avea mâna dublă 
cât a mea, 1, 90 m si 150 kg, îl bătea pe Grieg. Bätäusul a venit de mai multe 
ori. Numai când intra pe uşă paralizai. Lovea în stomac, în fată, cu picioarele, 
, Nenorocitule", spunea, si continua cu tot felul de înjurături grele. 

Grieg a spus initial că nu mă cunoaşte, ca să mă protejeze. Ei m-au dus să 
văd cum îl bat, ca să mă intimideze, să mă facă să scriu ce vor. Am întrebat 
ce ilegalităţi am făcut, acelea erau câteva fotografii personale. „ Stii tu ce ! ” 
Principiul ăsta era, îl baţi pe om, îl torturezi, ca să scoţi de la el ceva. 

Trebuia să Stau în picioare non-stop, doar dacă scriam aveam voie să stau 
pe scaun. După nişte ore am început să scriu din ce în ce mai multe, fără să 
spun nimic. Că am fost la cinema şi am văzut nu ştiu ce film, dădeam detalii 
care nu însemnau nimic. „Scrie tot, ziceau ei, ce ai făcut în ultimul timp ". 
Când au început să citească paginile acelea de vorbe goale, s-au supărat că 
îmi batjoc de ei şi iar m-au lovit. Ca să-mi revină memoria... 

Timp de două zile jumătate am fost în anchetă non-stop, prima zi n-am 
avut voie să stau jos deloc, iar de mâncare am primit doar un iaurt cu chiflă. 
La fiecare oră, o oră jumătate, când începea să te cunoască anchetatorul, 
trebuia să plece şi venea altul. Probabil ca să evite posibilitatea ca anche- 
tatorilor să li se facă milă şi să nu mai fie atât de duri. La un moment dat, chiar 
l-am întrebat pe unul dintre ei : „ Cum puteţi să vă duceti acasă să vă sărutați 
copilul, să vă fmbrätisati nevasta când aici mă bateti pe mine ? " Din momentul 
acela, cât a fost el în camera de interogatoriu cu mine, nu m-a mai lovit. 

Mulţi mă întrebau : „ Tu eşti medic, om de de calitate, cum ai fost tu 
prostită de o persoană fără studii ? " Voiau să declar că are copii xerox şi 
materiale subversive, materiale împotriva regimului, că are filme. Să spun 
unde ţine el toate cărţile. Nu am declarat nimic. Oricum, nu ştiau decât trei 
persoane unde sunt beciurile în care îşi ţine el cărțile. Grieg nu spusese prea 
multora tocmai ca să ne protejeze. 

Am fost acuzaţi că activitatea noastră era împotriva regimului, că distrugem 
filosofia marxist-leninistă. La un moment dat am avutjumătate de zi o discuţie 
cu unul negricios, şeful anchetei. El a spus că îl cheamă Grigorescu. Voia ca 
eu să declar că Nicuşor Catrina i-ar fi dat lui Grieg un calup de două-trei 
casete. Nu m-a bătut rău, după noaptea în care m-au anchetat la Moravuri. 
Doar mă pălmuiau. Puneau mereu întrebări, dacă am avut „relaţii în trei ". Au 
încercat să-i fabrice „dovezi" şi pentru asta. Dar nu au insistat cel mai mult 
pe ideea cu sexualitatea. Cel mai mult mi s-a părut că au insistat să spun 
lucruri care să demonstreze că tot ce are Grieg, cărţile, xeroxurile, discuţiile 
noastre, toate sunt împotriva regimului. Că de fapt el vrea să-l detroneze pe 
Ceaușescu. Nu sexualitatea, cifaptul că xeroxurile găsite, cărţile, sunt împo- 
triva comunismului. Filme şi cărți, că vrem să-l detronam pe Ceauşescu. 

între timp, tata rugase un şef din Securitate, un fost pacient căruia fi 
salvase viața, să afle ce este cu mine si să mă ajute cumva. Securistul i-a spus 
că vreau să distrug comunismul şi că mă ocup cu drogurile şi prostituţia. Tata 
nu mai ştia nimic de mine de când fusesem ridicată de acasă, după perchezitie. 
A dat telefoane, a întrebat de mine la Miliția Capitalei. A doua zi de dimineaţă, 
cred că era vineri, tata a venit cu fratele meu, cu procesul-verbal semnat de 
civilii care făcuseră perchezitie la noi acasă. A întrebat la poartă la Miliția 
Capitalei unde sunt acele persoane, după numele din procesul-verbal. I s-a 
spus că acele persoane nu există. Nu exista nici un lucrător cu numele acelea 
în Miliția Capitalei. După aceea am aflat că de fapt nu semnaseră cu numele lor 
reale. Trei zile, până am apărut acasă, părinţii mei n-au ştiut dacă mai sunt vie. 
La Miliția Capitalei li se spusese că nici o persoană cu numele meu nu intrase 
acolo, nici în ziua când m-au luat de acasă, nici în următoarele. 

Securistul facultății a apărut şi el în timpul acelor zile şi m-a interogat. 
Ancheta era la 4 dimineaţa, în a doua noapte. A început să-mi povestească..., 
ştia tot despre profesorii mei, care e amanta nu ştiu cui etc. Voia să înţeleg că 
ştie tot si despre mine. Eu nu-l cunosteam. Am început să dialoghez cu el, s-a 
mai umanizat. Mi-a zis: „Colegul meu vine la 6.00, e 5.15, întinde-te pe 
masă şi odihneşte-te putin ". Atunci mi-am dat seama că aveam spatele plin de 
vânătăi, mă durea tot corpul de la bătaie, n-am putut Să stau decât pe o parte. 

Pe Brândusa, o colegă de-a noastră, au chinuit-o aşa de tare, că a avut 
nevoie de tratament nu ştiu cât timp după povestea asta. Toţi cei ce au fost 
luați atunci au suportat bătăi şi presiuni psihice foarte puternice. într-una din 
zile m-au pus față în față cu Nicuşor Catrina, să vadă dacă ne cunoaştem. El 
spunea că nu, eu apucasem să spun că da. Au sărit pe el rău de tot, l-au lovit 
cu pumnii în față. Pe el l-au dus toată luna august la bătaie, în sediul Rahova 
al Securităţii. 

în acele aproape şaizeci de ore de interogatoriu cred că am văzut treizeci de 
persoane, însă doar pe două sau trei dintre acestea de două ori. îmi aduc aminte 
de o tipăfoarte bine îmbrăcată, despre care am aflat ani de zile mai târziu că 
este mătuşa unui cursant de-al nostru de după Revoluţie. Această mătuşă, 
securistä si nevastă de securist, venea în camera de anchetă superaranjată, 
mirosind a parfum franțuzesc şi mă privea cu o aroganță extraordinară, de parcă 
eram ultima ființă din univers. Eu eram stoarsă de oboseală, aveam gleznele 
umflate butuc, de atunci am probleme serioase dacă stau mult în picioare. 

Prima noapte afost cea mai rea. Nu am avut voie să stau deloc pe scaun, 
nu am avut voie să dorm şi m-au bătut de am făcut pipi de mine. Sunt lucruri 
pe care nu le poţi controla când durerea e prea mare. 

Această mătuşă securistă a venit special şi în camera în care îl băteau pe 
Grieg la tălpi şi peste organul genital. A venit să vadă dacă... e bine dotat. 
Cursantul nostru mi-a povestit că a aflat asta de la ea şi că femeia i-a precizat 
atunci : „Da, e un tip foarte bine dotat". 

Oamenii care intrau la anchetă erau instruiți. în prima jumătate de oră îţi 
explicau ce gunoi al societății eşti. în etapa următoare îți dădeau foarte clar 
de înțeles : „Dacă declari ce vrem noi să declari, poate mai ai o şansă să te 


" 


reabilitezi în societatea noastră " Era o strategie foarte abilă, prima dată să 
genereze o cădere a încrederii în sine, să declanseze un război al nervilor. 
Apoi ziceau cu un ton care părea fntelegätor : „Hai, spune-ne nu ştiu ce ! Hai, 
dacă declari, te ajut eu să ieşi din fundätura în care te-ai băgat din cauza lui 
Bivolaru ". lar când nu declarai ce voiau ei se înfuriau, te loveau şi începeau 
din nou să te amenințe. Unul dintre anchetatori mi-a spus la un moment dat 
exasperat că nu scriam nimic : „Sunteţi mai răi decât martorii lui Iehova ". 

Duminică a venit Grigorescu acela. Luasem carnetul de conducere cu o zi 
înainte să mă aducă la Capitală si l-au găsit printre actele mele. M-a amenințat 
că vorbeşte la Miliție să nu-mi mai dea carnetul de conducere. Se pretau la 
orice gen de şantaj. A fost uimitor pentru ei că nu am declarat nimic împotriva 
nimănui, chiar am putut să am simțul umorului. ,, Grieg e paranoic, Claudiu 
e schizofren ", am spus în glumă, „care e diagnosticul meu ? ". 

Grigorescu a insistat să scriu că am văzut când Grieg s-a întâlnit cu Nicuşor 
în Piața Universității. Până la urmă am scris că i-am văzut. Am avut probleme de 
conștiință după aceea, dar mai târziu am aflat că nu a contat în nici un fel decla- 
ratia aceea, defapt nu aveau cum s-o folosească pentru a aduce vreo acuzație. 

Grigorescu mi-a spus la un moment dat în zilele acelea că el nu se opreşte 
până n-o să-l distrugă pe Grieg : „ Omul ăsta e terminat, nu mă las până n-o 


2 


să fie în puşcărie pentru tot restul vieții ! Vorbea furios, era realmente ceva 


personal. 

Securistii care l-au urmărit pe Grieg în perioada '84-'85 îi aranjau un 
dosar cum că a vrut să-l omoare pe Ceauşescu. Dar totul se pare că era mult 
mai vechi, aflasem că Grieg a avut prima dată probleme când era în clasa a 
douăsprezecea. în '84- '85 când îl închiseseră si îi construiau dosarul pentru 
uneltire împotriva statului, Grieg a evadat. Au căzut nişte capete atunci, 
probabil că aşa au ajuns unii securiști să aibă o dușmănie personală.  Voiau 
să-l prindă cu ceva definitiv, să-l înfunde pentru totdeauna, pentru că avuse- 
seră probleme din cauza lui. După evadare l-au prins din nou şi Grieg a stat 
un an în puşcărie cu lanţuri la picioare, ca un criminal foarte periculos. în ‘85 
a fost o iarnă cumplită, la penitenciar erau geamuri sparte, unii deţinuţi au 
murit fnghefati. Grieg i-a învăţat pe cei din celulă să facă Uddhyana Bandha! 
şi Nauli, ca să supravieţuiască frigului îngrozitor. 

Trecuseră, cred, două zile şijumătate. „Poţi să pleci", mi-a zis Grigorescu 
duminică. Tin minte că atunci când am ieşit din camera aveam un sentiment 
straniu. Mergem prin clădirea pustie şi mi-a trecut prin minte : „Mă împușcă 
ăştia pe culoar”. Când am ajuns afară nu mi-a venit să cred că sunt vie. Era 
23 iulie 1989. 

M-am oprit la primul telefon public şi am sunat acasă, dar nu răspundea 
nimeni. „Doamne, să nu le fi făcut ceva ! ", mi-a sărit inima atunci. Ai mei 
aveau deja aprobarea pentru emigrare, în anchetă mă întrebaseră de ei, mă 
întrebaseră si de viitorul meu soț, m-au ameninţat că o să-i spună de acuzațiile 
pe care mi le aduceau, să nu mai pot pleca niciodată din ţară. 

Eram încă studentă când depusesem actele de emigrare. La facultate 
avusesem probleme. Făcuseră si o şedinţa de înfierare. S-au strâns atunci 
decanul, profesorii, veniseră asistenții şi cred că şi nişte studenţi care erau 
membri de partid. Mi s-a explicat atunci ce element reprobabil sunt. După tot 
ce a făcut statul român pentru mine, eu trădez ideologia comunistă ! 

în timpul anchetei rezistasem psihic. Dar când am sunat acasă şi nu 
răspundea nimeni, am intrat cu adevărat în panică. Aproape că mi-a fostfrică 


să mă întorc. Am amânat momentul, ca să nu descopăr că se petrecuse ceva 


1. Uddhyana Bandha are efecte benefice asupra organelor interne și permite fluxul 
energiilor Kundalini în corp. Constă în contractarea abdomenului, după o expiratie 
puternică, exerciţiu care se face din poziţia aplecată, cu mâinile sprijinite deasupra 
genunchilor. 

2. Exercitiu de curăţire constând în masarea internă a organelor interne prin mișcarea 
circulară a mușchilor abdomenului. 

ireparabil cu părinţii şi fratele meu. într-un târziu m-am îndreptat spre casă 
prin Cişmigiu. Abia mergeam. Nişte bătrâne aşezate pe bănci se uitau la mine. 
Aveam picioarele butuci, eram cu rochia murdară de pipi. Le-am auzit spunând : 
» Säraca de ea ! ". 

Am ajuns până la urmă la ai mei. Când mi-au deschis mi-a venit inima la 
loc. Fuseseră tot timpul acasă, dar la o zi după ce mă ridicaseră pe mine 
ne-au întrerupt telefonul şi oricâte plângeri am făcut l-am avut întrerupt o 
lună şi jumătate, ca să nu putem comunica, să nu fim sunafi, să nu vorbim cu 
prea multă lume. Să ne ţină în tensiune, să ştim că suntem la mâna lor. 

Când m-au văzut părinții au avut un şoc. Mă pregäteam să fac baie si 
mama a început să plângă şi să strige când mi-am datjos hainele. Eram toată 
vânătă. Fratele meu m-a luat de mână şi mi-a zis : „în clipa asta mergem la 
Medico-Legal " Eram frântă, dar am mers, cu troleibuzul. Nu am găsit pe 
nimeni, era duminică, ni s-a spus că de-abia a doua zi vine cineva. 

Dar tata nu voise să mergem la Medico-Legal, se gândea că cine ştie ce 
mai pățesc dacă se află. M a internat în secția de Neurologie, să mă scoată 
din casă, să fiu mai protejată. S-a gândit el că din spital n-ar fi putut 
Securitatea să mă scoată oricum, era prea la vedere. Am dormit 20 de ore pe 
zi, câteva zile la rând. 

Am rămas o săptămână acolo. Am revenit acasă şi joi a venit Petrică 
Groza la mine. Mi-a spus să depun plângere la Procuratura Militară, Grieg ne 
Sfătuise pe toţi să facem așa. în momentul acela era un act de maxim curaj 
să-i reclami pe securiști. Am avut discuţii în familie, au vrut să mă oprească, 
în ideea că îmi fac rău, dar i-am convins pe toți şi tata a fost exemplar din 
momentul acela. A zis „Bine', am redactat vineri plângerea, iar sâmbătă 
urma să merg cu el la Procuratura Militară. 

Cât de prezent afost Dumnezeu în ziua aceea ! La 8 dimineaţa am redactat 
hârtia acasă, nu m-am dus la un birou specializat. Ce dactilografă îţi scria o 
asemenea plângere pe atunci ? Că paraliza. 

Am scris-o de trei ori, s-a blocat maşina, s-a rupt hârtia. Până la 10 şi 
ceva am tot scris. De aceea am ajuns foarte târziu la Procuratură. Acolo, 
nimeni. Trebuia să fie cineva, am insistat, am spus că nu ne miscäm de la 
poartă, să-l sune pe procurorul de serviciu, să-l sune acasă, e datoria lui să 
vină, e în timpul serviciului. 

Am aşteptat până la 12 şi ceva. A venit procurorul de serviciu, a discutat 
cu mine, am cerut Să-mi dea număr de înregistrare pentru plângere. Am plecat 
pe la 13.00 de acolo. Tata m-a dus la Capsa să mâncăm. Am mai depus o 
plângere la Comitetul Central în care am scris că ni se lua mărturie sub 
bătaie. 

Când am ajuns acasă am aflat că imediat ce iesisem dimineață pe uşă 
veniseră securiştii să mă ducă la Rahova, asteptaserä cât asteptaserä şi au 
plecat exact cu zece minute înainte să venim noi. în mod normal ar fi trebuit 
să lase un om la ușă, să pândească întoarcerea mea, dar nu era nimeni. 

Am plecat imediat la mătuşa mea, în munții Apuseni, în satul fără lumina 
electrică. Am stat ascunsă toată luna august şi m-am întors în 17 sau 18 
septembrie. Acolo nu puteam comunica în nici un fel, era groaza că nu ştiu ce 
se petrece, tensiunea. 

După 20 iulie n-am mai lucrat la Piteşti. Securitatea a venit la serviciu, 
îmi amintesc, cu putin timp înainte de anchetă, şeful îmi spusese că sunt 
precum fiica lui. După ce au fost securiştii acolo zicea că sunt un element 
îngrozitor si mi-au întrerupt contractul. 

Ai mei au emigrat în luna septembrie. Primisem şi eu aprobare pentru 
ianuarie 1990 şi aveam nevoie de buletin. Am mers la Miliția Capitalei, unde 
mi-l opriseră la ancheta din iulie. Atunci am fost obligată să dau declarație că 
nu mai iau niciodată legătura cu Grieg. Mai târziu, am aflat de la Grieg că 
în timpul anchetelor de la Rahova fl băteau şi îi spuneau: „Băi, când o 
prindem pe Angela o rupem pentru că a îndrăznit să facă chestia aia la 
Procuratura Militară, o rupem”. Era semn că îi deranjase foarte tare faptul că 
am depus plângere, nu le-a picat bine’. 

La Rahova a fost tortură continuă. Eu am scăpat. 

La începutul lui octombrie 1989 m-am dus să-l văd pe Grieg la Spitalul de 
psihiatrie Poiana Mare. Ca să ajung acolo mergeam până la Craiova. Din 
oraş luam un tren cu bäncute din lemn, parcă era din alt secol, aveai sentimentul 
că e ceva suprarealist. Trenul mă lăsa în satul Poiana Mare, unde gäseai o 
sărăcie de nedescris, iar într-un colț al acestui loc - stabilimentul psihiatric, 
părăsit de lume, ca o puşcărie. Când ajungeai aici, intrai într-un mini-infern. 
Erau pacienţi care făcuseră crime, oameni care alergau prin spi*al, urlau, se 
Strâmbau, coridoare pe care bătea vântul, pentru că nici geamuri la ferestre 
nu erau destule, totul o paragină. Un mini infern în care te plasa statul. 

Grieg locuia într-o cameră cu opt paturi. Un pacient de lângă el comisese 


patru-cinci crime, erau şi oameni foarte violenti acolo, cu probleme psihice 


1. în plângerea adresată Procuraturii la 12 august 1989, Angela Creţu scrisese : „Pe 
toată perioada reţinerii mele forțate am fost ameninţată și brutalizată, astfel că 
sănătatea mea fizică şi psihică a fost grav afectată. A doua zi după eliberarea mea 
de la Miliția Capitalei, am încercat să-mi reiau activitatea profesională, dar la 
ieşirea din garda de noapte mi-am pierdut cunoştinţa pe stradă (...) Solicit (...) 
identificarea persoanelor care m-au anchetat și tragerea lor la răspundere pentru 
comportamentul lor abuziv”. 

grave. Dar erau şi oameni aduşi acolo de Securitate, ca să-i desființeze. Pe 
aceştia îi recunosteai şi tu, ajuns întâmplător acolo, îi recunosteau şi angajații 
spitalului. Inclusiv medicul ştia că Grieg nu este bolnav mintal. A declarat-o 
după Revoluţie. S-au întâlnit, aveau dialoguri foarte interesante, medicul era 
impresionat de cunoştinţele lui Grieg. li dădea doar deforma tratamentul, iar 
Grieg nu l-a luat niciodată. 

Dar atunci nu puteam declara că am venit să-l vădpe Grieg, căci nu m-ar fi 
lăsat. Am dat bani şi l-am convins pe vecinul său de pat să spună că vin să-l vizitez 
pe el. Mă asezam lângă pacient şi în timp ce făceam conversaţie cu el, îl rugam : 
„Dă-le si colegilor tăi mâncare ! ", ca să mănânce si Grieg ceva. Prima oară, 
eu si Grieg n-am reuşit să schimbăm decât câteva cuvinte între patru ochi. 

Am mai fost la Grieg în decembrie. Toată armata română era în stare de 
alertă. Asa mi s-a spus la spital. M-a luat gardianul de acolo, m-a dus într-o 
cameră la poartă, i-am spus că-l caut pe domnul respectiv, vecinul de salon 
al lui Grieg. Paznicul m-a întrebat ce caut acolo. I s-a părutfoarte dubioasă 
prezența mea. M-a ţinut de la 16.00 la 22.00 noaptea, era total isterizat, nu 
mi-a dat voie să merg în vizită, dar nu m-a mai lăsat nici să plec. 

Până la urmă îl convinsesem să-mi dea voie. Mă îndepărtasem de Spital, 
ajunsesem cam în dreptul unor ferme de animale, nişte clădiri dărăpănate, 
goale, care erau prin apropiere, când a apărut Miliția. Paznicul îi anunţase, 
probabil. Prima reacţie a fost să mă ascund, dar unde ? Mă căutau cu 
lanternele, ar fi fost mai rău să mă găsească în felul acesta. M-am aşezat 
atunci lângă maşina lor şi am aşteptat. Când m-au văzut au reacționat foarte 
dur. Le-am spus şi lor povestea, până la urmă m-au crezut, dar m-au condus 
cu maşina la gară, m-au urcat în tren, să fie siguri că plec din Poiana Mare. 

Cum s-a îndepărtat putin personalul acela din alt secol, am sărit din 
vagon. Am sărit din mers. Ultima oară când fusesem la Grieg îi promisesem 
că vin la data respectivă, trebuia să-l văd. In orele cât mă tinuse paznicul 
spitalului sechestrată a apărut pacientul la care veneam eu formal, i-am dat 
mâncarea pe care o adusesem, iar el mi-a strecurat un bilet în care Grieg îmi 
scria să mă întorc la ora două noaptea. 

Era iarnă, zăpadă, minus 20 de grade, era ora unsprezece noaptea, trebuia 
să aştept până la două. Mă gândeam cum să resist până atunci, unde să mă 
duc. în gară nu puteam să rămân, băteam la ochi, mi-era frică să nu mă 
întâlnesc din nou cu milițienii, atunci ar fi fost chiar rău de tot, mai ales că 
aveam interdicție să-l vizitez pe Grieg. 

Am bătut la uşa unei case, o paragină de casă. O alesesem pe cea mai 
amărâtă, să nu dau cumva peste locuința vreunuia dintre milițieni. Mi-au 


deschis. Oamenii aceia au fost extraordinari. Eram un străin care picase la 

uşa lor în miezul nopții, pe un ger de crăpau pietrele. Dar nu m-au întrebat 
nimic, n-au vrut să ştie nimic. Mi-au dat mâncare cu mămăligă şi au vorbit cu 
mine cu o diplomație absolută. Parcă au intuit de ce sunt acolo. Erau nişte 
oameni mai în vârstă, foarte cumsecade. 

La 2 noaptea m-am dus din nou pe lângă fermele părăsite, am sărit nişte 
garduri, am mers prin spatele spitalului, m-am furisat. Când am ajuns la 
pavilion si am vrut să bat în uşă am văzut nişte nebuni cu fețele lipite de geam. 
Am paralizat. „Dacă încep ăştia să strige, s-a terminat", mi-am zis. Dar 
nebunii n-au făcut gălăgie, l-au chemat pe portar, acesta mi-a deschis usa, 
portarul l-a chemat pe Grieg şi am putut să vorbesc cu el. Eram foarte 
revoltată, să n-ai voie să vezi si să vorbeşti cu un om care n-a făcut nimic ! 

După ce toate s-au rezolvat, Grieg glumea cu mine şi-mi spunea că-mi face 


statuie la Poiana Mare, pentru ziua şi noaptea aceeea. 


Cu o lună, două înainte de Revoluție a fost o perioadă cu totul tulbure. în 

toamnă făceam planuri cu Grieg cum o să-l scoatem de la Poiana Mare. Era 
foarte optimist şi convins că reuşim. A fost o perioadă când venea mai multă 

lume la el, se bucura că ne poate vedea. 

Pe 21 decembrie iesisem la cumpărături, mai aveam un pic şi trebuia să plec 
din țară. îmi dusesem pantofi la cizmar. Mă îndreptam spre Ateneul Român, 
nu ştiam că e miting, că Ceauşescu a cerut muncitorilor din Bucureşti să vină în 
Piața Palatului. Dar aflasem de la Europa Liberă de mişcările din Timişoara. 

Am văzut că e oprită circulația, securiştii pe trotuare, mă uitam mirată. 
Cineva pe drum mi-a zis că e miting la sala Palatului. „Aaaaaa, asta înseamnă 
că se bagă prăjituri ", m-am gândit. Când era o acțiune, un miting, o defilare, 
găseai marfă mai de calitate pe la magazine. Asa că am intrat la cofetăria 
Athénée Palace să iau prăjituri. La un moment dat s-a auzit o bubuitură 
cumplită. Am ieşit pe trotuar să văd ce se petrece. Toată lumea fugea, mi-au 
căzut prăjiturile pe jos, m-am lipit de zid. După încă vreo zece minute, am 
văzut vreo doisprezece tineri care s-au strâns şi au început să meargă braț la 
braț pe mijlocul străzii în timp ce cântau Deşteaptă-te, române !. Am rămas 


nemişcată să-mi întipăresc momentul acesta. 


Era un fior de trezire, ca o graţie de la Dumnezeu. Când au început ei să 
cânte, oamenii încă fugeau pe rupte, iar adolescenții ăştia parcă erau decupaţi 
din decor, erau aşa de liniștiți şi cântau zâmbind. 

Am văzut toate acestea cu ochii mei. Cred că în momentul morţii o să revăd 
această imagine. Mi-a rămas impregnată în suflet. A fost primul fior de libertate. 

Noi, românii, maifăcuserăm izolat gesturi de rebeliune, dar a fost prima dată 
când eu vedeam un gest de libertate în public. A fost un moment excepțional. 

M-am dus către Piaţa Universităţii. îmi pregăteam bagajul, trebuia să mai 
fac nişte cumpărături la Cocor. Dar m-am întors repede să văd ce se petrece 
în oraş. Pe lângă Piaţa Palatului, în zona Hotelului Muntenia veniseră deja cu 
tunurile cu apă. Am plecat acasă. Era numai tata. Mama şi fratele plecaseră 
deja din țară. Tata m-a rugat să nu mă duc în centru, dar am plecat din nou, 
nu puteam Să Stau în casă. Si tata a ieșit pe stradă până la urmă. N-a rezistat. 

Am venit dinspre Piaţa Romana spre Scala si am rămas acolo. Auzeai că 
se trage la Universitate. Erau cordoane de scutieri care nu ne lăsau să trecem 
de cofetäria Scala, jucam ,leapsa”, ei ne alergau pe noi, noi le cream 
probleme lor. într-una din fugile acelea am ridicat ochii si am văzut titlul 
filmului care rula la cinema Scala : „Joia de pomină”. Era chiarjoi atunci şi 
a asta a fost pentru mine încă o sincronicitate impresionantă. 

Am stat până la 12.30-1.00 noaptea, pe partea de bulevard dinspre cinema 
Scala, pentru că manifestanţii nu au putut trece dincolo de scutierii care bägau 
în dube pe oricine prindeau. „Nu trageţi fraţilor, suntem împreună, armata să nu 
tragă în noi" le spuneam, încercam Să-i convingem să fie de partea noastră. 
Strigam „Jos comunismul! ", „Jos Ceauşescu ! *, „Armata e cu noi”. 

Pe 22 decembrie dimineața au venit la mine Claudiu cu Simona Trandafir, 
să plecăm în centru. Pe drum, Claudiu a intrat în toate bisericile pe care 
le-am întâlnit şi a tras clopotele. Se adunau grupuri de peste tot, cei mai mulți 
dintre cei care au ieşit atunci erau tineri, foarte tineri. Am ajuns în Piaţa 
Palatului unde se adunaseră mulțimi de oameni. Am văzut cum decolează 
elicopterul cu Ceauşescu, am rămas şi noi acolo, până la 4.30-5.00 după 
amiaza. Când a început să se tragă am plecat. 

Pe 23 decembrie am venit iar în Piaţă (Piaţa Palatului). Eram cu o fată, 
I.M., o cunoscusem când am fost internată la Neurologie- Psihiatrie, avusese 
o tentativă de sinucidere. Ea s-a lipit de mine în perioada aceea, a rămas 
foarte apropiată, era important că întâlnise pe cineva cu care a stat de vorbă 
fără să o judece. Mă căuta, discutam, îi mai dădeam sfaturi. I.M. dăduse 
examen la Actorie şi picase, iar acum lucra la poştă, în Palatul Telefoanelor. 
Mama ei îi aranjase angajarea. 

îi spusesem lui I.M. că telefonul meu e ascultat, iar în perioada când au 
fost presiunile mai mari cu supravegherea am rugat-o să nu mă sune. Fa nu 
prea credea, nu a luat în serios chestiunea. într-o zi o trimite ṣefa ei la etajul 
trei, unde se ascultau telefoanele. Securistul de acolo intră putin în vorbă cu 
ea, o întreabă ce maiface. Si așa, ca pentru distracție îi cere Ilenei : „Zi şi 


tu un număr. " Ileana spune spontan numărul meu de telefon. Aveam 50 79 50. 

întâi a ascultat o parte dintr-o discuţie a tatălui meu cu cineva. lar apoi a 
auzit altă convorbire care începea cu : „Alo, cu Angela, sunt IM. " Când şi-a 
auzit în înregistrare propria voce s-a făcut albă la faţă şi şi-a pus speriată 
mâna pe ecusonul pe care îl purta şi pe care era scris numele ei. 

Atunci m-a crezut, a avut confirmarea că nu inventez. 

Eram deci cu I.M. pe lângă magazinul Muzica de lângă Piaţa Palatului. Și 
din miile de oameni de acolo, am dat nas în nas cu Grigorescu, securistul care 
mă anchetase şi mă chinuise la Miliția Capitalei. El m-a prins repede în braţe 
şi m-a ţinut strâns. Se agäfase de mine si cred că trei minute nu mi-a dat 
drumul. Avea o stare de groază, să nu cumva să spun că e securist, să sară 
oamenii, să-l bată. Era evident că mă ţinea în braţe din disperare, trei minute 
a stat ca paralizat. Eu nu ziceam absolut nimic, la un moment dat am reuşit 
să-l îndepărtez, i-am dat din priviri de înţeles că n-o să vorbesc. 

Când a văzut că nu e nici un pericol, m-a întrebat de Rodica Harabagiu, 
altă colegă de la yoga, de Narcis (Tarcău), Eugen (Mârtz), a încercat un dialog 
aparent simpatic. După ce a plecat I.M. m-a întrebat: „Cine este omul ? ” 
„ Imaginează-ţi că e unul dintre cei care m-au chinuit si mi-au chinuit familia ". 

Dar atunci nu a fost singura dată când ne-am văzul. La începutul lui 
ianuarie ‘90 am făcut plângere la Miliția Capitalei, să-i înapoieze lui Grieg 
cărțile confiscate. în luna aceea a venit Grigorescu la Grieg acasă, s-a 
plâns că l-au dat afară, că nu mai e la Securitate. Se arăta prietenos şi 
cooperant, chiar a promis să îl ajute să le recupereze. O parte, într-adevăr, 
Grieg le-a primit. 

Tot '90, în vară, ne-am întâlnit lângă Cinematecă, „ Ce mai faci, Angela ? " 
Se arăta foarte binevoitor, de parcă am fi fost prieteni vreodată. El mi-a spus 
atunci că l-au reangajat. Nu sunt sigură că Grigorescu este numele lui real. 
Dar acesta e numele cu care s-a prezentat şi pe acesta l-a notat şi mama în 
declarațiile făcute la ambasada din Viena. 


Mărturia surorilor Ambăruş' 
Gabriela Ambärus 


Cea mai mare anchetă la care am participat a fost la sfârșitul cursurilor. 
Terminasem anul al cincilea la Medicină, în iulie 1989. Eu eram la părinţi, 


în Bacău, Mihaela rămăsese în apartamentul din Bucureşti, unde locuiam 


1. Interviu luat surorilor Gabriela și Mihaela Ambärus la 26 decembrie 2005, București. 
Gabriela și Mihaela Ambăruș, surori gemene, s-au născut la 7 februarie 1963. 

împreună cu Cristiana Costache. Pe mine m-a sunat Miliția la Bacău şi mi-a 
spus să vin în Capitală. Nu aveau mandat de aducere. Dacă Mihaela n-arfi 
fost deja acolo, probabil că nu m-asfi dus de bunăvoie în sura lupului. M-am 
dus, n-am mai judecat. Adevărul e că si părinții m-au împins să mă duc, le 
era frică. 


Mihaela Ambärus 


Pe Grieg l-au urmărit tot timpul, ne-am convins de asta pentru că am văzut cu 
ochii mei. în ziua aceea, 20 iulie 1989, a venit la noi cu o geantă diplomat. 
A lăsat-o în casă şi a plecat să dea un telefon. Mai venea câteodată la noi, să 
mâncăm împreună. Când s-a întors, a sunat, l-am văzut pe vizor si am deschis. 
Eram foarte prudente, tocmai pentru că ştiam situaţia, ştiam de supraveghere. 
Nu era singur. Era cu nişte bărbaţi, cred că erau cel putin trei, nu ştiu dacă 
erau milițieni sau securiști, au venit îmbrăcaţi în civil. îl puseseră pe Grieg în 
dreptul vizorului şi pe ei nu i-am văzut. 

N-au arătat nici un mandat, nici nu ştiu dacă aveau aşa ceva, n-au spus 
nimic, ne-au umblat prin casă, au făcut perchezitie*. Am aflat ulterior că au 
făcut perchezitie şi în casa părinților noştri din Bacău. Nu ştiu ce căutau, ce 
credeau că găsesc acolo. în sfârșit, după control, am fost dusă la Poliția 
Capitalei. Au luat-o si pe Cristiana, colega de yoga cu care locuiam. Am 
aflat mai târziu că i-au ridicat pe mai multi din grup în ziua aceea, am fost 
luaţi deodată. 

L-au chemat pe tata la Bucureşti. El avea probleme cu inima, o malformatie 
cardiacă din naştere, şi s-a gândit să vină împreună cu unchiul. Nu ştiu ce i-au 


arătat, nu a spus niciodată clar. După câte am înţeles din jumätätile lui de frază. 


1. în dosarul Meditaţiei Transcendentale - segmentul ajuns în Arhiva CNSAS -, 
apare următoarea notă olografă, scrisă cu cerneală albastră, care ar fi fost trimisă 
de ofiţerul semnatar la 20 iulie 1989 Unităţii Militare nr. 0800/F02 : „La adresa 
(...) vizitată de obiectivul Grig (Bivolaru Gregorian ind. 132) însoţit de Catrina 
[Nicolae] locuiesc următoarele persoane: Ambăruş Mihaela... împreună cu sora 
sa geamănă Ambăruș Gabriela. (...) în urmă cu circa 10 zile, acestora li s-a făcut 
o perchezitie domiciliarä de către organele de miliție şi le-au confiscat o serie de 
lucruri, presupunându-se că ar fi de proveniență străină" (subl. n. - vezi Arhiva 
CNSAS, „Meditaţia transcendentală”, Dosar nr. 10949, vol. 9, f. 76). Perchezitia 
și confiscarea materialelor ar fi trebuit făcute în prezenţa proprietarilor. Or, surorile 
Ambärus subliniază că acest lucru nu a avut loc, nu a existat nici o altă descindere 
în luna iulie, anterioară celei din ziua de 20 iulie. Ca urmare, nota ofițerului fie 
acoperă o descindere în lipsă, din data de 10 iulie, fie a fost fabricată ulterior. 

ti vorbiseră de orgii sexuale şi au spus că noi am fi participat la ele. „Aţi filmat 
aşa ceva ? Aţi jucat aşa ceva ? ", ne-a întrebat. „Bineînţeles că nu”, i-am spus. 

Mama nu ne-a crezut în Stare de asemenea lucruri. A venit la Miliția 
Capitalei, a stat la poartă aproape o zi întreagă, cumva în semn de protest, si 
spunea la toată lumea căfetele ei sunt anchetate fără vină, undeva în clădire. 
A fost curajoasă atunci. Dar tata a crezut că suntem vinovate. Nu ne-a mai 
privit niciodată în ochi. A fost îngrozitor. Noi îl iubeam foarte mult, a fost un 
om deosebit, chiar şi boala a sfidat-o. Felul cum i-a făcut față a uimit 
medicina. întotdeauna s-a sacrificat pentru copiii lui, noi suntem patru, mai 
avem doi fraţi. A fost o perioadă când literalmente făceau foamea el şi mama, 
ca să ne trimită pachete la toți patru. După anchetă nu a mai fost o relație 


firească între noi. Era ca un om care are ceva pe suflet şi nu comunică. 


Mihaela Ambärus 


l-am spus tatei că singurul lucru permis atunci (pe vremea lui Ceauşescu) era 
să mergem cu Grieg si ceilalți din grup la filme, la cofetărie, în parc. El i-a 
crezut pe milițieni, pe securiști, nu pe noi. L-au convins că am apucat-o pe un 
drum greşit. îi era şijenă să spună tot ce vorbiseră securiştii cu el. Din 1989 
până în 2002 a rămas supărat, nu a mai comunicat normal cu noi şi tot în 
starea asta a murit. Nişte rude ne-au acuzat direct la înmormântarea lui că 
noi l-am omorât. Că a murit „de inimă rea”, din cauza rusinii. După ancheta 
din ‘89, toare rudele ne-au renegat. Sunau la mama s-o felicite pentru ziua 
noastră, dar pe noi nu ne sunau. Abia în ultima vreme, după atâţia ani, au 


început să se mai deschidă, să putem avea un dialog cât de cât. 


Gabriela Ambärus 


Am aflat mai târziu de la unchiul nostru că, pe drumul de întoarcere, tata a 
vrut să se arunce din tren. Familia noastră, amândoi părinţii au fost foarte 
loviți sufleteşte de tot ce s-a petrecut cu noi. Mama a făcut nodul tiroidian, 
bunicii i s-a redeschis ulcerul, cei doifrati mai mari ai noştri au fost amenințați 
de milițienii din Bacău : „N-o să vă găsiți niciodată de muncă ! ". Mama era 
profesoara de română. După ce a început anchetarea noastră, n-a mai călcat 
pragul şcolii. De ruşine, s-a pensionat prin corespondenţă. Pur si simplu nu 
mai îndrăznea să scoată capul în lume. Tot Bacăul vuia că suntem prostituate, 


facem filme porno şi am fost arestate pentru prostituție. 

Militienii veneau în mod constant acasă la ei să-i anunțe ce maifacem, să 
le spună să ne ţină din scurt. I-au speriat atât de tare, încât i-au convins să 
ne supravegheze permanent, le făceau instructaj cum să procedeze cu noi. Să 
stea cu noi, să ne oblige să mâncăm carne, să ne căsătorim, să ne lăsăm de 
yoga. Voiau să-i intimideze. Le-au spus că pierdem facultatea, dacă nu 
renunțăm să luăm legătura cu Grieg. 

La scurt timp după anchetă, când a început noul an universitar, mama s-a 
mutat cu noi în Bucureşti. Nu mai lăsa pe nimeni dintre foştii colegi de yoga 
să vină, să vorbim. îi gonea pe toţi. Ne gătea mâncare cu carne, noi o bägäm 
prin buzunare si o dădeam la câte un căţel când plecam de acasă. Măcar o 
convinsesem să o prăjească separat, ca să putem mânca totuşi câte ceva 


la masă. 


Mihaela Ambärus 


După revoluţie, în ianuarie 1990, am plecat la Bacău. Noi eram fericite că s-a 
terminat cosmarul. A picat Ceauşescu, a picat comunismul, ei o țineau pe a 
lor: „Nu vă mai întâlniți cu Grieg". Erau blocaţi, atât de tare fi îndoctri- 
naseră. N-am mai vrut să rămânem acolo, vorbeam parcă în altă limbă. 
Ne-am întors la Bucureşti. Tata a trimis-o pe mama să ne păzească. I-am spus 
că nu vrem să rămână cu noi, să-şi vadă de viaţa ei, nu vrem să fim sub papuc 
până ieşim la pensie. Atunci iar a fost dramă în familie. Mama s-a plâns că 
n-am primit-o. A venit tata cu unchiul la Bucureşti şi ne-au dat câteva curele 
la fund. Ni s-a părut absurd să ne bată familia pentru că vrem să facem yoga. 
Am fugit şi n-am mai trecut pe la apartament câteva zile. Am vorbit la telefon 
şi le-am spus: „Acasă nu mai venim, să luăm bătaie" Până la urmă, au 
cedat : „ Veniti voi, plecăm noi. " Ne-au susținut în continuare cu banii, ne-au 
plătit chiria până am terminat facultatea, dar tata nu s-a mai purtat niciodată 


cu noi aşa cum se purtase înainte de anchetă. Era ca un străin. 


Gabriela Ambärus 


Lui Grieg nu i-au mai dat drumul până după Revoluţie, la 31 decembrie. Noi 
am fost în anchetă, începând cu 20 iulie. Am lipsit aproape trei zile şi două 
nopţi ; când ne-am întors acasă, am găsit mâncarea mucegăită pe aragaz. 
Plecasem în mare grabă atunci, n-am ştiut cât o să dureze totul. 

La Miliția Capitalei ne-au dus la ultimul etaj, acolo era Securitatea. Cu 


lumina de veioză fixată în ochi, m-au interogat mai mulți. Veneau pe rând, se 


YOGHINII 105 


schimbau la câteva ore o dată si fiecare dintre ei îmi cerea să scriu. Nu erau 
mulţumiţi, mă puneau să o iau de la capăt: „la vezi, poate îți mai aduci 
aminte ceva ". în toate orele astea nu am avut voie să mâncăm, să dormim. La 
declarații insistau să scriu după dictare. 


Mihaela Ambärus 


Unul singur a fost mai cumsecade, mi-a dat sandvisul pe care i-l pregătise 
nevasta si cred că pe la 3.00-4.00 dimineaţa mi-a permis să dorm un pic. „Nu 
spui la nimeni că te las ! întinde-te aici până vine colegul să mă schimbe”. A 


întors veioza spre perete si m-a lăsat să aţipesc. Am adormit instantaneu. 


Gabriela Ambärus 


Ne-au anchetat în camere separate. Voiau să scriu că Grieg e bolnav psihic, 
e obsedat sexual, că spune bancuri politice. „Aşa-i că are semne de nebunie, 
asa-i că spune bancuri politice ? " N-am scris niciodată așa ceva. M-au 
amenințat că nu mai iau în viaţa vieților mele vreun examen în sesiune si că 
n-o să terminäm facultatea. 

Mi-au arătat poze făcute probabil din maşină în timp ce noi eram cu Grieg 
pe stradă. M-au pălmuit, m-au tras de păr, îmi vorbeau urât. La un moment 
dat, nu cu mult înainte de momentul în care ne-au dat drumul să plecăm 
acasă, anchetatorul care era atunci a insistat să semnez o hârtie: că mă 
angajez să nu mai iau legătura cu nimeni de la yoga şi că anunț orice se mai 
petrece. Am semnat, dar apoi am sărit, i-am luat anchetatorului hârtia din 
mână şi am rupt-o. Atunci m-a plesnit aşa de tare, că mi-a fracturat nasul. 

Cred că s-au îngrijorat şi ei un pic atunci. Mai târziu, am aflat că acea 
hârtie nu avea nici o importanță, defapt, nu acuza pe nimeni, nu dădea nici 
o informaţie. Eram după acele zile si nopți nedormite şi extenuante. 

A doua zi am fost la Spitalul de Urgenţă, unde făcusem practică doi ani de 
zile. îl cunosteam din vedere pe doctorul la care m-am dus. Am dus personal 
filmul la developat, nu l-am lăsat din mână, să nu mi-l schimbe. Am văzut 


fisura pe radiografie, m-am dus cu filmul înapoi la doctor : „Se vede că este 


" n 


fisură ”. N-a vrut să scrie decât „contuzie nazală " şi nu mi-a mai dat filmul 
înapoi. între timp, intrase securistul după mine în cabinet, l-am văzut, iar 
doctorul nu a mai avut curaj să facă ce trebuia. 

După faza cu fractura nazală, militianul mi-a cerut scuze, probabil că l-au 


obligat superiorii lui. 

Mihaela Ambärus 


Cât am fost la Miliția Capitalei, ni s-a părut greu, dar înainte să ne dea 
drumul mi-a zis unul dintre anchetatori : „Dacă aici nu vreți să vorbiți, la 
Rahova n-o să vă mai meargă. Las ' că vedeţi voi cum e acolo ". 

Ne-au dat drumul seara să mergem acasă şi am simțit ce mare dar 
dumnezeiesc e săfii liber. Ne-au pus interdicţie să părăsim orașul şi de a doua 
zi ne-au chemat la sediul Securității din Rahova. Uneori, venea o Dacie 
neagră să ne ia, ca să fie ei siguri că ajungem acolo în fiecare dimineață. 

La Rahova securiştii te amenințau foarte tare, băteau cu pumnul în masă. 
Veneau pe rând, erau mulți. Aveam senzaţia că vor să semnăm ceva anume, ca 
să-l poată condamna pe Grieg. Să declaräm că deţine diferite materiale 
porno. Uneori, erau şi câte trei anchetatori deodată. „Nu vrea să scrie ? 
Trimiteţi-o la tortură. ” Aveau tot felul de metode să te preseze psihic. 

Spuneau : „Uite, Grieg a scris despre tine tot". Și înşirau tot felul de 
minciuni, chestiuni urâte, care mă incriminau pe mine si pe mai multe 
persoane. Sperau ca în felul acesta să mă convingă să scriu. Aveau o listă de 
nume, îi interesa cine se întâlnea cu Grieg, cine ţinea legătura cu el. Ce relaţii 
are Grieg şi cu cine ? Puneau întrebări explicite si vorbeau foarte urât de el, 
să intimideze. Mereu spuneau că o să-l distrugă, că e psihopat, că n-o să-l 
mai vedem niciodată. „Ce văface, mă, ce vă zice, mă, de vă vräjeste ? " Tot 
timpul întrebau dacă ne-a dat materiale porno. 

Unii păreau interesaţi şi personal de zona asta si întrebau : ,, Chiar poate să 
facă amor ore în sir ? *. Mai târziu, Grieg mi-a povestit şi următoarea scenă : 
„Bă, tu ai puteri paranormale sau nu... ? ". Grieg zice încet : „Da ". „Mă, ai zis 
da ? Fă o dovadă. Ce-ai putea să faci ? " „Aş putea să vă transfer căldura dintr-o 
mână în cealaltă. " Securistul s-a ferit atunci nervos. „Să ştiţi că, ferindu-vă 
de mine, cumva ați recunoscut faptul că pot să fac asta", a spus Grieg. 

A fost dur la Rahova, de la 8.00 dimineaţa la 10.00 seara, o lună de zile. 
îi auzeam şi pe colegii pe care îi luaseră, din toate încăperile vecine. Le 
recunosteam vocile. îi băteau, pentru că erau strigăte. îi băteau râu, îi băteau 
pe mai mulți. Am auzit vocea lui Grieg, a lui Mihai Truculete şi a surorii lui. 
Atunci am simțit că înnebunesc, am simţit că-mi face scurtcircuit creierul. 

într-o zi, m-au luat din camera unde mă ţineau de obicei, m-au dus pe nişte 
scări, pe nişte coridoare. Si au deschis usa unei camere unde era Grieg, cu 
trei-patru securiști. Grieg era în picioare, lângă un scaun, în spatele mesei. 
„ Uită-te la el, l-am torturat, l-am strâns degetele la uşă cu creioane. îţi place 


cum arată ? Asta pățeşti şi tu dacă nu spui ce trebuie. " // chinuiseră, se vedea 

clar. Era o confruntare foarte puternică acolo, el si securiştii aceia. Dar m-a 
Surprins expresia lui, avea compasiune, înțelegere pentru oamenii aceia şi 
atâta umilinţă... Nu era de ochii lumii, căci acolo nu pretuia nimeni aceste 
calități. Grieg chiar avea o stare de liniște, de egalitate, de pace, nu urmărea 
cine intră în cameră, asta era starea lui, de linişte, de egalitate, de pace, în 
contrast cu iadul dezläntuit în jurul lui. 


Gabriela Ambăruș 


A fost o zi când m-au bătut şi pe mine rău de tot la tălpi. E o durere îngrozitoare. 
Simţi că nu mai poţi să respiri, parcă se zdrobeşte totul în tine. în seara aceea 
ne-au dus ei acasă, cu mașina. Eu abia mai puteam să merg, am plecat cu 
tălpile umflate, iar a doua zi erau vinete. Ne-au trimis acasă cu maşina, să fie 
siguri că nu mergem în altă parte să reclamăm. 

Când m-am dezbrăcat să mă culc, am auzit un țipăt al mamei. Eram plină de 
vânătăi şi pe spate, aproape neagră. A doua zi ne-a strigat Mihaela Mureşan 
de sub fereastră, din fața blocului : ,, Duceti-vä la Procuratura Militară”. 

Am fost şi am depus plângere. Au mai venit câțiva dintre cei anchetați 
atunci la Rahova. La Procuratura Militară ne-au întrebat : ,, Cine v-a bătut, 
cine ? *. Nu ştiam să spunem, habar nu aveam cum îi chema pe securiști, 

fuseseră multi si îşi dădeau nume false. 

Mai târziu am aflat că erau anchetate cam 180 de persoane în legătură cu 
Grieg. Nu numai cei care făceau yoga. Erau chemaţi toți cei care au avut 
vreodată legătură cu el, si librari, si anticari, cei care îi mai vindeau xeroxuri. 

înainte de revoluţie, Grieg obișnuia să meargă săptămânal în talcioc şi 
obișnuia să cumpere xeroxuri ale unor cărți pe teme de spiritualitate. Erau 
unii care deja îl cunoşteau. Stiau că vine duminica şi îi dădeau pe sub mână 
ce îl interesa. „Domnul inginer ! " Asa îi spuneau, noi râdeam cu Grieg şi-i 
ziceam „inginer de sunet". într-un fel, chiar era, pentru că ne învăța despre 
mantre şi sunete subtile. 


Mihaela Ambärus 


Era un securist care spunea că îl cheamă Păunescu. El a venit la noi acasă 
toată luna cât am fost anchetate la Rahova. Ne lua, ne aducea cu maşina. Era 
foarte energic, părea implicat în anchetă, nu ştiu ce funcție avea, dar trecea 
şi prin birouri. Avea un aer de profitor, oportunist de meserie. Era foarte dur, 


se purta ca un ofițer SS. Venea cu maşina, dar nu de grijă, venea ca să fie 

sigur că mergem la sediul Rahova. Era un bägätor de seamă pe-acolo. El s-a 
întâlnit cu Angela Mayer la Revoluţie, pe 22 sau 23 decembrie, şi, defrică să 
nu-l denunțe, să nu spună în mulțime că e securist şi ne-a chinuit, a luat-o 
brusc în brațe : „Ce bine că ai scăpat”. Urări din acestea ! 

La Scurt timp după ce a picat regimul, prin ianuarie-februarie  '90, 
Păunescu a venit la Grieg să-l ajute să-și găsească un post, spunea că l-au 
dat afară din Securitate. Dar după 6 luni se pare că afost din nou angajat pe 
poziții mult mai bune (sau nu a fost dat afară niciodată). La ora actuală, am 
auzit că este pe o poziţie foarte bună în SRI şi chiar ar fi declarat că ar fi 
expert MISA. 


Gabriela Ambärus 


Din toamna lui 1985, când l-am văzut prima oară pe Grieg, până după 
Revoluție, nu am făcut niciodată exerciţii de hatha yoga cu el. S-a ferit. Dar 
am făcut cursuri clandestine cu Narcis (Tarcău) şi cu Eugen (Mârtz) în grupuri 
de 3-4 persoane. Aveam însă posibilitatea să-l vedem pe Grieg si să vorbim cu 
el, mergeam la cofetărie, în parc, mergeam la multe filme. 

Aveam întotdeauna foarte mare grijă, pentru că, la vremea aceea, orice 
grup mai mare era suspect. Ne întâlneam în holurile unor blocuri în construcție 
pe Sebastian, între intersecția Rahova cu Sebastian si 13 Septembrie. Stăteam 
câte doi şi aşteptam. Grieg trebuia să scape de urmăritori, să nu ne expună 
şi pe noi. La un moment dat, începuseră blocurile să fie date în folosinţă şi nu 
prea mai puteam să ne întâlnim nici acolo. 

Ne-am mutat la metrou, la staţia Eroilor, pentru că acolo nu bătea la ochi. 
Asteptam pe scaune până venea el, vorbea cu fiecare, așezându-se ca din 
întâmplare pe locul de alături. Discutam numai despre practica yoga. Ne 
spunea ce cărți să citim, noi aveam multe întrebări, pe unii îi sfătuia în legătură 
cu problemele de sănătate. Ne ridica moralul tuturor. Era cel mai tonic dintre 
noi toți. Când mai mergeam la el acasă, urcam cu pantofii în mână pe scări, 
să nu ne audă vecinii de palier, nişte oameni în vârstă, mereu cu ochii pe el. 
Nu ştiam dacă nu cumva vorbesc la Securitate. Trebuia să fim prudenti. 

Yoga avea o putere de fascinatie pentru noi. Treceam prin momente grele şi 
totusi n-am renunțat la ea. Ne-a ajutat enorm. Căutam tot ceea ce era legat de 
spiritualitate, mistere, paranormal. Pe vremea aceea erau informaţii atât de rare. 

îmi aduc aminte că am văzut la secretariat pe securistul facultății, lua 
informaţii despre noi de la secretara de an, s-a ascuns după dulap când a 


văzut că l-am observat. 


YOGHINII 109 


// cunosteam încă de la ancheta mai restrânsă din 1987, când s-a prezentat 
ca fiind ofițerul Dragomir de la Miliția Capitalei. A fost si el prezent la acea 
anchetă din 1987, când am aflat că răspundea de Facultatea de Medicină. 
Această anchetă a pornit de la faptul că eram suspectate că racolăm colegi ca 
să practice yoga. Erau mulți medicinisti interesați de yoga. După anchetare, 
pentru a intra în casă la noi fără mandat de perchezitie, ofițerul Dragomir a 
zis : „Haideţi, sunteţi obosite, se vede pe voi, n-aţi vrea să vă odihniti, să 
faceţi o baie, să mâncaţi ? *. Ne-a dus acasă până în faţa uşii si a intrat cu 
forța odată cu noi si ne-a perchezitionat casa, deşi nu avea mandat, a luat tot 
ce a vrut, în propria noastră valiză a pus tot şi a plecat. A luat toate notițele 
de mână legate de yoga, copii xerox ale unor cărţi de yoga, vreo trei, tot ce 


era legat de spiritualitate. 


Gabriela Ambärus 


Anchetele de la Miliția Capitalei si Rahova au fost un apogeu, dar probleme 
avuseseräm si înainte. In anul doi de facultate au apărut primele zvonuri 
despre noi. înainte de asta, eram foarte simpatizate. De multe ori, şeful de 
grupă ne-a informat că în şedinţele de partid pe facultate eram printre 
subiectele de discuție. Oriunde ajungeam, la practică, la spital, la armată, 
erau toți informaţi în legătură cu practica noastră yoghinà. 

Prin anul III, eram la convocarea cu armata, pe poligon, când locotenenta 
noastră ne-a spus: „Surorile, sunteţi chemate la Rectorat". Am intrat în 
biroul rectorului, unde era un securist. El n-a vorbit nimic, dar stătea pe o 
canapea şi avea un aer foarte țeapăn. Rectorul ne-a spus : „Dacă nu uitaţi tot 
ce ştiţi despre yoga, dacă nu întrerupeți orice întâlnire cu Bivolaru, o să 
pierdeţi facultatea. îmi promiteţi ? *, spunea în timp ce ne făcea cu ochiul, 
fără să-l vadă securistul. 

După trei ani de armată, după două convocări şi având prezenţa foarte 
bună, noi am fost singurele studente la care nu s-a încheiat dosarul, fără să 
ni se comunice motivul. Ne-a ajutat până la urmă şeful de Stat-Major, care nu 
era străin de toate poveştile fesute în jurul nostru si, după ce ne-a urat succes 
în continuare, ne-a spus cu un aer complice să continuăm, că e bine ce facem. 
Era un om cumsecade şi am apreciat foarte mult ajutorul, cu atât mai mult cu 
cât nu vorbiserăm niciodată cu el până atunci. 

Am avut parte de reacţii foarte diferite de la profesori si colegi. Era înainte 
de 1989. La început, credeau că suntem sectante - deja se lansase formula cu 


secta lui Bivolaru la pachet cu tot felul de orgii sexuale. Apoi au spus că 

suntem prostituate. Când au văzut ce uşor luăm examenele şi că avem note 
cam mari, au zis că suntem securiste, că avem examenele aranjate. Sau chiar 
spioane - aveam un coleg american care seferea să aibă de-a face cu noi din 
acest motiv. După ce am fost anchetate la Miliția Capitalei', secretarul de 
partid pe grupă ne ameninţa pe față: „lar s-a ridicat problema voastră la 
şedinţa de partid. Eu sunt aici ca să vă urmăresc”. 

Yoga conferă o stare de euforie spirituală. Practica zilnică afost un tampon 
foarte puternic între noi şi acele nedreptäti, simțeam că ne ajută atât de mult. 

Narcis Tarcău şi Eugen Mârtz au fost vecinii noştri. îi ştiam de când erau 
mici, au fost întotdeauna de-ai casei. Fratele nostru Gabi era prieten cu ei şi 
chiar aveau un telefon particular, nu ştiu cum îl meşteriseră, puteau să 
vorbească între ei dintr-o casă în alta. Eugen si Narcis erau olimpici. Au ajuns 
si lafaza pe țară, la Fizică. Mama lui Eugen le-a pus în mână cartea lui Tufoi 
despre yoga şi le-a zis : „Citiţi-o, dacă vreţi rezultate bune la Olimpiadă ! ". 
Și aşa afost. Ajunşi la Electronica din Bucureşti, ei l-au descoperit pe Grieg, 
au văzut un afiş despre o conferință de-a lui. 

Eram la sfârşitul clasei a Xl-a, când Eugen si Narcis i-au vorbit lui Grieg 
despre noi si Grieg le-a permis să ne predea ceea ce învățaseră deja. Am 
început amândouă să facem câte două ore de yoga zilnic. Asta ne-a ajutat 
foarte mult pentru a lua admiterea la Medicină. Aveam randament maxim, 
fnvätam si 12 ore pe zi. Nu aveam bani de meditații, ne apucaserăm să 
învăţăm abia la sfârșitul clasei a XI-a, în timp ce colegii noştri care dădeau 
tot la Medicină se pregăteau dintr-a X-a, iar acum deja făceau verificări cu 
profesori universitari. Noi ne testam una pe alta. 

Voiam să dăm admiterea la Bucureşti, familia ţinea mortis să dăm la Iaşi, 
unde aveam rude în lumea medicală universitară, dar noi am susținut sus şi tare 
că mergem la Bucureşti. Până la urmă, n-au avut ce să nefacă şi ne-au lăsat. 

La examenul de admitere, stăteam față în față în timpul uneia dintre 
probele scrise. Nu-mi aduceam aminte o frază, se ştie că atunci pentru 
Medicină învăţai pe dinafară cartea de Anatomie, altfel nu aveai nici o şansă. 
M-am uitat la Mihaela si am reuşit să-i şoptesc scurt unde mă blocasem. Apoi 
m-am concentrat asupra ei şi imediat am „auzit” fraza şi am scris-o. între noi 
au fost deseori asemenea comunicări telepatice, mai ales după ce am început 
să practicäm constant yoga. 

Pentru noi afost de la început foarte puternic sentimentul că am găsit ceea 


ce căutam si că Grieg este maestrul nostru. 


1. De fapt, în birourile Securităţii care se aflau în clădirea Miliției de pe strada 
Eforiei. 

Eram în 1984, în Bucureşti, la admitere. Ne aflam în camera noastră si la 
un moment dat am avut senzaţia că se petrece ceva subtil neobișnuit de puternic. 
Era o energie extraordinară, densă, puteai să tai aerul cu cuțitul. Era si energie, 
şi o presiune teribilă. Chiar m-am dus la fereastră, m-am uitat afară, nu fnfele- 
geam ce se petrece. Am aflat apoi că exact la ora aceea, la 13.50, evadase 
Grieg. Au fost multe situaţii când am simțit legătura telepatică dintre noi şi el, 
momente în care „ştiam" că se petrece ceva cu el sau ştiam că el se gândeşte la 
noi. Se petreceau totfelul de sincronicitäti. Deseori, când ne vedeam, ne întreba 
zâmbind despre o conjunctură mai deosebiti, despre care nu avea cum să ştie, 
pentru că nu vorbiserăm nici cu el si nici cu altcineva despre lucrul respectiv. 


Ne asculta mereu atent si cu răbdare, primeam sfaturi pline de înțelepciune. 


Mihaela Ambärus 


în anul patru l-am avut şi Proca profesor. El a spus la curs, nu mai ştiu în ce 
context, privind direct la noi: „ Yoga - în India, la ea, acolo. în România în 
nici un caz, e o prostie " Ne-am mirat. Auziserăm de problemele pe care le-a 
avut pentru că fusese implicat în povestea cu Meditatia  Transcendentală, 


ne-am fi aşteptat să găsim la el mai multă înţelegere. 


Am avut la un moment dat examen cu profesorul Mogos, la Boli interne, la 
Spitalul de Urgență. înainte să înceapă, a întrebat : „Surorile Ambärus care 
sunt ? *. Noi am răspuns bine, puteam să luăm măcar un 7, alții care s-au 
bâlbâit au luat 5, pe noi ne-a picat. Profesorul a ieşit la un moment dat pe 
culoar şi ne-a certat: „O să-i spun tatălui vostru cu ce vă ocupați în 


Bucureşti " N-am înțeles atunci. 


Dar am aflat mai târziu că venea un securist şi aranja cu profesorul pe 
care dintre noi s-o pice. Asta ni s-a întâmplat de multe ori, chiar şi cu puţin 
timp înainte de ancheta din 1989. „ Cine e Mihaela ? "sau ,, Cine e Gabriela ? ". 
Si pe aceea de care întreba o pica la examen. Nu fntelegeam de ce muncesc 
atâția oameni să ne facă şicane, ce rău fäcuseräm ? 

Dar nu am vrut să renuntäm la yoga. în anchetă, la Miliția Capitalei, ni 
s-a confirmat, unii anchetatori ne-au spus chiar în față : „Ei, ati văzut că ați 
picat ? O să picaţi în continuare, dacă nu vă potoliți cu yoga ". 

La un examen am răspuns foarte bine şi profesorul m-a întrebat în final : 
„ Cum se numeşte manevra de diagnosticare a tromboflebitei ? Dacă nu ştii, 


" 


te pic ! *. Nu ştiam. Dar, ca să trag de timp, am spus : „Parcă... „Parker, 
domnişoară. Vezi că ştii ? " Şi am luat 10. Colegii au auzit şi s-au mirat. 


Credeau că sunt examenele aranjate. 

în anul al III-lea eram la stagiul de policlinică. Venea un pacient în faţa 
noastră, a studenților, si noi trebuia să-l întrebăm şi să-i punem diagnostic. 
Ceilalți colegi vorbeau cu pacientul, eu nu eram atentă, vorbeam cu Gabriela 
undeva în spate. Doctorita mă vede. „Tu, pune diagnosticul”. Nu auzisem 
nimic din ceea ce se vorbise până atunci. M-am uitat la pacient. L-am simțit 
empatic. Am zis perfect, avea vreo patru afecţiuni, pe toate le-am zis. Colegii 
au fost socati. Puțin mai încolo, iar mă vede doctorița vorbind cu Gabriela. 
lar mă întreabă şi, fără să ştiu ce vorbiseră, pun diagnostic multiplu. Perfect. 
Colegii, doctorița... soc total. Din acel moment, doctorita nu m-a mai întrebat 
nimic. Si, astfel, involuntar, sporea aura noastră de mister. 

Stagiul de psihiatrie l-am făcut cu Predescu, un tip nesuferit, antipatic 
tuturor. în anul cinci, înainte de Revoluţie, ne-am înscris cu lucrarea de 
diplomă la catedra lui. Voiam să abordăm un subiect nou pentru România, 
sofrologia, o combinaţie între yoga şi zen, relaxare yoshină completă şi 
hipnoză terapeutică. Este un sistem foarte eficient, încă de pe atunci foarte la 
modă în Occident. Predescu nu a fost de acord, mai că nu ne-a repezit, nu 
ne-a dat afară din birou. Că nu se poate să alegem tema asta. 

După Revoluţie am propus-o din nou. Tarela spus : „ Cum vreţi, dar, dacă 
vreți subiectul acesta, nota voastră începe de la 9". Când l-am întrebat „De 
ce ? ", a dat o replică amufitoare : „Pentru că aşa vreau eu”. 

Nu am renunțat, am făcut această temă la diplomă. Când am prezentat 
lucrarea, nici unul dintre profesori n-a ştiut să pună vreo întrebare, dar ne-au 
dat 9. Nu au dat nici o explicaţie, pur si simplu. Predescu s-a ţinut de cuvânt. 

Voiam să facem legătura cu ceea ce practicam noi, medicină si yoga, 
voiam să Stimulăm această cunoaştere. Initial, ne gândiseräm să facem o 
lucrare la Catedra de Igienä în care să introducem noțiuni de Ayurveda, dar 
mai exista una pe aceeaşi temă. Am fi vrut să facem o lucrare de sexologie si 
să vorbim despre continență sexuală. Am făcut multe fişe despre lucrările de 
sexologie ale lui Kinsey, Master şi Johnson. Probabil de aici vine acuzaţia că 
făceam racoläri sub pretextul unor studii pe teme de sexologie pentru un 
studiu statistic’. 


1. în „Nota de analiză pe linia grupărilor anarhice «Mediaţia transcendentalä»", 141/ 
DG/0051036 din aprilie 1989, șeful Direcţiei I, colonelul Raţiu Gheorghe, scria 
următoarele : „Pentru atragerea de noi adepţi, Bivolaru Gregorian - printre alte 
proceduri - se folosește de surorile Ambăruș Gabriela și Mihaela, Creţu Angela, 
studente la Facultatea de Medicină, care, sub pretextul că realizează o lucrare 
sociologică, racolează tinere cărora le prezintă un așa-zis «test> de sexologie 
inspirat dintr-o revistă Play Boy...” (Arhiva CNSAS, „Meditaţia transcendentalä", 
Dosar nr. 10949, vol. 9). 

Mărturia lui Nicolae Catrina 


De prin ‘83, practica yoga a fost prohibită în România. Nu oficial, bineînţeles, 
dar nu mai găseai cursuri nicăieri. Imediat după ce Meditaţia Transcendentală 
a fost destul de răsunător pusă la index, iar toți acei intelectuali implicați - 
şi Grieg de asemenea - au avut multe probleme, a urmat un recul comunist, 
o acțiune de înăbușire şi, de fapt, chiar de prevenire a oricăror iniţiative de 
genul acesta. Regimul a pus la Fondul Secret foarte multe cărţi pe care le 
căutam la BCS, la BCU, la Biblioteca Academiei, unde mergeam aproape 
zilnic şi citeam ore în şir. 

Dar atât de zelosi au fost cenzorii, încât au ajuns să interzică şi manifestări 
culturale care li se păreau mistice sau prea spirituale. îmi amintesc în perioada 
aceea de un ciclu Wagner la Operă. Se anunţase Inelul nibelungilor, eram 
foarte interesat, voiam să iau bilete şi, exact când să fie spectacolul, a 
dispărut din program. 

însă, dacă au fost foarte zeloşi, nu au fost şi foarte pricepuţi. Au interzis şi 
au pus la Fondul Secret cărțile în al căror titlu apărea explicit „yoga". Atunci 
venea bibliotecara şi spunea : „Ne pare rău, nu mai este volumul respectiv". 
Sau nu mai găseai nici fişa. Deşi uneori rămâneau fişele, doar cartea nu se 
mai putea citi. însă, de cele mai multe ori, cărţile erau luate cu tot cu fişe din 
sala cataloagelor. însă, dacă nu scria „yoga'pe copertă, găseai. Atunci am 
descoperit şi am citit la Biblioteca Centrală de Stat chiar şi cărţi despre 
meditaţia transcendentală. Cam așa a început pentru mine totul, printr-o abor- 


dare pe usa din spate a acestor subiecte tabu în ultimii ani ai comunismului. 


Imediat după ce am început să practic yoga cu Grieg, s-au interzis orice fel 
de cursuri care aveau legătură cu tradiţiile orientale. Defapt, am vrut să încep 
atunci când se mai putea încă, dar am tot amânat, pentru că în acea perioadă, 
ca si acum, mă fascinau artele, filmele - şi mi se părea că nu am timp de 
altceva. Mergeam zilnic la Cinematecă, să văd tot ce era important. Frecventam 
aceste biblioteci unde citeam foarte mult şi mi se părea că nu mai am timp şi 
de yoga. lar după ce am tot amânat, când nu s-a mai putut, m-am trezit că 
vreau si eu foarte mult să practic si am început totuşi, chiar aşa, clandestin, 
încă de la început, mi-am dat seama că este un demers de o rezistență cumva 
subterană la sistem. Pe vremea aceea, toată lumea vorbea, toată lumea spunea 
bancuri cu securiști, cu milițieni, cu Ceauşescu, oamenii comentau : „ Ce rău 
este ! *. Dar așa, cam doi-trei la o masă de restaurant, pe o bancă, numai în 


particular. Foarte puțini au avut curajul să se ridice public, să spună ceva 

împotriva regimului, împotriva lui Ceauşescu. Românii au preferat să se 
opună indirect, printr-un gen de respingere a acelui surogat de cultură 
comunistă şi a acelei mascarade de spiritualitate promovată de activişti, a 
asa-zisului om nou. 

Poate şi pentru că era fructul oprit, lumea se arăta însă foarte interesată 
de aceste subiecte. Nu eram niciodată singurul care citea la cele trei mari 
biblioteci din Bucureşti, Universitară, BCS şi Academiei. Nu eram singurul 
care studia lucrări despre yoga, despre spiritualitate. Nu eram nici măcar 
singurul care rămânea zilnic ore în şir cu un morman de volume, altul de 
fiecare dată, cu adnotări, cu însemnări. Si, în afara acestei zone „strict 
spirituale ”, cultura care se opunea mai mult sau mai putin vizibil, mai mult 
sau mai putin tacit regimului era extrem de căutată. Dacă apărea o aluzie, ca 
în faimoasa poezie a Anei Blandiana cu motanul Arpagic sau erau în text 
unele referințe mascate, oamenii devorau acele cărți. îmi amintesc că romanul 
lui Marin Preda Cel mai iubit dintre pământeni se vindea la un moment dat cu 
300 de lei. Pe vremea aceea însemna o sumă foarte mare, pentru că un salariu 
mediu era 2 000-3 000 de lei. 

Era o foame de subiecte interzise. Mergeam la talcioc să caut cărţi pe care nu 
le găseai în librării, iar acolo întâlneam oameni care cumpărau lucrări despre 
yoga, despre astrologie, despre ezoterism. Ştiam pe foarte mulţi care aveau 
biblioteci din cărţi copiate sau răscopiate la a nu ştiu câta mână. Uneori, 
abia mai erau lizibile, dar erau foarte preţioase, pentru că altceva nu găseai. 

La un moment, dat vorbeam cu Claudiu Trandafir, chiar după prima sau 
a doua lecție de yoga. „îţi dai seama ", mi-a spus el, „este un risc extraordinar 
să facem asta, oricând pot să apară probleme mari". „M-am gândit şi eu, îmi 
asum acest risc. " „Da, si eu mi-l asum", a zis Claudiu. A fost într-adevăr un 
risc pe care l-am îmbrățișat. Și, chiar dacă ei ne-au întrecut aşteptările, în 
sensul rău al cuvântului, nu am/fost cu totul surprinşi când au pornit anchetele, 
pentru că observasem de mult că suntem urmăriți, uneori chiar pas cu pas. 
Securistii recurgeau chiar şi la astfel de tactici de intimidare. Te lăsau să vezi 
că eşti supravegheat numai ca să te sperie, să renunfi la ceea ce considerau 
ei că nu trebuie să faci. Cu toate acestea, nu am încetat să practicăm yoga, 
chiar dacă pericolele erau foarte mari si ne era clar ce ne-ar putea aştepta. 
Se ştia ce s-a petrecut cu toți acei oameni din Meditatia Transcendentală, care 
nu erau ca noi, biefi studenţi, erau ditamai intelectualii si somitätile, unii cu 
titluri academice. Au picat cu toții şi, din punct de vedere social, au ajuns foarte 
rău. lar dacă în cazul lor a fost posibil asta, cu atât mai uşor ar fi fost să ne 
ostracizeze pe noi, nişte necunoscuți. în perioada de început nu eram însă 


foarte preocupaţi de asemenea lucruri. Era mai puternică bucuria descoperirii 

unui domeniu atât de fascinant, la care am aspirat foarte mult, chiar înainte 
să-l cunoaştem. 

în perioada aceea, citeam foarte mult filosofie, romane, citeam foarte, 
foarte mult, chiar în afara cărţilor de yoga. M-a impresionat personajul lui 
Giovanni Papini, omul care voia să citească absolut orice, voia să asimileze 
întreaga cultură a planetei. Si a început voiniceste cu litera A. își făcuse un 
fel de enciclopedie cu toată cultura lumii şi de la prima literă a alfabetului a 
fost deja coplesit de mulțimea operelor si a autorilor de care nu auzise, dar 
care erau foarte interesanți. Și-a dat seama că este imposibil să-şi atingă 
țelul. Nuvela se numeşte Un uomo finito (Un om sfârșit), iar la finele vieții 
personajul înțelese că n-a făcut nimic, ci abia şi-a îndreptat degetul în direcţia 
către care aspira. Asta m-a marcat, căci mi-am dat seama că o asemenea 
asimilare pe orizontală este imposibilă. Căutam încă de atunci să aflu ceva 
esenţial, care să-mi potolească setea de a şti, de a absorbi cultura, arta, 
cunoaşterea în general, dar în acelaşi timp să-mi ofere o structură care să 
poată condensa, sintetiza cumva toate aceste lucruri. Ei, în momentul în care 
am început să citesc lucrări din domeniul spiritualității, mi-am dat seama că, 
în Sfârşit, am găsit. Pentru că tot ce ştiam, tot ce studiasem înainte începea 
încet-încet să se lege, să se închege în ceva din ce în ce mai coerent, complet. 

Eram în permanenţă supravegheați. Erau urmărite nu doar telefoanele pe 
care le dădeam de acasă sau de la gazda unde locuiam. Ei supravegheau tot 
ce făceam. Si evident că, într-o primă fază, asta are darul să te sperie. îţi dă 
fiori, oricât ai fi de hotărât. Si totuşi, am mers mai departe. Erau atât de 
îndârjiți să împiedice accesul la această formă de cultură, de cunoaştere 
esenţială, încât te blocau chiar şi în lucruri care erau complet inofensive. Spre 
exemplu, cum am învăţat eu sanscrită. Am făcut un an cu Amita Bhose, care 
ținea un curs facultativ la universitate. Putea veni oricine dorea, nu era un 
curs oficial. Ea preda altceva, mi se pare că bengali, sanscrita era de mai 
multi ani în afara materiilor obligatorii si nimeni nu fusese interesat să 
interzică aceste ore. Bun ! Când am început să mergem noi, s-au schimbat 
lucrurile. Fiindcă erau prea mulți interesaţi şi veneau prea multi la curs. Ce au 
zis ei ? Hopa ! latä-i, misticii, învaţă sanscrită ! La ce le trebuie lor aşa ceva ? 

Si după doar vreo 3-4 luni, Amita Bhose ne-a zis că se bucură mult de 
interesul nostru pentru curs si de perseverenfa noastră, dar îi pare foarte rău, 
nu mai poate să-i primească decât pe studenţi, iar dacă nu suntem de la 
Filologie sau Limbi Străine, trebuie să aducem adeverinţă că avem nevoie de 
limba sanscrită pentru facultatea pe care o urmăm. Cine putea să vină cu 
astfel de adeverinţă, că are nevoie de sanscrită la Matematică, la Informatică 


sau la Electronică, unde am fost eu ? Ei bine, am adus totuși o adeverinţă, 

pentru că atunci se putea. Am dat o cafea, niște flori secretarei de la facultate 
şi am făcut rost. Am fost primit cu adeverinţă că am nevoie de sanscrită la 
Electronică şi aşa am putut continua încă 6 luni. După care şi-au dat seama 
că nu e bună aceasta variantă, ştiau şi ei că sistemul are fisuri, secretarele în 
primul rând erau foarte sensibile la atentiile studenţilor si au zis gata, nu au 
voie decât studenţii de la Filologie si nimeni altcineva. Și atunci, fiindcă îi era 
frică să nu-i suspende cursul, Amita Bhose ne-a rugat foarte mult să nu mai 
venim, deși îi părea rău si ei. Foarte rău îi părea. Asta era, aşa că am învățat 
mai departe singuri. E un exemplu de cât de stupid era modul securistilor de 
a preîntâmpina alunecările, devierile de la doctrina comunista, cum le numeam 
ei, ca tineretul să nu fie cumva corupt de curentele mistice decadente. 

Tot în vremea aceea mergeam si la un curs de așa-zisă limbă ebraică, al lui 
loan Alexandru. Se ţinea la Universitate, dar nu la Pitar Moş, ci chiar în 
clădirea Arhitecturii, din câte îmi aduc eu aminte. loan Alexandru făcea ore 
mai degrabă de spiritualitate ebraică. Era foarte special. El nu se referea prea 
mult la limbă, spunea vreo două-trei fraze, după care aproape intra într-un fel 
de transă. Vorbea foarte frumos. Și, la fel, la scurt timp, i-au oprit si lui 
cursul, pentru că tot ce era „mistic” li se părea foarte periculos. 

Am avut ocazia să mă confrunt puternic, să privesc frontal această față 
hidoasă a comunismului, imediat după ce am început yoga, în ‘84, când 
Grieg a fost arestat prima dată. Eram şi noi deja implicaţi, însă, pe vremea 
aceea, abia începusem de un an şi ceva cursul. Nu eram foarte, foarte 
apropiaţi, nu ne întâlneam cu el foarte des. Asa că nu eram încă prea cunoscuți 
de către securiști. Defapt, nici măcar nu făceam cursul cu Grieg, ci cu Narcis 
(Tarcău). Narcis si Eugen (Mârtz) începuseră cu un an înainte. Ne întâlneam 
foarte rar direct cu el, practic, atât de rar, încât aproape că nici nu conta 
pentru securiști. De aceea pe noi nu ne-au terorizat atunci. 

Pe mine m-au anchetat, pe Claudiu nu. larpe mine m-au luat numai pentru 
că locuiam în gazdă la cineva unde sefăcea acasă un curs de yoga, cu o grupă 
mai mare. Eram acolo când au făcut perchezitia, nu m-au căutat pe mine 
special. Dar, pentru că tot m-au găsit, m-au luat la Securitate si după aceea 
„m-au invitat” iarăşi, de vreo câteva ori. Oricum, m-au obligat să mă tund, 
aveam părul mai lung si nu le plăceau pletoşii nici atunci. De fapt, cu atât mai 
mult atunci. Am dat câte o declaraţie fără importanță, mi-am dat seama că ei 
nu mă considerau foarte bun cunoscător - nici nu eram, defapt - al activităţii 
pe care Grieg o susținea cu cursurile de yoga, cele clandestine. 

Dar am avut atunci ocazia să mă confrunt prima dată cu teroarea securistă, 
pe care, dacă nu o observi direct, cred că nici nu o poți înțelese. Numai din 


cărți, din filme nu ai cum să o înţelegi. Este un climat, un câmp de teroare 

psihică, pentru că la acea anchetă nu m-au bătut deloc, dar au vrut să mă 
sperie. Atunci însă nu şi-au pus mintea cu mine, nu m-au luat în serios, cum 
s-ar spune. Dar mi-am dat seama că, dacă te iau ca pe un vinovat şi urmăresc 
să te distrugă, nu-i opreşte absolut nimic şi pot face efectiv orice vor cu tine. 

Nimeni nu arfi avut curajul în vremea aceea să-i sancţioneze pentru că 
ti-au făcut fie un rău sau te-au adus în stare de soc sau chiar te-au omorât. Au 
fost cazuri, iar unele sunt cunoscute. Ei au vrut să mă sperie, ca să nu mă mai 
ocup de „prostiile astea", eum ziceau ei, să-mi văd de treaba mea. M-au 
amenințat că-mi distrug şi facultatea, şi cariera şi mă dau afară de peste tot. 
N-ar fi făcut-o, cred, dar oricum, au căutat să mă sperie cu toate mijloacele 
pe care le aveau la îndemână. Si recunosc, m-am speriat atunci. Dar a fost 
totuşi ca un fel de vaccin. Pentru că, în ‘89, când am fost eu însumi arestat, 
desigur, eram şi după mulți ani de yoga, am reacţionat mult mai bine decât 
prima oară. 

Oricum, după acest prim contact, deja nu mai eram speriat. Träiam 
aproape firesc starea de a fi urmărit, pentru că ştiam. Seara sau noaptea ne 
întâlneam uneori să mai discutăm, când vedeam că umblă după noi, mai ferit, 
într-o maşină sau chiar pe jos. De exemplu, pe o stradă pustie, trei persoane 
care discută şi unul se ține după ei așa, la vreo 30 de metri. Tot timpul. Fac 
la stânga pe o stradă şi mai pustie, hop după ei. Tot așa. Era absolut evident, 
dar sunt convins că această urmărire era şi la facultate, în timpul zilei, nu 
doar în noaptea când îi vedeai tu. Si, oricum, chiar dacă nu-i vedeai, sesizai 
că ceva nu e în regulă. 

Când Grieg a evadat, în ‘84, afost un mare scandal. Când am fost arestat 
în ‘89, după ce m-au ţinut cât m-au ţinut la Miliția Capitalei, vreo 10 zile 
parcă, ne-au dus pe toți trei, Grieg, Claudiu şi pe mine, la arestul Securităţii 
din Rahova. Chiar când ne-au datjos din dubă şi am intrat pe poartă, a ieşit 
comandantul, presupun, nu-l cunosteam si, evident, nu s-a legitimat, nici nu 
a spus cum îl cheamă, care, cum ne-a văzut, a strigat: „Ah, Bivolarule, ce 
mă bucur că ai venit, chiar acum te rog să evadezi ! ". A scos pistolul din toc, 
l-a îndreptat către Grieg şi a spus : „ Uite, îl vezi ? De-abia aştept să te prind 
evadând, că de-abia aştept să-ţi trag un glonț în cap. Ai înţeles, Bivolarule ? ". 
Am văzut cu ochii mei scena. Au fost extrem de furioşi, deranjati de acea 
evadare şi probabil că multe avansări au fost amânate sau chiar anulate din 
cauza acelui eveniment. 

Cât a fost Grieg închis, noi am continuat să ne întâlnim, să practicăm yoga, 
dar, evident, fără el, cursul nu a mers mai departe, pentru că nu avea cine să 
predea lecţiile noi, aşa că a fost cumva o perioadă de aşteptare. După ce a 


ieşit, deşi se angajase ferm că nu maiface în viata lui aşa ceva, probabil că 

afost torturat ca să spună că, gata, s-a încheiat cu yoga, sigur că am reînceput 
să ne întâlnim imediat. Ne întâlneam săptămânal în Stații de metrou sau de 
autobuz, locuri în care este multă lume şi, chiar dacă ar fi fost luat la întrebări 
ce caută, de ce se întâlneşte ş.a.m.d., putea să spună: „Eu mergeam, 
aşteptam metroul si l-am văzut pe cutare. îl cunosteam - ce era săfac -, am 
vorbit putin cu el". Asta însemna deja o întreagă activitate „subversivă” în 
viziunea lor. Atunci a început Grieg să predea yoga celor zece mari puteri 
cosmice. Avea un singur material pregătit si scris de mână, pe care îl dădea - 
ştiu că la un moment dat Rodica Harabagiu se mutase în bloc cu el, era în 
gazdă la tatăl lui vitreg. Ea scria la indigo primele trei exemplare. Dădea apoi 
altor oameni cele două copii şi ei scriau alte două şi uite aşa ajungeam să 
avem fiecare cursul cu puterile cosmice. Desigur, nu erau atât de amănunțite, 
pentru că ar fi fost săptămâni de scris, erau mai degrabă nişte rezumate. 
Oricum, după ce toată lumea avea cursul scris şi îl studia, Grieg spunea, uite, 
în ziua de..., o să fie inițierea cu mantra respectivă. Pentru că ştiam şi 
mantra, chiar o primeam scris. Si atunci, la ora aceea, eram la unison. 


Fiecare la el acasă medita. 


în acea perioadă era dificil de urmat yoga, dar, pe de altă parte, deoarece 
eram o minoritate atât de persecutată si trăiam sub un mare stres, atunci erau 
mult mai puține probleme de ordin uman între noi. Ne apăsa o problemă 
comună si devenisem mai uniţi. Evident, era o solidaritate de conjunctură, 
pentru că, odată ce vremurile acelea au trecut, şi unitatea s-a mai rupt. Nu 
vreau să spun însă că cei care erau atunci, mulți nu mai sunt la curs, nici nu 
mai practică yoga, erau superiori. Evident, dacă ar fi fost superiori celor de 
acum, arfifost şi mai departe sau am fi auzit de ei. Nu, era pur şi simplu un 


pericol comun care aducea o anumită coeziune acestui grup de yoghini. 


îmi aduc aminte când s-a făcut prima dată Revelionul împreună cu Grieg, 
la familia Tocineanu. Erau 64 de yoghini. Atâţia au participat atunci. Probabil 
că erau mai multi, dar n-or fi venit chiar toţi. Atunci a făcut timp de 4 ore 
meditaţie cu noi, exact în jurul orei 12, am meditat împreună acolo. Era un 
mediu foarte divers si mulţi erau foarte superficial interesaţi de yoga. Dar 
faptul că acea perioadă era dificilă din punct de vedere spiritual făcea ca şi 
ei să fie cumva mobilizați, să se opună într-un fel acestei amenințări generale. 

După ce ieşise Grieg, prin ‘85, laţul a început să se strângă din ce în ce 
mai tare. Nu numai că eram urmăriţi, dar deja s-a trecut la telefoane de 
amenințare - eu n-am primit, mi-au spus alții care au primit - sau chiar la 
amenințări directe. îmi amintesc că Eugen Mârtz a fost mai întâi atentionat. 


El deschisese în Bacău un curs pe care, în loc de yoga, îl intitulase „gimnastică 

psihosomatică". De asemenea, când preda, în loc de chakra' spunea plexuri 
şi nu pomenea de Anahata’, ci de plexul cardiac şi aşa mai departe. Securiştii 
l-au avertizat să se potolească, el nu s-a potolit, a continuat si atunci l-au 
arestat, în '87. A fost o lovitură destul de puternică pentru el, dar si un serios 
semnal de alarmă pentru noi toți. lată, ei te urmăresc si ştiu tot ce faci, te pot 
lua de pe stradă si arunca în închisoare. Pe Eugen l-au tinut în arest fără nici 
un fel de proces, l-au dat drumul după vreo 46 de zile, oricum, nu afost închis 
foarte mult, pentru că în perioada aceea a izbucnit revolta muncitorilor din 
Braşov şi, imediat după ce a fost fnäbusitä, Ceauşescu a dat un decret de 
amnistiere generală. Cum pedeapsa lui Eugen nu putea fi foarte mare, i-au 
dat drumul. Dar nu i s-a făcut nici proces, nici cazier. L-au pus în libertate 
pur si simplu. 
Am continuat, desi ştiam, ne era tot mai clar că nu numai în cazul în care 
ai fi făcut un pas greşit, ci oricând te pot lua, doar pentru că nu le place ce 
faci tu. Unii dintre noi chiar s-au gândit să fugă din țară. Atunci a plecat Dinu 
Roman. Era absolvent al Facultăţii de Aeronave, tatăl lui era aviator, avea o 
familie bună. Nu a plecat pentru că nu trăia bine, ci pentru că se simțea 
persecutat şi oprimat din punct de vedere spiritual. Se simțea sufocat aici, 
simțea că oricând putea să fie si el arestat, cum a fost Eugen. A plecat print r-o 
excursie în RDG, spre sfârşitul lui ‘87. A avut oprire în Budapesta. Deşi 
securiştii păzeau ca să nu plece nimeni, a găsit un moment şi a sărit din tren, 
cineva i-a aruncat rucsacul pe geam şi, gata, dus a fost. în perioada cât a rămas 
în Budapesta, am schimbat mesaje cu el prin tren. Asta afost o acțiune ilegală, 
pentru că era exclus să corespondăm prin poştă sau să ținem legătura prin telefon. 
De aceea, am apelat la un sistem pe care îl stabilisem înainte de plecare. 


în trenuri, la toaletă si într-o altă încăpere de lângă se pot pune bagaje, 
deasupra plafonierei. Este un fel de usitä mică, se deschide în tavan cu o cheie 
tubularä. Acolo sunt țevi, este structura de încălzire, rămâne un pic de spaţiu 
în care se pot ascunde obiecte mici, cărți, mesaje, scrisori, plicuri. Evident, 
nu noi am descoperit acest sistem de comunicare. Se folosea atunci destul de 
frecvent, grănicerii verificau, dar nu chiar la sânge, în fiecare compartiment, 
înainte ca Dinu să plece, am fost împreună în gară, am stabilit vagonul 85, 
era un tren european, international. Am stabilit când si cu ce frecvenţă să ne 


scriem şi, într-adevăr, am schimbat mai multe mesaje în care el mi-a explicat 


1. în sanscrită, ,roatä" : centrii energiei vii localizati în corpul profund. 
2. Există şapte chakre fundamentale : am (a sprâncenei), miu (a inimii), manipa 


(a plexului solar), mima (a bazei), sahashrara (a crestetului), sradisthana 
(sacrală) și viskuda (a gâtului). 

cum este acolo, ce ocazie a găsit, cum va face să meargă mai departe. I-am 
trimis diploma de absolvire a facultăţii, i-am trimis acte pe care nu le putea 
lua când a plecat în excursie. Și au ajuns la el într-un mod miraculos. Mai 
puțin ultimul mesaj, în care mă rugase să-i trimit un dicţionar foarte bun 
englez-român, român-englez. Acesta nu a mai ajuns, era cam mare, probabil 
că l-au văzut şi l-au săltat. 

lată că făceam asta, deşi era un risc foarte serios, pentru că nu puteai 
intra liniştit în tren. La Ploieşti trebuia să mă urc, să am timp să caut. Cum 
se oprea trenul, nici nu coborau toți călătorii, că Miliția deja intra să verifice 
fiecare compartiment, era tren international şi trebuia să fiu foarte, foarte 
rapid. O dată chiar a fost gata-gata să mă prindă. Eram cocoţat pe scaunul 
de la WC şi tot căutam în spaţiul din plafon, nu gäsisem mesajul lui în prima 
fază şi aproape că au intrat peste mine. Aveau şi ei chei şi puteau da buzna, 
chiar dacă închideai. A fost pe muchie atunci. Am plecat cu mesajul lui Dinu 
în brațe, iar ei nu au zis nimic. 

A maifost un caz, ca şi cu Dinu, o scurtă perioadă, o altă persoană care 
fugise din țară. Initial, se stabilise în Grecia. A plecat tot cu o excursie, în nu 
ştiu ce ţară comunistă, a reuşit să fugă şi de acolo. în scurta perioadă în care 
a muncit în Grecia, corespondam printr-un autocar. Erau autocare care făceau 
curse dus-întors, trimiteam un fel de mici pachetele cu dulciuri, mai puneam 
în cutie un mesaj, o scrisoare. Dar asta a fost putin. 

Latul s-a tot strâns si au mobilizat probabil foarte, foarte mulţi oameni şi 
foarte multă logistică astfel încât să ne urmărească şi să ne neutralizeze, cum 
ziceau ei, era inevitabil să ne prindă, să găsească locurile secrete în care 
ascunsesem cărţile. Unul dintre ele, cel mai spaţios, a fost pe numele meu. Eu 
am închiriat o cameră undeva, chiar pe lingă Gara de Nord, aveam acolo o 
bibliotecă foarte mare. Pe mine m-au luat de la Piteşti, m-au ţinut foarte mult 
în arest. Deja lucram la Piteşti, la Institutul de Reactoare Nucleare Energetice. 
Ajungeam săptămânal în Bucureşti, în fiecare weekend. Chiuleam enorm de la 
Serviciu, pentru că eram Stagiar - pe vremea aceea, stagiarii nu făceau nimic. 

Veneam în Bucureşti şi locuiam chiar aici, unde aveam această cameră cu cărți. 
Citeam foarte mult aici şi asta afost chiarplăcut, era extraordinar pentru mine. 

Atunci l-au arestat întâi pe Grieg, eu nu am ştiut nimic. în aceeaşi zi, dar 
nu aveam cum să ne anuntäm, era pe 20 iulie, de Sfântul Ilie. Eram acasă, 
tocmai îmi făceam de mâncare şi m-am pomenit cu un băiețel la uşă, cum 
făceau ei, ca în filmele lui Pintilie, ca în Balanța. Trimiteau pe unul așa, 
bonom, îţi bătea la ușă, tu deschideai, iar el spunea : „Nu vă supăraţi, e un 
domn care vrea să vă vorbească, să vă spună ceva, e aicea jos, nu vreţi să 


" 


veniți un pic doar, doar un pic să ieşiţi, vă rog eu mult... Ca nu cumva să 

fe sperii, să faci un gest necugetat, să-ţi ascunzi ceva, e o tactică destul de 
cunoscută acum. Am ieşit, într-adevăr, puţin şi erau doi securiști şefi, era 
chiar comandantul de la Piteşti şi încă unul care mi-a vorbitfoarte amabil la 
început. „Da, domnul Catrina, vedeţi că aveţi de semnat o hârtie, veniți putin 
cu noi, e o formalitate, până aici, până la... după aceea vă aducem noi cu 
maşina acasă. " 

Evident, mi-am dat seama că nu poate fi aşa cum zic ei. Zic : „taţi putin 
să iau ceva din casă”. „Nu, că venim cu dumneavoastră” Au venit cu mine şi, 
cum au intrat în cameră, au început să cotrobăie, au scormonit peste tot, au 
întors şi patul cu fundul în sus, au făcut perchezitie. N-aveam nici o carte, nu 
aveam nici cursuri, ne aşteptam să fim perchezitionati oricând, să fim luaţi pe 
sus oricând. Ne-am asumat un riscfoarte mare, pentru că ne puneam în joc... 
situația socială e putin spus, chiar mult mai mult decât atât. Si asta pentru 
ce ? Pentru că ne urmam idealurile, nişte convingeri în care credeam cu tărie. 
Voiam altceva decât ceea ce ne oferea comunismul. Era într-adevăr şi o 
revoltă spirituală împotriva acestei dictaturi, a comunismului si a terorii. 

Deci n-au găsit nimic, nici cursuri, nici cărţi de yoga. Au găsit totuşi o 
Biblie. „la uite, domnule, inginer şi umbli cu aşa ceva. Să-ţi fie ruşine, 
domnule, că umbli cu...” „E o Biblie, am primit-o mai demult de la cineva”, 
chiar scria pe prima pagină că e cadou de ziua mea. „Da' ce, dumneata ești 
în biserică aici ? " Apoi au mai găsit ei, era într-un Science et vie, un articol 
despre meditaţie. „la uite, domnule, cu ce umblă ăsta aicea ! Asta se confiscă 
si veniţi cu noi să dați si nişte explicaţii. ” 

Nu se punea problema să-i întreb de mandat, de fapt, puteam să-i întreb, 
dar să mă revolt cum îşi permit să facă aşa ceva sau să spun că nu vreau să 
vin era exclus. Aşa că nu am avut încotro şi am plecat cu ei. O Biblie şi un 
articol despre meditație, asta a fost tot ce mi-au găsit ei prin casă. M-au dus 
la sediul Securității din Piteşti si acolo am început să dau declaraţii. Am ajuns 
cam după-amiază, mă tot chemau, voiau să mă vadă, ba unul, ba altul. Nu 
ştiu ce li s-a spus lor din Bucureşti. în orice caz, nu au fost deloc agresivi. Se 
vedea că li s-a indicat să facă asta si erau atenţi ca nu cumva să dea ocazia 
superiorilor lor să-i ia la rost, că de ce nu au făcut dumnezeieste ceea ce li s-a 
spus. S-au purtat chiar frumos cu mine, de altfel. în afară de nişte remarci din 
partea unuia dintre ei, restul au fost de treabă. Mi-au dat chiar ceva vege- 
tarian, deşi nu le-am spus, ei ştiau că nu mănânc carne. Initial, am spus că 
nu mi-e foame, pentru că mă aşteptam să-mi dea tot felul de salamuri sau ce 
aveau ei la cantină. Au zis : „Stai liniştit, că-ți dăm ce-ţi place ţie”. Mi-au 
adus nişte roşii cu brânză, pâine. S-au purtat chiar uimitor de frumos, în 


comparaţie cu bestiile de la Bucureşti. Am fost foarte surprins de asta. Toată 

noaptea am rămas acolo, a stat cineva cu mine, oricum nu as fi putut să dorm, 
trebuia să stau pe scaun. Nu mi-au luat nicio declarație, doar stăteam acolo. 

A doua zi m-au pus într-o dubă si m-au expediat la Bucureşti, m-au predat 
celorlalți. M-au dus pe Eforie, la Miliția Capitalei pe atunci, chiar vizavi de 
Cinematecă. Ştiam foarte bine locul pentru că frecventam foarte des Cinemateca, 
încă de la început a fost foarte dificil. Am plecat pe la prânz din Piteşti, au 
făcut mult cu duba, au tot oprit si am ajuns cam pe după-masă, dar m-au ținut 
să aştept pe acolo. Seara mai târzior mi-au luat cureaua, şireturile si mi-au 
dat nu haină de arest, ci un cearsaf. Si nu m-au interogat atunci, pentru că 
deja se făcea noapte. M-au băgat într-o celulă cu vreo nouă delincventi, erau 
mai mulți țigani, jefuitori, unul care făcuse o crimă, fără voia lui însă, nu 
omor cu premeditare, oameni de genul acesta. Atunci am văzut pentru prima 
dată acest mediu. Primul şoc a fost că ştiau la perfectie Codul Penal, la 
paragraf şi la articole. Le recitau fără greş. Am aflat multe lucruri acolo, 
enorm de multe lucruri si poveşti aproape incredibile despre tot felul de 
situații cu milițieni şi cu hoţi, cu „tunuri”, adică tepe trase unor milițieni 
sau unor diverse persoane suspuse. Am luat contact şi cu argoul hoților. Am 
aflat, de exemplu, că ,, negrese " înseamnă butelii - se furau butelii pe vremea 
aceea -, ,gäini" înseamnă radiocasetofoane şi multe altele. Am învăţat cum 
Să fur o maşină, cum să sparg o maşină şi să o pornesc fără cheie, cu firele 
şi multe altele... Nu le-am pus în practică, povestesc doar ca să dau un pic de 


culoare la ceea ce s-a petrecut. 


A doua zi au început interogatoriile dure. Grieg era deja arestat. Nu l-am 
văzut imediat, ci putin mai târziu. A fost un fapt foarte interesant. Atunci 
mi-am dat seama că si printre ei erau persoane care nu prea agreau ceea ce 
se făcea. Erau şi în Securitate tabere pro şi contra care se înfruntau. 

La un moment dat, am rămas cu unul dintre anchetatori, care m-a întrebat : 

„Ai vrea să-l vezi pe Grieg, nu „Da, as vrea, dar nu ştiu dacă se poate. 
După asta ne-au dus simultan la toaletă. Este exclusă întâmplarea, este exclus 
să fi ajuns deodată acolo, printr-o coincidență. Și ne-au lăsat vreo câteva 
secunde singuri, în spaţiul unde se află de obicei chiuvetele, unde în mod 
normal stăteau ei să păzească ușa de la toaletă, ca să vadă ce faci, să nu 
cumva să te sinucizi, să Sari pe geam sau mai ştiu eu ce. Atunci am putut vorbi 
putin cu Grieg şi am putut chiar să înțeleg mai multe lucruri, pentru că nu 
stiusem că l-au luat si pe el, nu stiusem exact ce s-a petrecut. Am crezut că a 
fost o acțiune la Piteşti, pentru că şi acolo aveam probleme. Știam de securistul 
întreprinderii că mă urmăreşte şi e cu ochii pe mine. 

La Piteşti deschisesem şi eu tot un curs ilegal, înainte să mă aresteze. 


Mergeam la cineva acasă şi predam pentru 12 oameni, era foarte bine. Dar, 

fnainte de a porni efectiv cursul, am adus foarte multe cärti. Colegii m-au 
văzut că citesc. Veneam la serviciu cu unele dintre ele, erau multi interesați. 
Câțiva nu numai că erau interesaţi, dar traduceau cărţi de yoga, cărţi de 
spiritualitate. Ne-am împrietenit, aveam preocupări similare, bineînțeles, si, 
pentru că m-au rugat, am început să le fac câte un serviciu. Veneam la 
Bucureşti, luam cărţi, iar uneori le dădeam să le copieze ei. Copiau câte 
una-două, le mai aduceam. Asta săptămânal. Se aflase şi asta, pentru că, sigur, 
securiştii află tot până la urmă. Eram vinovat cu multe lucruri şi de aceea 
m-au luat foarte tare la început. Dar, când am văzut că Grieg este acolo şi am 
schimbat câteva cuvinte, mi-am dat seama că situaţia este mult mai gravă şi 
mai generală. Mă pregätisem sufletește, ştiam că sunt doar eu, cu Piteștiul, cu 
problemele cu cărţile, cu grupa, mi-au zis şi de aceasta grupă, aflaseră, mă 
urmăriseră. Aveau poze cu mine prin Piteşti, când vorbeam cu cineva sau 
mergeam să mănânc undeva, la un lacto-bar. Eram urmărit aproape pas cu 
pas în Piteşti, unde am fost stagiar. A fost salutară această întâlnire cu Grieg 
şi gestul celor doi securiști care ne-au intermediat întâlnirea a fost remarcabil. 
Nu i-am mai văzut niciodată după aceea. Nu ştiu dacă din cauza asta. 
Presupun că nu, pentru că nu cred că făceau parte din echipa care ne ancheta 
şi care ne urmărise. Nu-i mai văzusem niciodată până atunci, pe ceilalți îi 
observasem când ne urmăreau pe stradă şi în alte locuri. 

La  interogatoriile propriu-zise era mai degrabă o impunere, pentru că 
anchetatorul scria declaraţia, nu tu. Sau el dicta. îmi spunea : „Scrie aşa”. 
Iar dacă protestam : „Dar n-afost aşa", dădea replica : „Hai, că nu-i nici o 
problemă, nu-ţi face tu griji" Si, dacă totuşi îmi făceam griji şi spuneam 
„Nu”, atunci lua şi scria el, iar la sfârşit mă obliga să semnez. 

Aveau tacticile clasice. Unul era „băiatul bun" si unul „băiatul rău”. Unul 
bătea, intimida, fipa. Apoi pleca şi venea securistul „bun”: „Hai, măi, e 
păcat, uite, şi părinţii tăi Sunt îngrijorați... *, doar-doar... Atunci m-au întrebat 
despre toate rudele, de tot ce ştiu. Mă luaseră de la ‘48 încoace, cum s-ar 
spune. Mi-am dat seama că nu numai noi am fost urmăriți în acea perioadă. 
Toată lumea era urmărită. Stiau atât de multe amănunte, le era atât de uşor 
să incrimineze. Era o situaţie fără ieşire, pe moment, cel puţin, pentru că 
aveau totul în mână. Nu puteai să speri că reclami undeva si se va face 
dreptate. Sau că se va spune : „Să vă fle ruşine, ati încălcat legea cu omul 
ăsta ”. Făceau absolut orice voiau. 

Mai mult decât atât, ca să împingă presiunea până la insuportabil, după 
vreo 3-4 zile i-au montat şi pe colegii de celulă împotriva mea. Procedura se 
numeşte „a da în primire". Sunt foarte multe reguli nescrise în închisori, în 


aresturi. Gardianul este acolo un fel de mic Dumnezeu. De el depinde totul. 

De la mâncare la bătăile crunte pe care le poți primi fără nici un fel de motiv, 
doar pentru că nu-i place lui de tine. Sau pentru că este deranjat de o privire, 
de un gest, chiar fără intenţie. Pentru că eşti moldovean sau pentru că nu eşti 
moldovean. M-au întrebat : „Eşti moldovean ? ". „Nu sunt. " Dacă spuneam 
că sunt era mai bine, fiindcă gardianul care m-a întrebat era moldovean. Așa, 
el a înţeles că poate fi lipsit de milă. Că nu contează, nu sunt de-al lui. „A da 
în primire " înseamnă că ceilalți din cameră trebuie să mă persecute, să mă 
bată, să mă terorizeze, pentru că aşa este voinţa gardianului. lar deţinuţii se 
pot aştepta în urma acestui mic „serviciu " la unele favoruri din partea lui : 
puțin mai multă mâncare, o ţigară. Ce poate să aibă în plus un arestat, fără 
alte speranțe, cu un univers extrem de restrâns atunci ? Ti otuşi, eu apucasem 
să mă împrietenesc cu mulți dintre ei, în special cu unul care locuia tot în 
Piteşti si m-a simpatizat cumva, a solidarizat cu mine în acea situaţie. Era hot 
de apartamente, dar, de altfel, băiat bun, când vorbeai cu el n-aifi zis că are 
o asemenea meteahnă, ne-am înţeles foarte bine. Bineînțeles, prieteniile în 
aresturi sau în închisoare nu înseamnă mare lucru şi unii chiar începuseră să 

mă amenințe : „Băi, fac metroul cu tine acuma ! „Metrou " înseamnă că te 
bagă pe sub pat şi treci pe acolo până când vrea el. 

Acesta din Piteşti si încă vreo doi, unul era foarte mare, solid, a spus : „Să 
ştii, dacă se ia cineva de tine, eu te apăr". Considera că sunt cumva de-al lui. 
Nu s-a luat nimeni de mine, deşi tot ei m-au anunțat că fusesem dat în primire. 
Si mi-au explicat cum se procedează. Vorbesc doi gardieni, dar aşa, mai tare, 
să se audă, şi cu adresă, să fie clar pentru deţinuţi : „îl vezi pe ăla ? E ăla 
cu scandalul sexual, ăla cu minorele ". Nu avea absolut nici o legătură. Eram 
arestat pentru deținere de cărți. Dar au spus aşa ca să-i întărâte pe oameni. 
Iar oamenii au reacţionat, evident. Au auzit şi m-au avertizat chiar ei : „Asta 
te-a dat în primire, noi trebuie să te facem acum". „A face" înseamnă să te 
chinuie, să te bată, să te terorizeze. Nu au făcut-o totuşi. Cinste lor ! Puteau 
să o facă. Ei erau mai mulți. La început fuseseră nouă, pe urmă i-au mai 
mutat în alte celule sau i-au trimis în judecată. însă nu au întrecut măsura cu 
nimic. Dimpotrivă, s-au purtat chiar foarte frumos. 

Anchetatorii căutau să exercite o presiune cât mai mare. Te luau de mai multe 
ori pe zi, venea când unul, când altul, iarăşi îți puneau întrebări, iarăşi scriai o 
declarație, iarăşi spuneai aceleaşi lucruri, numai ca să te chinuie si să te aducă 
la disperare. Să te determine cumva să declari tot ce vor ei. Dar am avut 
avantajul că am fost în celulă cu oameni care cunoşteau atât de bine Codul Penal. 
Eu nu ştiam exact ce e voie, ce nu e voie si as fi riscat să fac multe greșeli. 

în Bucureşti avusesem şi nişte materiale, cărți de tantra. Erau într-adevăr 


şi câteva reviste Playboy, le gäsisem în talcioc. Aveam chiar şi casete video, 


YOGHINII 125 


inclusiv nişte filme erotice, dar puţine, genul care se putea cumpăra atunci. 
Era ceva inedit, în orice caz, doream să alcătuim un fel de bibliotecă multimedia 
pe teme de yoga în general, precum şi tantra. Evident că pentru securiştii care 
ne-au anchetat asta era pornografie. Dar nu se pedepsea deținerea, eu nu 
stiusem asta, ci doar răspândirea. Asa că la interogatorii urmăreau să mă 
facă să declar că am dat lui cutărică sau că am vizionat caseta cutare 
împreună cu Angela Mayer sau cu alt coleg de curs. Faptul că am vorbit initial 
cu acești oameni, cu hoţii din arest, si mi-au explicat ei câteva lucruri m-a 
ajutat foarte mult, pentru că mi-am dat seama ce este infracţiune şi ce nu. 
Mi-am dat seama şi unde vor ei să mă aducă, pentru că altfel mă puteau 
păcăli mai uşor, să dau o declaraţie care să ne poată incrimina, pe mine şi în 
primul rând pe Grieg. Oricum, securiştii erau foarte focalizati pe Grieg. Noi 
eram un fel de victime colaterale pentru ei, nu contam prea mult. Se petreceau 
frecvent lucruri grave în anchetă. Povesteau chiar hoţii din celulă. Unii au 
suportat dureri cumplite, bătăi atât de crâncene, că nu-ţipoţi imagina. Mi-au 
arătat mâinile, mi-au arătat semnele. Sigur, anchetatorii spuneau că deținuții 
au căzut pe scări. Atât îți trebuia, să te plângi că te-a bătut gardianul. Chiar 
am aflat că cineva murise în bătaie acolo. 

După ce ne-au mutat în arestul Securității din Rahova, au schimbat şi 
stilul. Erau mai duri, mai agresivi, aici am încasat o bătaie cumplită la tălpi, 
cu bastonul de cauciuc. Stäteam în genunchi pe scaun, sprijinit cu mâinile de 
spătar, legat la ochi si mă loveau la tălpi cu bastonul de cauciuc, cu butanul, 
cum zic ei, pentru că găsiseră nişte dolari, vreo 20 sau chiar mai puțini. 
Rămăseseră de când a fugit Dinu din ţară, nu mai tin minte împrejurările, dar 
oricum nu-i foloseam, era o sumă infimă si n-aveam ce face cu ei. Bietul de 
Dinu, toții banii lui au fost 75 de dolari. Nu a avut nimic în plus. Dar, oricum, 
a avea dolari era aproape crimă pe vremea lui Ceauşescu. Că de unde îi am ? 
Si atâta m-au bătut, încât până la urmă le-am zis de Dinu. Le-am zis că au 
rămas de la el. „Cum să rămână, măi, păi nu i-a luat pe toţi ? ” Până la 
urmă, asta afost. Eu nu am avut ce să spun mai mult. 

Metodele erau mai sofisticate la Rahova. Erau mai rasati. M-au pus să dau 
o declarație despre francmasonerie. Un anchetator mi-a spus la un moment 
dat : „Am văzut la tine acolo o carte, ce-i cu masoneria asta, ia zi, cee ? *. 
Nu ştiam ce vrea de la mine. Ti-era teamă să te apuci să vorbeşti despre aşa 
ceva pe vremea aceea. „Păi, ce să fie, o organizaţie din asta cu scopuri 
spirituale...” „Ce spirituale, ăştia vor puterea politică, îţi spun eu. " Atunci 
m-au pus să scriu vreo trei declaraţii pe larg, tot ce ştiu eu despre masonerie. 
Erau foarte interesați. Și, dacă asta voiau să afle, le-am zis ce citisem, ce mai 


aflasem, ce mai ştiam de la unul şi de la altul. în mediul acesta, al oamenilor 

cu cărţi mai speciale, ne întâlneam la talcioc, mai vorbeam, mai mergeam la 
cineva acasă, cumpăram multe volume. Asta era tot ce puteai face atunci. 

La Rahova mi-au cerut multe declaraţii, despre fiecare om pe care îl 
cunosteam. Scriam şi eu tot felul de amănunte lipsite de importanță, ca să 
umplu foile cumva. După un timp, mi-am dat seama că securiştii nu urmăreau 
prea îndârjiți alte persoane, chiar dacă aşa părea la început, ci tot pe Grieg 
îl vânau, iar până la urmă l-au si internat la Poiana Mare forțat. Nici asta 
n-am ştiut-o de la început, am aflat după ce am ieşit de la arest. Pe mine m-au 
ținut cel mai mult atunci, pentru că aveam „tinicheaua", toate problemele 
legate de casă, cărțile pe care le făcusem să circule, grupa de oameni din 
Piteşti care au practicat yoga. 


Când eram la Rahova, am văzut cum au adus un ungur pe care l-au ținut 
exact 7 zile pentru nimic. Omul era lider sindical la Arad si spusese ceva la un 
moment dat, dar nu direct, împotriva regimului. Asa că îl săltaseră şi-l ţineau 
degeaba acolo. După el au adus un moldovean. Săracul, era un om simplu, 
pantofar, luat de acasă şi băgat la arest numai pentru că a avut o problemă 
cu un colonel de securitate din laşi. O mică altercatie. Nu mai ştiu exact, 
parcă erau vecini, oricum, s-a pornit de la ceva şi i-a zis vreo două aceluia, 
aşa, personal, fără nici o legătură cu partidul sau cu Ceauşescu. Ranchiunosul 
colonel l-a turnat imediat si l-au reținut pe motiv că ascultă şi face propagandă 
pentru postul de radio Europa Liberă. Bietul om, nici măcar nu avea aparat 
de radio în casă. Asta era culmea culmilor ! Securiştii de la Bucureşti şi-au 
dat seama si cât a fost acolo cu mine nu l-au scos o dată la interogatoriu, 
pentru că era clar ce e cu el. Dar îl ţineau totuși. Prima dată chiar mă 
gândisem să nu fie vreun informator, pentru că mă întreba, săracul, totfelul 
de lucruri despre mine. Apoi mi-am dat seama, era un om de treabă. Singura 


. À Y . Y 1 
lui vină a fost că a avut acea altercatie cu tovaräsul colonel cutare . 


La Rahova era şi un fel de tactică de înfometare. Stiau foarte bine că sunt 
vegetarian si probabil că voiau să mă determine să nu mai fiu, pentru că era 
mâncare puţină şi eu mâneam oricum numai garnitura, iar două zile pe 
săptămână posteam, vineri şi duminică, făceam asta ca tapas, în cadrul 
practicii mele spirituale. Mă arestaseră chiar într-o joi sau vineri, nu mai țin 
minte. Şi, pentru că mă scoteau tot timpul la anchetă, erau tensiuni, stresuri, 


bătăi ; ca să pot rezista, am renunțat la post exact două săptămâni. Am mâncat. 


1. Procedura introducerii unui informator în celulă, având scopul să tragă de limbă, era 
absolut curentă la Rahova. Aceștia inventau o legendă la care detinutul să fie sensibil, 
adecvată profilului psihologic făcut de anchetatori. Arestatii politici din categoria 
lui Nicolae Catrina, oameni de bună credință, erau ușor înselati. 

După aceea, am reînceput să postesc doar duminica, pentru că duminica nu 
prea te scoteau din celulă. Nici ei nu veneau la program decât foarte rar. 
După vreo câteva săptămâni, am adăugat şi vinerea din nou, chiar acolo, la 
arest. Vedeau că nu mănânc atunci. Nu le-am spus că fac greva foamei, nu 
avea nici un rost. Profita colegul de camera, săracul, era un fomist şi nu-i 
ajungea, chiar dacă mânca şi carne. La ceilalți deţinuţi era mai mult, ajungea 
mâncarea, pe când aici cred că intenţionat aduceau foarte putin. 

Gardienii ne verificau, ne spionau pe vizorfoarte frecvent. Mi-au spus de 
la început : „Să nu care cumva să faci yoga, că vezi tu ! ". Deci nu puteam nici 
să practic. Făceam totuși Uddiyana şi Nauli pe ascuns. A fost un septembrie 
foarte friguros atunci. Evident, nu era încălzire centrală, iar eu rămăsesem cu 
hainele în care eram îmbrăcat când m-au ridicat de acasă, vara, pe 20 iulie : 
o cămașă cu mânecă scurtă şi nişte blugi. Atât. Si 300 de lei avusesem în 
buzunar, ăştia erau toţi banii, pe care oricum mi i-au confiscat, dar mi-au zis 
că pot să cumpăr ce vreau de la bufetul lor. într-adevăr, mi-au luat de câteva 
ori nişte biscuiţi si eugenii. 

La un moment dat, au început să mă cheme mai rar la interogatoriu. Deja 
cred că se mai lămuriseră. în prima etapă ieseam de câteva ori pe zi, după o 
vreme zilnic, iar apoi o dată la 2-3 zile. Spre sfârșitul detenţiei, mă scoteau la 
anchetă cam săptămânal. „la, mai spune în plus. " „ V-am spus tot ce ştiu. " 
„Nu, măi, scoate, că tu ai memorie. "Am simţit că ceva începuse deja să cam 
fâsâie în toată ancheta lor, pentru că nu reușiseră să demonstreze nimic. Au 
mobilizat atâția oameni şi atâtea fonduri practic pentru nimic. Grieg fusese 
internat la Poiana Mare, noi eram cum eram. Mi se părea putin probabil să 
facem închisoare efectivă. Ne condamnau, dar fie cu suspendare, fie la locul 
de muncă. O să merg înapoi la serviciu. O să se facä un proces, o să primesc 
o condamnare la locul de muncă. Mi-au spus că asta urma să fie cu mine. 

Am stat în arest 3 luni şi câteva zile, de pe 20 iulie până pe 25 octombrie. 
Chiar de Ziua Armatei m-au scos si mi-au zis că va trebui să raportez. Cum 
ajung la Piteşti, să mă duc la serviciu, la securistul întreprinderii. II cunosteam, 
toată lumea îl ştia. Să-i spun că am venit şi să mă ia în primire. Nu eram obligat 
să rămân numai în Piteşti, nu aveam domiciliu forțat, dar, dacă mă duceam 
la Bucureşti sau mergeam acasă, la Calafat, trebuia să anunț şi să informez 
ce-am făcut : m-am întâlnit cu respectivul cutărică, am vorbit, ne-am dus în 
cutare loc. Pe urmă, am obţinut ,,clementä". Le-am spus : „Eu oricum vin säptä- 
mânal la Bucureşti, vă anunț de acum. Uite, merg la mătuşa mea, locuieşte 
aici, strada cutare ". „ Bine, bine, asta nu trebuie să mai spui de fiecare dată. ” 

Am aflat ceva cutremurător după ce am ieşit de acolo. Cât am fost reținut, 


l-au luat pe taică-meu să-l prostească şi i-au zis: „Domnul Mircea, uitaţi, 

băiatul dumneavoastră nu este un criminal, nu avem nimic cu el, dar a 
încăput în mâna mafiotului ăsta de Bivolaru, a ajuns în secta äluia, dar el nu 
e băiat rău. Am văzut că a avut şi note bune la şcoală, e băiat citit, e băiat 
cuminte, l-am observat, nu ne-a creat probleme. Anturajul... Domnule, nu aţi 
fi de acord să scrieţi dumneavoastră o cerere si să-ifacem un fel de tratament, 
să-l ajutăm să uite tot, domnule, să fie ca nou-născut, să uite toată această 


2 


perioadă rea pentru el ? Să uite tot ? Voiau să-mi administreze substanţe 
care distrug efectiv memoria, creierul şi te fac ,legumä". Taicä-meu, om 
simplu, a zis : „Domnule, nu ştiu, staţi să mă gândesc". 

L-a întrebat întâi pe fratele lui, profesor de limba româna în Târgu Mureş. 
Unchiul meu, când a auzit, i-a zis: „Mirceo, nu face aşa ceva, Doamne 
fereşte ! *. Tata a vorbit si cu vărul meu, care ţinea foarte mult la mine. El a 
fost singurul mai bătăios, s-a luptat, a venit pe-acolo cu reclamaţii, cu 
telefoane, ca să facă ceva pentru mine cât m-au ţinut în arest. Restul erau 
nişte mămăligi. S-a speriat toată familia. „Nu face una ca asta, Doamne 
fereşte, că asta îl distruge. " Și a zis tata : „Nufac, haideţi să nu facem asta ". 
Probabil, mă gândesc eu, aveau nevoie de o cerere, deoarece, dacă ar fi fost 
posibil fără, îmi făceau „tratamentul si fără să-l întrebe pe tata. Atât de 
rusinat a fost el după ce şi-a dat seama ce putea lăsa să se petreacă, încât nici 
măcar nu mi-a spus. De la vărul meu am aflat toată chestiunea asta care ar 
fi putut să mă coste enorm. 

Ştiam şi atunci, de aceea am şi avut curajul de a face atâtea lucruri - am 
povestit câteva dintre ele, dar au fost mai multe - care treceau cu mult linia 
admisă de „ normalitate socialistă *, ştiam şi simțeam că deasupra lor este totuşi 
ceva, este Dumnezeu care nu doarme şi nu-i lasă săfacă chiar tot ce ar voi ei. 

Când am ieşit, pe 25 octombrie, la Rahova nu aveau decât cureaua şi 
sireturile mele. „ Valorile " cum le ziceau ei, le aveau la Miliția Capitalei, 
unde mă arestaseră ultima oară. „ Valorile " erau ceasul şi un pix, căci banii 
se consumaseră între timp. Când am venit peste câteva zile să-mi iau ,, valorile " 
de la Miliția Capitalei, m-au pus să aştept pe un hol plin de cărți confiscate, 
cea mai mare parte dintre ele ale noastre. Era un morman de cărți, de fapt, 
nu erau originale, toate erau copiate şi foarte puţine legate, de aceea erau şi 
pagini împrăștiate pur şi simplu, aruncate în dușmănie. îmi dăduseră initial 
geanta diplomat în care aveam doar pixul si două sacose de pânză pe care le 
cumpărasem ca să mănânc pe ele în arest. Fiindcă geanta era goală atunci. 
Am stat cam un minut, cred eu, singur pe holul acela unde putea oricând să 
intre cineva, m-am uitat aşa, razant, pe titluri şi nu am putut rezista - mi-am 
umplut geanta cu cărţi. Adică am furat de la securiști cărți. Am umplut-o până 


la refuz. Nu se mai putea pune nimic în ea si era foarte grea, dar o tineam ca 

şi cum ar fi fost goală, mă prefăceam că e uşoară. Exact când am închis 
geanta - şi cu greu am închis-o -, observ o carte pe care o doream de foarte 
mult timp, pe care am căutat-o noi mult timp. Era cartea lui Nik Douglas, 
Sexual Secrets. Nu o avusesem noi, era confiscată de la alţii, nu se afla numai 
»raionul" nostru acolo, standul cel mai bogat era al nostru, într-adevăr, însă 
mai erau şi altele micute si uite că aveau si rarități. Când am văzut-o, ce era 
să fac ? Era foarte complicat, putea să vină cineva oricând, cel cu care 
venisem acolo plecase să-mi aducă ceasul şi pixul, eu urmând să semnez 
pentru ele. Acum trebuia deja să vină, că nu era nimeni, nu era coadă la... 
„ridicarea valorilor”. Si atunci ce am făcut ? Fiindcă aveam la mine şi o 
geacă, deschisă - era cald, în octombrie a fost cald atunci -, m-am închis la 
geacă si am pus cartea asta foarte rapid în pantaloni, sub curea, ascunsă sub 
geacă. Exact în clipa aceea a apărut acela pe uşă. N-a observat nimic. Am 
stat mai băţos ca să nu se vadă cartea - destul de groasă - pe sub seacă, l-am 
mulțumit frumos pentru ceas si pentru pix si am plecat, foarte bätos în 
continuare, cu coloana dreaptă. Era o seacă subțire, fără cäptusealä, noroc 
că nu era dinfâş, să se fi mulat pe corp. Nu am scos cartea imediat ce am ieșit 
de pe poartă, ci mult mai târziu, după ce am ieşit de la metrou. M-am bucurat 
foarte mult că o avem. Si Grieg s-a bucurat enorm. Era la Poiana Mare 
închis, l-am vizitat acolo, cu putin timp înainte de revoluţie. Se putea lua 
legătura cu el, nu era totuşi arest, ci spital. Mai greu, dar se putea. Mai 
mituiai un paznic şi puteai să vorbeşti cu el. 

Am reuşit să merg la Grieg de multe ori. Le-am spus că plec acasă, plec 
la Calafat, care este exact la 8 kilometri de Poiana Mare. Asa că mă duceam 
zilnic la Grieg, cu o bicicletă. Atunci am vorbit mult cu el, am discutat despre 
cum a fost şi ce o săfacem mai departe. Eu intentionam să fug din țară. Când 
a fost secuiul acela închis cu mine, chiar începusem să învăţ ungureşte, voiam 
să caut si eu o călăuză, să fug prin Ungaria. Evident, în România nu mai 
aveam nici un viitor în acel regim. Grieg era supravegheat chiar la Poiana 
Mare, adică avea informatori pe lângă el. Erau unii care făceau pe bolnavii. 
Unul, l-am văzut şi eu, avea clar figură de securist. 

Am văzut la Poiana Mare ceva care m-a cutremurat si în sensul rău, dar si 
în sensul bun al cuvântului. Securistii l-au internat pe Grieg ca să-l distrugă. 
Asa cum ar fi vrut să facă şi cu mine. Pentru mine probabil că ar fi trebuit să 

facă părinţii o cerere, nu ştiu exact care era procedura legală, pentru ca ei să 
fi fost complet acoperiţi. Eu am scăpat, nu eram un infractor periculos, nu 
aveam nici un fel de cazier. în cazul lui Grieg însă, îşi puteau permite. L-au 
dus la Poiana Mare si i-au prescris un tratament care îl distrugea. Mi-a spus 


chiar tatăl meu, pentru că îl cunoştea pe doctorul Caragea, parcă era directorul 

spitalului pe atunci sau, în orice caz, era în conducere. Acest om, Caragea, 
i-a spus că doctorul lui Grieg a refuzat să-ifacă orice fel de tratament, pentru 
că a văzut că nu are absolut nimic, nu e bolnav psihic. Si, mai mult decât atât, 
a spus că nici celor mai răi criminali nu li se aplică tratamentul care i s-a dat 
lui Grieg. Si că el nu-și încalcă conştiinţa. Mai bine îl dau afară, îşi pierde 
postul, dar nu vrea să-l aibă pe conștiință. Deci iată cum, şi în cazul lui 
Grieg, Dumnezeu n-a vrut ca răul să triumfe. Câţi medici ar fi făcut acest gest 
într-un spital în care mai erau deţinuţi politici tratați drept nebuni şi duşi cu 
forța acolo ? A fost o atitudine remarcabilă de verticalitate pe care a avut-o 
acest doctor exact atunci când trebuia. 

Sunt totfelul de acţiuni care par mărunte acum, dar în acel context multe 
erau acte de curaj, pentru că puteai fi prins, puteai fi luat, interogat, bătut 
etc. Si nu aveai ce să faci. La mine si familia a fost foarte speriată. Le-au 
băgat în cap totfelul de lucruri, au folosit textul cu secta : „Băiatul dumnea- 
voastră a intrat într-o sectă foarte periculoasă, care face ravagii”. Cine ştie ce 
le-or fi indrugat acolo. A fost o frică imensă. Nu au făcut pentru mine nimic. 
Nu o spun cu reproş, pentru că nici nu aveau defapt ce săfacă si nici nu ştiau 
să facă ei memorii, plângeri. Doar vărul meu din Hunedoara a scris şi s-a 
străduit cât a putut şi el, săracul. Culmea e că securiştii au ajuns la un alt 
verișor de-al meu, pe care îl simpatizau ei. Pe vremea aceea era fotbalist, era 
foarte cunoscut. Tirä îl cheamă. Fusese luat de la Rapid la Victoria, echipa 
Securităţii, si îl ştiau. „ Uite, măi, vărul ăsta al tău cu ce se ocupă, e păcat, măi, 
ne faci de râs. ” Probabil de asta au şi avut iniţiativa - la Claudiu (Trandafir) nu 
au avut-o - să-mi şteargă din memorie toate aceste lucruri, ca să fiu iar băiat 
la locul meu, să mă integrez din nou în lume. Să fiu ca înainte, băiat bun. 

Apoi a fost revoluţia. Atunci imediat toţi securiştii erau foarte speriați. Am 
şi văzut. L-am întâlnit pe unul dintre cei care ne bătea, Păunescu îl chema, la 
Sălaj. S-a plâns că rămâne fără serviciu, că nu ştie ce se va alege de el. Ne 
spunea nouă, celor pe care îi hăituise, că el deja nu mai are speranțe si ne 
întreba dacă nu-l putem ajuta noi, că el n-a fost rău, nu a vrut, dar aşa erau 
ordinele. Imagineazä-ti că Grieg chiar a vrut să-l ajute cumva în momentul 
acela, poate îi face rost de un loc de muncă undeva. Până la urmă, a rămas 


Š z A RTF 
acolo si au prins cheag din nou, cum s-ar spune, securiştii. 


1. Comportamentul invocat a fost cel mai probabil un plan stabilit la Securitate, de 
vreme ce situația s-a repetat identic în mai toate cazurile de acest tip. După ce a 
fost anunțată desființarea Securității, punerea ofițerilor sub controlul Armatei si 
încetarea contractului de muncă a acestora după trei luni, disidentii si, în general, 
victimele s-au trezit că la ei vin fostele ,cunostinte" să le ceară ajutorul în găsirea 
unui loc de muncă. Merită de reținut această atitudine empaticä, notată si de 

îmi amintesc si o altă fază. Claudiu mi-a povestit cum s-a întâlnit chiar cu 
procurorul care a condus cazul nostru, al meu şi al lui. Emil Dinu îl chema. 
Emil Dinu era o mare jigodie, în genul lui Caborski, foarte amabil în aparență, 
dar extrem de crud, să-ți facă rău cât mai mult. în '90, Claudiu avea de la 
Grieg o împuternicire pentru a-i lua înapoi lucrurile, cele confiscate când a 
fost arestat. A ajuns tot la Dinu până la urmă, iar acesta i-a spus: „ Vouă 
acuma v-a intrat democraţia în cap, ati fost în Piaţa Universităţii. Lasă că ştiu 
eu, v-am văzut eu. Să ştii că avem liste cu toţi. O să vedeți voi ce vă aşteaptă, 
că avem liste cu toţi care au fost în Piaţă ". 

Era chiar înainte de prima miner iadă. lată, nu trecuseră decât câteva luni 
de la răsturnarea regimului, iar spaima le dispăruse, veniseră „ai noştri", cum 
S-ar spune, se instaurase un fel de cripto-comunism securist. A fost era iliesciană, 
după Ceauşescu. S-au liniştit băieţii, au văzut că nu e nici o problemă pentru 
ei; dimpotrivă, e momentul ca „oamenii de bine să iasă în faţă ", cum spunea 
Brucan, şi atunci au dovedit acelaşi tupeu. Si aşa am fost amenințați chiar 
după revoluţie : „Lasă, că vă ştim noi, vă ştim pe toți, mă, că avem liste”. 

De aceea au dreptate cei care spun că aceşti oameni din structurile 
intermediare, cei care erau în umbră, sunt şi acum. Tot ei conduc, tot ei sunt 
cei care trag sforile. Tot ei taie si spânzură. La ei sunt pârghiile puterii, de 
fapt. Acești oameni au fost si înainte şi sunt şi acum, au aceleaşi concepții, 
aceleași convingeri, aceeaşi răutate. Si, dacă nu vor ei să fie yoga, nu este 
yoga. Dacă vor ei să fie distrus un om, este distrus omul acela. în momentul de 
față, o foarte mare parte din putere nu este ceea ce ar trebuie să fie. în multe 
structuri-cheie se află această mafie securisto-comunistă, o mafie, ca să spunem 
foarte clar. E un fel de caracatiță, toţi se tin unii pe alții, ei ştiu foarte bine - 
dacă pică unul mare, pică toți, sunt „toți pentru unul, unul pentru toţi”. Sunt 
foarte conştienţi de faptul că, în cazul în care pică unul mare, pică tot sistemul. 

Alte nume în afară de Dinu şi de acest Păunescu nu prea ştiu. Regret acum 
că nu mi-am făcut timp niciodată să mă duc să-mi văd dosarul de la Arhivele 
Securității, aş fi putut să aflu cine a fost informator, cine m-a turnat, cine a 
condus ancheta s.a.m.d. Dar, oricum, chiar dacă nu ştiu cum îi cheamă, nu 
visez nici un fel de răzbunare, pentru că ei nu sunt şi nu au fost decât nişte 
instrumente. 


Nicolae Catrina, față de tortionari. Emotia ofițerilor nu a durat decât puține zile, 
căci noile autorități s-au sprijinit pe forțele de represiune ale regimului comunist. 
La sfârşitul lunii martie 1990, la capătul celor trei luni, a fost înființat, printr-o 
procedură ilegală, Serviciul Român de Securitate. Acesta a preluat cea mai mare 
parte a fostei Securitäti. 

Mărturia lui Eugen Mârtz' 


De când mă ştiu, am avut o foarte mare curiozitate si dorința de a fi altfel 
decât ceilalți. Pe la cinci, şase ani desfăceam toate jucăriile, atunci ştiam 
doar să stric, nu prea reuseam să le montez la loc. Sacrificam o jucărie, dar 
premiul era cunoaşterea. In adolescență s-a născut şi unfoarte mare idealism, 
voiam să fiu viu, dacă eram, dacă trăiam la fel ca cei mai mulţi dintre oamenii 
pe care îi cunosteam, mă simțeam ca un robot. Mai târziu, aveam Să regăsesc 
ideile despre omul-mecanic în învățătura lui Gurdjieff, atunci mi s-au lămurit 
intuifiile din perioada aceea. 

Pe la 4 ani citeam binisor, la 8 ani devoram cărți, ajunsesem la una pe zi. 
Aveam câte o carte pentru care făceam o adevărată pasiune ; de Ocolul 
pământului în optzeci de zile am fost îndrăgostit aproape un an. Mama îmi 
stingea noaptea lumina, dar citeam pe sub pătură, cu lanterna. Odată am 
reușit să citesc chiar la lumina lunii, nu m-am culcat până nu am terminat 
capitolul. La fete mă uitam ca la nişte prințese, regine, nu numai cele de 
vârsta mea, şi femeile mature aveau așa, un fel de aură în ochii mei. Simteam 
că o femeie frumoasă, o femeie cu suflet frumos mă face şi pe mine mai bun, 
mai dornic să fiu generos, să fac fapte bune. Aveam o vecină, eu împlinisem 
şapte ani, ea cinci, ne fineam doar de un deget, mergeam si ne plimbam cu 
orele prin parc şi eram în paradis. 


Pe Narcis (Tarcău) l-am cunoscut în liceu. în şcoala generală eram cel mai 
obraznic din clasa mea, el era cel mai obraznic dintr-a lui, la liceu am ajuns 
în aceeaşi clasă şi inevitabil ne-am întâlnit..., să facem schimb de experienţă. 
Colaboram la glumele pe care le făceam în timpul orelor. Ne admiram reciproc 
şi ne-am împrietenit la cataramă. 

La olimpiade ajungeam amândoi la fazele naţionale. în clasa a X-a 
succesele pe care le aveam la matematică şi la fizică au schimbat perspectiva 
despre noi, pentru că era un liceu elitist, cel mai bun din Bacău şi al treilea 
din țară. Clase integraliste, medii de absolvire, acestea erau criteriile. 

Am ajuns să fim respectaţi. Din obraznicii clasei am devenit savanții 
clasei. Era un liceu de modă veche, cu careu interior, eram felicitati în faţa 
colegilor, se afisau la gazeta de perete premiile pe care le luam. Dirigintele 
nostru era un comunist luminat. Ne scotea de la ore să ne pregătim pentru 
olimpiade. Ne pregäteam, dar cel mai mult ne interesau cărțile despre feno- 
menele OZN, parapsihologie, filmele  ştiințifico-fantastice. 


1. Eugen Mârtz, născut la 10 august 1961, inginer electronist, instructor de yoga. 

Prin clasa a XI-a ne-am dat seama că dorința noastră de cunoaştere nu 
poate fi satisfăcută de ştiinţele exacte, pentru că sunt lucruri pe care ştiinţele 
exacte nu le pot explica. 

Ne mai întâlneam pe atunci cu Wilhelm Zeno, un băiat din Oneşti, era de 
vârsta noastră, avea deja cincisprezece brevete de invenţii. îl cunoscuse pe 
fostul asistent al lui Coandă. De la el am aflat de intenţia lui Coandă de a 
construi o maşină a timpului. Tot în perioada aceea am citit despre experienţele 
lui Kozârev, cu titirezul, am încercat să construim aerodina lenticulară, am 
vrut să o reproducem şi noi. Ce era în minţile noastre ! Ne gândeam că 
OZN-urile caută poate anumiţi oameni, că ar trebui să mergem în pădure să 
ne găsească, să intrăm în contact. 

Nu ne preocupau ieșirile la o bere cu colegii, să ne luăm de fete sau să ne 
cumpărăm blugi evazati. Voiam să descoperim ceva pe care să-l dâruim lumii, 
gândul acesta nu ne dădea pace. Să facem un laborator de cercetare, să 
experimentăm fenomene parapsihice. Ne atrăgea foarte tare domeniul acesta - 
hipnoza, magia, telepatia, yoga. Bineînţeles că am început experiențele chiar 
pe noi înşine. Narcis încerca să mă hipnotizeze. Făcea mişcarea aceea pe care 
o văzusem în filme, cu mâinile, si spunea : „Adormi, adormi, adormi... ! ". 

Prin concentrare mentală reusisem să influentäm gesturile unor profesori. 
Ne gândeam intens amândoi, de exemplu, ca profesorul să ridice mâna şi să 
se scarpine la nas, la urechi, să se atingă pe frunte. Când asta se petrecea era 
o mare satisfacţie, uite, chiar funcţionează chestiunea cu puterea gândului. 
„Mârtz şi Tarcău la mine ! " O profesoară extraordinară, doamna Lucaci, de 
filosofie, ne-a oprit chiar în timpul experimentului... în oră, când încercam 
să-i dictăm şi ei mental o mişcare. Ne-a chemat la o discuţie separată. „Stiu 
ce faceţi voi, vă pasionează ocultismul, vreți să citiți mai mult... " Nu ne-a 
certat, ne-a încurajat să continuăm cu lecturile. 

Căutarea a fost sistematică, am luat-o inginereste. Am început cu biblioteca 
liceului, foarte bună, am continuat cu Biblioteca Municipală, ne interesau 
cărți de yoga, de parapsihologic, ezoterism.  Bibliotecara liceului ne-a dat 
acces la fondul secret, era prin ‘76, dar n-am găsit ce căutam. 

„Eu vă spun unde să mergeţi, dar nu mai discutaţi cu altcineva despre asta. 
Stiu o bibliotecă particulară, poate cea mai mare din oraş..., are cărți care nu 
se găsesc nici la Municipală. ” 

Vizavi de Armată era o curte țărănească, iar în curte o căsuță albă cu 
prispă. în dreapta blocuri, în stânga blocuri, cartier normal, socialist. Casa 
aceea parcă era dintr-o poveste. Acolo locuia un bătrân de 80 ani, Vergiliu 
Neculau. Profesor de istorie si română, a trăit toată viața la Turnu Severin. 


Chiar în anul când ne-am născut noi, s-a mutat la Bacău. Erau două camere 

mari, pline de rafturi late, cu cărți la două rânduri, rafturi până în tavan, 
mese largi pe care se aflau tot cărţi, teancuri-teancuri. Câteodată, o conservă 
de mazăre. 

Pe ceaslovul mare nota Moşu ! istoria lumii. Avea un soi de registru cum 
n-am mai văzut, scria de mână, nota evenimente. Tot ce ştia el. Era ca un fel 
de supercomputer, avea o cultură enciclopedică, putea să corecteze din 
memorie tratate de istorie. Când vorbea despre o epocă, aveam senzația stranie 
că ştie pentru că afost acolo. La el toată istoria era trăită. Stia latina, greaca 
veche, franceza, germana, italiana si, culmea !, nu ştia engleză. A învățat-o 
la bătrânețe. Semäna cu Brâncuşi, se îmbrăca la fel ca un țăran, în in. Avea 
ochi albaştri si un aer spiritualizat. Lumea îi spunea Moş Dumnezeu. La un 
moment dat, a purtat corespondență cu ministrul Culturii de pe atunci. Era 
supravegheat, dar securiştii veneau agresivi la el acasă şi plecau îmbunați. 

A doua zi l-am întâlnit pe stradă. „Bună să-ți fie inima, creştine ! ", mi-a 
zis. „Bună ziua”, i-am spus. M-a pofiit în casă. „Știu că vrei să citeşti cărți. 
Dacă vrei, te înscriu la biblioteca mea, îţi fac fişă (mi-a făcu), dacă mi le 
aduci, primeşti altele. " Se purta cu mare bunătate. 

A doua zi am venit la el cu Narcis. De atunci am început să-l vizităm 
aproape zilnic. Ascultam fascinati poveştile lui. Noi voiam tehnici ca să 
atingem puteri paranormale. Cam asta ne interesa pe atunci. Ajunsesem la 
ideea că yoga e cea mai ştiinţifică şi mai rapidă cale pentru a le obține. 

Dar Mosu' ne ţinea lecţii de morală, etică, ne vorbea despre karma’, 
despre Dumnezeu, despre smerenie, ne spunea că frumusețea unei vieți stă în 
fapte bune. El nu discuta pe față despre yoga, spunea că nu are asemenea 
cărți. Dar după dialoguri din acestea apăreau ca prin farmec nişte tratate, 
brusc „îşi aducea aminte" de câte un volum în franceză sau în engleză. 

Moşu ' afost primul nostru mentor. A operat asupra noastră o transformare, 
ne-a făcut pentru prima dată să înțelegem ce înseamnă un om spiritual. Până 
l-am cunoscut pe el ne şi imaginam cum ne va admira lumea datorită puterilor 
noastre. Acum nu ne mai interesa asta, voiam să fim ca nişte sfinți, eram 
pregătiți să renuntäm chiar si la plăceri. îl admiram pe el, ni se părea un 
asemenea sfânt, chiar dacă, ziceam noi, nu avea capacități paranormale. 
Deşi, după ce ne-am apucat de yoga, ne-a spus la un moment dat: „Aveţi 
nişte aure mult mai frumoase ". 

Era un om foarte misterios, cu un fel de afi unic. Modul de a gândi, cum 


vorbea... „încet trebuie închise pleoapele morților, încet deschise cele ale 


1. Acțiune, legea cauzei si efectului care uneşte conștiința cu roata cunoaşterii (vezi 
şi Naomi Ozaniec, op.cit.). 

viilor. ” Nu am înțeles la început ce sens are expresia aceasta a lui, nu ne 
dădea mereu explicaţii, aştepta să pricepem şi singuri. Cred că se referea la 
felul în care trebuie să te apropii de sufletul unui om ca el să se deschidă, la 
delicatețea de care este nevoie pentru ca inima să se trezească spiritual. 

In anii '79- '80 am terminat liceul. Am dat împreună cu Narcis la Politehnică, 
la Electronică şi Telecomunicaţii. Am intrat. Acolo i-am cunoscut pe Claudiu 
Trandafir, Nicu Catrina şi Eugen Bârgoanu. în toamna lui ‘80 am mers în 
armată, la Craiova. Chiar şi în perioada aceea am avut momente cumva 
initiatice. Am fost în continuare preocupaţi de yoga, citeam articolele lui 
Mario Vasilescu, mergeam prin rouă cu picioarele goale, fmbrätisam un 
copac pentru a comunica subtil cu el. Făceam exerciții yoga din cărți. 

în 1981 deja ne aflam în Bucureşti. Am început facultatea. Pe Grieg l-am 
cunoscut la o conferință pe care a tinut-o la Politehnică. A fost sala plină, au 
venit cam 300-400 de oameni. Si la scurt timp s-a deschis un curs de yoga 
pentru studenți. 


n" 


Stiam : „ Când discipolul este pregătit, maestrul apare Cred că noi doi, 
Narcis şi cu mine, eram pregătiți şi chiar asta aşteptam, un ghid spiritual. 
Aveam o istorie a căutării, nu mai eram naivi, să cădem pe spate din te miri 
ce. Ne dăduserăm seama că tot ce ştiam din matematică si fizică nu ajunge, 
şi nici în yoga informația nu ajunge. Trebuie fiorul acela mistic. Sunt o 
mulțime de etape intermediare, dacă nu le parcurgi până întâlneşti un maestru, 
nu înţelegi, îl vezi doar ca pe un profesor poate, dar e mult mai mult. Am prins 
ultimul tren atunci. în toamna lui '81 - primăvara lui '82, la scurt timp, yoga 
a fost interzisă din cauza scandalului cu Meditatia Transcendentală. Au fost 
desfiintate Facultatea de Psihologie si Institutul de Cercetări Psihologice si 
Pedagogice. 

Dintotdeauna am fost într-o „ vânătoare " de oameni remarcabili. întâlniri 
deosebite mai avusesem până la Grieg, asta a şi făcut să-l putem recunoaşte, 
să simțim că este o fiinţă excepţională, să ne apropiem foarte repede de el. 
Eram ca doi burefi care absorbeam tot, am simţit că el era maestrul pe care 
îl căutam, si noi suntem discipolii pe care îi aştepta. Pentru că până în 
momentul acela nu avea încă discipoli, erau doar followers. 

Titi Tudorancea a fost unul dintre ei. Eram colegi de facultate. S-a folosit 
de Grieg pentru a ne atrage la conferința aceea, iar apoi a vrut să ne predea 
Singur. Zicea că afăcut nouă ani yoga. Se avea mână în mână cu partidul, cu 
profesorii din Politehnică, era mare. într-o revoltă de la practică, la Canal, 
mulți s-au îmbolnăvit de hepatită, s-au trezit cu păduchi. Condiţiile de muncă 
si de locuit erau sub orice critică. Atunci au făcut studenţii un fel de revoltă, 


iar Titi Tudorancea i-a convins să renunțe. Avea poziție, noi eram nişte nimeni. 

Din 60 de studenţi care veniseră la cursul acela ţinut de Titi, la Grieg au 
venit cam 40. Cred că dintre ei am mai rămas Narcis cu mine si Petrică 
(Groza) mai târziu. 

După conferință, Titi Tudorancea a apărut singur la întâlnirea pentru 
curs. Nouă ne-a spus că o să vină în curând un maestru din India şi apoi o să 
continuam cu Grieg. L-am crezut. După o vreme, ne-am întâlnit cu Grieg pe 
stradă. Am aflat că Titi ne minţise pe toţi - si pe el, şi pe noi, vreo 60 de 
oameni care veneam la cursurile lui de yoga. 

Nicuşor Catrina şi Claudiu au fost colegi de an la facultate. Nu ştiu dacă 
au aflat de conferința de deschidere a lui Grieg, nu mai ştiu dacă au venit 
atunci. însă în momentul acela nu au fost interesaţi. Abia în ‘83 s-au apucat 
de yoga, iar pe Grieg l-au cunoscut în '85. Au fost la început în grupa lui 
Narcis, surorile Ambăruş erau în grupa mea. Grieg nu mai lucra în perioada 
aceea cu oamenii, era prea urmărit de Securitate. 

în afară de activităţile cu pregătirea cursurilor, Grieg avea şi întâlniri cu 
practicantii de yoga, cu parapsihologi, astrologi, îl ştia si pe Adrian Pätrut, 
care face fotografiile cu fenomenele paranormale de la Pădurea Baciu, la Cluj, 
pe inventatorul Justin Capra. îmi aduc aminte şi de un antropolog preocupat 
pe atunci de cunoaşterea vieților anterioare. Grieg le făcea rost de cărți. 

Dintre cursanţi se întâlnea sistematic doar cu noi, de trei-patru ori pe 
săptămâna, uneori şi în fiecare zi. Poate de la facultate mai chiuleam, dar 
dacă era posibil să mergem la el nu pierdeam niciodată ocazia. Ne trezea şi la 
miez de noapte să mutăm cărţi, le ţinea în câte o cameră de care nu ştiam decât 
noi, devenea gazda curioasă sau făcea el rost de o ascunzătoare mai bună. 

Grieg începuse să ne ia la tot felul de întâlniri. Din ‘81 până în ‘84 am format 
un fel de triunghi. Atunci l-am cunoscut si pe faţă şi pe dos, am cunoscut şi 
oameni din anturajul lui, am aflat multe din copilăria lui, din primii ani de 
tinerețe. A trecut prin două modificări de personalitate care i-au definit modul de 
comportare. Noi suntem dintre cei mai vechi discipoli ai lui. Defapt, cred că 
suntem singurii de la curs care îi cunoaştem vechea personalitate. Avea 28 de ani 
când l-am întâlnit. înainte să-l cunoaştem, era mereu ras. La scurt timp şi-a lăsat 
barbă, neagră, care-i dădea un aer misterios, îi accentua intensitatea privirii. 

Grieg făcea rost de cărți si urma etapa copierii. Ştia pe cineva de la o 
întreprindere, un om care răspundea de xerox. Odată a mers împreună cu noi, 
să ne prezinte. Apoi ne-a lăsat să ne ocupăm de asta. Era o întreagă aventură. 
Ar fi fost mari probleme dacă se descoperea ce fel de cărți multiplicăm noi. 
Copiatoarele erau înregistrate, supravegheate de Miliție. Trebuia să fii foarte 
atent, umbla vorba că şi pentru o pagină, dacă nu ai aprobare, poți fi dat 
afară, pedepsit. 

Mergeam cu Narcis şi de fiecare dată când intram pe poartă luam un aer 
plictisit, atât de banal, încât paznicul nici nu întorcea ochii spre noi, credea 
că suntem angajaţi acolo. Era un soi de invizibilitate psihică, avea efecte, 
funcţiona. O dată însă am mers în întreprindere cu un băiat căruia i-a fost 
frică... atunci am atras atenţia si ne-a legitimat portarul pe amândoi. 

Grieg făcea copiile acestea şi le dădea mai departe, băga foarte mulți bani 
în cărți. Am sentimentul că unii dintre oamenii care luau cărți de la el erau de 
la Securitate, îl supravegheau si în felul ăsta, mascat. Sau, cine ştie, luau 
cărți de la el pentru că îi interesa personal şi mai închideau ochii la toată 
chestiunea care în vremea aceea era ilegală. 

Când Grieg a fost arestat, Narcis şi cu mine am devenit organizatorii 
grupelor rămase. Le ştiam pe toate, ştiam locurile secrete unde se ţin cursurile, 
ştiam practic toți oamenii din grup, erau în total vreo 50. în grupa noastră 
erau cam 12, iar în perioada aceea erau patru grupe. 

Grieg nu afost nici primul şi nici singurul care vorbea de yoga atunci, dar 
el afost un deschizător de drumuri în alt sens. Tufoi s-a vindecat de poliomelită 
practicând asane, a scris şi cartea celebră, de care mulți dintre noi auziserăm 
sau chiar o citisem. Mai erau câțiva care făceau yoga, dar în grupuri de 2-3 
oameni, hai 4-5. Lângă Grieg se adunaseră însă 40-50 de oameni la un 
moment dat. Apoi era vorba de eficienţă. Cursurile lui veneau cu un aer foarte 
tineresc, energic, în preajma lui aveai experienţe extrasenzoriale, începeai să 
trăieşti într-un univers magic, un univers y o ghin. Când societatea românească se 
afla deja în cădere liberi, Grieg se deplasa cu micul lui grup către Dumnezeu. 

Narcis, eu, Gabriela Moldovan eram instructorii lui. Ne-a adunat la un moment 
dat şi ne-a întrebat : „ Vă simtiti bine, nu vă doare capul ? Aveţi grijă când 
coborâți scările, când traversaţi strada. S-a preluat multă karmă, e posibil să 
se producă si în corpul fizic. în ceea ce mă priveşte, poate fi chiar o arestare " 

Ni s-a părut un SF atunci. Era cu vreo trei săptămâni înainte de ancheta 
din 1984. „Dacă trecem cu bine de zodia Berbecului, scăpăm”, a mai spus. 
A fost arestat chiar cu două zile înainte de a se termina zodia Berbecului. în 
puşcărie a fost bătut rău de tot, cel mai rău a fost bătut într-o vineri. De 
atunci a început Să țină post negru în fiecare săptămână, mereu, de 24 de ani 
nu bea decât apă vinerea. 

Din ce s-a petrecut atunci ne-am dat seama că voiau să-l ţină arestat, dar nu 
obținuseră declarații mulțumitoare. Probabil că intenționau să-l încadreze la înşe- 
läciune, ne tot întrebau de banii pe care i-ar fi cerut, i-ar fi primit el de la cursanți. 
Ne chemau la Miliția Capitalei. Dar nu milițienii ne anchetau. Ei conduceau 
doar aparent. Dacă te luau de acasă, ei ieșeau în față, dar la sediu te dădeau 


pe mâna securistilor. Se vedea după stil că sunt securiști. Erau mai perversi. 

Am făcut facultatea între '81 şi ‘86. Cât afost Grieg închis şi am preluat noi 
cursurile, în ‘84, ne dădea putere faptul că lucram în numele lui, al Shambalei. 
Cred că am fost primul din România care a desenat această yantră', o luasem 
de pe coperta unei cărți, iar apoi s-a răspândit printre colegii de yoga. Aveam 
deja pregătire teoretică. lar asane şi meditații lucram sistematic 4-6 ore. 

Eram conştient că prin practică spirituală oamenii se transformă într-un 
mod care îi face incompatibili cu regimul, iar yoga chiar ar fi fost pentru 
comunism o lovitură puternică sub centură. Când practici, nu ai cum să nu 
simți ceva special. îți simţi centrii si realizezi în timp că ceea ce percepi este 
un aspect al lui Dumnezeu. 

începusem să nu mai suport laşitatea, îmi doream ca românii să fie mai uniți. 
Era clar că există martiriu, atâta timp cât cei care se revoltă sunt o minoritate. 
Dar dacă am fi fost o majoritate, gândeam, dacă yoga s-ar extinde, oamenii s-ar 
putea transforma. Asa credeam noi şi, într-adevăr, vorbeam despre lucrurile 
astea. Grieg percepea o finalitate îndepărtată în timp. El venea cu profetiile, 
ne vorbea de viitorul spiritual al României, spunea căvafio nouă naştere la 
nivel colectiv şi yoga ar grăbi procesul. Nu sugera nişte etape concrete. 

In anchetă, securiştii încercau să ne sugereze că noi am scăpa mai ieftin 
dacă am declara despre Grieg ce vor ei. „Daţi şi voi o declaraţie mai... 
serioasă”, ne cereau de la obraz. Ancheta se mai îndulcise cu puţin timp 
înainte să scape din arestul Securității. După ce a scăpat din arestul Securității 
Rahova, erau ca nişte tigri turbati, li se umflau venele, ne întrebau furioși 
unde este. Dovadă că ne-au bătut extrem de dur, iar ancheta s-a prelungit. 

Sunt convins că a fost şi o conjunctură, providenta i-a întins o mână. Si 
Grieg a profitat de acea situaţie. Securistii erau hotărâți să-i facă dosar 
politic, deşi ştiau că e greu de fabricat, pentru că si atunci când încropeşti aşa 
ceva trebuie să aibă un minim de coerență. Dacă ei arfi reuşit, nu mai scăpa 
fără 10 ani, Grieg ştia asta. larfără condamnare nu se putea. Atunci a luat 
hotărârea asta, evadează şi dacă îl prind primeşte oricum mai putin. Si aici 
iar a spart Grieg orice schemă previzibilă. Nu există în istoria actului de 
justiție românesc ceva asemănător. întotdeauna cel care este condamnat pentru 
evadare are şi o altă condamnare, pentru o altă faptă. Adică omul este în 
detenție pentru o infracţiune şi fuge, iar la pedeapsa iniţială se adaugă şi 


pedeapsa pentru evadare. Grieg a fost condamnat doar pentru evadare” ! 


1. Yantra - cuvânt sanscrit - face parte dintre figurile geometrice sacre folosite în 
timpul meditatiei. 

2. O explicaţie poate fi și împingerea lui Gregorian Bivolaru spre evadare pentru a-l 
prinde într-o capcană (Nota mea : G.A.). 

Până a ieşit Grieg, Narcis, Gabriela Moldovan si cu mine am preluat 
cursurile. După ce a ieşit, a păstrat legătura cu grupul, se vedea cu oamenii 
în Stația de metrou sau de autobuz, prin scările de blocuri în construcţie, dar 
nu a maifăcut cu ei Hatha yoga. Sedintele propriu-zise le tineam tot noi. 

După ce Grieg a fost arestat, am continuat să fac yoga şi cu surorile 
Ambăruş, în Bacău. Lucram sistematic cu fetele, mama lor ne-a fost şi 
profesoară mie si lui Narcis, iar apoi directoare de şcoală. Eram zurbagiu, 
am avut de mai multe ori notă mică la purtare. Fetele nu erau prea încrezătoare 
la început, ne ştiau ca prieteni ai unuia dintre fraţii lor. A fost interesant ce 
s-a petrecut atunci. în general, părinţii se speriau când aflau că faci yoga, 
părea o chestie prea exotică, prea aeriană, credeau că termini cu viaţa 
socială, cariera, te desprinzi de societate si o pățeşti. 

în cazul acesta, părinţii Gabrielei şi Mihaelei Ambăruş au tras de mine să 
fac yoga cu ele. Si uite aşa am ajuns ca în sala unde eram eu judecat dacă să 
primesc 6 sau 7 la purtare, în sala aceea în care trona portretul lui Ceauşescu, 
sä fac yoga cu fetele directoarei. Mi-am luatfoarte în serios sarcina, le dictam 
teoria, o explicam (...) rigoarea inițiatică a fost respectată ca la carte. S-au şi 
văzut rezultatele, surorile au intrat foarte bine la Medicină în Bucureşti, unde 
era concurența cea mai mare, deşi nu şi-au permis să aibă meditator la nu ştiu 
câte materii, la fel cum aveau colegele lor, care se pregăteau câte 3-4 ani 
pentru asta. 

In ‘86 am terminatfacultatea. Pe atunci era repartiție obligatorie, eu am 
avut noroc, absolvisem cu note foarte bune şi am găsit loc chiar în Bacău. 
Aici am făcut anul următor un experiment - că se poate preda yoga chiar si 
pe timpul lui Ceauşescu, dacă ai o anumită strategie’. 

Am nimerit la o întreprindere mare, proaspăt înființată, pe platforma 
industrială, media de vârstă a angajaţilor era 22 de ani, mă simțeam ca la 
facultate. Se chema întreprinderea de Panouri Electropneumatice. 

M-am împrietenit repede cu oamenii, nu puteam să-mi ţin gura. Vorbeam 
despre subiectele care mă pasionau, despre domeniul ezoteric. La întreprin- 
dere am constatat un interes foarte mare pentru yoga. Eu puneam problema la 
modul ştiinţific.  Discutam fenomenele paranormale ca pe o provocare pentru 
modul de gândire al cercetătorilor. Nişte colegi m-au invitat să fac yoga cu ei 
acasă. în '86, toamna, am început cu un grup de 10-12 persoane. Mă solicitau 
şi alții, dar nu mai aveam timp. 

Atunci m-am gândit să facem yoga oficial, să găsim o formulă pentru asta. 
Am pregătit un program pentru a fi aprobat de cabinetul medical. Am botezat 


1. în sensul că se putea, chiar în anii '80, când orice activitate yoga era reprimată. 

cursul de yoga „Cerc aplicativ de gimnastică psihosomatică integrală”. Pe 
vremea aceea puteai să faci şi cerc aplicativ de crescut ciuperci în pivniţă, se 
bifa ca activitate culturală a întreprinderii si era bine. 

Am schimbat denumirile centrilor energetici subtili, nu le-am spus chakre, 
ci plexuri nervoase. Am spus Postura lumânării, nu Sarvangasana, Postura 
arborelui în loc de Talasana... toţi ştiau că e yoga cefacem, dar nu vorbeam 
public despre asta, iar în timpul orelor, la sală, nu foloseam niciodată 
denumiri sanscrite, făceam ,gimnasticä". Era o conspirație colectivă! 

Cercul nostru aplicativ era trecut în programul de activități pentru tineret. 
De la cabinet m-am dus la director. L-am asigurat că „ muncitorii vor avea o 
productivitate mai mare”. Aveam nevoie de o cerere făcută în numele lui 
pentru oamenii muncii de la IPEP şi am obținut-o. Cu ea am ajuns la Liceul 
„ Pătrășcanu " din Bacău, la directoare. Am primit toate aprobärile, de peste tot. 
Am început în primăvara lui ‘87, tineam cursurile într-o sală mare de sport. 
Veneau vreo 50 de oameni la început, apoi am ajuns cam 70, colegi, prieteni 
de-ai colegilor, soția inginerului-sef, membri ai cenaclului de literatură SF. 

Era un securist la întreprindere, ne mai întâlneam din când în când pe 
coridoare, ne salutam, aveam grijă ca acest curs să arate cât mai nevinovat. 
De câte ori era cazul, spuneam că sunt recunoscător întreprinderii că ne 
susține cercul. 

Acolo l-am cunoscut pe Viorel Roşu. A venit foarte repede la curs. Camelia 
(Roșu) nu voia să facă yoga, nu îi plăcea pe atunci că Viorel este interesat de 
asta. Dar după ce am ieşit din închisoare, a început şi ea să practice, a fost 
impresionată de felul cum s-au petrecut lucrurile. 

Perioada aceea a fost unul din cele mai minunate lucruri din viața mea. A ţinut 
până în toamna lui '87. Securitatea m-a săltat chiar în timpul cursului. Cineva îmi 
făcea denunturi la Miliția din Bacău. Dosarul meu din Bucureşti nu mă urmase 
aici, ei ştiau că sunt studentul care absolvise şi se întorsese în oraşul natal. 

Am bănuit cine m-a turnat. Era un coleg de la întreprindere care divorțase 
de soţie. El era muncitor, ea inginer, era convins că acesta fusese motivul pentru 
care s-au despărţit. Ea venea la curs, fostul soț nu era de acord. Ne urmărea 
peste tot. M-a amenințat că tatăl lui e militian, că are cunoştinţe la Securitate. 
Mi-a spus să n-o mai primesc la curs. Mi-a făcut denunt si la Bucureşti. Asa 
s-a făcut din nou legătura cu Grieg. Ei considerau că tinerii din jurul lui Sunt 


nişte victime ; dacă el dispare, ceilalți revin la „o viaţă normală". 


1. Același lucru îl povestește și Nicolae Catrina. Interviurile adepților yoga din acest 
volum au fost luate absolut separat, ei locuind în orașe diferite. Povestirile lor 
coincid perfect. 

La sală au venit cam douăzeci de persoane. Erau în costume, Securitatea 
a fost implicată pe faţă. Au intratfoarte hotărâți, ne-au dus pe toți la Poliţie, 
toți au fost interogati, îi presau să declare că au făcut yoga cu mine. Nici 
măcar unul nu a zis că făcea yoga. A fost o solidaritate extraordinară. Am 
văzut dosarul. Nu am avut delatori atunci. 

Grieg avusese trei capete de acuzare, în ‘84, practicarea unei meserii fără 
autorizaţie, fnselätorie în dauna avutului particular, răspândirea de materiale 
pornografice. Cu primele două m-au fncälfat şi pe mine. Dar eu luam bani şi 
nu mă foloseam de ei. Mai cumpăram, aşa cum mă înţelesesem cu directoarea, 


materiale pentru curăţenia şcolii. 


Cât despre practicarea unei meserii fără autorizaţie... Era un cerc de 
gimnastică psihosomaticä, nu mă prelinsesem profesor. Dar ei aveau altă 
formulă. Să mă acuze că fac pe vindecătorul. Am avut un caz de vindecare de 
diabet. Au luat-o la întrebări pe femeia respectivă. îi sugerau tot felul de 
lucruri... „Nu-i aşa că plăteai o taxă la curs ? Nu-i aşa că ţi-a spus Eugen că 
o să te vindeci de diabet ? " Nu, femeia nu a declarat asta. Ea se vindecase 
făcând yoga, nu-i promisesem nimic. 

O circumstantiere agravantă a fost faptul că au găsit în casa mea revista 
Atheneu, care publicase un articol de Mircea Eliade care spunea că ejacularea 
înseamnă moarte, bătrâneţe. Sublinia ideea, considerând că descărcarea de 
energie este căderea ultimă. 

Când am cumpărat revista, m-am gândit să le-o dau şi prietenilor, colegilor 
de curs din Bucureşti, am luat vreo patruzeci de exemplare. Securistit au 
încadrat deținerea acestor reviste la „atitudine dusmänoasä faţă de politica 
demografică a PCR". Cine mai muncea adică pe ogoarele patriei ? S-a spus 
aberatia asta în rechizitoriu ; la proces, procurorul a vorbit de unul singur, nu 
au fost martori care să susțină acuzațiile, am fost condamnat la un an şi două 


luni. în octombrie deja eram condamnat. 


în arest eram câțiva în cameră, trei-patru. Norocul meu a fost că înainte 
de a fi adus acolo se lăsase de fumat si ultimul dintre colegii de cameră. 
Singura celulă unde nu se fuma. Șeful celulei mi-a propus un târg, să mă 
protejeze pe mine, eu să-l învăţ yoga. Era muncitor la fabrica de pantofi 
»Partizanul" şi făcea cizme de cowboy. Sterpelea de la serviciu bucăţi mari de 
piele, le ascundea pe sub haine şi le vindea apoi la cooperative. Stătea la 
izolare, nejudecat de doi ani. Habar n-avea unde îi sunt complicii, erau prin 


țară. Anchetatorii îi căutau si între timp îi reînnoiau mandatul în fiecare lună. 


In afară de cusurul ăsta cu sterpelitul din întreprindere, era un român 


neaos. Seara, la culcare, spunea Tatăl Nostru si Fecioara Maria cu voce tare, 

deşi risca să fie auzit si atâta lipsea ! Era un regim foarte dur, nu aveam voie 
să comunicăm prin pereți. 

„ Cât ai furat, de ce te-au adus aici ? ", m-a întrebat în prima zi. „Dacă 
te-au adus pentru yoga, înseamnă că yoga e o chestie bună. " Adică am fost un 
tip destul de periculos ca să mă aresteze, iar asta înseamnă că yoga e bună si 
a vrut şi el. Cam aşa a gândit. L-am învățat asane, făcea conştiincios şi la un 
moment dat stătea în cap 30 de minute pe zi. El ştia pe de rost foarte multe 
poezii şi m-a învățat şi pe mine în perioada cât am fost închişi împreună. 

Tot în închisoare s-a mai petrecut ceva foarte special. „Dacă ţii post şapte 
săptămâni la rând, ieşi din închisoare. " Am tinut post şapte zile la rând. Am 
fost arestat pe 10 septembrie, mi s-a dat drumul pe 29 octombrie. Exact după 
49 de zile petrecute în celula nr. 7 din arestul Miliției Bacău. 

Avocatul mi-a propus la un moment dat să strămutăm procesul în alt județ. 
Eram în recurs. Când a venit ca o bombă vestea amnistiei. După mine s-a 
apucat şi colegul acesta de celulă să țină post. Al doilea decret de amnistie a 
fost tot după 49 de zile şi a ieşit şi el. 

N-am cazier, pentru că am fost eliberat cu decretul de amnistie şi mi s-au 
şters zilele din închisoare. Eu am rezistat perioada aceea, dar ai mei au fost 
chinuiți. Mama nu avea astâmpăr, mergea zilnic peste tot, dădea buzna la 
Miliția Municipiului, la Judeţ, amenința că face plângere la Bucureşti. Veneau 
băieţii în celulă şi îmi spuneau să vorbesc cu ea, să-i lase în pace. Tata lua 
medicamente cu pumnul, era cardiac. Toată povestea asta a fost un mare şoc 
pentru el. La trei zile după ce am ieşit, a murit. Parcă ar fi trăit cât să mai 
apuce să mă vadă. 

Lumea era foarte încântată că am învins Securitatea. Devenisem un fel de 
erou local. Instantaneu, a zis si Cami Roşu că se apucă de yoga. 

Aveam interdicţie să fac yoga, dar si după ce am ieşit din închisoare ne-am 
întâlnit pe ascuns. Am continuat să merg din când în când la Bucureşti. Aveam 


2 
> 


grup călit în Bacău. Cei care veneau atunci la cursuri erau deja „ infractori 
ştiau că se întâlnesc cu cineva care făcuse pușcărie pentru asta, erau cam 
10-12 oameni, printre care şi Viorel şi Camelia Roşu, Cristina Baciu şi fratele 
ei, Mircea, Adriana Mălinici. Era un fel de rezistență, e clar că oamenii 
aceștia ştiau că pot avea mari probleme şi totuşi voiau să facă yoga. 

Când a fost ancheta din iulie ‘89, securiştii au venit şi la mine acasă. Eram 
cu Narcis, nu le-am deschis, am fugit pe fereastra de la parter. Am plecat în 
direcţii diferite. Securistii au văzut geamul deschis mai târziu, şi-au dat seama 
că le-am scăpat de sub ochi, m-au urmărit prin tot oraşul. 

M-au prins în centru, în fața hotelului , Decebal", cel mai înalt hotel din 


Bacău pe vremea aceea. Au coborât din două-trei maşini. Erau mai mulți, 

voiau să mă tragă în interiorul clădirii, am început să strig : „Mamă, mamă, 
mă omoară ! ” Am/fäcut o gălăgie enormă. Până la urmă, m-au împins într-o 
sală de restaurant goală, şeful de sală i-a lăsat să-și facă treaba şi la 
improvizație m-au băgat în WC, doi tipi s-au ocupat de mine, au început să mă 
bată. Erau securiști get-beget, în civil, unul era chiar îmbrăcat mai sportiv si 
avea pumnul greu, antrenat. 

La Sfârşit, mi-au dat o batistă să mă şterg de sânge. Acesta, mai brutal, îşi 
pierduse controlul, a dat unde a apucat cu picioarele, m-a lovit în față cu 
pumnul, m-a lipit de zid. La secție am vorbit un timp, m-au întrebat ce am 
acasă, am mers cu ei la mine în garsonieră. N-au găsit nimic, dar de luat tot 
au luat ceva, o carte de Mircea Eliade. M-au întrebat dacă am ținut legătura 
cu Grieg, ce am făcut, cum am făcut ? M-a luat în primire un securist care, 
pe lângă Ștefan Gheorghiu, mai avea două diplome, era chiar un tip inteligent, 
nu doar un activist. Se pricepea să manipuleze. îmi spunea : „L-am citit şi eu 
pe Mircea Eliade, foarte interesant. Mai fac exerciţii acasă şi fratele meu s-a 
vindecat de nu ştiu ce boală de plămâni cu yoga. Dar trebuie să înţelegi că 
dacă dumneata te întâlneşti şi stai de vorbă cu prietenii, nu e nimic. Dacă faci 
în grup organizat yoga, atunci avem o problemă ". 

După ce m-au bătut bine, din nou am ajuns la securistul ăsta care m-a 
întrebat : „Dacă yoga e așa bună, de ce te gräbesti să ofaci acum, nu poţi să 
mai aştepţi câteva luni... ? " A insistat : „Ascultă ce-ţi spun eu, că nu-ți spun 
prostii ! Ce-i cu graba asta ? ". Eu nu pricepeam. Ce-o să fie peste câteva luni ? 

Bătaia a fost foarte dură, au dat în mine până nu m-am mai ținut pe 
picioare. După ce am căzut, au continuat cu bocancii, aveau bocanci în 
picioare, nu pantofi. 

In situații din astea, nu mai ai noțiunea timpului. Simti că se poate întâmpla 
orice, poți să şi mori, la un moment dat te abandonezi, îți dai seama că nu te poţi 
opune, eşti una cu pământul. Aveam însă în minte ideea asta : să nu trădez. 

Când durerea devenea insuportabilă, intervenea ca un fel de usurare şi 
simțeam că eram ajutat, Dumnezeu mă ajuta să rezist. La început mă durea, 
mă loveau rău de tot şi mă durea şi mai tare, dar de la un punct încolo, chiar 
dacă mă loveau tot mai tare, nu mă mai durea tot mai tare. Apare o anestezie 
generală, parcă te decuplează puţin de corp, în momentele acelea parcă 
dădeau într-un sac. 

Nu le-am spus nimic din ce voiau. Asta i-a înfuriat. 

Ei cereau informaţii despre Grieg, orice, unde își fine cărţile, cu cine se 
întâlneşte, iar eu nu le dădeam nimic, absolut nimic. La început, am încercat 
să fac pe prostul, dar asta nu ţine prea mult. Grieg a încercat să-mi trimită un 


bilet chiar când era în arest. „Eugen, du-te şi plăteşte chiria. " Era vorba 

despre chiria uneia dintre camerele unde fineam noi cărţile de yoga. Securistii 
l-au interceptat si au devenit si mai insistenti, si mai violenti : „Spune, mă, 
unde ? Unde ? " Am răspuns că nu ştiu despre ce chirie e vorba. 

în zilele acelea de anchetă m-am intersectat cu Narcis pe coridor când 
eram adus de la bătaie. Ne-am zâmbit şi ne-am întrebat unul pe altul din 
ochi : „Ai trădat ? " „N-am trădat. " „Nici eu. " „OK! " 

Primul pumn pe care l-am primit a fost de la colonelul Ionescu, un tip 
foarte voinic, m-a luat la întrebări, nu i-am răspuns ce voia, a început să 
strige la mine şi, până să mă dumiresc, eram pe podea, m-a dărâmat de pe 
scaun cu pumnul. Alt moment memorabil a fost chiar cu şeful de pe Rahova. 
Era foarte furios, era înnebunit că Grieg reușise atunci să evadeze. Parcă era 
demonizat, fi jucau ochii în toate direcţiile. A venit la mine, eram pe scaun, 
m-a luat de cap si m-a dat cu capul de masă. După ce mi-am revenit m-am 
uitat la el, îi rămăsese în mână un smoc din părul meu. Până şi colegii, 
subalternii se temeau de omul ăsta, avea ceva de animal sadic, nu puteai sta 
de vorbă cu el. 

Astea sunt amintirile mele. Asa au fost atunci lucrurile. 


Mărturia lui Claudiu Trandafir 


Am început să practic yoga cu Grieg, în 1981, imediat după ce, din cauza 
scandalului legat de Meditatia Transcendentalä, se sistaserä din punct de 
vedere oficial orice cursuri de felul acesta. Asa că a fost o... ilegalitate 
conştient asumată.  Mărturisesc că însăşi această interdicție m-a făcut să fiu 
si mai hotărât. Eram curios să aflu cât mai multe. Voiam să învăţ cât mai 
bine, să mă concentrez mental cât mai bine, adică foarte bine. Voiam să fiu 
primul. Acesta era unul dintre motive. lar după un an de yoga chiar obținusem 
o putere de concentrare foarte bună si eram capabil să memorez tot ce ni se 
preda la facultate. Mă duceam la ore, îmi luam şi notițe, iar după aceea 
veneam acasă, îi dădeam Simonei foile şi spuneam tot cursul de la un capăt 
la altul. Ei bine, după ce am reuşit să fac asta, am ajuns eu la concluzia că 
nu prea are rost să mă mai duc aşa constant la cursuri ! Si, oricum, treptat, 
am realizat că yoga răspunde unor aspirații mult mai profunde ale sufletului 
meu, iar Yoga Nidra, cu muzica aceea minunată, a fost chiar o mare revelaţie 
pentru mine. Era ca şi cum s-a deschis o altă dimensiune în ființa mea şi am 
realizat cât de frumoasă, cât de sublimă este această cale. 


Lucrările despre yoga fuseseră retrase din biblioteci printr-un gen de 
ordin, imediat după scandalul cu Meditatia transcendentală si se mai găseau 
doar la fondul secret, la care, evident, noi nu aveam acces pe atunci. Totuşi, 

am constatat că foarte multe lucrări nu fuseseră prinse în respectivul filtru, 
deoarece criteriile erau probabil superficiale. Cred că erau atenți numai dacă 
se afla cuvântul yoga în titlu sau ceva de genul acesta, pentru că am găsit si 
la BCU, şi la BCS, şi la Biblioteca Academiei foarte multe cărți de ezoterism, 
orientalism, am găsit chiar şi cărți de yoga. Rämakrishna', de exemplu, 
foarte multe din tradiţia budistă, Aurobindo”. Multe zile petreceam aşa, de 
dimineață până seara, în biblioteci. De altfel, era şi modelul pe care îl 
preluasem de la Grieg. Ştiam că şi el a procedat aşa într-o anumită perioadă, 
dar, evident, îmi plăcea si mie foarte mult să studiez asemenea cărţi. 

îmi aduc aminte de întâlnirea după conferinţa de yoga pe care ne-a tinut-o 
Grieg la început, în 1981. La Alina Cioroiu acasă. Grieg a ajuns după ce a 
schimbat două maşini, a mers cu două taxiuri, ca să nu poată fi sau să se 
convingă că nu e urmărit. Si aşa a început cursul de yoga. Primul an, defapt, 
toți acei ani, l-am avut pe Narcis ca instructor. El începuse cu un an mai 
devreme si ne preda aceste tehnici yoga. Pe Grieg, în primii doi ani, l-am 
văzut mai rar, însă îmi aduc aminte o întâlnire când ne-am dus la el acasă. 
Era undeva, într-o zonă care afost demolată mai târziu si s-a construit Casa 
Poporului. O căsuță micuță, modestă. Locuia cu mama lui şi am fost impre- 
sionat să văd peste totfoarte multe cărți. Era o cameră plină, plină de cărți. 
Mi-aduc aminte că Grieg mi-a dăruit atunci Filosofia ezoterică a Indiei a lui 
Chatterji, un teozof, o carte care exprima sintetic principiile filosofiei orientale si 
în special viziunea vedantică, necesitatea unei centrări în Sine, în Dumnezeu. 

Cam așa a început căutarea aceasta culturală. Deseori, mergeam cu Grieg 
în talcioc. Erau oameni care plecau din țară sau aveau nevoie de bani si îşi 
vindeau cărțile. în acea perioadă, asemenea lucrări nu erau traduse în română. 
Erau cărți Străine, destul de scumpe. De exemplu, Rămakrishna, o carte 
originală, să zicem de 200 de pagini, putea să coste 100-150 de lei sau chiar 
mai mult. Kama Sutra putea să coste 300 sau chiar 500, în funcţie de ediţie. 
Era un efort să le adunäm. în timp, cunoscusem si câțiva vânzători care vindeau 
cărţi prohibite, de ocultism, de yoga, în special copii xerox, pentru că le 
xeroxam, atunci nu aveam acces altfel. Adeseorifăceam şi schimburi cu aceşti 


oameni. Treptat, ajunseserăm să-i cunoaștem pe toţi. Erau câțiva pe vremea 


1. Rămakrishna Păramahamsa (18 februarie 1836 - 16 august 1886), născut în 
Bengali, a fost un mistic indian, practicant al mai multor discipline spirituale : 
Vaishava, Sakti bhakti, Vedanta, Tantra. în Occident a devenit cunoscut mai ales 
prin scrierile lui Vivekananda. 

2. Sri Aurobindo (15 august 1872 - 5 decembrie 1950) a fost o personalitate complexă - 
politician și literat - care s-a dedicat în final vieţii spirituale. Este promotorul 
„yoga integrale”. 

aceea care se ocupau de așa ceva. Mai erau şi oameni care aveau o reală 
pasiune pentru o astfel de cultură, domnul Virgiliu Radulian, care fusese si el 
în Meditatia Transcendentală. Si cu eifăceam schimburi de cărţi. La xerox, o 
lucrare obişnuită costa în funcţie de numărul de pagini, iar prețul unei pagini 
oscila între 1 leu şi 2 lei. 

Grieg avea deja o bibliotecă considerabilă şi tot ce achizitionam ascundeam. 
Ne gândeam, ne temeam de o perchezitie, aşa că nu le tineam acasă, închiriam 
pur şi Simplu camere unde le păstram. Acolo era o veritabilă oază de fericire. 
Ne întâlneam cu Nicu şi cu Grieg într-o astfel de casă şi rămâneam uneori 
toată noaptea sau toată ziua. Fiecare studia şi după aceea ne împărtăşeam 
viziunile. Vorbeam despre filosofia unuia sau altuia dintre yoghini, alchimisti 
sau autori care aveau o concepție mai aparte despre lume. 

în ‘89 ne-au confiscat foarte, foarte multe cărți. Un camion întreg au 
umplut. Cel putin din locul despre care ştiu eu. Si mai erau şi altele. Perioada 
aceea a fost una efervescentä. Ne întâlneam câte trei, patru sau cinci si 
făceam yoga în diferite case, la diferiți oameni. De altfel, în ‘84, când Grieg 
a fost ridicat de Securitate, se afla chiar la un curs, la domnul Tocineanu, 
undeva pe lângă Operă. După aceea a fost o acțiune importantă, să-i anuntäm 
pe toți cei care veneau în alte zone că nu se mai tin orele. Am urmărit să-i 
găsim, Să-i prevenim, ca nu cumva Securitatea, aflând de toate aceste case, 
să-i ridice si să le creeze şi lor probleme. 

Eu am făcut yoga în mai multe locuri. Destul de mult am practicat în 
camera noastră de cămin, a mea si a Simonei. în ‘83 a început şi ea să fie 
pasionată de yoga. După un timp, după câţiva ani, oricum, după ce Grieg a 
avut problemele din '84, a fost închis si a evadat, Simona, nu ştiu exact de 
ce - probabil pentru că unchiul ei era colonel, chiar directorul Școlii de 
Securitate de la Băneasa -, a început să fie foarte urmărită. Nu au avertizat-o, 
familia nu i-a spus nimic. Bine, au existat discuţii despre faptul că a renunțat 
la carne s.a.m.d. însă cert este că s-a vrut intimidarea ei. Eram şi eu urmărit, 
dar Simona ajunsese să fie supravegheatä pas cu pas. A fost o perioadă în 
care se ducea la şcoală si era cineva care o aştepta pe hol când ieşea în 
pauză, de la cursuri. Dacă se ducea la cantină, securistul era undeva în 
cantină, dacă mergea la bibliotecă, securistul se posta şi acolo. 

Tin minte că am mers o dată la colecțiile de artă ale BCS-ului si era 
interesant că omul acela nu intra în bibliotecă. îl cunosteam, ştiam foarte 
bine că este codifa noastră. Stătea afară în timp ce noi studiam în sala de 
lectură. El însă, pentru că probabil aşa erau normele de serviciu, ne aştepta 
şi şase ore, dacă rămâneam şi citeam. După şase ore, îşi relua imperturbabil 


urmărirea. 

Au fost si multe, multe situaţii stranii. Evident că se crea o tensiune. Nu 
mai puteam merge oricând la întâlnirile cu ceilalți, era mai dificil. Dar 
continuam să practicăm yoga în cămin, şi în camere nu prea aveau cum să ne 
verifice. Mai problematic era că rămâneau şi noaptea, supravegheau orice 
mişcare în fața clădirii, iar noi făceam tot posibilul să plecăm noaptea. 
Ajunsesem să ne strecuräm în căminul băieţilor de la Electronică, unde erau 
colegii mei. Vorbeam cu un student care aducea bere în cămin, foarte bun 
prieten cu administratorul. El ne dădea cheia de la usa din spate şi plecam în 
secret unde voiam. 

Cam aşa s-a derulat o perioadă din viaţă, dar la un moment dat a fost de-a 
dreptul straniu, am avut un polițist care stătea chiar pe palierul nostru, acolo 
unde locuiam. A rămas acolo vreo 2-3 zile. Atunci ne-a fost clar că țineau cu 
orice preț să exercite asupra noastră genul acesta de presiune psihică. Dar 
asta ne-a determinat să devenim mai vigilenti, mai atenți în orice. La un 
moment dat, la vreo câteva luni după ce a ieşit, Grieg a venit la noi în cămin, 
am făcut o meditaţie împreună şi am vorbit mai mult. în rest, aşa cum 
spuneam, cursurile le ţinea Narcis. Tot în cămin însă am avut si alte surprize. 
Lângă noi locuia un arab care își dădea doctoratul. După ce a plecat de tot, 
camera lui a fost ocupată de nişte domni. Nici administratora nu ştia exact 
care e treaba lor acolo. Asa am simțit că suntem supravegheați. Era clar că 
Sunt de la Securitate. 

Pe Simona au sufocat-o cu urmărirea pas cu pas, dorind să o intimideze, 
să o sperie, pentru că practic nu prea aveau ce să-i facă. De aceea, când 
voiam să vorbim nişte lucruri mai secrete, puneam muzica tare. lar când 
plecam în acea perioadă de acasă, lăsam pickup-ul să meargă, ca să nu-și 
dea seama că noi am ieşit. Făceam același traseu, pe la căminul băieților si 
după aceea ne duceam unde aveam treabă. 

Dar nu era mereu aşa. Am fost într-o vară în vacanță la Tuşnad si acolo 
am avut o mare surpriză după ce ne-am întors de la restaurant. Când pleca- 
seräm din hotel, am lăsat cheia la recepţie. La întoarcere, receptionerul ne-a 
spus că nu ştie unde este cheia. Ne-am dus sus, gândind că poate e în yală. 
Nu era. Am bătut la uşă. Nimic. Ştiam că o läsaseräm la recepție, dar, mă 
rog, eram uimit de situaţie. Cert este că am aşteptat un timp, am coborât şi la 
cinci minute chiar am văzut un bărbat trecând si lăsând o cheie. Eram în holul 
hotelului, receptionerul ne-a chemat si ne-a spus : „ Uite, domnul care tocmai 


(2 


a plecat a lăsat cheia dumneavoastră ". Era clar că fusese Securitatea şi ne 
cotrobăise prin cameră. 
După ce Grieg a fost pus în libertate, după 1985, devenise foarte greu să 


ne întâlnim. Prezenţa lui era explozivă, ştiam că e urmărit, că suntem urmăriţi, 

aşa că am găsit o soluţie foarte simplă : ne întâlneam în văzul tuturor, în 
locuri publice. Cel mai des mergeam împreună la cinematograf. Le luam pe 
toate la rând. Uneori, începeam duminică de dimineaţă si mergeam la specta- 
cole succesive. Sigur, nu atât conținutul filmului ne interesa şi nici măcar nu 
stăteam cu toţii pe acelaşi rând. Ne răsfiram prin sală, însăfăceam meditații si 
simțeam că ne uneşte ceva. Urmăream aspecte simbolice, aspectele transfigu- 
ratorii din poveştile care se derulau pe ecran. Alteori ne întâlneam şi mâneam 
împreună. Lui Grieg îi plăcea seiful de la subsolul Intercontinentalului. Acolo 
erau momente frumoase, ne povesteam despre practica yoga si despre reali- 
zările noastre şi discutam mult cu el. 

Un alt loc de întâlnire era la metrou, la Eroilor. Coboram pe peron, ne 
asezam pe scaune ca şi cum nu ne-am fi cunoscut între noi şi îl aşteptam. El 
venea şi discuta pe rând cu fiecare dintre noi. Era o perioadă foarte specială. 
Foarte creatoare pentru mine, cel putin, pentru că aşteptam toată săptămâna 
acel moment şi mă gândeam ce-i voi spune lui Grieg. Căutam să trag concluzii 
în meditații, urmăream să aspir mai mult, să citesc mai mult, să înţeleg mai 
mult, să cunosc mai mult, să mă adâncesc mai mult în meditații si fiecare 
revelație pe care o aveam mi-aducea o bucurie în plus, această bucurie a 
împărtăşirii cu Grieg. După aceea, Dumnezeu a vrut ca lucrurile să se 
accelereze, ajungeam să mă văd chiar zilnic cu el. Ne fixasem o oră. Era 
paznic si, înainte de a se duce la serviciu, mă întâlneam cu el într-o staţie de 
tramvai, pe undeva pe lângă Piaţa Traian. Mergeam uneori pe jos sau luam 
tramvaiul până la Piaţa Unirii. El venea dintr-o cameră unde ţinea cărți în 
secret, o bibliotecă pe care o avea cu Dinu Roman, una de care nu ştiam - 
erau mai multe locuri. Asta a fost una dintre bibliotecile găsite de Securitate 
în 1989, când ne-au confiscat toate cărțile. 

Nici măcar la film nu eram lăsaţi în pace. Chiar mi-aduc aminte - eram 
urmăriți adesea şi remarcam asta -, cu vreo şase luni înainte de izbucnirea 
anchetei din ‘89, s-a făcut un filtru de Miliție la ieşirea din cinematograf şi 
ne-au verificat buletinele. Unora dintre noi le-au luat buletinul, mie mi l-au 
anulat pe motiv că aveam o barbă micuță, iar în fotografie eram fără. Pe 
vremea aceea aveam buletin de Constanţa, aşa că a trebuit să mă duc acasă 
să mi-l refac. însă, am aflat mai târziu, acela a fost momentul când securiştii 
au racolat anumite persoane. Au confiscat nişte buletine şi le-au cerut unora 
dintre noi să... coopereze. Probabil că deja le cunoşteau punctele slabe, 
aveau informaţii despre ei. De exemplu, ştiu clar că uneifete i s-a cerut să vină 
la o anumită secţie de Miliție peste o zi, două, ca să-şi recupereze buletinul. 
Atunci a fost racolată de Securitate şi obligată sau ameninţată să devină 


informatoare. Era studentă la Arhitectură, din câte îmi amintesc, şi cu siguranță 

o parte din ceea ce se discuta la întâlnirile noastre s-a aflat de la această 
persoană, căreia, mă rog, nu are rost să-i dau acum numele. Era ofată destul 
defricoasä şi, evident, slabă. Nu vreau să o condamn. Dar interesant este că, 
după un timp, chiar înainte de revoluție, am văzut-o pe stradă la braţ cu 
Păunescu, un securist mai ciudat, bägäcios, pe care l-am cunoscut la intero- 
gatoriile din Miliția Capitalei şi care, prin intimidare, crease o legătură mai 
intimă, mai Strânsă cu fata aceasta. 


în vara lui ‘89 am fost anunţaţi că Grieg are probleme si a fost ridicat. Era 
luna iulie. Pentru că tineam nişte cărţi despre yoga acasă si nu voiam să fie 
găsite, am plecat foarte de dimineață, înainte de a merse la serviciu şi le-am 
ascuns într-una din camerele secrete. După aceea m-am dus la serviciu - 
lucram împreună cu Simona -, dar am constatat că ea nu ajunsese încă. Ceva 
mai târziu am aflat că, la vreun sfert de oră după ce am plecat, a venit 
Securitatea la noi acasă, în apartamentul din Giuleşti, împreună cu Grieg. Nu 
ştiu de ce au procedat aşa. L-au adus în cätuse până acolo. E adevărat, Grieg 
mai venea uneori pe la noi şi probabil că securiştii nu ştiau exact locul şi au 
vrut neapărat să-l afle atunci. Sau poate au vrut să ne sperie, să ne intimideze. 
Din ceea ce mi-a povestit Simona, mă căutau pe mine. Le-a spus că am plecat 
la piață - eu nu am asemenea obiceiuri, să merg dimineaţa la piaţă, dar asta 
a fost varianta pe care le-a spus-o. 

Au început să facă perchezitie. Nu aveau mandat, bineînțeles, dar au 
început să cotrobăiască prin casă. Au răscolit cărțile. S-au dus la muzică în 
special, să vadă ce ascultăm. Mi-au confiscat toate benzile, magnetofonul şi 
discurile de pickup. La un moment dat, Simona le-a spus : „Bine, dar de ce 
luaţi discurile ? Acesta e Bach”. La care unul din securisti : „Boch, las' că vă 

arätäm noi Bach ! S-au suit cu picioarele pe pături, peste lucruri, era clar 
că vor să sfideze, să-și batä joc de tot ce e sfânt sau drag persoanei anchetate. 

Prietenul meu Nicuşor lucra la o întreprindere lângă Piteşti, venea doar la 
Sfârşit de săptămână în acea perioadă. Acolo fusese repartizat ca inginer. Si 
am vrut să-l anunţ si pe el, nu cumva să vină la noi, să meargă în locul unde 
sunt cărţi, ca nu cumva să fie urmărit. Am sunat la el, la serviciu, iar cei de 
acolo mi-au spus că Nicu a plecat la Bucureşti. Au omis să-mi spună însă că 
a plecat cu maşina Securității... 

Fusese ridicat de securiști chiar în acea zi. Neștiind, m-am dus într-unui 
din locurile în care aveam cărțile, unde obișnuia el să mai rămână. Aveam şi 


un pat, şi birou si putea studia acolo, putea să se si odihnească. Am plecat 

repede de la serviciu. Am luat un taxi. Era undeva prin zona Pietii Matache, 
la un demisol. Când am ajuns în curte, am rămas blocat, pentru că era uşa 
larg deschisă. Noi veneam acolo cu mare prudență şi aveam mare grijă să nu 
fim văzuți, să nu părem suspecți. Acum era usa de perete. Am ezitat. Am făcut 
câțiva paşi în curte şi am aruncat o privire în cameră - pe o măsuţă erau 
câteva cesti de cafea. Am realizat că se petrecuse ceva, așa că am plecat. 

Din păcate, în acel moment m-a văzut gazda, care de obicei era foarte 
amabilă, binevoitoare. Dar atunci, în situația aceea şi speriată de securisti, 
le-a spus de mine. Ei erau acolo, începuseră un fel de inventar al cărților. 
Unul dintre ei a venit după mine. Mi-am dat seama că sunt urmărit şi am 
început să fug. Speram să ajung la taxi. Chiar mă aştepta maşina, pentru că 
voiam doar să-l anunț pe Nicu si să mă întorc la serviciu. Am fugit prin Piaţa 
Matache, printre oameni. Până la urmă, am fost prins şi adus în camera 
respectivă. Securistul mi-a mărturisit atunci că mă urmărea de luni de zile si 
că şi-a tocit multe pingele umblând după mine. Evident, mi-a spus-o cu näduf. 

Am fost dus de acolo după ce am văzut cu tristețe jaful pe care îl făceau, 
cum luau cărțile si le trânteau. Multe erau xeroxuri. Foile zburau, le aruncau 
de-a valma. Am fost dus cu o maşină la Miliția Capitalei de pe Eforie. Acolo, 
la etajul 6 sau 5, ultimul etaj, era sediul Securităţii. Este un lucru mai putin 
cunoscut probabil. Anchetele si le făceau securiştii în sediul Miliției, la 
ultimul etaj. 

Acolo au început câteva zile foarte triste. Pe drum remarcasem cât de 
grosolani erau. Ei ne acuzau sau, mă rog, în mintea lor era că practicăm 
Tantra şi facem orgii. Dar când au remarcat pe stradă o fată frumoasă au 
început să râdă : „Uite, bă, asta ar fi bună de Tantra, nu-i aşa ? ". După 
aceea au început comentariile triviale si cuvintele obscene, sugerând cumva 
cât de bine cunosc ei ceea ce facem noi şi cât de mult vor ei să ne scoată din cap 
asemenea prostii. Când de fapt ei aveau viziunea vulgară asupra erotismului 
şi a sexualității. 

Au urmat câteva zile foarte dure, în care veneau mulți anchetatori, mulți 
securiști şi căutau să obţină fel de fel de mărturii. Am fost uimit de caracterul 
complet nesistematic al investigaţiei. Erau, desigur, şi unele strategii, cea cu 
polițistul bun şi polițistul rău, de exemplu. Intra întâi unul foarte violent, cu 
fisură crâncenă, amenințătoare, care trântea cu bastonul în masă, lovea pe 
lângă mine. Sau îl ridica asupra mea şi-l oprea foarte aproape de umărul, de 
brațul meu, tipa, urla să spun tot ce e de spus. După care, la zece minute, un 
Sfert de oră, apărea altul care mă întreba dacă nu cumva mi-e foame, dacă am 
nevoie de ceva. în acea perioadă, într-adevăr, am mâncat. Mi-au adus doar 


iaurt, nimic altceva. N-am mâncat decât ce îmi aduceau ei. 


YOGHINII 151 


Au fost mai multe zile, vreo săptămână, timp în care eram anchetat 
necontenit. Eram lăsat în cameră să scriu. La început mi se cerea să scriu 
despre Grieg, despre diferite persoane, de unde le cunosc, ce este în primul 
rând cu cărțile. Si scriam aşa, mă gândeam la Eliade, la acea declaraţie din 
nuvela în curte la Dionis... Scriam fel de fel de poveşti, care, evident, nu 
aveau nici o legătură cu ancheta. 

Acolo venea unul, voia să afle ceva, pleca, după care apărea altul care mă 
întreba, ca si cum fiecare vroia să-și ducă ancheta proprie. Cu siguranță nu 
era ceva foarte calculat. Nu era vorba de un plan foarte bine pus la punct. Tin 
minte, de exemplu, că într-o noapte era un ofițer de serviciu, care s-a hotărât 
să facă investigații şi să ne întrebe pe fiecare dacă am practicat yoga. într-o 
cameră de lângă mine erau surorile Ambärus, Mihaela şi Gabriela, iar el a 
început să mă întrebe dacă le cunosc. Oricum, anumite lucruri deja erau 
clare. Fetele locuiau chiar într-un apartament, în gazdă, unde locuisem eu 
înainte şi oricum anumite chestiuni erau deja evidente. N-avea rost să tăinuiesc 
si nu am considerat că era aşa un secret că le cunosc pe Gabriela si pe Mihaela. 
însă Mihaela, fiind probabil mai speriată atunci, avea probabil alt plan, a 
spus că nu mă cunoaşte. lar omul acesta era foarte derutat, voia acum să vadă 
cine are dreptate. Și s-a gândit el să facă o confruntare. 

Aşa că a adus-o pe Mihaela - cred că era Mihaela - în camera mea. în 
momentul în care ea a zis că nu mă cunoaşte, am zis şi eu la fel, că nu o 
cunosc. Evident, anchetatorul s-a enervat, pentru că a crezut că l-am minţit 
până atunci. Văzând însă care e situaţia şi că Mihaela ține să spun că nu o 
ştiu, am răspuns că m-am gândit la o altă persoană, că a fost o eroare şi că 
nu, chiar n-o cunosc. Era destul de speriată, se declansase atunci o tensiune 
psihică foarte mare. Am simțit nevoia să o ajut cumva, să o încurajez. De 
fiecare dată când ofițerul respectiv se întorcea cu spatele la mine, căutam să 
comunic prin semne cu ea, la un moment dat chiar i-am făcut cu ochiul, să-i 
dau un tonus, s-o scot din starea aceea de dezorientare. Un subofițer care era 
acolo a remarcat si a început să strige : „I-a făcut cu ochiul, i-a făcut cu 


" 


ochiul ! ", ca si cum era o mare infracțiune. Au smuls-o imediat pe Mihaela, 
au dus-o în camera ei si la mine au tipat în continuare. Au fost foarte agresivi. 

Era foarte interesant ce se petrecea în camera aceea de Miliție. De obicei, 
erau doi subofiteri care mă păzeau, uneori rămânea unul singur. Stäteam 
într-o cameră si zi, si noapte si cel putin un subofiter mă supraveghea. Asta 
înseamnă că în douăzeci şi patru de ore erau şase subofiteri care mă päzeau 
pe mine. Nu aveau ce săfacă. Stăteam şi eu, şi ei în camera aceea. Eram la 
începutul anchetei, dar aveam totodată presimtirea că aceste lucruri se vor 


sfârşi, presimteam libertatea, o libertate pură, şi aveam totodată un sentiment 

de compasiune pentru oamenii aceia care vor rămâne închişi. Practic, şi ei 
erau închişi. Erau închişi şi fizic, dar şi în mentalitatea lor. 

Cei mai mulți erau plutonieri tineri, proaspăt repartizaţi în Bucureşti, li se 
dăduse locuinţă, aşa că toţi vorbeau cam despre aceleaşi lucruri. Despre casă, 
ce și-au mai cumpărat, cum au jucat table, cum s-au uitat cu nevasta la televizor, 
dar într-un mod atât de simplist şi sufocant, încât le percepeam viețile ca pe 
o programare. Simteam cum sistemul reprimă orice aspirație către mai mult. 

Printre păzitorii mei a fost si un plufonier care citea. Avea el o carte şi o 
fot citea. Asta nu era permis. A vorbi prostiile acelea era în regulă, dar să citeşti 
nu era voie. Am dedus asta pentru că, defiecare dată când venea ofițerul să-i 
verifice, îşi ascundea repede cartea. Evident, se crease un fel de complicitate 
între noi. Eu ştiam de secretul lui, de cartea aceea, de „infracţiunea "pe care 
o făcea şi nu puteam decât să zâmbesc şi să-l privesc cu milă. 

Intensitatea pericolului crea parcă si o mai mare efervescenţă a vieţii. Cum a 
fost într-o noapte când m-au ţinut continuu în picioare. La un moment dat, au 
crezut că sunt la capătul puterilor, dar simțeam că în mine este mult mai mult. Că 
este ca un joc, iar forța aceea interioară nu poate fi supusă de nici o anchetă. 

Tot atunci simțeam nevoia să-i încurajez pe cât posibil pe cei care erau 
împreună cu mine. La un moment dat, tin minte, am fost dus la toaletă, era 
cineva care ne păzea chiar acolo, la intrare şi m-am întâlnit cu Mihăiţă 
Triculete, care era foarte amărât. Fusese bătut îngrozitor şi-l vedeam că-i era 
foarte greu. Si din nou am făcut nişte gesturi. I-am făcut cu ochiul si am simțit 
câ-l pot susține aşa. Chiar ceream să mă duc mai des la toaletă, în speranța 
că o să mai găsesc pe cineva dintre prieteni, să comunicăm cumva. 

De altfel, nu ştiu, e poate paradoxal, şi acolo, şi la Securitatea din Rahova, 
unde am fost dus după aceea, aveam un sentiment al libertății. Un sentiment 
al libertăţii în închisoare. E greu de descris, dar îl resimteam ca pe o purificare 
interioară, ca pe o înălțare dincolo de limitările cărnii. Dincolo de închisoarea 
corpului fizic. Libertatea aceasta pe care o resimfeam provenea într-un fel şi 
de la sentimentul unui destin frânt. Simteam că de acum viaţa mea nu va mai 
fi la fel. Dar aveam convingerea, aveam certitudinea că nu va dura foarte 
mult.  Contemplam lumea aceea fndobitocitä, cu subofițerii aceştia tineri, 
pentru care munca nu avea nici un sens. Ei stăteau pur şi simplu şi se uitau 
la mine, stăteau şi mă păzeau, vorbeau între ei. Zăceau în camera aceea. 
Simteam această formare a sistemului comunist, această adâncire în mediocri- 
tatea şi absurditatea unei vieţii sufocate, lipsite de cea mai mică sträfulgerare 
a unei fericiri reale, pure. Simțeam că de acum viața mea nu va mai fi la fel 
şi realizam că sunt într-un fel proscris, dar cel puţin proscris fiind, nu mai 


trebuia să mă ascund, să mimez în faţa altora mediocritatea unei vieţi fără 

ideal. Eram parcă şi mai convins că de acum nu mai e de joacä. Că destinul 
mă provoacă. Pe de altă parte, uneori, chiar deseori, nu-mi venea să cred că 
trăiesc toate astea. Absurdul situaţiilor mă făcea să mă simt ca în vis. Eram 
convins că mă voi trezi la un moment dat şi voi realiza că totul nu a fost decât 
un coşmar sinistru. 

Alteori, mă gândeam coplesit la Simona si era atâta intensitate în iubire si 
totodată o purificare a iubirii - eram convins că vom rămâne împreună. îi 
simțeam prezenţa. O simțeam alături de mine. Foarte mult mă afecta zbuciumul 
ei. Nu eram atât de îngrijorat pentru mine, închis fiind, cât de frământarea ei. 
Dar iubirea aceea devenea atât de profundă, absolută parcă, şi atunci nu mai 
ştiam nici despre ea dacă e realitate sau un vis sublim. Acolo, în închisoare, 
chiar mă gîndeam cum poate oare să fuzioneze într-o singură lume si cosmarul 
închisorii, si visul sublim al iubirii. Oricum, am fost surprins cât de uşor am 
uitat după aceea toată acea perioadă, ca şi cum ceva absurd şi lipsit de 
coerență în existența mea a dispărut, iar atunci totul s-a stins, totul s-a şters. 

Am rămas la Miliția din Eforie vreo şapte zile. în acel interval, mă rugam 
foarte mult şi simțeam atâta eficiență în rugăciunile mele, în practica spiri- 
tuală, în meditații... Era o credință în rugăciune care simțeam că declanşează 
minuni. La un moment dat, chiar s-a produs o minune, pentru că în intervalul 
acela de o săptămână mi s-a dat drumul acasă. Am fost lăsat să plec o zi. 
Evident, mi-au spus că mă lasă acasă, dar dacă îndrăznesc cumva să dispar... 
Era un interval, mi-au dat drumul pe la ora 3-4 după-amiaza şi trebuia să mă 
întorc a doua zi, la 10 dimineața, la ei, la sediu. 

A fost inexplicabil. După aceea, chiar procurorul mi-a spus că afost uimit 
de gestul şefului Miliției şi al securistilor, pentru că aveam deja mandat si, 
dacă as fi dispărut, ei ar fi încurcat-o foarte tare. Ar fi avut mari, mari 
probleme. Evident, nu era nici compasiune, nici milă în gestul lor. Dar l-au 
făcut. Nu am înțeles de ce. M-am gândit că voi fi urmărit, dar cunosteam 
destule mijloace să mă şi feresc. De altfel, ceea ce am vrut să fac atunci era 
foarte important si trebuia într-adevăr să ies, ca să pot comunica totuşi cu 
nişte oameni şi să-i previn. Mă gândeam că şi alţii vorfi anchetați şi trebuia 
măcar să ştie că nu am spus nimic despre ei, că nu e cazul să spună nimic, 
pentru că nu i-a incriminat nimeni şi nu există nici un fel de problemă. E vorba 
în special de oamenii cu care făceam schimburi de cărţi, pentru că am fost 
întrebat mult despre ei şi despre cei care făceau yoga. 

M-am dus la un coleg de serviciu în care aveam foarte mare încredere, 
Traian Mărginean îl cheamă. Pe atunci, nu practica, era la început, simpatiza. 
Eram foarte buni prieteni, ne fntelegeam foarte bine. Aflase de toată situaţia, 


l-am rugat si el i-a căutat pe oamenii aceștia, l-am spus exact unde să meargă, 

în ce case, iar eu îl aşteptam undeva în apropiere. în felul acesta, am putut 
preveni nişte oameni. 

Acea ieşire din anchetă a fost foarte benefică pentru mine. în plus, am putut 
vorbi si cu Simona, i-am spus şi ei cum trebuie să pună problema. Când eşti 
închis şi realizezi că se produc asemenea situaţii, este ca si cum ai pierde totul. 
Dar erau câteva lucruri în legătură cu idealul nostru. Am vorbit la început 
despre cărți. Cărţile acelea erau un simbol pentru noi. în afară de cele două 
camere din demisolul de la Piaţa Matache, mai aveam un alt loc, tot cu două 
camere, în care erau foarte multe volume. Grieg, aşa, dintr-o intuiție, ne-a 
spus să mutăm din ele si asta am şi făcut. Locul era destul de nou, necunoscut. 
Grieg nu fusese niciodată acolo, așa că numai eu, Nicu şi Simona ştiam de el. 

Problema a fost că securiştii au întrebat prin zonă, pe lângă biblioteca 
noastră din Matache si au vorbit cu o femeie care făcea pălării, era un mic 
magazin de genul acesta chiar în curte. Ea a spus că am luat nişte saci cu 
cărți şi i-am dus undeva. Pentru că realizam că e foarte dificil să ascunzi ceva 
dacă ei sunt hotărâți să afle, le-am spus că am dus sacii la mine acasă, sunt 
cărțile din apartamentul meu, gândindu-mă că, în cazul în care vafi să mi le 
confiste, o vor face, si asta e ! Evident, erau de literatură, ţineam la ele, 
însemnau o bibliotecă semnificativă, dar o bibliotecă pe care eram dispus să 
o sacrific pentru cărţile atât de preţioase pe care le fineam ascunse acolo şi 
care erau atât de greu de obținut în acea perioadă. I-am spus Simonei, dacă 
va fi întrebată, pentru că doamna respectivă a declarat că a văzut şi o fată şi 
a descris-o pe ea, i-am spus Simonei despre varianta asta. Mai rămânea să 
afle cumva şi Nicu si să spună si el aceeaşi poveste. Dumnezeu a vrut ca, după 
ce am făcut această declaraţie, unul dintre anchetatori să-i spună chiar lui 
Nicuşor că a dus cărțile la mine, ca şi cum ştie el unde am ascuns noi cărţile ! 
Nicu, evident, a preluat varianta şi totul a fost foarte bine, astfel încât n-au 
aflat de casa aceea, biblioteca a putut fi protejată. lar acolo erau mii de cărți. 

în acele ore de libertate, în intervalul acela scurt, am luat legătura cu un 
avocat, am mers la el, atât pentru mine, cât şi pentru Grieg. Mai ales pentru 
Grieg. Era un avocat în vârstă şi destul de celebru, avocatul Vonghisas. Cert este 
că securiştii au fost foarte, foarte deranjati de gestul meu si chiar în anchetă, la 
un moment dat, la Rahova fiind, mi-au spus : „Bine, mă, noi ţi-am dat drumul să 
pleci si tu te duci să-i angajezi avocat lui Bivolaru ? Păi, tu nu-ţi dai seama că 
avocații ăștia sunt la mâna noastră ? Pe avocaţii ăştia cine crezi că-i plăteşte, 
nu tot noi ? Tu ce-ţi imaginezi, că are vreo şansă Bivolaru cu avocatul ăsta ? ". 

După cele aproximativ şapte zile, am fost transportat la Rahova într-o 
dubă. Acolo ne-am întâlnit toţi trei, eu, Nicu si Grieg, si afost o mare emoție 


şi comuniune sufletească. Nu ne-am putut privi în ochi, n-am putut să ne 

vorbim, pentru că erau în permanență plutonieri care ne spuneau să stăm cu 

fața în jos, să nu ne uităm pe unde mergem. Grieg în special era destul de 
curios si voia să vadă încotro se îndreaptă maşina si paznicii tot fi făceau 
semn, îl tot împingeau şi-l loveau să-și coboare capul. 

Am ajuns la Rahova. Ofițerii de acolo îl cunoşteau pe Grieg si l-au luat în 
primire. Defapt, eram de fatä şi eu, si Nicu atunci când s-au repezit la el. Eu 
am fost acolo, în acea cameră... se purtau pur si Simplu ca turbati când l-au 
văzut pe Grieg si unul dintre ei chiar a scos pistolul si a zis : „Haide, nu vrei 
să mai evadezi o dată ? Evadează acum, că te împuşc ! Haide, pleacă ! Uite, 


n 


cu pistolul ăsta te împuşc ! ". A fost o scenă de genul acesta. Mie mi-e clar că 
erau foarte, foarte deranjati de gestul pe care Grieg îl făcuse în ‘84. 

Am fost repartizat într-o celulă, întâi singur, şi-mi plăcea acea singurătate, 
însă curând a apărut şi un băiat, un navigator, care făcuse Institutul de 
Marină. Mersese până în Africa de Sud si dezertase pe acolo. Securitatea l-a 
adus în România cu un avion si i-a făcut proces. Cert este că băiatul rămăsese 
luni de zile în sediul din Rahova şi avea condiţii foarte bune. Lui i se permiteau 
pachete, avea practic nişte facilități, mi-am dat seama. Dar realizam că este 
şi informator. Am trăit în toată acea perioadă, vreo patruzeci de zile, urmărit 
în permanență de acest om. Eram foarte atent la gesturile pe care le făceam, 
la ceea ce spuneam. Realizam că, atunci când sunt chemat la anchetă, iese si 
el, uneori să povestească despre mine şi despre ce mai vorbesc. 

La Rahova, stilul a fost cu totul diferit. Am realizat că acolo lucrurile sunt 
mult mai sistematice. Am fost repartizaţi fiecare câte unui ofițer de securitate, 
câte unui anchetator. Eu unui maior, Nicu unui căpitan si Grieg unui colonel. 
Colonelul acela era şeful lor, cred că era chiar şeful din Rahova. Nu le ştiu 
numele. Știu de securiştii de la Miliția Capitalei, îmi amintesc de locotenentul 
acela foarte băgăcios, genul arivistului sata să facă orice ca să obțină 
avansarea, el, chipurile, voia să pară si prietenos, dar cu o insistenţă stranie, 
îl chema Păune seu, cel care „se imprietenise" cu fata care a devenit infor- 
matoare. El i-a creat mari probleme Angelei. Pe şeful lor îl chema Grigorescu. 
Dar pe cei de la Rahova, cel putin pe anchetatorul meu, nu am reușit să aflu 
cum îi cheamă. Evident, ei nu s-au prezentat. 

Acum ancheta a fost foarte dură, foarte dificilă, pentru că era mult mai 
sistematică. La Miliția Capitalei îmi fusese mai uşor, aruncam lucruri fără 
valoare şi ştiam că-i pot păcăli. La Rahova însă era un singur anchetator care 
mă interoga dimineaţa şi după-amiaza. Practic, aveam program. Erau discuții 
foarte lungi, uneori patru ore dimineaţa, patru ore seara sau chiar mai mult. 

Până la urmă, motivul concret pe care şi-au bazat ei mandatul de arestare 


emis după cele cinci-șapte zile, pe care le-au tot prelungit cât am stat la 

Eforie, era asociere în grup pentru săvârşire de infracţiuni şi deținere de 
materiale obscurantiste şi obscene. Cam aşa suna acuzaţia : deţinere şi 
distribuire. La un moment dat, am vorbit despre un profesor de-al meu de 
facultate, profesorul Spătaru, un cercetător celebru, chiar promotorul televi- 
ziunii color în România. Acel om, cu un spiritfoarte liber şi foarte deschis, a 
avut câteva discuţii cu mine. Fata lui era tot la Electronică, mai mare cu un 
an, se imprietenise cu cineva care făcea yoga şi a fost o perioadă chiar la 
cursul nostru. Asa am ajuns chiar la dumnealui acasă si, la un moment dat, 
i-am împrumutat nişte cărţi despre yoga. Pe baza acestei declaraţii m-au 
trimis efectiv în închisoare. Acesta a fost elementul concret. Nu m-am gândit 
atunci că asta o să reprezinte pentru ei motivul, dar aşa au găsit pretext să-mi 
dea un mandat de arestare de 30 de zile si aşa am ajuns la Rahova. 

La Rahova am simţit la un moment dat că până şi omul care mă ancheta 
poate fi transformat, si el poate fi ajutat. Am fost acolo toată luna august şi, 
fot întrebându-mă, tot răspunzând, mai aveam şi momente de respiro, în care 
vorbeam şi lucruri putin în afara subiectului pe care el îl cerceta cu tensiune 
şi am început să-i dau unele sfaturi. A avut un deces în acea perioadă şi l-am 
văzut tulburat, el mi-a mărturisit. Cumva se stabilise un gen de deschidere 
spre dimensiunile sufleteşti şi spirituale ale vieții. Și chiar a avut un soi de 
roade, pentru că, într-o zi, spre sfârșitul anchetei, a venit din nou Păunescu, 
locotenentul de la Miliția Capitalei. Era o diferență clară. ..Cei de la Rahova 
erau mult mai profesionişti, cel puţin anchetatorul meu era cu multe clase 
deasupra ăstora. Păunescu a început în Stilul lui să urle la mine, deranjat de 
faptul că nu spusesem tot ceea ce voiau ei să spun. După un astfel de show, a 
fostfoarte interesant că anchetatorul meu l-a dat afară pe Păunescu, i-a spus 
să iasă din cameră. Cred că, într-un anumit sens, începuse să mă respecte. 

Mi-a spus că el nu vrea să distrugă o familie. Urmărea să-mi arate şi partea 
lui bună. Spunea că studiază dreptul si limbile străine, vorbea despre cărţile 
pe care le citeşte. E adevărat însă că, la un moment dat, mi-a arătat pistolul si 
m-a amenințat cu el. Și cu altă ocazie m-a şi lovit, dar în afară de asta nu m-au 
bătut acolo, la Rahova. A fost într-o zi, era exasperat, cu o zi înainte îi promisesem 
ca şi cum as fi abandonat lupta : „Mâine o să declar totul". „Bine, atunci te las 
să te gândeşti şi mâine o să spui. Da ? " „Da ! " Bun ! Asa că în după-amiaza 
respectivă nu am mai avut anchetă, pentru că urma să vin la mărturisiri. A doua 
zi m-a îndemnat : „Haide, spune ! ". „Păi, ce să spun ? " „Păi, ce ai de spus, 
ce trebuie să spui ". „ Păi, nu e nimic de declarat ". Atunci m-a lovit. 

Dar acolo auzeam destul de des tipetele lui Grieg. II băteau foarte tare şi 
mai venea colonelul care era anchetatorul lui şi ne spunea : „ Uite, vezi, gurul 


tău, ia uite-l ! " „Și se amuzau pe seama lui Grieg, căutau să-l discrediteze în 

toate felurile. De exemplu, la un moment dat, colonelul care îi era anchetator 
a venit şi ne-a spus că ce se laudă Grieg, că Grieg habar n-are de astrologie. 
ET chiar i-a zis că este născut pe 29 februarie 1949 si l-a pus pe Grieg să-i 
facă astrograma. lar Grieg s-a chinuit vreo două ore, i-a calculat pozițiile 
planetelor, i-a făcut astrograma şi a început să-i vorbească după aceea de aspecte, 
de conjunctii. Dar, la un moment dat, el, anchetatorul i-a spus : „Măi, Bivolaru, 
să ştii că 1949 nu este un an bisect. Numai anii pari sunt bisecți si aşa că ar fi 
trebuit să-ţi dai seama şi uite ce prost ești ”. Atunci nu m-am putut abține să 
nu-i răspund : „Domnule colonel, ca să faci o astrograma îti trebuie efeme- 
ridele din tabele”, pe vremea aceea nu erau calculatoare care să facă astrograme 
şi toate datele se luau din efemeride. „ Ca să vă fi fäcut o astrograma de acest 
gen, cum spuneţi dumneavoastră, ar fi trebuit să aibă efemeride. Oricum, arfi 
văzut în efemeride că acea dată nu există, dar eu mă îndoiesc că Grieg a avut 
acces aici la nişte efemeride. " N-a mai scos un cuvânt. 

Erau uneori afirmaţii sau lucruri din care ajungeam să aflu ce a spus Nicu, 
Grieg sau altcineva şi erau pentru noi ca nişte mesaje. Mihaela Mureşan, o 
matematiciană care a participat şi ea la Meditaţia Transcendentală, a fost la 
un moment dat anchetată si fntrebatä de ce îl urmează pe Grieg. Ea le-a 
răspuns : „ Pentru că a făcut foarte multe lucruri bune, îi ajută pe ceilalți şi 
mai ales pentru că sunt zece oameni cărora le-a redat vederea". Evident, 
Mihaela se referea la o transformare, era un mod metaforic de a vorbi despre 
transformările spirituale care apar în prezența lui Grieg sau sunt catalizate de 
Grieg. Ei sigur că au luat-o ad litteram și au ajuns şi pe mine să mă întrebe : 
„la spune, măi, a vindecat vreun orb Bivolaru ? ". Mi-am dat seama de toată 
povestea şi de semnificaţia acelor lucruri şi nu puteam decât să mă amuz. 

In anchetă se mai petrecea un alt lucru interesant. Nicu, prietenul meu, 
căuta să justifice orice situaţie si găsea câte o povestire, inventa explicaţii 
fantasmagorice. Partea mai dificilă era că declarația mea trebuia să coincidă 
cu a lui, ca să nu se trezească nici o suspiciune. Una din cele mai tensionante 
situații pentru mine a fost cea cu televizorul. îl dusesem în noua noastră 
bibliotecă, despre care nu aflaseră anchetatorii. Dar într-una din camerele pe 
care le perchezitionaserä läsaseräm pe masă un bilet în care ne spuneam când 
ne întâlnim ca să ducem respectivul televizor. Biletul era mai vechi, fusese 
aruncat, securiştii au luat tot ce era în camere şi, desigur, chiar şi hârtiutele 
din coșul cu gunoi, le-au desfăcut, au căutat să le descifreze. Si a venit 
inevitabil întrebarea unde e şi ce e cu televizorul. 

Nicu a spus că era vorba de un aparat pe care ni l-a dat cineva să-l 
reparăm, electronisti fiind. L-am reparat şi l-am înapoiat omului. Dar trebuia 


să spun şi eu la fel toată această poveste, altfel s-ar fi creat o tensiune, un risc. 
Ş 

Aici era marea problema, eram doi, ei insistau şi mergeau foarte, foarte dur 
în anchetă. De aceea, în asemenea situații eu spuneam : „Nu-mi amintesc ! ". 
La un moment dat însă, cam spre final, am remarcat că ei vor să închidă 
ancheta, să ajungă la concluzia că totul s-a rezolvat, toți s-au cuminţit, nu vor 
mai practica yoga ş.a.m.d. Vedeam că semnele de întrebare care existaseră cu 
privire la o serie întreagă de lucruri, declaraţiile acestea care nu coincideau 
trebuie să fie elucidate şi atunci m-am pomenit că anchetatorul îmi spune : 
„Hai, măi, nu-ți aminteşti, că uite... " şi a început să-mi spună varianta lui 
Nicu. Si atunci l-am aprobat: „Ah, ba da, ba da, aşa este! ". „Păi hai, 
declară ! " Si am început să declar. Au fost multe situaţii de genul acesta, 
când cumva un pic şi tacit a fost o înțelegere între noi. Securiştii au realizat 
că multe lucruri nu erau cum le declaraseräm noi, dar, poate din comoditate 
ori pentru a fi în grafic cu mersul anchetei, ne mai ajutau în a face să se 
potrivească aceste explicaţii inventate. 

Cam atât despre Rahova. Bine, au fost multe momente mai dure. în toată 
această perioadă de detenţie eu mi-am continuat postul. Tineam post vinerea. 
Defapt, din 1985, după ce Grieg a ieşit din închisoare, a spus că el va începe 
să facă post în fiecare vineri pentru transformarea spirituală a acestei ţări. Si 
am ținut şi eu cu consecvență - țin de atunci, din ‘85 - şi l-am continuat şi în 
închisoare, unde era destul de dificil, pentru că, după o zi de post, sâmbăta, 
era mult mai greu decât în condiții obişnuite. Hrana era foarte proastă. 
Trebuia să dau la o parte carnea. Nu se punea problema să mi se aducă 
mâncare vegetariană. 

Era şi un joc psihologic, uneori foarte, foarte subtil. La un moment dat, 
anchetatorul meu mi-a spus : „ Tu mai ai ceva de ascuns. Tu nu ai atitudinea 
celui care a mărturisit totul. Când un om spune tot - eu aveam, într-adevăr, 
secretul bibliotecii care trebuie salvată -, devine foarte liber si pentru el este 
ca o usurare. La tine încă nu simt asta. Tu mai ai ceva, mi-e foarte clar". De 
a doua zi, a trebuit să mimez acest mod foarte senin, să las impresia că nu mai 
e nimic de spus, că am scris tot ce aveam de declarat. 

însă am convingerea că ancheta şi chiar detentia nu pot deveni grave, nu 
pot deveni tortură decât în măsura în care sunt potenfate de zbaterile, ezitärile, 
îndoielile proprii. Eram foarte ferm în credința mea şi asta simțeam că mă 
susține extraordinar. Realizam de asemenea că până la urmă este o luptă 
ideologică. Este o luptă între noi şi nişte oameni care vor să ne taie aripile, 
să ne anuleze aspiraţiile, să ne convingă să renunfam la practica yoga, la 
idealurile noastre. Dar, deşi din punct de vedere al condiţiilor de acolo ei erau 
foarte puternici, în planul ideologic observam că sunt foarte, foarte slabi. 
Sunt chiar neputincioşi. 


YOGHINII 159 


Ei acționau doar prin intimidare. Erau atât de grosieri, cu un orizont atât 
de limitat, încât nu ne puteau convinge să renunțăm. Deşi făceau eforturi, se 
informau, aveau specialistul în orientalism, deşi făceau efortul de a citi 
dosarul, de a înțelese, în pofida faptului că cercetaseră toate datele, constatam 
că nu înțelegeau. Abordarea lor era de la bun început sortită eșecului. Evident 
că unii dintre anchetatori erau destul de abili. Studiaseră psihologie, dar se 
vedea dincolo de asta că, oricât de şcoliți ar fi, nu pot atinge anumite 
subtilitäti. Demersul lor era fără sorti de izbândă. Ei n-ar fi putut să ne 
convingă să renunfäm la idealurile noastre. 

Chiar îmi amintesc că la Eforie, în prima perioadă a anchetei, a apărut şi 
un ofițer ceva mai în vârstă, cu o privire foarte pătrunzătoare, cu nişte ochi 
albaştri, mic de statură şi rotunjor, pe care toți îl numeau „ Profesorul " şi îl 
tratau cu mare respect. Dar mie nu mi-au sugerat, cu jocul lor de-a polițistul 
bun - polițistul rău, decât un gen de ambiguitate şi lichelism. învățaseră să fie 
cât mai alunecosi, cât mai ciudati. în oscilaţiile lor, în asemenea alternări, în 
strategia, chipurile, că unii sunt buni, iar alții răi, era o superficialitate, o 
abordare mult prea teoretică si dogmatică a unor cunoştinţe. Cu siguranță aveau 
experienţă în anchete, dar era ca şi cum experiența lor nu avea impact asupra 
mea, nu putea să ducă la ceva. Erau oameni pentru care turnătoria şi interoga- 
foriile reprezentau sursa de existență, acela era universul lor. Realizam că ei nu 
pot să meargă mai departe de atât, că, oricât de abili ar fi, există şi alte planuri, 
şi alte realități pe care ei le ignoră şi care îmi dădeau foarte multă forță. 

La Rahova ne scoteau din cameră în curte. Nici nu mai ştiu, jumătate de 
oră sau o oră mergeam chiar în locul de unde evadase Grieg. Mă gândeam 
cum a reuşit el să scape din fortăreaţa aceea. Acolo era o curte îngustă, erau 
patru ziduri, o uşă, iar partea de sus, pentru a beneficia de aer, era liberă. 
Dar după evadarea lui Grieg puseseră o plasă acolo, ca nu cumva să mai 
repete cineva gestul lui. îmi plăcea să mă uit la cer, să-l contemplu. Simţeam 
libertatea şi mă jucam, adunam din curtea respectivă fulgii de plop, puful 
acela care zboară, si după aceea suflam, făcându-l să se înalțe dincolo de 
zăbrele, în sus, pentru a ieşi din acea curte şi era ca şi cum mă ridic şi eu cu 
fulgul acela şi ies dincolo de gratii. 

Dincolo de toate astea, nu pot spune că nu era şi o mare zbatere, un mare 
dramatism. Dramatismul acesta plin de absurd al situaţiei... apărea şi un 
consum lăuntric foarte mare, care crea în mine o forță explozivă. Era o 
vibrație a inimii ca în fața unui mister. De aceea, într-un anumit sens, detentia 
a avut şi un profund caracter spiritual prin chiar această intensitate. Această 
vibrație pe care o simțeam în inimă şi care sublima în trăiri înalte şi într-o 


luciditate care îmi permitea să analizez toate posibilele consecințe ale fiecărui 


160 REPRIMAREA MIŞCĂRII YOGA ÎN ANII ‘80 


cuvânt pe care îl scriam în declaraţii. Eram foarte atent la consecințe şi asta 
provenea dintr-o sublimare a unei emoții pe care mi-e greu să o descriu acum. 

In perioada de dinainte de 23 august, când simțeam că va fi un relâche, 
m-am gândit să fortez cumva punerea mea în libertate. Atunci am început să 
fac Agnisara Dhauti, în picioare, o tehnică yoghinä care implică o directionare 
a suflului si, dacă nu e realizată în anumite condiţii, la modul traditional 
yoghin, poate declanșa o bruscă ametealä şi chiar pierderea cunoștinței. Am 
început să fac aceste exerciţii care implicau o reţinere a suflului destul de 
discretă, le făceam fără ca ei să-şi dea seama. Practicam respiratiile Agnisara 
Dhauti şi cădeam ; pur şi simplu, mă lăsam să cad. Evident că s-au speriat. 
M-au luat de la Rahova si m-au dus la spital, la Jilava. Acolo mi-au făcut 
analize mai mulţi medici. Si chiar mă amuza faptul că nici cardiologul, nici 
persoana care s-a ocupat de electroencefalograma mea nu şi-au dat seama, 
mai ales că am făcut un astfel de exercițiu, chiar în timp ce îmifăcea EKG-ul 
şi am leşinat acolo, mi-am pierdut cunoștința. Speram eu să fie bine, dar n-am 
obținut rezultatul dorit. Am fost adus din nou la Rahova. Mai târziu, mi-a spus 
Nicuşor că ei ajunseseră la concluzia că sunt schizofrenic. 

Totuși, e interesant că procurorul care a venit după acest eveniment, se 
numea Dinu Emil si era un mare ciudat, mi-a spus : „Măi, tufaci yoga, tu ai 
tot felul de tehnici, eu sunt convins că aifăcut vreo chestie de-asta de a ta ca 
să scapi din închisoare 

In toată acea perioada, nici vorbă de drept la apărare, nici măcar nu s-a 
pus problema să mă pot consulta cu un avocat. Interesant este că procurorul 
voia totuşi să păstreze aparențele în exterior. Ai mei, săracii, nu ştiau, nu ştia 
Simona, o vreme nu ştiau nici măcar unde suntem închiși, dar culmea !, 
mătuşii lui Nicu, chiar procurorul i-a spus că nepotul ei e foarte bine, s-a 
împlinit, deci să nu-şi facă nici o grijă. Si biata femeie era încântată ce 
amabil e procurorul, că Nicuşor s-a îngrăşat si îi merse bine la puşcărie. 

La Sfârşitul acestei perioade, am fost pus în libertate. M-au avertizat foarte 
serios să nu mai practic yoga în continuare. Procurorul m-a prevenit : dacă 
voi lua cumva legătura cu străinătatea, imediat, în momentul acela, pentru că 
oricum o săfiu urmărit, exact în clipa aceea o să vină Miliția, Securitatea să 
mă ia şi nu voi mai scăpa din mâinile lor. Făceau des astfel de amenințări, dar 
atunci cu mai mare duritate şi foarte insistenti. 

După facultate primisem repartiție la Galaţi. însă, în perioada aceea, 
când era obligatoriu să faci Stagiatura acolo unde te trimiteau, am avut o 
şansă, bine, am şi luptat pentru asta, să mă întorc în Bucureşti, pe baza unor 
contracte si lucram la un institut de cercetare, la Institutul de Proiectări 


pentru Automatizări. în momentul în care am ieşit din închisoare - mai aveam 

doar vreo trei luni din stagiatură -, contractul a fost reziliat si m-am întors în 
Galați. Aici se uitau oamenii ca la urs la mine, eram la întreprinderea care a 
construit Combinatul Siderurgic. Foarte mare, cu peste zece mii de angajați, 
IACSMRG parcă se numeşte. Am aflat că se finuse o şedinţă fulger acolo şi s-a 
Spus că am fost închis pentru spionaj. Au fost oameni care, povestea cineva 
după aceea, au luat cuvântul pentru a înfiera nedreptatea de a lăsa liber un 
ins care se făcuse vinovat de spionaj industrial când ei au probleme atât de 
mari, când, la ieşire, portarul îi prinde că au mai luat câte o piesă-două de 
prin combinat. 

Cam în ambianța asta am ajuns în Galaţi, unde erau foarte multi oameni 
simpli, muncitori, care înțelegeau atât cât puteau ei să înțeleagă. Am fost 
repartizat într-un cămin de nefamilisti, de fete şi adeseori eram spionat. Ba 
femeia de serviciu, ba altcineva stătea după noi. Era la muncă un băiat care 
pur şi simplu voia să afle cefac. în momentul în care am fost pus în libertate, 
mi S-a atras atenţia să nu plec din Galaţi şi să anunț orice fel de deplasare. 
Ei trebuiau să-mi ştie absolut orice mişcare. 

în perioada aceea, mă mai întâlneam totuşi cu Narcis, cu Eugen şi Camelia 
Roșu. Stabileam întâlniri, pentru că eu eram în Galaţi, ei în Bacău, ne 
întâlneam undeva la mijlocul drumului, nici nu mai ştiu în ce oraşe. Plecam 
noaptea împreună cu Simona, găseam câte o legătură, ne vedeam cu prietenii 
noştri, rămâneam 2-3 ore şi apoi, cu următorul tren pe care îl găseam până 
dimineața, ne întorceam la Galaţi, pentru că începea o nouă zi de lucru. Dar 
era sublimă această împărtăşire, această aspirație de unitate, în pofida a ceea 
ce ei intenționau. Și era o asemenea căldură şi o asemenea fericire să ne 
întâlnim si să ne povestim, ne spuneam ce s-a maifăcut, ce a maifăcul fiecare 
dintre cei care sunt în anchetă sau care au avut în acea perioadă probleme. 

Secretarul de partid de pe toată platforma a venit şi le-a ţinut oamenilor un 
discurs, chiar pe directorul întreprinderii l-a ţinut până noaptea foarte târziu. 
Se pare că, în momentul când m-au luat în ancheta la Bucureşti, au început să 
circule nişte zvonuri foarte dure în combinat, şi directorul, care, mă rog, era 
foarte mare şi respectat acolo, a fost puternic mustruluit că mi-a dat mie acest 
contract şi, uite, eu am ajuns să fac spionaj industrial, că trebuia să mă ţină 
în Galaţi si nu să plec din oraș, trebuia să fiu supravegheat. Lucrurile au fost 
atât de ciudate si duse la absurd, încât directorul respectiv, pe care începusem 
să-l cunosc la un moment dat, când mi s-a terminat stagiatură nici nu a mai vrut 
să audă. A semnat imediat că pot pleca şi a fost foarte fericit să scape de mine. 

Imediat după revoluţie, noi am plecat la Poiana Mare. Eram cu Petrică 
Groza, cu Mihaela, cu Simona si am vrut să-l luăm pe Grieg în București. 


Era încă închis şi, evident, grija noastră era la el, gândul nostru era spre el, 

acolo, la Poiana Mare. Noi am plecat când încă se trăgea prin Craiova, am 
mers spre Poiana Mare. 

Am fost răscolit de ceea ce am găsit acolo. Condiţiile de detenție de la 
Rahova sau chiar si de la Miliția Capitalei păreau decente, în comparaţie cu 
cele de la Poiana Mare, unde era teribil să-l vezi pe Grieg printre pacienți cu 
probleme, cu reale probleme psihice, oameni care urlau ca animalele, aveau 
atitudini, gesturi foarte stranii. Erau bolnavi psihici periculoși, considerați 
iresponsabili pentru faptele lor si închiși la Poiana Mare. într-un astfel de 
mediu trăia Grieg. 

Era o sărăcie cumplită. Oamenii aceia nu aveau ce mânca, cei din sectorul 
administrativ furau cât se putea, cum era moda în vremea aceea, cu atât mai 
mult acolo, unde nimeni nu-i putea verifica. Cert este că, defoame, pacienții 
căutau resturi prin gunoaie. îi adusesem câte ceva lui Grieg, el a început să 
le dăruiască acelor oameni din pachet si erau nişte imagini tulburătoare. Cum 
mâncau ei, cum se repezeau la mâncarea aceea. Grieg locuia într-o cameră 
cu, nu mai ştiu, probabil destul de mulţi, zece oameni în stadiul acesta şi am 
fost surprins să-l găsesc într-o stare de pace si de liniște atât de contrastantă 
cu mediul în care se afla, încât poate că niciodată nu am constatat mai mult 
măreția şi forța sa spirituală decât în acele momente, în acea conjunctură. 
Realizam că un om obișnuit ar fi înnebunit foarte uşor acolo. 

Grieg îşi crease însă un mediu al lui, care ieşea din ambianța aceea 
sinisträ a pavilionului, îşi decupase el niște poze, probabil de prin revistele pe 
care le avea la îndemână pe acolo, le lipise pe perete şi alcătuise o mică oază 
de frumusețe lângă patul său. Era de un calm desăvârșit, îl simţeam foarte 
liniştit interior, atât de liniştit si atât de sigur pe el, încât la un moment dat, 
în stilul caracteristic, a început să ne întrebe ce mai facem, cum ne mai este. 
Constatam că cei cu care eram acolo chiar ajunseseră încet-încet să-i spună 
despre problemele lor, să-i povestească despre faptul că au dificultăți la 
serviciu, că au tot felul de probleme cu părinții, rudele sau cu mai ştiu eu 
cine ; de fapt, omul acesta se afla într-un spital de psihiatrie, în condiții 
teribile, printre fiintele acelea chinuite de reacţii ciudate. Iar el continua să 
fie calm, asculta problemele noastre, dădea sfaturi, recomandări. 

Oricum, Grieg a refuzat să plece de acolo, deşi începuse o mare brambureală, 
era o harababură. în acele zile, multi dintre bolnavii psihici chiar fugiseră din 
spital, lucrurile cam scäpaserä de sub control, însă el a ţinut să iasă doar 
după ce primeşte toate actele legale. Am mers în Craiova la doctorul Schiau, 
îmi aduc aminte pentru că avea numele acesta aparte. Locuia undeva pe lângă 
Grădina Botanică din Craiova, Grădina Botanică sau Zoologică, în apropiere 


de un parc mare, acolo încă se trăgea si nu ne-au lăsat să intrăm în zonă. Am 

pătruns până la urmă, am ajuns la acest doctor Schiau, am luat decizia de 
externare şi ne-am întors cu Grieg în Bucureşti, pentru a face împreuna Revelionul. 

O situație dificilă fusese si în 1987, când Eugen Mârtz - era inginer stagiar 
în Bacău - a deschis un curs de yoga la o sală. Securitatea a intervenit la 
Scurt timp, l-au închis pe Eugen. După câte îmi amintesc, Eugen a rămas doar 
vreo 40 de zile închis. A ieşit cu gratierea. 

Un alt episod interesant a fost după 1989, când ne-am cerut cărţile înapoi. 
Ca printr-o minune, cărțile rămăseseră în beciul Miliției din Eforie. Ei au vrut 
să le ducă la topit, la Scânteia, dar nu ştiu din ce motiv n-au putut în ziua 
respectivă, au dus cărțile noastre într-acolo cu camioanele, dar s-au văzut 
nevoiți să le transporte înapoi şi să le depoziteze. Sigur, aruncate de-a valma 
în subsolul Miliției Capitalei, pentru că preconizau că le vor arde, le vor topi. 
După ‘89, ne-am cerut cărţile înapoi, am mers acolo si chiar am luat o parte, 
cât s-a putut. Erau foarte multe descompletate. A fost semnificativă atitudinea 
securistilor în acele momente. Imediat după revoluţie, încă erau cu coada între 
picioare şi chiar l-am observat pe anchetatorul acela foarte dur, care izbea cu 
bastonul în masă şi se făcea că vrea să mă lovească, mă amenința si fipa la 
mine când fusesem la ei în anchetă, cu câtă blândete, cu ce glas mieros îmi 
vorbea si cât de mic îl vedeam acum, în noua ipostază. 

Odată cu recuperarea cărților am început şi un alt demers : recuperarea 
bunurilor care îi fuseseră confiscate lui Grieg. îijuraseră foarte multe lucruri, 
îi confiscaseră umbrelă, discuri, magnetofon şi multe lucruri, chiar si haine, 
iar Grieg mi-a dat o împuternicire să mă ocup de recuperarea obiectelor. 

Am mers la un avocat foarte bun, Gal îl chema, care ne-a învățat cum să 
procedăm. în primul rând, ne-a spus că este necesar să mergem la Consignatia 
care se afla vizavi de Miliția de pe Eforie, pentru că acolo se duc toate lucrurile 
confiscate şi acolo se pun în vânzare, se valorifică. Chiar în momentul în care 
le predau, milițienii fixează un preţ mic şi, în aceeaşi zi, tot ei le cumpără. 

în recuperarea bunurilor, am întâlnit la procurorii de atunci două atitudini 
diferite, am văzut două tendinţe. Pe de-o parte, am avut ocazia să discut cu 
procurorul Nazat. A fost foarte amabil şi chiar s-a uitat să vadă cine a decis 
perchezitia si ancheta. Nu mai ştiu cum se numea. Nu era procurorul Dinu 
Emil. Era vorba despre o procuroare, soția unui general de Securitate. Nazat 
mi-a spus că această procuroare rezolva cazurile mai... delicate, era şefă pe 
acolo şi mi-a vorbit aşa, în termeni foarte duri despre ea, că este ciudată, e 
omul securistilor şi, practic, e capabilă de orice. Ea a fost cea care a făcut 
abuzurile în cazul lui Grieg, în ancheta din '89. 

Pe de altă parte, l-am regăsit pe Emil Dinu în peregrinările mele pe la 


procuratură. Cazul era repartizat unui procuror care se afla în acelaşi birou 

cu el. Si Emil Dinu, imediat după venirea minerilor din 13-15 iunie, cu un 
mare tupeu, plin de obrăznicie, a început să mă întrebe : „la spune, măi, ati 
fost şi voi la Piaţa Universităţii, nu ? Hai, că ştiu eu ce e în mintea voastră. 
Haide, spune ! ". Dar cu aşa o siguranţă şi sfidare, că tot ei vor fi la putere, 
fot ei sunt cei care decid, tot ei sunt acum oamenii zilei. Nu am vrut să-i 
răspund nimic, la care el a continuat : „Haide, că ştim noi şi voi vedea dacă ești 
printre listele cu semnăturile din Piaţa Universităţii, pentru că au fost ridicate 
toate şi acum le verificăm şi, dacă vă găsim acolo, o să aveţi probleme”. 

Se ştie că a fost acea carte a adeziunii la mișcarea de la Universitate ; 
când au venit minerii, au luat-o şi era acum în mâinile procurorilor, de fapt, 
şi în mâinile Securităţii. Voiau probabil să facă o anchetă, să afle informații 
despre toți cei care semnaseră acolo si își dăduseră datele personale. Deci 
curentul acesta securist continua să existe în procuratură şi după '90, iar Emil 
Dinu avea aceeaşi încredere, era convins că sunt invincibili. 


Mărturia lui Petru Roşu” 


Am început să practic yoga singur, prin ‘79-'80, când mi-a picat în mână 
cartea unui bulgar. Voiam să mă vindec de o sinuzită rebelă si să scap de 
timiditate, iar când am citit cât de mult poţi să obţii prin yoga, am fost din ce 
în ce mai interesat si am pornit voiniceste, direct cu pranayama. Eram în clasa 
a douăsprezecea, am făcut constant tot anul acela. După ce am luat examenul 
de admitere la facultate, a urmat armata cu termen redus. Am continuat şi 
acolo, chiar când eram în pas de defilare, respiram cum ştiam eu după carte ; 
era bineînţeles anapoda, nu aveam nici un îndrumător cu experiență, nu 
făcusem asane, corpul era nepregätit pentru asta, aşa că, la un moment dat, 
m-am pomenit că am palpitaţii si inima o ia razna. Atunci m-am oprit. Si nici 
cât am fost în facultate n-am mai făcut yoga. 

După absolvire, am fost repartizat la întreprinderea de Panouri Electro- 
pneumatice din Bacău. Aici l-am reîntâlnit pe Eugen Mârtz, fost coleg de 
liceu, si am început tot felul de discuţii interesante. El îl cunoscuse pe Grieg 
la Bucureşti. Yoga era interzisă, Eugen a găsit totuşi o formulă să deschidă 
Curs, tuturor le-a spus că e vorba de gimnastică psihosomatică. 

A obținut toate aprobările de la întreprindere, am început în fiecare joi de 
la 17.00 până pe la ora 20.00 sau 21.00, în sala de sport a unui liceu. Eram 


1. Vezi cazul reluat în amintirile lui Catrina. 


2. Petru Roșu s-a născut la 29 iunie 1961, la Bacău. A absolvit Facultatea de Electro- 
tehnică din lași în 1986. 

vreo treizeci de oameni, colegi de la muncă, prieteni, cunoscuți. După 
jumătate de an, ne-am trezit cu forțele de Securitate şi Miliție, o mulţime de 
maşini au înconjurat şcoala. 

Securitatea din Bucureşti cred că-i pierduse urma lui Eugen, după ce a 
terminat el facultatea. Dar s-or fi întrebat la un moment dat unde este şi au 
descoperit că e repartizat la Bacău. E clar că îl scăpaseră din vedere, pentru 
că nu l-arfi lăsat să facă atâta vreme yoga, şase luni si ceva. 

Au venit ofițeri si subofiteri, bărbați si femei, cu maşini blindate, cu 
câini-lup... Era cald, eram în şorturi şi tricou. Ne-au perchezitionat până la 
piele pe toţi, ne-a luat la întrebări : nume, unde lucrăm, de ce suntem acolo. 
Ofițerul trecea pe la fiecare ; când a ajuns la o judecătoare din oraş, militianului 
i-a căzut pixul din mână : „ Cum, o judecătoare printre noi ? ". S-au purtat 
dur, nici la toaletă nu aveam voie să mergem singuri, intrau după tine în 
cabină, să fie siguri că nu ascunzi ceva... Totul a durat cam şapte-opt ore, 
fiecare a trebuit speriat, întrebat dacă se vorbea cumva împotriva regimului 
ceaușist, dacă primim chitanţă pentru ce plătim la curs. Defapt, ei studiaseră 
deja situația, ştiau că avem cheie de la sala de sport. într-adevăr, nu exista un 
contract, totul se făcuse la mica înțelegere, să nu plătim chirie, dar din taxa 
minimă pe care o achitam noi atunci cumpăram găleți, perii, ce mai era 
nevoie pentru şcoală. Nici între noi şi Eugen nu existau chitante. 

Securistii se duseseră la directoare. Au speriat-o bine cu câteva zile înainte, iar 
ea a spus că nu ştia nimic de cursul nostru, s-a spălat pe mâini. Aşa că ne puteau 
acuza că suntem ilegal acolo, că am fi intrat adică fără aprobarea nimănui. 
Insistau să declaräm că Eugen lua bani de la noi si îi folosea în scop personal, 
asta era o chestiune cu care sperau să-l înfunde. Dar am spus că îi dădeam bani 
să cumpere detergenti, perdele, totfelul de lucruri pentru întreținerea liceului. 

Ne-au luat, ne-au băgat în maşinile blindate, ne-au dus la sediul Secu- 
rității, ne-au repartizat pe fiecare în câte o cameră. Am aşteptat acolo până 
pe la 4.00 dimineaţa, când am fost chemat în biroul unui securist tânăr. Am 
înțeles cam ce urmăresc ei, aşa că, atunci când m-a întrebat de yoga, l-am 
luat pe „nu" în braţe. Vreau să mă vindec de sinuzitä, am nimerit ca musca în 
lapte, venisem la un curs de gimnastică psihosomatică. De fapt, ştiam că 
Ceaușescu se teme de yoga şi a interzis-o, ştiam foarte bine şi ce facem noi cu 
Eugen la curs, dar nu voiam să declar asta, ca să nu aibă el de suferit. După 
vreo oră, securistul m-a lăsat în pace, chiar a crezut că sunt un naiv. Am 
semnat declaraţia, mi-a zis să-mi văd de treaba mea, am plecat. 

S-a făcut un proces fulger, în câteva zile l-au şi condamnat pe Eugen sub 
pretextul că practică o meserie fără diplomă si urmăreşte obţinerea de foloase 


necuvenite. Dar, înainte, a venit un colonel de Securitate de la Bucureşti, 

special pentru situaţia asta, care li se părea foarte gravă. Am ajuns din nou 
să fiu chemat la sediul lor. Au venit după mine la serviciu, m-a chemat 
paznicul la poarta întreprinderii sub pretextul că am acasă inundație. 

Când am ajuns la Securitate, colonelul a început să urle la mine, să mă 
facă în toate felurile, să mă amenințe că mă trimite la Canal. M-a întrebat ce 
căutam eu în sala de sport şi i-am răspuns la fel ca la primul interogatoriu, 
că am probleme cu sinuzita. „Și ce-ai învăţat tu să scapi de sinuzită ? " I-am 
spus de tehnica de purificare când absorbi pe nas apă cu sare, el mi-a răspuns 
că am intrat într-o sectă internațională care distruge statul român şi societatea 
multilateral dezvoltată. 

M-a întrebat de Grieg, i-am spus că nu-l cunosc. M-a întrebat de câte ori 
mă întâlneam cu Eugen, ce discutam, dacă avea de comentat împotriva lui 
Ceaușescu. Am negat, evident. Si am negat si când m-a întrebat dacă Eugen 
folosea la curs termeni în sanscrită. Am răspuns că ne învățase poziția 
lumânării, poziția plugului... Sanscrită ? N-am auzit în viaţa mea şi nu, nici 
yoga habar nu aveam ce este. Asta îl enerva cel mai tare pe colonel, când 
spuneam că nu ştiu ce este yoga. Atunci începea din nou să mă amenințe. M-a 
avertizat că m-a luat în vizor, Securitatea o să mă urmărească în continuare ; 
dacă nu mă potolesc, o săfie de rău. Stiam că au puteri foarte mari, pe vremea 
aceea, dacă ei voiau să dispară cineva, dispărea. 

Totuşi, am continuat să practic yoga. După arestarea lui Eugen, a preluat 
Narcis cursul, ne întâlneam prin tot felul de apartamente, rămăseseră cam un 
Sfert din noi. După 49 de zile, Eugen a fost eliberat, a prins un decret al lui 
Ceusescu. A trebuit săfie a doua zi dimineaţă la muncă. Atunci a vorbit cu el 
si primul-secretar pe Bacău, l-a făcut în toate felurile şi i-a spus că îi dă o 
săptămână să se lase de yoga ; dacă nu, îl trimite la Canal. 

Cam după vreo lună de când îl arestaseră pe Eugen, au venit la întreprindere 
un maior şi un căpitan de Securitate, l-au luat pe secretarul adjunct de partid, 
au convocat muncitorii din toate secţiile să ne facă de râs. „ Uitaţi cu ce se 
ocupă tovarășii ingineri care vă conduc pe voi, se ocupă de fapte antisociale, 
se întâlnesc prin săli de sport si fac orgii. " Se refereau la yoga. 

Dar şedinţa asta nu avea drept scop doar „demascarea " noastră, insistau 
să semnăm avertismentul scris în care se spunea că am comisfapte antisociale. 
Eugen mi-a spus că îl avertizase cineva cât a fost închis - asta urmăreau ei, 
să-l încadreze la un decret cu fapte antisociale, iar acest decret nu intra la 
gratierea lui Ceauşescu, pentru că avea în vedere şi propaganda fascistă, care 
se pedepsea cu 15 ani. 

Sapte-opt oameni dintre cei care fuseserăm luaţi de Securitate de la curs 


eram pe acelaşi rând şi am soptit între noi să nu cumva să semnăm așa ceva. 

Nu concepeam să bägäm în puşcărie un om care nu ne-a făcut nici un rău. 
Doar unul sau doi au acceptat în şedinţa aceea să semneze. Securistii s-au 
enervat foarte tare când au văzut că refuzăm, au ajuns şi la mine, au zis că 
mie nu-mi dau avertisment, dar o să primesc o amendă de 1 000 de lei, 
jumătate din salariul meu de atunci. 

N-am putut să tac şi am întrebat: „De ce îmi dati amendă ? ". „Bă, 
Rosule, nu ţi-e ruşine, ne sfidezi pe toți, şi pe tovarășii de la Securitate ? " Am 
spus că nu semnez până nu mă lämuresc de ce mă amendează. Tovaräsii de la 
Securitate ştiau foarte bine că sunt prieten cu Eugen, ne ascultau telefoanele, 
voiau să mă sperie. 

„ O să vină mâine o maşină de-a noastră să vă ducă la tovarășul colonel şi 
o să regretati”, mi-a spus maiorul. „Bine, să vină maşina”, am zis si eu. Dar 
aşa cum n-a venit maşina să vă ia pe dumneavoastră, n-a venit să mă ia nici 
pe mine. 

Eram foarte pornit împotriva lui Ceauşescu, consideram că suntem trataţi 
ca niște vite, eram foarte revoltat că regimul ne oprimă, nu Suntem lăsaţi să 
facem yoga. La un moment dat, în '89, după ce trecusem vara prin anchetele 
de la Securitate, m-a chemat şeful de secție şi m-a anunțat că trebuie să ne 
ducem la Casa de Cultură cu oamenii de la întreprindere. Trebuia să se facă 
apologia ultimului congres, să batem din palme. Nu-mi convenea, dar m-am 
dus, fiecare întreprindere avea oamenii aşezaţi pe câte un rând, la capătul 
căruia un agitator care ştia semnalul - un cuvânt anume - trebuia să ne 
ridicäm în picioare să aplaudăm. Se ştia ce întreprindere ocupă fiecare rând 
si cine e pe fiecare loc. Am vorbit cu colegii să nu ne ridicăm, să nu aplaudăm 
minciunile care se spuneau acolo. Până la urmă, s-au ridicat toți. Fuseseră de 
acord să protestăm în felul acesta, dar până la urmă se ridicaseră. Eu nu, 
deloc, deși am văzut că mă urmăreau cu camerele de luat vederi. 

După toată povestea asta cu yoga, timp de doi ani, Securitatea m-a ţinut 
sub observaţie. Eram urmărit în întreprindere, n-aveam voie să plec din oraş 
în delegaţie, trebuia să vin sâmbăta şi duminica să Stau cu muncitorii, ca să 
nu pot merge la Bucureşti, să nu mă întâlnesc cu Grieg. Totuşi, s-a creat o 
conjunctură şi am plecat mai multe zile la un curs de specializare, pentru că 
erau de făcut niște comenzi importante, pe care lua întreprinderea multi bani, 
şi mă pricepeam la asta. 

Chiar inginerul-sef, cel care mă bestelise de faţă cu securiştii, m-a trimis 
atunci la Bucureşti. De fapt, după şedinţa aceea m-a lăudat : „ Bravo, Rosule ! "- 
juca pe două fronturi - „ştii şi tu că nu puteam să zic altfel cu tovarășii acolo... ". 

La serviciu, colegii ştiau că fac yoga, nu mâneam carne, nu mergeam la 


băute cu ei, dar eram un om corect, aveam coloană vertebrală, se bazau pe 

mine cu anumite comenzi, era o relaţie totuşi amicală, frumoasă. Cred că 
erau şi turnätori în secţie, dădeau probabil raportul despre mine. Acasă 
aveam sigur microfoane, asta mi-a fost foarte clar la ancheta din vara lui '89; 
atunci mi-au spus lucruri pe care numai eu cu Eugen le ştiam, le vorbiserăm 
la mine acasă. 

Timp de doi ani, ca să putem face cursul fără să ne descopere securiştii, 
schimbam mereu locul de întâlnire, în fiecare săptămână în alt apartament. 
Ne dicta tehnica de pranayama, asana sau ce fnväfam noi la ore, luam notițe, 
iar foile le încuiam într-o boxă de la parterul blocului, nu tineam materiale 
despre yoga în casă. Dar într-o noapte n-am maifăcut asta, am zis că le duc 
a doua zi dimineața. Le-am pitit într-un plic de discuri şi am uitat de ele. 

Pe 20 iulie 1989, la ora 17.00 punct, securiştii au sunat la usa tuturor 
yoghinilor din țară. Camelia, soția mea, era acasă când au venit la noi, dar a 
avut o intuiție şi nu le-a deschis. Eu eram în oraş ; când m-am întors, ne-am 
hotărât să se ducă la Bucureşti, să-i spună lui Grieg ce persecutați suntem noi în 
Bacău. Nu ştiam încă ce se petrece acolo, că pe Grieg îl băteau deja în anchetă. 

A doua zi m-am dus la serviciu, ca să scot din birou cărţile de yoga, toate 
hârtiile cu notițe de curs, le-am rupt, le-am ars, mă sândeam că o să vină să 
mă ridice de la întreprindere, aşa cum făcuseră si cu doi ani înainte. 

Mi-era frică, ştiam că sunt capabili de orice, mai ales că fratele meu era 
prieten cu fiica primului vice de la județ. înainte de ancheta din ‘89 m-a 
chemat, urma să devenim rude şi mi-a zis : „ Nu-mi convine să am probleme 
din cauza ta, te trimit la Studii în străinătate, aranjez ce vrei tu, dar poto- 


0 


leste-te. îl periclitezi pe frate-tău, pe fiica mea si inclusiv pe mine ". I-am spus 
că regimul e defect. „Ce faceţi cu elevii, profesorii, inginerii... îi duceţi în 
câmp si îi ţineţi acolo, n-avem ce mânca, stăm la cozi interminabile... " „ Vite 
care e situația : dacă nu înţelegi de vorbă bună, nu-l mai vezi pe frate-tău în 
viața ta şi, dacă te ia Securitatea şi te ascunde, eu nu intervin pentru tine. " 
Aşa s-a încheiat atunci discuţia. 

în perioada aceea au făcut presiuni foarte mari şi asupra familiei mele. Pe 
tata l-a chemat primul-secretar al județului Bacău la el în birou, l-a înjurat şi 
l-a amenințat că îl dă afară de la Administraţia Financiară, unde era el 
funcţionar, si îl trimite să muncească la Canal, dacă mai practic yoga. 
Securistii au percheziționat şi casa părinților mei, i-au speriat că fac parte 
dintr-o sectă periculoasă care are legături cu străinătatea. Le-au spus că stau 
în cap în fundul gol, pe malul Bistriţei. I-au crezut. Oricum eram sectant în 
ochii alor mei, pentru că nu mâneam carne. 

Mi-a fost frică în ziua aceea, fusesem avertizat că nu o să am nici un Sprijin. 


Venisem pe la 5.00 dimineaţa la muncă, să distrug orice hârtie ar fi avut 

legătură cu yoga. La 7.00 si ceva a sunat telefonul, ştiam că e pentru mine. 
„ Tovarăşe inginer, veniți până jos, s-a spart o țeava la dumneavoastră acasă. " 
Stiam refrenul ăsta. în halat m-am dusjos, erau deja acolo securiştii la costum, 
mi-au pus legitimatia în faţă. Erau extrem de reci, te studiau tăioşi, foarte buni 
psihologi, foarte duri, foarte bine instruiți. Te tăiau la nivel de plex solar. 

Mi-au cerut să mergem acasă la mine. Stiam că n-aveau dreptul să scoto- 
cească prin apartament fără mandat de perchezitie, dar mi-am dat seama că 
îi întărât, dacă mă opun. Totuşi, i-am întrebat : „Aveţi mandat de perchezitie ? ". 
„Nu. Dar, dacă ne daţi voie, intrăm. Am fost informaţi că aţi furat aparatură 
valoroasă de la întreprindere. " Nu se sesizase întreprinderea şi se sesizase 
Securitatea ! Nici nu se străduiau să pară credibili, făceau totul aproape pe față. 

Au început să caute foarte metodic, în cele mai ascunse locuri din casă. 
Era clar că nu aparatură caută, ci hârtii, însemnări. Băteau în parchet să 
vadă dacă nu este desprins, pe sub dulap, peste tot. Erau foarte metodici, nu 
pierdeau timpul cu locuri inutile. La un moment dat, au ajuns la bibliotecă. 
Acolo fineam un metru de discuri pentru pick-up. Când au ajuns la ele, am 
înghețat, mi-am adus aminte... Securistul a luat-o din partea opusă locului 
unde erau foile, s-a uitat disc cu disc, speram să se plictisească ; lua discul, 
îl scotea din coperţi, scotea plasticul, scutura totul şi la ultimul disc, ultimul !, 
a găsit câteva foi de caiet studenţesc, foi de matematică, pe care scrisesem o 
tehnică de pranayama. Nu notasem yoga, ci y, nu pranayama, ci py, dar ei 
si-au dat seama, pentru că ne cunoșteau. 

Au spus în procesul-verbal că au găsit notițe de yoga scrise de mine. „Nu 
semnez, nu scrie yoga, nu scrie pranayama... "A tăiat ,,yoga” din procesul- 
-verbal şi a scris „material dey", „material de py". Erau salon băieţii ăştia. 

Am fost dus la Securitate. M-au anchetat la început trei securiști, unul şi 
unul, duri, inteligenti, foarte informaţi în ceea ce ne priveşte. Când au intrat 
pe uşă, aveau o energie de m-au lipit de perete. S-a aşezat unul în fața mea, 
unul în stânga şi altul în spate. „Ascultă, băieţaş, dacă data trecută ne-ai 
aburit cu poveştile tale si credeai tu că ne päcälesti, acum nu mai fine. ” Ştiam 
că am şanse săfie mai blânzi dacă îi amenint cu Procuratura Militară. „Auzi, 
mă, lonele, tovaräsu ' inginer vrea să vorbim politicos, aşa îi spunem de-acum, 
fovaräse inginer. " 

Eu respiram pe nara dreaptă ca să-mi păstrez controlul asupra emoțiilor, mă 
sprijineam cu mâinile pe birou si făceam discret Uddhyana bandha (o tehnică de 
refracție a mușchiului drept abdominal care activează Manipura chakra, centrul 
subtil al voinței). Era un gen de energie atunci care te seca la stomac. Nici 
Camelia, nici mama, nici tata, nicifratele, nimeni nu ştia unde sunt şi puteam 


să dispar sau să mă închidă undeva, într-o puşcărie, şi să nu ştie nimeni de mine. 

Securistul din fața mea bătea întruna o minge de ping-pong pe birou, cel 
din spate tipa la mine, treceau de la ironie la ameninţări, mă ţineau în tir 
încrucişat de întrebări, toți trei se asezaserä la distanță mică de mine, era o 
presiune extraordinară, chiar si fizică. 

Erau hotărâți să smulgă de la mine declaraţiile de care aveau nevoie. La 
un moment dat, cel din fața mea mi-a tras una peste mâini : „Ascultă, băieţaş, 
tu faci yoga aici, îţi baţi joc de noi ? ”. N-am mai făcut Uddhyana bandha. 
Mi-am aşezat mâinile pe genunchi, dar respiram în continuare pe nara dreaptă. 
Mă rugam la Dumnezeu cum se roagă un om cu un picior în prăspastie. 

Am spus că nu fac yoga. N-am vorbit cu nimeni despre yoga, nu m-am 
întâlnit cu Grieg. „Dar Mârtz de câte ori a fost la tine acasă ? ” „A fost de 
două-trei ori. " „Și ce-a făcut ? " „A venit să-mi repare televizorul. E electronist, 
se pricepe. " La răspunsuri din astea erau foarte nervoși, aveau înregistrări cu 
noi, ştiau ce vorbim şi ce facem. 

„Scrie ! " Eu transpiram, munceam la declaraţie, să umplu foile fără să 
spun nimic compromifätor. Speram să termin odată de scris şi să mă lase în 
pace, dar m-au avertizat : „Băi, fii atent, dacă nu spui ce trebuie, de aici nu 
pleci. ” Pentru ei asta era exasperant, o considerau mare sfidare - cum îmi 
permit să-i mint în faţă când ei ştiau că eu ştiu că ei ştiu ? Le venea să se urce 
pe pereți. Nu înțelegeau cum de cei care fac yoga rezistă şi nu le dau declaraţii, 
că lor nu le rezistă nimeni, sunt cei mai tari. Comparând cu felul în care 
reactionau alții, era o mare surpriză. 

După jumătate oră s-au uitat pe foile mele. „ O să regreţi ", mi-au zis ; s-au 
ridicat şi au plecat. Au venit alți trei. „Ce e asta, mă ? " N-au mai aşteptat 
răspunsul, mi-au mototolit declaraţia şi au aruncat-o. în momente din astea 
simți că zidul pe care l-ai construit se dărâmă. E ca un coșmar, trebuie să o 
iei de la capăt. Au rămas ce au rămas cu mine si după aceea au venit alți trei 
securiști. Alte amenințări, aceleaşi întrebări, fmbrânceli, palme. Mă întrebau 
despre Grieg, despre Eugen, despre exerciţiile şi practica yoga. Mi-au spus 
clar : dacă recunosc că Mâriz şi Bivolaru ne învaţă yoga, voi fi liber. La 
fiecare jumătate de oră, patruzeci si cinci de minute se schimba formaţia de 
trei securiști. Intrau alții, cu forțe proaspete, reluau întrebările ca şi cum nu 
declarasem nimic până atunci. 

Nu am băut apă, nu am mâncat nimic în timpul ăsta, după vreo zece ore 
de anchetă, îmi tremurau mâinile şi picioarele. Am spus că vreau la toaletă, 
„întâi declari ce vrem noi. Aici n-ai nici un drept; dacă declari ce spunem 
noi, te duci. " Și mi-au amintit din nou că pe tata o să-l trimită la Canal, 
mama rămâne acasă singură, iar copilul meu, Victor, poate să aibă un 


accident de maşină când iese de la grădiniţă. 


YOGHINII 171 


Atunci m-am gândit: dacă eu declar că Grieg mă învaţă yoga si face 
puşcărie din cauza mea, n-o să mai dorm noaptea. Decât să mă chinui o viață 
că un om nevinovatface puşcărie din cauza mea, rezist, trebuie să rezist. Aşa 
am rezistat. Nu mai ştiu cât a trecut; până la urmă, unul din securiști m-a 
luat de sub braț şi m-a dus la toaletă. Pe coridor am auzit tipete. „Auzi ? Asa 
o să-ți facem şi fie dacă nu vorbeşti. " 

După ce am venit de la toaletă, a apărut în cameră un tip mai mare decât 
usa asta. Până atunci, toți cei care mă luaseră la întrebări erau spilcuiti, la 
costum, foarte buni psihologi, ştiau cât şi cum să te amenințe. Acum intrase 
o gorilă. îmbrăcat într-un trening ponosit, duhnea a băutură si a ţigări. Mâna 
lui era cât două ale mele... cu asta se ocupa acolo, cu bătaia. S-a aşezat cu 
fundul pe birou. ,, Ce e asta ? " S-a uitat la hârtie. „Dacă nu scrii ce vor şefii 
mei, te nenorocesc ! " M-a izbit de perete, m-a zgâlrâit. Mi-a tras un pumn în 
față de-am rămas fără respiraţie. Avea nişte ochi injectati, de brută. Asa m-a 
ținut vreo zece minute. înainte să iasă, mi-a spus : „Eu plec, dar dacă mă mai 
cheamă băieţii, te-am spart". 

Eram epuizat, rupt de oboseală. Cât mai am voință, mă gândeam eu, nu 
declar. 

S-a deschis usa. De câte ori se deschidea, simțeam o suferință cumplită, 
îmi spuneam : „vin alții, rup pagina, o luăm de la capăt”. Au intrat iar trei 
securiști. Răcneau la mine : „Nu înţelegi, mă, avem ordin de la Ceusescu să 


vă radem ! Degeaba faci tu pe martirul ! O să mori ca un şobolan ! ". Nu am 
Scris nimic din ce voiau ei. 

După ce au plecat, a intrat un tip tinerel, curätel, a pus un scaun lângă 
mine si m-a luat după umeri. „ Vă înțeleg, dar fnfelegeti-i si dumneavoastră pe 
băieți, că-i desființează şeful. Uitaţi, si eu fac yoga, Laya yoga. St chiar 
voiam să vă întreb... când emit mantra nu aud sunetul, spunefi-mi si mie, ca 
între yoshini... cum sä fac ? " Credeţi-mă că am fost gata să-i spun, dar, când 
am vrut să articulez, m-a luminat Dumnezeu că mă înregistrează. Din mers 
am schimbat cuvintele. „Nu ştiu la ce vă referiti, eu nu fac yoga. " „Nu vă 
temeti, atâta timp cât nu vă pun să scrieţi, vorba volant... Vă întreb pentru 
mine, chiar am nevoie să mă sfătuiesc cu cineva, fac asane, simt cutare, 
centrii de forță, haideţi, vă rog, spuneti-mi cum să procedez. " Vreo zece- 
-douăzeci de minute m-a bătut la cap în felul ăsta. „ Cum doriţi, dar n-o să 
fie bine. ” 


După el, iar au intrat trei. Am început iar cu întrebările şi declarațiile. 


1. Laya yoga este considerată forma cea mai înaltă de yoga, prin care se realizează 
dialogul cu șinele și pacea interioară. 

Sofia şefului meu făcea yoga cu mine. Fusese la curs un timp, dar a avut 
scandal cu el. Era foarte violent, bea si o bătea. Nu ştia că ea continuă pe 
ascuns, pentru că ar fi fost jale. Dar securiştii ştiau situaţia. 

După 17-18 ore, când au văzut că nu cedez la nimic, nici la amenințările 
că o să-l calce din greşeală o maşină pe Victor, nici la santajul cu părinții, 
nici la promisiunile că o să-mi distrugă viaţa, m-au întrebat : „Pe cutare o 
cunoşti ? " „Da, e soţia şefului meu. " „Dar când o înveți yoga mai ştii ? " 
„N-o învăţ, eu nu fac yoga. " M-au pus să ascult o înregistrare. Eram noi doi, 
în timpul orelor de asane. „Nu ştiu ale cui sunt vocile ", am spus. 

Mi-au arătat numărul de telefon al şefului meu. „îl cunoşti ? " „Nu. " 
„Aha, nu-l cunoşti. " Au luat telefonul de pe biroul lor şi l-au pus pe biroul 
meu. Au început să formeze prima cifră, a doua cifră, în timp ce mă întrebau : 
„Recunoşti că Bivolaru te învaţă yoga ? " „Nu fac yoga, nu mă învaţă nimeni 
yoga. ” , Tovaräsul cutare - şeful meu - e acasă... O să vină aici, îi punem 
înregistrarea si te lăsăm cu el... Și dacă nu fi spui tu cefaci cu soția lui, poate 
o convinge pe ea să-i spună. 

A fost cel mai cumplit moment. Dacă recunosteam că fac yoga cu Grieg, 
îl bägäm în puşcărie ; dacă nu recunosteam, o distrugeam pe soția şefului 
meu. Au format ultima cifră : „Scrii că faci yoga ? Nu, tot nu ? ” Se auzea 
în toată încăperea cum sună telefonul, se auzea frrrrrrrrr. La un moment dat, 
şeful meu a răspuns şi a început să strige : „Alo, alo ! ". 

„Asta e tot ce am de declarat", am scris în momentul acela şi apoi am 
aruncat pixul şi foaia. Șeful meu înjura în telefon: „De ce mă deranjezi, 
dom le... ? " Securiştii s-au uitat unul la altul, au pus receptorul în furcă. 
„Eşti liber! ” Ei aşteptau, eu aşteptam. în momentul acela, era să cedez. Nu 
puteam să mă ridic, nici nu credeam că mă lasă să plec, nici nu puteam să 
merg. Tremuram, m-au luat doi securiști de subsuori şi m-au scos din clădire. 
Nu eram în stare să mă tin pe picioare. „Uite, băi, ce cârpă eşti. Se dă 
smecher în faţa noastră că e mare yoghin si uite ce slab e ! ” 

M-au lăsat în stradă, pe trotuar. Vreo 5-10 minute nu m-am ridicat de 
acolo. Nu puteam să mă mişc. Mi-am revenit de la aerul rece. Era cam în zori, 
nu circula încă nimic, abia mergeam, dar am plecat pejos. Din când în când, 
mă întorceam să văd, nu vin după mine ? Credeam că e un scenariu, că o să 
mă ducă din nou în sediu. 

M-au sunat dimineața, să mă întrebe unde e Camelia. Văzuseră că nu a 
mai mers la serviciu. Le-am spus că nu ştiu. Au început să mă înjure, să mă 
amenințe că mă fac ferfenitä, dacă nu spun unde a plecat. 

Când s-a întors Cami de la Bucureşti, a fost o întreagă aventură. Am asteptat-0 


în Adjud ca să mă sui în acelaşi tren cu ea, am tras semnalul de alarmă, să 

coboram înainte de Bacău, să nu ne aştepte cumva securiştii în gară si să ne 
întâlnim cu ei. Am mers pe jos până în oraş, am sărit gardul gării, ne-am dus la 
Eugen care a sărit şi el pe geam - se gândea că apartamentul lui e supra- 
vegheat - şi a venit să vorbim, să stabilim ce spunem, dacă iar ne iau la întrebări. 

Pe 22 decembrie, când au ieșit toate întreprinderile în stradă, m-am întâlnit 
nas în nas chiar cu... N-am spus nimic, mi-am dat seama că îl omoară 
oamenii, îl am pe conştiinţă. Era suficient să spun că e securist şi îl linsa 
lumea. Eram odată cu maşina si mi-a sărit un câine în faţă. N-am mai avut 
cum să frânez, l-am lovit, nu l-am putut salva. Impactul acela l-am simţit în 
piept, mi s-a rupt inima pentru el. Durerea era atât de mare... si era un 
câine! Dar când știi că un om a murit din cauza ta... e ca în Crimă și 
pedeapsă. N-am putut să-l dau în vileag atunci... 

După povestea asta cu ancheta din vara lui '89 am continuat să facem 
yoga. Am ascuns-o câteva luni la noi acasă pe Rodica Harabagiu, o prietenă, 
colegă de yoga din Bucureşti. Iubitul ei era fugit de mai mult timp în străinătate, 
ştia că e urmărită şi, când s-au declanşat acţiunile din iulie, s-a temut că o 
vor închide, aşa că a venit în Bacău. Nu a aflat nimeni de ea ; când aduceam 
copilul de la bunici, o închideam în debara, în perioada aceea ne-am ferit să 
primim musafiri în casă. Auzisem că nişte preoţi şi disidenţi care vorbiseră 
împotriva regimului fuseseră arestați, deja se zvonea că în ianuarie 1990 
Ceauşescu va da mână liberă să-i hăituiască şi mai tare pe cei care i se opun. 
Asa că, pentru noi, revoluția din ‘89 a venit ca o mană cerească. 

Pe atunci eram foarte convins că la căderea regimului comunist poporul 
acesta se va trezi, vafi o regenerare, o transformare colosală. Eram convins 
că, atunci când o să avem acces la radio, la televiziune să vorbim despre 
yoga, oamenii vor aprecia. Credeam că problema e a lui Ceauşescu ; acum 
nu mai cred asta, cred că poporul român îşi merită soarta. 

Stiam ce riscuri sunt, ştiam că securiştii Sunt în stare chiar să ne omoare, 
dar mă gândeam cum o să mă uit eu în ochii lui Victor când o să aibă 20 de 
ani şi o să mă întrebe ce am făcut să nu mai existe comunism. Eram convins 
că se modifică ceva dacă facem yoga. Era o înflăcărare atunci, aveam 28 de 
ani şi eram destul de revoluționar. Mă transformasem foarte mult, trăiam cu 
siguranța că, si dacă ne-ar băga la închisoare, facem yoga si acolo si rezistäm. 
Nu mă lasă Dumnezeu, cade si regimul, iar lucrurile se vor schimba. Practicam 
mult, mă simţeam puternic, era şi o grație divină, o susținere a binelui, v-am 
spus că securiştii le interziseseră şefilor să mă trimită din oraş ; totuşi, plecam 
în delegaţii şi rezolvam într-o zi cât trebuia să fac în cinci, apoi aveam timp 
să mă întâlnesc cu Grieg, cu ceilalți prieteni din Bucureşti, meditam împreună, 
discutam ce ne interesa. 

Era evident că Grieg a riscat foarte mult, a făcut puşcărie politică, era 
urmărit tot timpul de Securitate. Comparam cum făcusem eu singur yoga din 


cărți şi cum făceam acum cu elevul lui si cu el. 


Mărturia lui Petre Groza' 


Lucram la Telefoane în Drumul Taberei, aveam muncă de teren. Eram chemat 
pentru reparaţii la clienţi, intram zilnic în zece, cincisprezece case. Prin 1981 
am întâlnit o fată care făcea yoga cu Grieg. Ea mi-a zis că e un curs 
extraordinar la Casa de Cultură Leu, unde se fac şi karate. Mi s-a părut 
interesant şi m-am gândit să mă duc la amândouă. De yoga nu ştiam prea 
multe, dar m-a atras. De karate eram sigur si mi-am cumpărat chiar si 
costum, am dat 400 de lei pe el. 


Acolo preda Grieg până s-a interzis cursul. Karatele le-au fost si ele interzise 
mai târziu. în perioada aceea, martea se făcea yoga, joia karate. întâi m-am 
dus la cursul de yoga. Când am văzut ce informaţii primim de la Grieg, am 
dat cadou costumul de karate fără nici un regret. Mi-a fost clar că yoga mă 
interesează mai mult. 


Partea teoretică era foarte bună, îți explica cine eşti tu, cum functionezi, 
fe făcea să pricepi interacţiunea ta cu lumea. îți dădeai seama că energiile pe 
care le foloseşti sunt cosmice, aflai cum să ai acces la ele si cum să comunici 
cu universul. Pe vremea aceea, Grieg nu vorbea la sală de Dumnezeu ; în 
particular, da. 


Am început cursul în octombrie 1981. M-am gândit că la yoga am de 
învăţat şi o grămadă de lucruri care mă îmbosăţesc teoretic şi spiritual, fac 
si gimnastică, le am pe toate. La karate as fi avut în vedere mai mult partea 
fizică. Am zis : „Asta e pentru mine, clar”. După câteva săptămâni de curs, le 
spuneam colegilor : „E aur curat ce vorbeşte omul acesta, aşa ceva nu se va 
preda mult timp, ne măreşte gradul de libertate, n-o să le convină comu- 
nistilor". In două luni, cursul a fost suspendat. 


întâlnirile erau de două ori pe săptămână. Orele aveau o parte teoretică şi 
una practică, în care învățam şi făceam împreună asane. Aflasem că exista şi 
o grupă de studenţi care venea duminica. Mai târziu am auzit de Narcis 
Tarcău, Eugen Mâriz, Claudiu Trandafir. Ştiam că sunt studenţi la Electronică 
sau cam aşa ceva. Eu am făcut Liceul de Telecomunicaţii ; dintotdeauna am 


1. Prelucrarea unui interviu din 14 ianuarie 2006. Petre Groza s-a născut în 1956, la 
București. 

iubit sportul. Nu ştiam prea multe lucruri de genul celor pe care le fnvätam 
acum, dar mi-am dat seama din prima că e vorba de o comoară. 

Comuniștii nu te lăsau să spui atâtor oameni - cam 50-60 veneau la 
cursuri - ceea ce spunea Grieg. Prin februarie sau martie 1982 a început o 
campanie în presă împotriva sectelor'. Yoga era şi ea inclusă, era considerată 
ciudată, despre cei care practicau se spunea că sunt rupti de societate. Ca să 
poată justifica faptul că urmau să interzică toate practicile orientale, s-au 
publicat mai multe articole critice în Ştiinţă şi tehnică, România Liberă, Scânteia. 
Grieg ne-a citit din ele la curs şi ne-a zis că s-ar putea să avem probleme. El 
a făcut un memoriu către Comitetul Central al PCR. Cursanţii care au vrut au 
semnat. Spuneam ceva de genul : ,, Suntem practicanți yoga, facem de atâția 
ani, ne simțim bine, nu ne bägati la un loc cu sectele, nu e o religie ". 

La o săptămână după povestea cu memoriul, Grieg ne-a anunţat chiar de 
la începutul cursului că nu ne mai putem vedea. Se opreşte totul. Dar ne-a 
asigurat : „ Cu ceea ce ați învăţat până acum puteţi ajunge departe ". 

Prin septembrie 1983 m-am întâlnit cu foşti colegi din grupa de la Leu. Am 
mirosit că păstrează legătura cu Grieg şi continua cursul în secret. „Spune-mi 
unde se face, că vreau să vin. " N-au mai scăpat de mine, deşi, când trebuia să 
mă întâlnesc cu cineva dintre ei, mă duceam în locul şi la ora stabilită şi acela 
nu mai apărea. Până la urmă, l-am luatpe unul de guler şi l-am dus la Grieg, 
în garsoniera din Telifa (o stradă din cartierul Rahova). Grieg i-a spus să mă 
ia şi pe mine în Cotroceni, lafamilia Tocineanu, pe o stradă cu nume de doctor. 

Asa am ajuns din nou la curs, în casa familiei Tocineanu. Usa de la intrare 
nu se încuia niciodată în timpul şedinţelor. Lumea trebuia să fie discretă, să 
nu atragem în nici un fel atenţia. Veneai până acolo atent să nu te urmărească 
cineva. Te uitai la stânga, la dreapta pe stradă şi intrai repede într-o casă la 
parter. 

Eram saptesprezece-optsprezece oameni. Făceam întâi partea teoretică şi 
apoi partea practică. Totul dura cam două-trei ore. în perioada aceea ne-a 
predat Grieg o grămadă de exerciții extraordinare. Am învăţat despre curenții 
subtili colorați. Fiecare om, în funcţie de stările pe care le are, se branşează 
la anumite energii cosmice colorate, ideea este să-ţi controlezi în permanență 
stările sufleteşti, pentru a beneficia de energiile elevate. 

Era 17 aprilie 1984, pe la 7-8 seara. Tocineanu avea o casă gen vagon, cu 
multe camere. Deodată, am auzit bătăi în toate ferestrele : „Deschideţi ! ". 


Primul a intrat căpitanul Spirea. Erau securiști. Noi stăteam pe scaune, 


]. Serialul din revista Pentru Patrie, organul de presă al Ministerului de Interne, 
început în luna februarie 1982. 

scriam. „Bivolarule, Bivolarule, ţi-am spus să nu mai predai yoga, în puşcărie 
fe bag, o să putrezeşti în puşcărie ! ” 

Erau mai mulți, şi în civil - ăştia cred că erau securisti -, şi în uniformă - 
milițieni de la Secţia 17. Spirea acesta avea să ajungă mai târziu maior, apoi 
colonel. Grieg a încercat să spună ceva : „ Tovaräse căpitan, am venit în vizită 
la Tocineanu, că e bolnav ". Eram avertizaţi s-o ţinem aşa, să avem întotdeauna 
un motiv plauzibil dacă ne surprind. Ştiam că era ilegal să fii grup organizat 
şi să faci yoga. Ne-au luat şi ne-au băgat într-un singur Aro, ne-au îndesat, 
ne împingeau cu picioarele. Eram aşa de înghesuiți, că abia mai respiram 
când am ajuns la Secţia 17. 

Ne-au băgat într-o cameră mai mare ; la uşă au pus nişte milițieni cu puşti. 
Unii aveau şi carabine cu pat de lemn, să ne păzească. Noi încercam să ne 
mai trimitem cumva semne, bileţele, să cădem de acord cu ce spunem. Unii 
erau mai timoraţi, alţii mai curajoşi. Când voiai să vorbeşti, te loveau cu 
capul de perete sau cu patul pustii în cap. 

L-au băgat şi pe Grieg în cameră cu noi pe la 10.00-11.00 seara. Asta era 
problema lor, că preda yoga la oameni si că se adunau grupuri. , Bivolarule, 
dă cheile de la garsonieră”, i-a zis unul dintre anchetatori. „Peste ora 22.00 
nu se fac descinderi”, a răspuns Grieg. Era la curent cu legile, ştia foarte 
bine ce au voie săfacă şi ce nu. Securiștii au sărit pe el şi au început să-l dea 
cu capul de birou. Grieg le zice : „Nu e corect, încălcaţi legea ". îşi spunea 
păsul şi el, ca omul încolțit. 

Asta mai rău i-a stârnit. Pumni, picioare, dă-i ! L-au scos afară din 
cameră şi după usa aia i-au tras o bătaie de l-au rupt. Unul dintre securiști, 
când era Grieg lac de sânge, prävälit pe jos, i-a rupt şi doi dinți din față cu 
o lovitură de picior. Bätäusul era un colonel de Securitate. După bătaia asta 
l-au băgat în beci. Acolo nu puteai să mergi în picioare, trebuia să stai adus 
tare de spate, tavanul era cam lajumătea omului şifără pat, fără nimic. Acolo 
l-au ținut pe Grieg vreo lună de zile, să-l chinuiască. 

Era în subsolul Secţiei 17. Când s-a demolat zona, am intrat acolo să văd 
şi eu locul. Te lua cu fiori. 

Intră apoi un nene din acesta anchetator si zice: „Haideţi, care vine 

primul la declaraţii „Eu ! ” Ridic mâna. Si mă duc la anchetă. Mă urcă la 
etajul doi, pe o scară în spirală. „Scrie, bă ! " Asa vorbea anchetatorul cu 
tine. Te gândeai cum să fii tare, cum să rezisti, nu-ţi imaginai că o să se 
termine vreodată sistemul. Părea pentru eternitate. Gândeai altfel atunci. 

„Scrie, bă, că v-am găsit grup organizat, Bivolaru vă lua bani, vă exploata. " 
Eu nu scriam. „Bă, nu scrii ? Te alerg din beci până în pod. "A început să-mi 


dicteze declaraţia. N-am vrut să scriu după dictare. S-a dat la mine. I-am spus 

s-o scrie si s-o semneze tot el, să fie opera lui. M-a dat pe uşă afară şi a zis 
că o să mă ia din nou în anchetă a doua zi, ultimul din grup. 

Până la urmă, m-au băgat iar în sala unde eram toți si m-au mai luat peste 
o zi. Am reuşit să-i soptesc uneia dintre fete atunci : „Fii atentă, vor să ne bage 
la grup organizat, spune-le si celorlalți să nu declare nimic. La ce ne-a dat 
omul acesta nu merită să-l înfundăm ; să se ţină tari, că n-au ce să ne facă ". 
Am scris un bilet si l-am dat mai departe. Ne-am ferit să nu ne vadă milițienii 
care ne păzeau, dar la al treilea om biletul s-a pierdut. Oameni fricoşi. Erau 
printre noi atunci şi un arhitect, un medic, un inginer, un restaurator de 
biserici. Au găsit trei dintre elevii lui Grieg care s-au spălat pe mâini din 
prima zi. Au dat declarații împotriva lui, ce-mi dictaseră anchetatorii mie, 
oamenii aceia au scris în declarație. 


Mi-au dat amendă pentru tulburarea liniştii publice 2 000 de lei. Exact cât 
salariul meu ; mă întrebaseră la un moment dat ce salariu am. Despre ce se 
întâmplase s-a aflat şi la mine la muncă. După două luni de la anchetă, m-am 
trezit la munca dejos. M-au băgat la săpat santuri. Eu aveam specializare, nu 
a fost corect. 

Până la proces m-au mai chemat la Miliția Capitalei să declar ce voiau ei. 
Aveau nevoie de cât mai multe depoziții, să spunem că am fost distruși de 
Grieg, duşi de nas de el. Nici de formă nu mai puneau întrebările. Dictau pe 
fatä declarația. Eu nu scriam. 

„Scrie, mă, că de-aici nu mai ieşi ! " Mă chemase seful de la Anchete, după 
ce venisem de trei ori şi nu vrusesem să declar nimic împotriva lui Grieg. 


Era chiar înainte de Paşti. îi adusesem mâncare lui Grieg, dar n-au vrut 
să-i dea pachetul. Au zis că pe Grieg nu-l țin la Miliția Capitalei. La sfârşit, 
anchetatorul mi-a întins mâna si mi-a zis : , Felicitări pentru felul cum îti 
aperi profesorul ! ". Cred că deja fi făcuseră dosarul lui Grieg, pe mine mă 
voiau doar pentru palmares. 

A urmat procesul. Procurorul a spus că suntem grup organizat. L-a făcut 
pe Grieg de era bun de trimis pe rug. După citirea rechizitoriului, judecătorul 
l-a întrebat pe Grieg : „Ai ceva de spus ? ". Dar Grieg n-a apucat să rostească 
o propoziție şi judecătorul a strigat la el: „ Taci din gură, infractorule ! ". 

Culmea este că şi avocatul lui Grieg, cred că era din oficiu, l-a acuzat : 
„Acesta este un element antisocial si propun să primească pedeapsa maximă". 
Avocatul lui ! 

Grieg a ieşit din închisoare în martie sau aprilie '85. Era slab lihnit, cum 
vezi la Auschwitz. Mai bine de un an de zile nu mâncase decât arpacas. Era 

fără dinţi în faţă, jigärit de tot. Am stat de vorbă cu el. După cinci, şase luni 
am început să ne vedem clandestin. Nu ne mai întâlneam în nici o casă, ne 
adunam într-o perioadă la intersecţia Rahova cu Sebastian într-un gang mai 
mare. Ne vedeam vinerea, pe la 9-10 seara, să fie întuneric, să nu batem la 
ochi. Grieg ne dădea un curs pe care îl scria el de mână şi cineva îl copia 
pentru alte trei persoane. Si tot aşa, copiam până îl aveam toți. 

După o vreme, ne-am mutat în nişte scări de bloc, tot prin zonă, cam doi 
într-o scară. A trebuit să plecăm şi de acolo, pentru că s-au dat blocurile în 
folosință şi se uitau locatarii suspicioşi la noi, uneori stăteam ore în şir, până 
ajungea Grieg la fiecare si stătea de vorbă cu fiecare. Apoi la 173, în stația 
de maşină, printre pietoni. La un moment dat, apărea Grieg dintre oameni şi 
lua pe câte unul ca să vorbească pe rând cu noi. Cred că eram cam cinci- 
sprezece-saisprezece în perioada aceea : Mihai Triculete, Narcis Tarcău, 
Eugen, suroricile', Florin Dobrescu, Călin Gârlea, Camelia Roșu... Cei mai 
mulți au rămas până la capăt în grup, până la Revoluţie, si au venit după 
aceea la curs. 

Am început mai târziu să ne vedem în stația de metrou Eroilor, dispersafi 
pe scaune. Grieg venea şi se așeza lângă tine, de parcă nu te cunoastea, 
vorbeam ferit - cum îţi merge practica, te mai Sfătuia, îl mai întrebai. Fără 
guru e grav în yoga. Si în sport, dacă n-ai un antrenor, pot să apară probleme. 

Ne vedeam şi la filme. Profitam de mulțimea care ieşea de la cinema, ca să 
ne mai apropiem de el, să mai vorbim. în grämada aceea te mai puteai şi tu 
acoperi. Era teroare atunci, cu cine te întâlneşti, ce vorbeşti, să ai grijă şi ce 
spui la telefon. Puteau veni oricând în perchezitii, ascundeam cărţile si 
cursurile să nu ni le ia. Inventasem un sistem: ţineam cărţile importante 
într-o plasă pe care o agäfäm pe zidul din exterior, sub fereastra de la baie. 
La surorici acasă eu am fixat un diblu în peretele din afară şi le-am arătat 
cum să facă. Am înţeles că la perchezitia care a fost la ele, o vecină de peste 
drum, cetățeancă silitoare, i-a avertizat pe securiști că fetele au ceva acolo. 
„Acolo să căutaţi ! *, le-a strigat ea pe geam. 

Pe mine m-au mai chemat de două ori până în '89. A fost si o perchezitie 
Scurtă, rruxi mult să mă timoreze. în '89, în ziua de 20 iulie, a venit Păunescu 
cu cinci haidamaci la mine la etajul 8; m-am uitatpe vizor, mi-am dat seama că 
e Securitatea, dar n-am avut ce săfac, a trebuit să deschid. Mi-au ridicat şi 
linoleumul să vadă dacă nu ascund ceva, căutau poze si reviste porno. Mi-au luat 
cursurile, mi-au luat cărţile. în ziua aia m-au prins descoperit. Nu erau în plasă. 


Când i-am văzut la uşă, le-am pus la capul patului si am aruncat o plapuma 


1. Mihaela și Gabriela Ambăruș. 

peste ele. Speram să nu se uite, să le scape. Dar au dat de ele. Au căutat peste 
tot, au băgat lingura în ciorbă : „De ce nu mănânci, mă, carne ? Sectantule ! ” 
Un haidamac era gata să mă pocnească atunci, au fost foarte agresivi. 

M-au dus în casa parohială a bisericii de la intersecţia Sebastian cu 
13 septembrie. Acolo ştiau ei că e atelierul lui Mihai Triculete. Erau convinşi 
că acolo ținem noi casete porno, fotografii porno, ne ziceau că acolo e locul 
nostru de ilegalităţi. De atelier le spusese o colegă de yoga, arhitectă, 
ferminase facultatea de curând. Ca săfie repartizată în Bucureşti, ne-a turnat 
si chiar a fost repartizată. 

De fapt, tot ce aveam erau nişte vechituri de reviste frantuzesti cu nuduri, 
mai cumpăram din talcioc, le luam cu Triculete, era sculptor şi avea nevoie de 
ele. N-au găsit decât revistele astea, au fost foarte dezamägiti. La atelier era 
si Mihai Triculete. Făcuse o Venus din marmură, a muncit mult la statuia 
aceea. Securiștii i-au luat-o şi făceau comentarii în batjocură. Mihai a sărit 
şi i-a smuls Statuia din mână lui Păunescu. l-au luat-o iar. „Ce tupeu are 
ăsta ! " Atunci doar l-au înghesuit putin, dar, când l-au luat la anchetă la 
Miliția Capitalei, l-au bătut de l-au rupt. 

La început ne-au ţinut pe amândoi într-o cameră de aşteptare. Cred că pe 
la 4-5 după-amiază am ajuns la Miliția Capitalei. Ne gândeam că o să ne 
întrebe, o să ne pună să dăm declaraţii cum ne-am cunoscut. Nu aveam voie 
să vorbim unul cu altul, dar, ca să ne facem şi noi nişte înțelegeri din mers, 
să ne punem de acord, am început să fredonăm melodia de la „Ne-am cunoscut 
în Cişmigiu ". Si altele. 

Pe Mihăiţă l-au luat primul. De satisfacţie că e acolo, l-au bătut primul. 
L-au bătut o oră si ceva cu bastoanele, avea vânătaie lângă vânătaie pe spate. 
L-au adus înapoi în camera de la fnceput. Era rană vie. După ce s-a întors, 
avea spatele zob, nici nu mai putea să vorbească, doar mormäia. 

Cât eram acolo singur, am putut auzi şi şedinţa de partid a Miliției, dar 
şi-a dat seama cel care mă păzea şi mi-a închis fereastra. Din ce am prins 
atunci, se înțelegea că de la Partid le venea ordin să aresteze oameni. 

Noaptea târziu au ajuns şi la mine. Vine unul cu ochii injectati, o namilă, 
transpirat, în cămaşă. „la zi, bă, iar v-aţi întâlnit, bă, cu Bivolaru ? ". Mi-a 
dat si mie portia de bastoane. Mi-a tras sapte-opt bastoane, dădea şi nu ştiai 
când se opreşte. „Lasă-l, că-l luăm mâine. " Erau obosiţi. Să-ţi intre în 
cameră unul de-acela injectat cu încă doi, să-l vezi cum arată, nu ştii dacă te 
omoară, nu ştii ce fac cu tine. Eşti complet la mâna lor. 

A doua zi, vineri, iar cereau să dăm declaraţii. Erau proaspeţi băieţii, 
acum veniseră alții. Erau şi ei multi, si noi multi. „Scrie, bă..., declar 


" 


următoarele... Că ai făcut aşa, că te-ai întâlnit aşa, că te-ai văzut la film. 

Amenintäri tot timpul, m-au dat cu capul de masă: „Scrii, bă, acolo ? " 
începusem să scriu multe, fără legătură cu ce îi interesa pe ei, doar ca să 
umplu pagina. „Ce, bă, îţi baţijoc de mine ? ” 

La un moment dat, anchetatorii discutau de unguri, ziceau de Ardeal că e 
pământ românesc. Atunci am prins pârtie de câştigat puncte : ,, Vorbiti de 
unguri, uite ce mi-au făcut mie românii, cum m-au bătut ! " „Hai, măi, că ai 
căzut pe scări ! 

Tineam post negru vinerea, au vrut să-mi dea de mâncare, n-am mâncat 
pâinea, am păstrat-o si am mâncat-o sâmbătă. 

A venit şeful de anchetă. A venit cu alți doi-trei. „De ce nu scrii, mă, tu-fi 
mama ta ? Nu-ntelegi cu vorba bună ? " M-a băgat cu fața în masă şi a 
început să-mi tragă pumni în spate. M-a cocosat. „Acum scrii, mă ? " I-am 
spus : „Mulţumesc lui Dumnezeu că sunt sănătos, că iau bătaie de la Securitate, 
în loc să fiu bolnav în vreun spital". I-a pufnit şi pe ei râsul. Mă salvam cu 
chichite din astea. 

Pe la prânz, în a treia zi, mi-au dat drumul, fără să fi obținut declaraţia pe 
care o voiau. Cât am fost acolo, nu ştiam când o să ies, auzeam câte o maşină 
care trecea pe stradă şi gândeam : „Dacă ies şi văd un troleibuz, îl pup, un 
stâlp îl pup, cînd mai ies eu de aici ” 

Au fost momente grele înăuntru. Asumarea morții cred că a fost lecţia mea. 
îți este frică şi la un moment dat te întrebi : „ Ce pot defapt să-mifacă ? Mai 
rău decât să mă omoare n-au ce să-mi facă". Mi-am adus aminte de lisus, care 
zice că cei care se agaţă de viaţă o vor pierde. Din momentul acela, când 
m-am hotărât să si mor, m-am liniştit, mi-am asumat totul. Imediat după 
aceea, am simțit că s-a deschis cerul şi c-o să ies. A fost ca un miracol. 

A venit unul şi a spus: „Să nu dai la Europa Liberă de mine”. Eu îi 
amenințasem la un moment dat ; dacă mă tin aici, mor cu ei. Mai spuneam şi 
din codul de procedură penală... ca să le arăt că ştiu totuşi legea. 

Prietenul meu cel mai bun, Dan, nu era la curs, locuia cu un etaj sub mine. 
A fost si el arestat atunci, luat la Miliția Capitalei. Discutam, fiind prieteni. 
Ei ştiau, ne ştiau toate mişcările, ne ascultau convorbirile, s-au gândit că 
găsesc la el ceva materiale porno. Au făcut şi în casa lui perchezitie. Erau 
obsedaţi de ideea asta. Culmea a fost că în perioada aceea la Dan la serviciu 
se dăduse o spargere. Era magazioner la un restaurant, se furase din magazia 
de alimente şi din biroul şefului o sumă mare de bani. Probabil că pe Dan l-au 
verificat la serviciu... orice, se legau si de rude, şi de prieteni, numai să 
fe-nfunde. L-au arestat si pe Paul, fratele lui Dan, şi le-au golit casa de lucruri. 

Mi-au zis la anchetă: „Mă, dacă scrii că Bivolaru a dat spargerea la 


restaurantul din Floreasca, pleci acum pe ușă”. Eu, care abia aşteptam un 

motiv să nu scriu nimic, am sărit : „ Căutaţi un motiv să-l bägati în puşcărie ; 
din momentul acesta, nu mai scriu nimic ! ". 

Am scăpat sâmbătă de la Miliția Capitalei. Am fugit o săptămână din 
București. Aveam stomacul varză de stres. A fost un mare consum atunci si în 
toată perioada aceea. 


Nu am suportat nedreptatea comunismului, asta mi-a şi dat puterea să 
rezist. In ‘82 începusem demersurile pentru plecarea definitivă din ţară, dar 
când am văzut ce îmi predă Grieg, le-am retras. „Nu ştiu dacă o să mai găsesc 
un om ca el în America. Si lângă el pot să lupt împotriva comunismului. " Asa 
gândeam. Spunea de comunişti că sunt barbari, tin poporul în beznă. Nu 
spunea la toată lumea, dar el a luptat cu sistemul. 

înainte de arestare, în '94, l-am întrebat : „Domnule profesor, la câte ştiţi, 
de ce nu emigraţi ? Cred că străinii ar face anticameră să vină la cursuri " 
„Nu plec pentru că poporul acesta are un destin spiritual. " „Ce înseamnă un 
destin spiritual, ce face să fim noi mai cu mof ? Sunt şi alte popoare... 
„Punctul forte pentru deschiderea către spiritualitate e sufletul românesc... ” 
Am înțeles că există o încărcătură eterică specială a României, combinaţia 
dintre energiile subtile ale Pământului şi Apei este de o intensitate excepțională. 
Tot ce creşte şi se dezvoltă aici are calitate, de aceea poate să înflorească 
ceva, un curent, un model de evoluţie, pe un suflet de calitate. 

Grieg avea în ‘SI, în octombrie, un pulover gri pe gât si o haină din piele 
de capră. Abia prin 1992 am reușit să-i şterpelim puloverul cârpit de Angela 
(Mayer) de nu ştiu câte ori, şi haina aia. Ne săturasem noi de ele ! Hai să-i 
luăm o haină de piele maro. Le-am tăiat si le-am aruncat pe cele vechi. 

în ‘84 Securitatea i-a luat toate cărțile, în ‘86 iar i-a luat toate cărțile, în '89 
iar. Grieg o lua defiecare dată de la capăt. în '86- '87 m-au chemat din nou 
la Miliție. Tot aşa. 


Revin la ancheta din iulie 1989. După ce am scăpat, sâmbătă la prânz am 
fugit la pictorul cu care lucram. Am stat ascuns o săptămână, am făcut yoga, am 
mâncat bine. Mi-am mai revenit şi m-am întors în Bucureşti. Am aflat că mă 
căutaseră. Nu mai lucram cu program fix din 1986, îmi dădusem demisia de 
la Telefoane. Mă împrietenisem cu un pictor care restaura biserici, îmi făcuse 


o hârtie că lucrez cu el. Vindeam tablouri, am fost comis-voiajor cu autorizație. 

Când m-am întors în Bucureşti, pictorul a venit cu ideea să mergem la 
Procuratura Militară. Am fost la Angela Mayer, la Mihaela Mureşan, la Dimi 
(Dan Dimian). Am bătut la toți la uşă, m-am dus să le spun planul cu 
plângerile. Am scris în plângerea mea : „ Toţi cei care am semnat aceste cereri 
vom fi puşi în situaţia să formăm un grup de disidentä şi să ne apărăm 
drepturile în ţară sau în afara ei ", în ideea că măcar aşa o să ne ia în seamă, 
o să li se facă teamă şi o să oprească bătăile. 

Am scris şi cererea lui Nicu Catrina. După două săptămâni, el era încă la 
Rahova, l-au ţinut mult, nu avea nici o şansă. în toamnă încă era arestat. De fapt, 
am scris în numele mătuşii lui, am semnat cu numele ei. Era important să con- 
vingem cât mai mulți dintre cei anchetați atunci, cred că au fost cam douăzeci. 

Eram urmărit. Am fost la sora mea. La usa blocului m-a aşteptat mereu un 
Aro. Am urcat la ultimul etaj si am ieşit pe terasă. Am stat acolo si am fugit 
noaptea pe la două. Mi-au pierdut urma. în prima noapte m-am dus la Dan 
Dimian, era şi Rodica Harabagiu care se ascunsese la el. Iubitul ei, Dinu 
Roman, fugise cu puțin timp înainte în Olanda. Am vorbit atunci săfacă Dinu 
Roman un protest, o informaţie despre noi la Europa Liberă. Eu nu am auzit 
emisiunea, dar mi-a spus un vecin că a fost o ştire prin iulie sau august 1989. 
Am făcut ceva să ne salväm. Am mers la Comitetul Central şi la Procuratură, 
am depus mai multe plângeri. O jumătate de zi s-au fâtâit acolo, nu voiau 
Să-mi dea număr de înregistrare. 

După ce am depus plângerile, am plecat din Bucureşti. Nu mai era de stat, 
să nu mă ia din nou la Securitate. Am fugit la Bacău, unde m-am ascuns în 
casă cincizeci de zile. M-au băgat Narcis Tarcău şi Eugen Mârtz într-o 
garsonieră, să nu mă închidă securiştii. Eram bine de tot în vizor după 
plângerile de la Procuratura Militară si CC, ştiam că mă caută. Mârtz venea 
din când în când, îmi spunea cine din Bacău mai e chemat pe la anchete, ce 
mai e pe la Bucureşti. Am aflat că l-au închis pe Grieg la Poiana Mare. în 
toamnă am plecat cu Camelia si cu Eugen Mârtz si am reuşit să intrăm la el. 

La Poiana Mare erau trei milițieni cu doi câini ; făceau rond permanent, 
ca în lagăr. Când li sefăcea de-o bere si plecau, era un portar care putea fi 
mituit. Postul de Miliție din Poiana Mare era mână în mână cu Securitatea. 

La Poiana Mare aduceau si disidenţi, de-aia era pază cu pușca si câinii. 
La ce spital de psihiatrie se mai vedea aşa ceva ? Erau oameni gen lesumă, 
umblau pe coridor. Odată, Grieg mi-a arătat un băiat tânăr dus de asistenți, 
cu ochii rătăciţi : „ Uite, pe omul acesta l-au internat întreg si l-au terminat. 
L-au terminat aici”. 

Era greu, greu de tot. Pe Grieg îl internaseră într-un salon cu 10 paturi 


parcă si erau acolo câțiva de speriat, oameni cu probleme psihice grave. La 

Poiana Mare l-am auzit spunând cuiva dintre noi care îl întreba despre un 
aparat de fotografiat cu teleobiectiv pe care îl confiscaseră securiştii, iar 
Grieg nu putuse să-l ascundă, să-l salveze : ,, Vite ce mi-au făcut, îmi distru- 
geau ficatul, trebuia să le dau ceva... ”. L-am văzut atunci plin de răni pe corp. 
Nu s-a plâns, doar îi dădea explicații colegului nostru, spunea că l-au legat 
cu lanțuri de picioare, cu capul în jos şi l-au lovit în ficat, în stomac. „ Trebuia 
să le dau ceva. " 

în tot cosmarul de acolo, Grieg glumea întotdeauna cu noi. Era optimist. 
Ne dădea un exemplu de rezistență. Lucra foarte mult meditații, noaptea, 
când dormeau gardienii şi pacienţii. Nu îmi venea să cred că pot să vorbesc 
cu el, chiar într-un spital de nebuni. Plecam cu trenul, cu prietenii... Mi se 
rupea inima cum rămâne el singur în clădirea aia păzită de poliţişti. 

Când veneam să-l vedem, aşteptam întâi prin päpusoi, ne ascundeam în 
porumbi. Se ducea doar unul dintre noi să viziteze pasämite pe cineva, dădea 
o atenţie unde trebuia, ieşea asistentul de serviciu, nefăcea semn să intrăm. 
Mi se părea o minune, dar era şi riscant. 

Pe 22 decembrie, după ce a izbucnit revoluția, am plecat cu Simona, 
Claudiu (Trandafir), Liviu Gheorghe si Florin Dobrescu. Ne-am pus banderole 
de revoluționari, ne-am dus în biroul directorului de la Poiana Mare hotărâți 
să-l scoatem pe Grieg de-acolo. Când ne-a văzut directorul, s-a speriat tare 
şi spunea întruna : „Nu i-am făcut nimic râu, nu i-am făcut nimic rău, mi-au 
dat ordin să-l distrug, să-i fac tratament, dar nu i-am făcut nimic rău ” 

Grieg s-a supărat că am venit: „Sunteţi inconstienti, mai bine staţi în 
casă, faceţi mai multă meditaţie, asta ajută la disiparea stării de conflict 
social, se creează un câmp de energie pacifistă. Faceţi mai multă meditaţie, 
s-ar muri mai putin ”. Nu a vrut Să vină atunci, deşi nu l-ar fi oprit nimeni. 
A ieşit abia pe 31 decembrie. Știu că a fost în fața unei comisii pentru reabilitare, 


care a spus că e sănătos şi i-a făcut externarea ca unui om sănătos. 


* 


Revoluția mă prinsese în Bucureşti. Pe 21decembrie cred că toți ascultam 
Europa Liberă. „Mă duc să fac si eu ceva, să cadă Ceauşescu, să adune lumea. " 
Din tensiunea, din teroarea aia cu Poiana Mare, am auzit de Timişoara si am 
ieşit si eu să ridic bucureştenii. Abia aşteptam ceva, o scânteie, speram să 
pornească şi la noi lucrurile. 

Era pe la prânz când m-am dus în Piața Unirii, vedeam mulțimea care a 
umplut bulevardul. Nu ştiam ce se petrecuse în Piața Palatului, la mitingul 


convocat de Ceauşescu. Dar am văzut lume multă şi, când mă aflam pe la 

magazinul Cocor, am început să cânt Hora Unirii, cu brațele deschise, în 
mijlocul bulevardului, să se ia lumea cu mine. Instantaneu s-a făcut un gol cu 
o rază de 20 m în jur. Eram singur în mijlocul bulevardului, cântam singur, tot 
repetam două strofe, dar nu s-a stârnit nimic. „ştia Suntem ! ", am zis cu 
voce tare. „ştia Suntem... ", a zis cineva de pe raza cercului din jurul meu. 
Treceau maşinile Aro de Miliție, erau milițieni cu câini. Nu mi-a fost frică; 
când apare câte un curaj de-ăsta, eşti liniştit în sinea ta. Abia seara, acasă, am 
aflat că afost mitingul în Piaţa Palatului şi tot ce-a urmat în Piaţa Universităţii. 

Mi-am amintit atunci ce mi se întâmplase în noiembrie ‘89, când fusese 
meciul România-Danemarca. Pe 15 noiembrie, la Braşov, se ridicaseră mun- 
citorii, împreună cu pictorul acela, prietenul meu, am vrut să strigäm ceva, să 
pornească şi la noi ceva. Pictorul a mers la Ambasada Americană, să-i anunţe 
că urma să facem un protest. Pe stadion ne-am dus sub tabela de marcaj. 
Ne-am uitat şi noi la oameni, i-am cîntărit şi ne-am gândit că ne lasă singuri 
de nu ne vedem. „Dacă nu iese ? *, mă gândeam... si în momentul acela mi-a 
mai scăzut din benzină. N-am strigat. Am întâlnit atunci şi securiști pe care 
i-am avut în anchetă. „Ce maifaci, Stelică, ai venit la meci ? " Nu voiam să-i 
periclitez viața lui Grieg. Atât mai lipsea, să ne prindă Miliția şi să afle că 
sunt yoghin de-al lui. 

Pe 22 decembrie m-am dus la Arcul de Triumf. La început erau vreo şase 
tineri care veniseră din Bucureştii Noi. Erau studenţi, ei strângeau grupurile 
de oameni şi îi dirijau. Am rămas împreună. Ne-am tot adunat, ne-am făcut 
cam 5 000. Am plecat spre Atelierele Griviţa, să scoatem proletariatul, să 
mergem în Piaţă. Fugeau muncitorii de la o secţie la alta ca potärnichile. La 
Atelierele Griviţa n-a ieşit nimeni, ne-au zis că nu-i lasă şeful de partid. Apoi 
ne-am dus la fabrica Griviţa. Strigam în stradă : ,, Veniţi cu noi, veniţi cu 
noi ! *. „Jos comunismul, jos Ceauşescu ! " Au venit vreo trei muncitori. Erau 
porțile închise cu lacăt, ei au sărit relaxaţi gardul. 

Mult tineret, studenți. Eram în fruntea coloanei, cu băieţii din Bucureştii 
Noi. Apăruseră deja scutierii, Armata, se auzeau zgomote, ne lăsam la pământ 
din când în când. Puteau fi rafale, nefeream să nu fim împuşcaţi. Cei din fața 
coloanei ne schimbam între noi. Acum veneau rânduri-rânduri. Am ajuns în 
Piața Palatului chiar când s-a ridicat elicopterul lui Ceauşescu. Am stat până 
la prânz. Era mare busculadă, oamenii voiau să intre în Comitetul Central. 


După-amiază am plecat si ne-am dus la Grieg, la Poiana Mare. 


Capitolul 4 


Yoga ca formă de rezistență 


„Noi niciodată nu am vorbit despre asta, pentru că, 
într-adevăr, este mult, mult de spus aici și în această 
formă de rezistență subterană au putut să înflorească 
foarte multe lucruri spirituale. A fost efectiv ca o perioadă 
de gestație a unor transformări, atât individuale, cât și 
colective, de ordin general. Sunt sigur însă că adevărul 
triumfă întotdeauna și va triumfa și de această dată. Nu 
are nici o importanţă recunoașterea de către ceilalţi a vreunor 
merite. Esentialul este că adevărul triumfă întotdeauna." 


Nicolae Catrina 


Yoga, cultura alternativă şi contracultura 
underground în anii '80 


Paginile anterioare vorbesc despre o incredibilă rezistenţă colectivă la comenzile 
aparatului de represiune desfășurată pe o durată de 7-8 ani. Cuvântul incre- 
dibilă este motivat atât de numărul celor care au suportat hărţuirea, asumându-și 
consecinţele, cât și de umbra sub care zace această istorie. într-o societate în 
care, din lipsă de eroisme, se supralicitează orice gest anecdotic, ar fi fost de 
așteptat acordarea unei mai mari atentii cazurilor de rezistență autentice. 
Relevanta spaţiului de libertate cucerit de adepţii yoga reiese cu atât mai 
limpede când o punem pe fundalul celorlalte asocieri umane contrare sufocan- 
tului regim totalitar. 

Rezistența politică colectivă sub regimul Ceauşescu 


Dacă nu includem în această categorie revoltele, izbucnirile spontane și 
conjuncturale precum greva minerilor din Valea Jiului din 1977 ori demonstraţia 
violentă din 15 noiembrie 1977, rezistenţa politică cu caracter colectiv în 
România ceausistä se reduce la două exemple. 

Prima este Mișcarea Goma. După cum o sugerează și numele, personali- 
tatea de referinţă a acestei acţiuni de opoziţie este Paul Goma, scriitor cu o 
istorie contestatară anterioară, închis în anii '50 la Jilava și Gherla, trimis apoi 
în domiciliu forțat la Lätesti (Bărăgan) până în 1964. La începutul deceniului 
opt, Paul Goma a publicat două volume în Occident, ceea ce a dus la retragerea 
titlului de membru al Uniunii Scriitorilor. în 1977, a trimis la Europa Liberă 
o scrisoare în favoarea respectării drepturilor omului în România, difuzată pe 
postul de radio de la Miinchen. Textul a mobilizat multe persoane, acestea 
s-au solidarizat cu scriitorul anuntându-si semnătura de susţinere, fenomen 
fără analogie cu alte proteste anterioare. Părea că în România se naște o 
mișcare în favoarea drepturilor și libertăţilor a căror respectare o promiseseră 
cu doi ani în urmă autorităţile române când au subscris Actului final de la 
Helsinki. în câteva săptămâni, la scrisoare au aderat câteva sute de persoane. 

Autorul mesajului a fost reținut, anchetat, iar apartamentul său a intrat 
într-un soi de carantină, pentru a-i opri pe eventualii susținători să ajungă la el. 
Ceilalţi semnatari ai scrisorii au fost santajati, ameninţaţi, puși să retracteze, 
li s-a oferit posibilitatea emigrării. La 20 noiembrie 1977, Paul Goma și familia 
au plecat în Franţa, unde au cerut azil politic. Același lucru s-a întâmplat și cu 
o mare parte dintre ceilalți semnatari. Semnarea scrisorii lui Goma a devenit, 
pentru unii, o platformă de obţinere a pașaportului pentru emigrare. Alţii au 
refuzat emigrarea și și-au asumat până la capăt semnătura’. Rămâne însă cert 
faptul că solidarizarea nu a rezistat decât puţine luni. 

Deși apelul scriitorului Paul Goma putea asigura coerenţa și unitatea 
specifice unei rezistenţe de grup, evenimentele din 1977 sunt la limita a ceea 
ce putem numi o acţiune colectivă. Datorită intervenţiei rapide a Securităţii, 
care l-a izolat pe Goma și a oferit o portitä de scăpare celorlalți semnatari, nu 
s-a ajuns la o comunicare aprofundată și la o cooperare între combatanți. 
Eventual, Mișcarea Goma intră în logica manifestării unei adeziuni simbolice 
succesive la protestul celui ce i-a dat numele. 


1. Este cazul lui Vasile Paraschiv și al lui Carmen Popescu (Gabriel Andreescu, „Carmen 
Popescu [II]. Asasinatul despre care nu vorbește nimeni”, Timpul, august 2007). 

Sindicatul Liber al Oamenilor Muncii din România (SLOMR) a fost înființat 
în primăvara anului 1979, avându-i ca principali initiatori pe lonel Cană si 
Gheorghe Brașoveanu. La această mișcare de opoziţie cu un program bine 
definit au aderat câteva sute de persoane, unele dintre ele inițiind filiale în 
marile orașe din țară’. Acolo unde s-a reusit strângerea de adeziuni existau 
nuclee disidente, precum Organizația Timişoara Banat’. 


Printre cei care au promovat ideile sindicatului după anunțarea la Europa 
Liberă a constituirii SLOMR se numărau Vasile Paraschiv, Alexandru Nagy, 
Nicolae Dascălu, Carl Gibson si Carmen Popescu’. Reacția autorităților a fost 
imediată si brutală. Toți liderii si inițiatorii SLOMR au fost arestați. După ce 
au ieşit din închisoare, liderii au emigrat. Prin 1980-1981, s-au pierdut ultimele 
legături cu „rezistenții" care mai invocau sindicatul. Putinii rămași erau izolați 
si, în ciuda eforturilor, nu au mai reusit să resuscite mişcarea. 


Cazul SLOMR permite câteva concluzii cu privire la strategia Securității în 
cazul unor astfel de mișcări contestatare. Natura politică a mișcării - evidentă 
în exemplul dat, desi eticheta era sindicală - impunea alerta maximă pentru 
instituția care veghea la siguranța regimului. Amenințarea și arestarea tuturor 
liderilor si initiatorilor s-au produs în câteva luni de la anunțarea înființării 
SLOMR. încadrarea penală a fost variabilă. Unii protagonişti au intrat în 
închisoare sub acuza diseminärii de materiale fasciste (Ion Canä), a transmiterii 
de secrete (Nicolae Dascălu), a creării unor organizații anarhice (Carl Gibson), 
iar alții prin montarea unui proces de parazitism (Carmen Popescu)“. 


1. Unii autori au indicat cifre de până la 2 400 de membri, dar acestea nu sunt 
confirmate de ultimele lucrări dedicate subiectului. 

2. Aceasta e o asociere clandestină condusă de medicul Fenelon Sacerdoteanu ; vezi 
William Totok, „Fără libertate omul nu este om. Europa Liberă 2008", recenzie la 
volumul lui Carl Gibson, Simfonia libertăţii. O istorie neconvenţională a SLOMR - 
Sindicatul Liber al Oamenilor Muncii din România, publicat în limba germană la 
editura J.H. Roll din Dettelbach. Nici acest volum nu clarifică dacă iniţiativa unei 
ample filiale la Sibiu a fost reală ori o intoxicare diversionistă. 

3. în legătură cu acest subiect, vezi și Vasile Paraschiv, Lupta mea pentru sindicate 
libere în România, Polirom, Iași, 2005. 

4. într-un material aflat în Arhiva CNSAS din 1980 este citat comentariul lui Carmen 
Popescu în legătură cu reținerea ei din 1979: „De asemenea, a ridicat glasul 
pezsiflând organele de miliție care au arestat-o și nu au întrebat-o un cuvânt dacă 
este încadrată sau nu, ea având totuși cererea de încadrare în buzunar” (raportul 
IMB Sec/1I1/CP, privind discuţiile purtate cu numita Popescu Carmen la 29 aprilie 
1980, Arhiva CNSAS, Dosar I, 2227/1, f. 107). 

Al doilea pas al represiunii era expulzarea. După eliberare, liderilor li s-a 
pus la dispoziţie un pașaport. Au existat însă și persoane care au refuzat să plece 
și au încercat să reanimeze sindicatul. Astfel, un raport al Inspectoratului 
Municipiului București - Securitate privind discuţiile purtate cu numita Popescu 
Carmen la 29 aprilie 1980' arată că aceasta luase între timp legătura cu o serie 
de persoane aderente la SLOMR „pe care căuta să le instige la diferite 
acţiuni”. în jurul disidentei s-a creat un adevărat zid și, întrucât a perseverat 
în acţiunile ei ,prozelite", a fost din nou închisă. 

Se poate afirma că Sindicatul Liber al Oamenilor Muncii din România a fost 
cea mai amplă formă de contestaţie politică cu dimensiune colectivă. A existat 
un program, au fost bărbaţi si femei care și l-au asumat și l-au susţinut timp 
de câţiva ani în ciuda represiunii. Ar fi generat o opoziţie de anvergură dacă 
Securitatea nu ar fi reușit să-i izoleze pe principalii contestatari. Dintre sutele 
de semnatari, nucleul rezistent s-a ridicat la câteva zeci de persoane”, iar 
comunicarea de grup a durat doi-trei ani. 

Insuccesul nu s-a datorat lipsei de voinţă a „rezistenţilor”, ci amplorii și 
durității mijloacelor folosite de Securitate. Alte initiative care intenționau să 
creeze o rezistenţă de grup - cele ale lui Dumitru luga, Radu Filipescu, Mihai 
Petre Băcanu - au fost descoperite și anihilate înainte de a putea să se extindă. 


Rezistenţa  identitară 


Rezistenţa identitară a luat forma solidarizării etnice ori religioase în jurul 
opţiunilor de viaţă comunitare și împotriva intruziunilor regimului comunist. 

Luările de poziţie contestatare față de politica asimilationistä a regimului 
Ceaușescu au fost relativ numeroase. începând cu anul 1977, Kâroly Kirâly, 
fost prim-secretar al PCR în judeţul Covasna, a adus critici politicii antimaghiare 
a autorităţilor national-comuniste prin petiţii care au ajuns în Occident, unde 
au fost difuzate. Lajos Takâcs, pe atunci secretar-adjunct al Consiliului Oame- 
nilor Muncii de Naţionalitate Maghiară, a trimis Conferinţei Nationale a PCR, 
în 1978, un memoriu în care a condamnat desfiinţarea treptată a învăţământului 
în limba maghiară”. Deşi erau semnate de liderii maghiari cu numele lor, aceste 


1. Carmen Popescu fusese eliberată din prima ei detenţie la 14 martie 1980 (Gabriel 
Andreescu, „Carmen Popescu (1), Montajele reprimării”, Timpul, iulie 2007). 

2. Declaratia-program citită la Europa Liberă pe 4 martie 1979 era semnată de 20 de 
persoane. 

3. Comisia Prezidenţială pentru Analiza Dictaturii Comuniste în România, Raport 
Final, Humanitas, 2007, pp. 351-354. 

acţiuni au avut loc după consultarea cu alți membri ai comunităţii pe care 
semnatarii, în acest fel, o reprezentau. Demersuri propriu-zis colective au fost 
scrisoarea a 32 de personalităţi ale culturii maghiare împotriva publicării unui 
text ofensator la adresa minorităţii maghiare și scrisoarea a 62 de intelectuali 
maghiari „către intelectualii români" din luna mai 1978, o amplă critică la 
proganda antimaghiară din presa românească. 


Samizdatul Ellentopok, editat în perioada 1981-1982, si, ulterior, Kiôtô 76° 
intră în categoria mai largă a rezistenţei anticomuniste, dar dimensiunea lor 
identitarä era dominantă, ea explicând și asistenţa acordată pentru publicare si 
difuzare. O altă formă de contestaţie colectivă erau grupurile de discuţii, care 
se întâlneau la Miercurea Ciuc, Sfântu Gheorghe, Târgu-Mureș, Timișoara și 
Cluj-Napoca. Atunci când au fost deconspirati, unii participanţi la discuţii au 
fost obligaţi să emigreze”. 

Alta este natura rezistenţei bisericilor baptiste, a martorilor lui Iehova, a 
greco-catolicilor sau adventiștilor. Literatura acestor forme de opoziţie colectivă 
abia a început să se scrie. Sunt numeroase aspectele care deosebesc afirmarea 
identităţii religioase de alte forme de rezistență politică: solidarizarea de 
masă, susținerea consecventă, independentă de conjuncturile internaţionale, 
de cei de aceeași confesiune din străinătate si de autorităţile comuniste“. 


Cultura alternativă şi contracultura underground 


Ca filosofie a eliberării, antimaterialistă, yoga implică ruperea totală de 
rigorile regimului comunist. Cei care au integrat sistemul yoga au căpătat 
șansa reală de a se desprinde de sistem. Dacă ar fi înţeles resorturile pe care 
practica yoga le trezește în ființa umană, autorităţile comuniste ar fi intrat în 
alertă mai mult decât au făcut-o, trezindu-se în urma acţiunilor „prozelite” ale 
lui Nicolae Stoian. 


Am putea face oare o evaluare a bărbaţilor și femeilor interesaţi de disciplina 
yoga în anii '80 și pentru care literatura domeniului, circulând mai mult sau 


Ibidem. 

Din această publicaţie au apărut doar două numere. 

Cel mai cunoscut grup a fost Cercul Limes, iniţiat de Molnâr Gustăv. 

Acest lucru nu înseamnă că metodele folosite împotriva lor erau mai puţin dure. în 
momentul când cineva era considerat periculos, urma reprimarea. O spune și 
raportul zilnic al secţiei de cercetări a Europei Libere, care, la 22 decembrie 1987, 
anunţa arestarea avocatului baptist Nelu Prodan. Avocatul apărase mulţi credincioși 
baptisti în anii anteriori și îl reprezentase pe Nestor Popescu, redactor de film, 
trimis într-un spital psihiatric. 


ANS 

mai puţin clandestin, ori învăţătura orală să fi avut o însemnătate pentru viaţa 
lor? Numărul titlurilor de cărţi care dezvoltau subiectul yoga ori al lucrărilor 
de mai mici dimensiuni din revistele occidentale în original și, cele mai multe, 
sub formă de copii, confiscate cu prilejul perchezitiilor Securităţii a fost de 
ordinul sutelor. Proba se găsește în arhive. Dacă extindem domeniul la terapie, 
parapsihologic, ocultism și filosofia orientală - și neluând în calcul cele câteva 
titluri apărute în editurile comuniste! -, numărul scrierilor care făceau măcar 
în trecere trimitere și la yoga era de ordinul miilor. Având în vedere modul 
de-a dreptul frenetic în care aceste lucrări se împrumutau și se copiau, se 
poate bănui că cifra minimă a celor care au avut acces la literatura amintită se 
sima la zeci de mii, ceea ce definește o formă de cultură alternativă care s-a 
dezvoltat şi a supravieţuit în anii ceaușismului. 

Plasarea mișcării yoga în categoria culturii alternative este firească, dacă 
prin această sintagmă înțelegem, în esenţă, formele culturale ale revoltei 
împotriva valorilor ce se bucură de autoritate la un moment dat. Yoga, ca și 
disciplinele adiacente, a reprezentat o alegere împotriva autoritarismului 
ideologic distinctă de opoziţia politică propriu-zisă. Dacă era subversivă - și 
era puternic subversivă -, yoga o făcea prin oferta sa de viaţă salvatoare în 
competiţie cu codurile sociale existente. Dimensiunea de ,grup" a mișcării 
yoga a fost, la rândul ei, incontestabilă, de unde și obsesia autorităţilor 
comuniste de a suprima în anii '80 orice practici colective ori literatura 
specifică, strict interzisă. Ca și alte variante de cultură alternativă, cultura 
yoga oferă o îmbinare pregnantă între înalta semnificaţie personală a valorilor 
specifice și împărtășirea lor în comunitate’. în cazul principalului grup vânat 
de autorităţi în anii '80, cel ce a crescut în jurul lui Gregorian Bivolaru, 
practica tantra yoga si interesul față de sexualitate sugerează o analogie - 
desigur, una de suprafaţă - cu mișcarea hippy a anilor "60-'70°. 

în particular, prin caracterul său opozitionist, această cultură a reprezentat 
o contracultură. E adevărat că istoria contraculturii este strâns legată de 
tradiția mișcărilor de stânga“. Nu este însă cazul acestei discipline mistice care 
caută soluţiile în lumea supramundană. Ca urmare, în tipologia contraculturii, 
mișcarea yoga sub comunism a reprezentat, prin aspiraţiile sale de libertate și 


1. Vezi, de exemplu, colecția Mirabila Orienthalis, în care s-au publicat, printre 
altele, Upanishadele. 

2. Ceea ce explică, în parte, rezistența mișcării. 

3. Ca revoltă împotriva frigiditätii sociale prevalente. Ar fi de notat că, în documente, 
ofiţerii de securitate se referă de câteva ori la Gregorian Bivolaru ca la un hippy. 

4. Vezi si Theodor Roszak, The Making of a Counter Culture, Faber and Faber, 
Londra, 1970. 

idealism opuse totalitarismului dominant, o variantă cu personalitate proprie. 
I s-a adăugat caracterul tipic al culturii underground, formă de rezistenţă la 
cultura oficială care a necesitat o sistematică practică a secretului. 

în perioada regimului Ceaușescu au prins contur puţine forme de contracultură. 
Am putea cataloga astfel pasiunile trezite de Florian Pittiș, idolul mai multor 
generaţii de tineri și adolescenţi, „oameni aflaţi astăzi la vârsta de 60 de ani, 
de 50 de ani, de 40 de ani sau doar de 30 de ani [care] îi sunt recunoscători 
pentru rock, pentru folk, pentru teatru si pentru poezie, pentru Beatles, pentru 
Bob Dylan, pentru Yes. Şi [care] îi mai sunt recunoscători pentru plete, pentru 
nonconformism, pentru libertatea asumată firesc, fără ostentatie, dar atât de 
ferm, încât nimeni nu a putut să i-o îngrădească””. 

Alt exemplu ar putea fi „cultura 2 Mai”, Nudismul practicat de cele câteva 
mii de oameni care au frecventat de-a lungul anilor cunoscuta staţiune de pe 
malul Mării Negre reprezenta doar o marcă a atitudinii de frondă cu bătaie 
mai lungă. Unele tradiţii, precum întâlnirile maghiarilor din jurul Lacului 
Sfânta Ana, au oferit exerciţiul solidarităţii identitare, vegheate atent de 
autorităţi, dar păstrate dincoace de confruntarea politică amintită mai sus. 


De la cooptarea prin cultură la rezistenţa 
prin cultura alternativă 


Se pune întrebarea cum se plasează contracultură underground a mișcării yoga 
din anii '80 în raport cu rezistenţa culturală, în cele două variante teoretizate 
încă de la sfârșitul anilor '70, a „rezistenţei prin cultură” - exemplul Școlii de la 
Păltiniș - și a „artei pentru artă” - dominantă în interiorul Uniunii Scriitorilor ? 

Şcoala de la Păltiniș, comunitatea culturală din jurul filosofului Constantin 
Noica, a fost asociată cu severa categorie a rezistenţei atât de membrii săi, cât 
si de comentatorii aflaţi în afara graniţelor care doreau să semnifice astfel 
nepactizarea intelectualilor cu grobianismul ceaușist. Wikipedia în limba 
română oferă această interpretare a Școlii, propusă evident de unul dintre 
susținătorii variantei. 


1. Termenul underground are ca reper istoria rezistenţei franceze și a grupului lui 
Henry Frenay - din care au făcut parte, printre alţii, Camus si Sartre -, cu ale sale 
Underground newspapers. Sensul a fost lărgit, căpătând noi nuanţe prin ecourile 
trezite în alte culturi, cum ar fi, în cazul culturii americane, Jack Kerouac și Allen 
Ginsburg. 

2. Ovidiu Nahoi, Adevărul, 7 august 2007. 

Ce a propus si a produs Școala? Devotiunea pentru „cultura autentică”, 
identificată cu recluziunea maestrului care-și stabilise sălașul în localitatea 
sibiană Păltiniș, cu respingerea adeziunilor politice în numele valorilor culturale 
atemporale ; o dezbatere culturală relativ largă în perioada ultimă a ceaușis- 
mului, o respiraţie ideaticä ce contrastează cu atmosfera lâncedă a acelor ani. 

Pentru a-și fi exprimat simpatia sau, când era cazul, apartenenţa la Școala 
de la Păltiniș, oamenilor de cultură nu li s-a luat șansa de a călători în 
străinătate. Nici dreptul la semnătură în presa românească. Nici nu și-au ratat 
șansa publicării vreunei cărți. Materialele din Arhiva Securităţii care-l priveau pe 
Constantin Noica și despre care Adevărul literar și artistic a publicat în 2007 
explică și de ce. Ele demonstrează eforturile filosofului de a susţine în 
emigrație politica externă a lui Ceaușescu. In particular, a-l determina pe 
Mircea Eliade să vină la București ar fi însemnat pentru autorităţi o victorie 
ideologică, o afirmare a unităţii sale naţionale într-un moment în care deza- 
probarea a ceea ce se întâmpla în România venea până și de la vecinii 
comuniști. Importanţa - subiectivă - a mizei susţinerii politicii ceaușiste de 
către exilul românesc avea corespondent în tenacitatea demersurilor pe care le 
întreprinsese „educatorul” de la Păltiniș. 

»Descoperirile" nu au produs totuși surpriză. Prietenii din străinătate 
descoperiseră de mult, în urma vizitelor lui Noica, acest comportament și-l 
dezavuaseră'. Adevărul literar si artistic a adus doar proba a ceea ce se 
bănuia. Prin ceea ce conţin cu privire la eroul Jurnalului de la Păltiniș, 
Arhivele Securităţii subliniază cât de controlată era orice deviere de la regulile 
stabilite de poliţia politică. Existenţa unui fenomen precum ,,Pältinisul" este 
explicată prin faptul că făcea loc și unor manipulări securiste. 


Mișcarea culturală de emancipare a creatorilor de sub tutela ideologiei s-a 
intitulat „artă pentru artă”. Actul eliberării și-a ales ca stindard autonomia 
artei, dar o autonomie înţeleasă drept refuz nu doar al comenzilor Partidului, 
ci şi al însăși asumării civice. Renuntarea implicită a poziționării politice era 
condiţia aranjamentului acceptat până la un punct, și tot implicit, de către 
conducerea comunistă. 

Pasul înainte spre autonomie făcut în anii '60 de un număr important de 
artiști, în primul rând scriitori, trebuie judecat în contextul statutului aparte de 


care se bucurau aceștia, organizaţi fiind în uniuni de creaţie, gândite a fi curelele 


1. Vezi, în acest sens, amintirile Monicăi Lovinescu. 


YOGA CA FORMĂ DE REZISTENȚĂ 193 


de transmisie ale planurilor culturale concepute de Partidul Comunist. Vizibili- 
tatea excepţională a artiștilor în toate societăţile comuniste - de altfel, definite 
ca expresie a intereselor proletarilor - se explică probabil prin importanţa 
modelului sovietic ridicat din istoria bolșevismului, hrănit la rândul său de 
tradiţia intelighentiei ruse!. Cert este că vizitele în străinătate, imobilele de 
vacanţă, veniturile - cele ale artiștilor consacraţi erau chiar impresionante - 
făceau din artiști un corp profesional prizonier de lux printre celelalte categorii 
luate ostatice de regim. Acest context oferea oamenilor de cultură o anumită 
prestantä în raport cu comanditarii lor ideologi. în același timp, îi transforma 
în prizonieri ai unor privilegii cu totul relative. 


Cureaua de transmisie a putut fi controlată în anii '50, produsul ei tipic 
fiind literatura „de propagandă și agitatie"”. Dupä intrarea regimului în faza 
poststalinistä, s-a produs o emancipare importantă a instituţiilor de creaţie. în 
special, Uniunea Scriitorilor a urmat un proces de evoluţie care a avut efecte 
culturale mai largi și de lungă durată. întreaga evoluţie ulterioară a literaturii 
române, comenta Eugen Negriei, „trebuie văzută ca o descătușare treptată din 
chingile trecutului realist-socialist și o refacere lentă a premiselor vieţii 


literare..."?. 


Arta autentică a căpătat loc în cetate în urma unui compromis între Partid 
și scriitori de care fiecare dintre actori a prins probabil de veste doar ulterior, 
în anii '60-'70, textierii realismului socialist și protocroniștii au pierdut, rând 
pe rând, bătăliile cu adepţii „artei pentru artă”, Uniunea Scriitorilor devenind 
un organism viu, în care se dădeau lupte cu miză. Confruntarea avea si o 
relevanţă politică, ceea ce a dus la susținerea scriitorilor neînregimentati 
dincolo de performanţa lor literară. Exista speranţa de a transforma această 
contestaţie a ideilor regimului în plan cultural într-o contestaţie politică, ceea 
ce s-a și întâmplat la un moment dat cu Paul Goma și, mai târziu, cu Liviu 
Cangeopol și Dan Petrescu. Speranţa și proiectul stimulării est-eticii au fost 
confundate, în timp, chiar cu realitatea. 


1. Organizaţia clandestină Voința Poporului, care intenţiona să schimbe mentalitätile 
Rusiei prin asasinarea ţarului Alexandru al II-lea era formată numai din intelectuali. 
Partidul Socialist Revoluționar a fost descendentul direct al organizaţiei Voința 
Poporului, fapt care explică apartenența membrilor și liderilor la aceeași categorie 
intelectual-revolutionarä. Liderii bolșevici, Lenin și apropiații săi, tin tot de această 
tradiție. 

2. Eugen Negriei, Iluziile literaturii române, Cartea Românească, București, 2008, 
p. 140. 

3. Ibidem, p. 142. 

4. Formula îi aparține Monicăi Lovinescu. 

yn 


Şi în cazul „artei pentru artă" regimul a consimțit întrucât primea un 
anumit beneficiu : era diminuat riscul contestatiei politice. Derularea stilistică 
era preferată derulării anticomuniste. Totul funcționa în limitele impuse de 
regim și, la nivel de detaliu, de Securitate. Frontierele „jocului" se contestau, 
se negociau, se refuzau ori se acceptau. Erau totuși definite, în final, nu de 
scriitori, ci de regim.” Acesta impunea și condiţiile pentru rediscutarea la un 
moment dat a sfatu-quoului. Când omul de cultură hotăra să nu ţină seama de 
graniţe, de orice tip ar fi fost ele, producţiile sale puteau ajunge doar în 
Occident. Aşa s-a întâmplat cu toţi scriitorii care au vrut să răspundă doar 
propriilor exigente profesionale : Dorin Tudoran din perspectivă etică, Dumitru 
Țepeneag din perspectivă estetică ș.a.m.d. 

Procesul avea conditionäri structurale, dar amănuntele depindeau de con- 
juncturi. A fost de-ajuns ca Nicolae Ceaușescu să facă o vizită în Coreea de 
Nord pentru ca foarte relativa liberalizare a sfârșitului de deceniu șase să facă 
un salt înapoi. în anii '80, cenzura a devenit mai încăpăţânată, iar restricţiile 
mai perverse. Impunerea ca debutul scriitorilor să se facă numai prin volume 
colective sabota la grămadă o întreagă generaţie. 

Teza impactului politic al mișcării „artă pentru artă” a fost susținută ori 
contestată de multe ori și este, desigur, un subiect cu multe nuanţe. în 2006 ea 
a fost reluată de președintele Uniunii Scriitorilor, potrivit afirmației căruia 
Consiliul Uniunii Scriitorilor ar fi reprezentat „cel mai important forum 
national de contestaţie politică, socială și morală din ţară”, si de Comitetul 
Director al Uniunii Scriitorilor, care susținea că reuniunile Consiliilor Naţionale 
si ale Conferintelor Naţionale „au reprezentat forumuri de contestaţie politică 
fără termen de comparaţie în România comunistă"?. 

Pretenţiile enunțate înfruntă două interpretări exponentiale pentru teza 
„rezistenţei prin cultură”. Una îi aparţine lui Catherine Verdery, care a văzut 
în ea o cale pentru regim de a coopta intelectuali talentaţi în schimbul iluziei 
unei vieţi profesionale normale și a oportunității de a merge în Occident. 
„Rezistenţa de zi cu zi” s-a dovedit a fi „cooptarea de zi de zi". Cealaltă 
interpretare, a lui Timothy Garton Ash, vede în formula „rezistenţei prin 


1. O formulă asemănătoare folosesc istoricii Doina Jela, Cătălin Strat si Mihai Albu 
cu privire la activiștii de partid puși în situaţia să se apere : „Dar și ei revoltându-se, 
au făcut-o între niște limite bine stabilite, trasate dinainte și din exterior, nu de ei 
înșiși” (op.cit., pp. 365-366). 

2. Vezi, printre altele, cazul Anei Blandiana si al Ilenei Mălăncioiu, sancţionate 
pentru saltul nepotrivit al metaforelor. 


3. Nicolae Manolescu, „Scriitorii și securitatea", România literară, nr. 36, 8 septem- 
brie 2006. 


YOGA CA FORMĂ DE REZISTENȚĂ 195 


cultură” expresia „aranjamentului tacit” între regim și elitele intelectuale 
momite de anumite beneficii, inclusiv în planul libertăţii ideologice. 

Perspectiva celor doi profesioniști, enunțată cu ceva ani în urmă, e confir- 
mată astăzi de informaţiile aflate în Arhivele CNSAS. Acestea demonstrează 
existenţa în rândul scriitorilor si al altor artiști a unui nivel al colaborationis- 
mului care nu putea fi imaginat până la dezvăluirile din prezent. încercând să 
facă faţă noilor dezvăluiri și să promoveze chiar într-un astfel de context 
„Supremaţia” tipului de rezistenţă culturală a scriitorilor reuniți în Uniunea 
Scriitorilor, purtătorii de cuvânt ai acestora au ales calea supralicitării. „N-am 
idee de câţi scriitori-colaboratori au existat raportați la scriitorii-contestatari", 
afirma președintele Uniunii Scriitorilor. „Dar am văzut în aceeași Carte Albă 
că printre cei mai häituiti de securitate dintre scriitori se numără câţiva care 
s-au dovedit apoi a fi fost colaboratori”, a continuat el, făcând din statutul de 
„urmărit” un echivalent al rezistenţei!. 

Aceasta într-o ţară în care numărul dosarelor de urmărire informativă e de 
peste două milioane. 


Libertatea prin contracultură yoga : 


libertatea de a exista altfel decât ti se permite 


Tema rezistenţei prin cultură oferă un cadru de înţelegere a atitudinii zecilor 
de adepţi yoga din anii '80. Cum au ajuns acești tineri și tinere să practice 
yoga ? Interviurile reproduse în volum vorbesc doar despre motivațiile câtorva. 
Claudiu Trandafir fusese incitat de scandalul Meditatiei Transcendentale, iar 
măsurile represive îl făcuseră curios, după logica fructului oprit. Când însă a 
început practica yoga, a realizat că disciplina răspundea unor aspirații profunde 
ale sufletului său. I s-a deschis o dimensiune a fiinţei si a realizat că se afla în 
faţa unei căi sublime. 

Trăind într-un cadru monden, înconjurată de simpatie, pe măsura talentului 
și inteligenţei sale, Angela Mayer a perceput golul interior al unei astfel de 
vieţi. A pornit în căutarea a ceva autentic, a descoperit Catedrala Sfântul Iosif, 
unde se refugia să asculte concertele, să se reculeagă... L-a citit pe Mircea 
Eliade, a iubit Pescărușul Johnatan Livingston şi a descoperit yoga. 

Pentru Nicolae Catrina, totul a început cu o uriașă sete de a citi. Orice. 
Personajul lui Giovanni Papini, cel care, ca să absoarbă întreaga cultură a 
planetei, a hotărât să urmeze bibliografia de la 4, fiind repede copleșit de 


1. Nicolae Manolescu, op.cit. 


196 REPRIMAREA MIŞCĂRII YOGA ÎN ANII '80 


mulțimea operelor si a autorilor de care nu auzise, l-a făcut să înțeleagă că 
asimilarea pe orizontală este imposibilă. A pornit atunci în căutarea esențialului, 
a început să citească lucrări din domeniul spiritualităţii și, prin yoga, și-a dat 
seama că, în sfârșit, a găsit ce căuta. 

Unii viitori adepţi avuseseră căutări mai putin intelectuale. Petre Groza a 
fost atras iniţial de karate, a și cumpărat un costum pe care a dat 400 de lei. 
A mers la Ecran Club, unde se făcea si yoga (martea), și karate (joia). A 
început-o de marţi ; când a văzut ce informaţii primea, a dat cadou costumul 
de karate fără nici un regret. Yoga îl interesa mai mult. 

Soluţia pe care toţi acești oameni o găsiseră la întrebările lor existenţiale era 
însă interzisă. Trebuiau să renunţe sau să suporte consecințele. „îţi dai seama”, 
mi-a spus, „este un risc extraordinar să facem asta ; oricând pot să apară probleme 
mari”. „M-am gândit si eu, îmi asum acest risc." „Da, si eu mi-l asum." 

Acest dialog dintre Claudiu Trandafir și Nicolae Catrina s-a repetat probabil 
pentru mai toţi cei care au înfruntat represiunea. Când anchetatorul i-a cerut, 
după zeci de ore de interogatoriu, să semneze un angajament că nu va mai lua 
legătura cu nimeni de la yoga, în primul moment, Gabriela Ambärus a semnat. 
Dar imediat a sărit, i-a luat anchetatorului hârtia din mână și a rupt-o. Au lovit-o 
și i-au fracturat nasul. Când securiştii i-au luat lui Mihai Triculete, în timpul 
perchezitiei din atelier, o Venus din marmură și i-au batjocorit munca, el le-a 
smuls statuia din mână. „Atunci doar l-au înghesuit puţin, dar, când l-au luat la 
anchetă la Miliția Capitalei, l-au bătut de l-au rupt", povestește comentatorul. 


în ciuda unei represiuni crude, toţi acești oameni au continuat să existe 
conform propriilor căutări timp de aproape un deceniu. în condiţiile regimului 
totalitar, practica menită să-i elibereze era în același timp un mesaj dăruit de 
ei celorlalți. O spune una dintre victime, care-și, în această privinţă, rolul de 
purtător de cuvânt al colegilor săi: 


Dar chiar așa cum s-au petrecut lucrurile, tot sacrificiul de atunci a însemnat 
enorm, o ieșire dintr-un vis urât, dintr-o perioadă foarte dificilă. Ceea ce am făcut 
noi urmărea trezirea constiintelor. Eu știam asta când aduceam foarte multe cărţi, 
le dădeam colegilor, cunoscutilor foarte multe lucrări și chiar vroiam ca oamenii 
să știe aceste lucruri. (...) Eram foarte conștienți că această formă de a acţiona în 
plan spiritual trezește constiintele si face să apară în multe alte minţi idei înalte, 
idei adevărate, idei care pot să transforme totul. Si iată, deși subteran și aproape 
invizibil pentru ceilalți, în afară de securiști, am contribuit și noi într-o anumită 
măsură la acest pas. 


1. Interviul cu Nicolae Catrina, capitolul 3. 

Protagoniștii mișcării yoga din anii '80 aleseseră o viaţă ce dobândise sens 
datorită filosofiei și tehnicilor yoga. Ei trăiau în afara chingilor puse de sistem 
pentru că aparțineau unei culturi alternative’, ce era capabilă să hrănească o 
rezistenţă autentică, căci rezistența lor era libertatea de a exista altfel decât li 
se permitea. 

In asta constă diferenţa dintre autonomia mișcării yoga și autonomia „rezis- 
tenţilor” prin cultură. Documentele Securităţii și amintirile victimelor confirmă 
puterea adepților yoga de a-și salva libertatea interioară, de a rezista härtuirilor, 
de a rămâne fideli comunităţii, de a proteja valori precum non-violenta, compa- 
siunea și demnitatea într-un regim sufocat de meschinărie și brutalitate. 
Mișcarea yoga din anii '80 reprezintă o formă autentică de rezistență faţă de 
regimul comunist?. 


1. Arhivele arată că Securitatea intercepta cărțile și revistele trimise din străinătate 
dacă intrau în categoria interzisă. Ele descriu violarea corespondenţei și urmărirea 
persoanelor care aduceau pachete cu un astfel de conţinut. Interviurile confirmă la 
rândul lor severul control făcut de Securitate. Și totuşi, adepţii yoga erau cititori ai 
literaturii de profil și ajungeau uneori să aibă propria bibliotecă sau fonotecă. 
Membrii reţelei făceau schimburi intense, primind și punând în circulaţie materialele 
căzute în câmpul lor de interes. Foloseau intens xeroxurile, deși aparatele erau 
supuse unui regim de supraveghere special. 

2. Raportul final al Comisiei Prezidenţiale pentru Studierea Dictaturii Comuniste, 
„compendiumul"” gândit să sintetizeze ceea ce a fost relevant în acest domeniu, 
face loc metaforelor și fantasmelor legate de rezistență, dar nu scrie nimic despre 
zecile de yoghini anchetați, ameninţaţi si bătuţi si nici despre cei care au zăcut în 
închisoare pentru voinţa lor de a nu se supune regimului. Faţă de această nedreptate, 
neîntâmplător, perspectiva celor care au suportat ei înșiși opresiunea rămâne 
detașată și chiar senină. O exprimă chiar unul dintre ei: „Noi niciodată nu am 
vorbit despre asta, pentru că, într-adevăr, este mult, mult de spus aici și în această 
formă de rezistență subterană au putut să înflorească foarte multe lucruri spirituale. 
A fost efectiv ca o perioadă de gestație a unor transformări, atât individuale, cât si 
colective, de ordin general. Sunt sigur însă că adevărul triumfă întotdeauna și va 
triumfa și de această dată. Nu are nici o importanţă recunoașterea de către ceilalți 
a vreunor merite. Esentialul este că adevărul triumfă întotdeauna” (interviul cu 
Nicolae Catrina, Capitolul 3). 


Capitolul 5 


Stilul epocii. Metodologie si documente 


„Accept în continuare cu plăcere rolul care mi s-a dat și 
vă stau la dispoziţie și în alte probleme, putând fi siguri 
de discretia și abilitatea mea." 


(informatorul) Judex 


Accesul la documentele și la informaţiile 
codificate din arhiva Securităţii 


Este o banalitate să spun că pertinenta oricărei cercetări depinde strâns de 
calitatea metodologiei. în cazul lucrului cu materialele lăsate de Securitate, 
probitatea metodologică presupune amendarea unor reguli asociate tradiţional 
tehnicii lucrului cu documente. Pe de o parte, este necesară respectarea cu 
maximum de rigoare a ceea ce a fost înregistrat în documentele fostelor 
organe de represiune. Pe de altă parte, cercetătorul trebuie să dovedească 
multă circumspectie. Arhiva pe care o consultă avea menirea și să ascundă, să 
impună interpretări, nu doar să înregistreze. Apoi, cercetătorul nu poate avea 
niciodată siguranța de a fi primit tot ceea ce este relevant în chestiunea 
studiată. lată de ce rapoartele, planurile și notele ofiţerilor și informatorilor 
au de trecut testul comparärii lor cu ansamblul materialelor de arhivă. O 
importanţă considerabilă capătă, într-un asemenea context, verificarea înregis- 
trărilor oficiale prin confruntarea cu mărturiile victimelor ori ale martorilor la 
evenimente. 

Voi indica un număr de obstacole posibile ce apar când se lucrează cu 
Arhiva CNSAS. Uneori, e nevoie ca cercetătorul să fie el însuși mai activ în 
legitimarea dreptului de a obţine date a căror valoare pentru înţelegerea 
subiectului investigat nu îi sunt decât lui limpezi. întrucât accesul la Arhiva 
CNSAS se face pe baza unei teme de cercetare clar definite, e posibil ca 

lucrătorii Consiliului National să nu perceapă conexiunea între ceea ce 
specialistul solicită și tema pentru care a fost acreditat, în funcţie de care 
primește materialele. Ca urmare, el trebuie să argumenteze legătura dintre 
temă și dosare. 

Voi face referiri și la condiţiile accesului la Arhivă în ceea ce mă privește, 
întrucât funcţionalitatea colectivului CNSAS reprezintă un subiect de interes 
public. Sper ca următoarele observaţii să fie de folos și angajaţilor din Consiliu. 

O temă generală a lucrului în arhive este protejarea datelor private. Aceasta 
capătă o actualitate aparte în cazul genului de materiale elaborate de Securitate. 
Or, nu se poate spune că s-a creat până acum o doctrină a protecţiei datelor 
private din arhiva instituţiei. Trebuie avut în vedere că investigarea organis- 
melor care au stat la baza totalitarismului de tip comunist este menită să 
vorbească despre tortionari și victime, despre metode și mijloace, despre fapte 
și planuri de acţiune. Pe de altă parte, exploatarea slăbiciunilor umane, a 
detaliilor intime ale oamenilor făcea parte din esența sistemului. lată de ce 
este necesară găsirea unui just echilibru între ceea ce e benefic cunoașterii 
trecutului și, evident, datoria de a proteja datele cu caracter privat. Dezvăluirea 
lor poate să facă în așa fel încât fostele victime ale Securităţii să devină încă o 
dată victime, fapt ce trebuie neapărat evitat. Echilibrul invocat are nevoie nu doar 
de bună credinţă, ci și de inteligenţă în sensul cel mai practic al cuvântului. 


Pericolul nelivrării unor dosare 


în general, persoanele de le Secţia de Cercetare a CNSAS au arătat, în ceea ce 
mă priveşte, solicitudine. în condiţiile supralicitării acestei instituţii, la câteva 
luni de la formularea cererilor, cu trecerea timpului, am primit dosarele create 
de Securitate pe numele persoanelor pe care le-am indicat. Există și excepţii. 
Reamintesc una : dosarul de reţea al lui Mario Sorin Vasilescu, cu numele de 
cod „Damei”. 

Așa cum am arătat în capitolul dedicat instructorului de yoga, am cerut din 
nou DUI pe numele său pentru a compara notele olografe cu scrisorile sale ce 
fuseseră păstrate în dosar. La 22 februarie 2008 am primit dosarele ce-mi 
trecuseră anterior prin mână, dar și unul nou: dosarul de reţea al informa- 
torului Mario Sorin Vasilescu. 

Cazul atrage atenţia asupra vulnerabilitätii operei de investigaţie când 
arhivele pe care te sprijini au fost administrate de instituţii precum SRI, SIE 
ori CNSAS. Dacă cercetătorul, oricare ar fi acela, nu sesiza legătura dintre 
M.S. V. si , Daniel" ? Dacă nu făcea o a doua cerere pentru a revedea dosarul ? 


À 

In acest caz, Mario Sorin Vasilescu ar fi apărut în istoria acelor ani doar ca o 
persoană supusă unei sistematice și intensive supravegheri. Calitatea lui de 
informator ar fi rămas ascunsă. Un aspect important al personalităţii sale, 
precum și al felului în care a lucrat Securitatea în acest caz (in summum, 
faptele istorice), avea să fie trunchiat. 

Situaţia subliniază atât responsabilitatea cercetătorilor, care au datoria lor 
să lupte pentru accesul la multitudinea surselor de informaţie, cât și a insti- 
tutiilor care deţin arhivele. Una dintre soluţii este ca cercetătorii care au 
descoperit un malpraxis al deţinătorilor de arhive după ce au făcut publice 
rezultatele lor să apeleze la justiţie. Darea în judecată a celor responsabili 
pentru ascunderea unor informaţii de interes public, vinovaţi de abuz în 
serviciu contra intereselor publice sau private, poate deveni un bun aliat al 
cercetării științifice. 


Intervenția brutală în dosare 


Problematica accesului la informaţia relevantă pentru un anumit subiect de 
cercetare nu are legătură doar cu primirea tuturor dosarelor de arhivă existente 
și solicitate CNSAS, de urmărire informativă și/sau de reţea, ci si cu gradul 
de complexitate al acestora. Or, o mare parte din investigația de arhivă pe 
tema represiunii yoga în anii '80 demonstrează epurarea brutală a conţinutului 
dosarelor. In mod special, acest lucru este valabil pentru dosarele de reţea. 
Cele două pe care le-am consultat cu privire la represiunea împotriva mișcării 
yoga în anii '80, deschise pe numele unor instructori de yoga, sunt extrem de 
firave și nu conţin nici o notă informativă. Se știe că unul dintre informatori, 
Mario Sorin Vasilescu, dăduse multe note. Câteva se găsesc în DUI pe numele 
său. Apoi, apar referiri la notele informative pentru care Securitatea a plătit. 
Acestea nu apar arhivate. E limpede că Serviciul Român de Informaţii a recurs 
la intervenţii masive asupra dosarului său. Apoi, existența unui dosar de reţea 
pe numele lui Vasilescu Marian Sorin din perioada 1972-1982 ridică problema 
colaborării dintre yoghin și Securitate în perioada 1982-1989. Materialele pro- 
batoare ar trebui să existe undeva, pentru că ele par să nu fi ajuns la CNSAS. 


Un alt detaliu al respectivului dosar : acesta are notat pe copertă „Siguranţă 
naţională, cf. pv. Nr. 0043739 din 11.11.2002, Comisia mixtă SRI-CNSAS", 
ceea ce înseamnă că a fost declasificat abia la acea dată. De ce în 2002, și nu 
de la început? 

Ultima filă a dosarului primit spre consultare este un raport (Arhiva 
CNSAS, R243569, Ministerul de Interne, UM 0620, nr. 31/C1/001628/ 

18.05.1982) privind scoaterea din rețeaua informativă a sursei Vasilescu 
Marian Sorin, cu numele conspirativ „Daniel”, anonimizat, în care se confirmă 
că, „pe parcursul colaborării cu organele de Securitate, , Daniel" a furnizat 
materiale scrise cu privire la activitatea obiectivului cu care menţine relaţii 
apropiate". Pare să fie vorba despre „Ambrus", plecat în RFG. Or, anonimizarea 
se face doar în cazul copiilor solicitate de beneficiari, nu și al dosarelor care 
se predau spre cercetare. Cu alte cuvinte, Serviciul Român de Informaţii se 
comportă ca un stat în stat. Deși există o lege specifică ce îl obligă pe el si pe 
oricare alte instituţii să se comporte într-un anumit fel cu materialele de 
arhivă, ofiţerii de la SRI care se ocupă de dosare fac ceea ce consideră ei că 
este de cuviință. Anonimizează întrucât consideră că ştiu și reprezintă interesele 
statului mai bine decât Parlamentul și instituţiile ce aplică legile. Este o 
mentalitate tipic securistä, care se va menţine atât timp cât nu va fi sanctionatä. 

Prima instituţie ce are datoria să se adreseze instanţelor pentru încălcarea 
de către SRI a legii specifice este fără doar si poate CNSAS. Ţine de 
competențele CNSAS să vegheze asupra respectării și aplicării legii în virtutea 
căreia fiinteazä. 


Ce nume se vizualizează 


în ceea ce privește echilibrul dintre datele private și cele care dau seamă de 
logica reprimărilor în regimul comunist, trebuie avute în vedere câteva aspecte. 
Am indicat de fiecare dată, când a fost posibil, numele ofiţerilor și informa- 
torilor, precum și al victimelor. Pare important să li se dea persoanelor care au 
fost urmărite de Securitate șansa să-și găsească numele, ca obiectiv al forțelor de 
represiune, într-un astfel de volum. Vor putea să folosească referința ca probă a 
existenţei unui dosar pe numele lor și, în situaţiile mai grave, ca element cu care 
să se adreseze legii. Ar trebui reținut faptul că alţi autori sau angajaţi ai CNSAS 
care se ocupă cu anonimizare duc o politică mai restrictivă, de confidentializare 
a numelor proprii, interpretând-o inadecvat drept o cerinţă a legii accesului la 
dosarele fostei Securităţi . Or, aceste informaţii fac parte din vasta operaţie a 
deconspirării regimului, care vizează nu doar mecanismele, ci si pe actorii ei. 

Numele unei persoane ce apare în documente este în mod obișnuit legat de 
evenimente, de intenţii, de situaţii cu care formează împreună acel complex 
uman și social ce contează pentru înțelegerea faptelor istorice. De aceea, 
cercetătorul e tentat de o descriere cât mai complexă, care intră în conflict cu 


1. Vezi Doina Jela, Cătălin Strat si Mihai Albu, op.cit., p. 29. 

primatul protecţiei datelor personale. Atunci când a fost făcută o referire la 
existenţa unei boli, a unei relaţii cu caracter intim, am folosit trei soluţii: am 
indicat situaţia, considerată relevantă în context, pentru modul de acţiune al 
Securităţii, folosind doar inițialele persoanei (persoanelor) ; am omis situaţia 
pur și simplu, întrucât, în lipsa numelor, se încărca de anecdotică; în al 
treilea caz, am explicat un calificativ neclar sau interpretări echivoce ale 
Securităţii. Ultima formulă, ceva mai liberă, a fost necesară întrucât, în 
cazul represiunii grupurilor de yoga din București, Pitești și Bacău, miezul 
reprimării invoca si date privind viaţa sexuală a victimelor sau poziţia lor față 
de aceasta. 

Un subiect asupra căruia nu s-a insistat suficient este lucrul cu copiile 
documentelor din arhivă. Un subpunct al aceleiași teme sunt scrisorile per- 
sonale atașate dosarelor. Ele aparţin în modul cel mai evident destinatarilor și/ 
sau expeditorilor. Nu există până acum nici o normă care să reglementeze 
tratamentul scrisorilor, deși la CNSAS au fost trimise și scrisorile ca atare, 
reținute de către departamentul ,,S". 

Cercetătorul are dreptul să ceară copii după dosare, ceea ce reprezintă o 
practică de două ori benefică. O dată, întrucât el își poate permite să mediteze 
timp mai îndelungat pe marginea textelor din faţa sa, unele detalii nefiind 
înregistrate la prima trecere în revistă a materialului. Apoi, cercetătorul are 
astfel posibilitatea să pună la dispoziţia altor interesaţi de temă, direct sau prin 
intermediul instituţiei unde lucrează, materialele de bază. 

Conform legii, copiile trebuie anonimizate. Procedura anonimizării ar fi 
trebuit codificată prin reguli cât mai clare, care să nu permită intervenţia 
voinţei arbitrare a personalului CNSAS însărcinat cu anonimizarea. Astfel de 
reguli nu par să funcţioneze încă, fiind o consecinţă logică a faptului că nu 
există încă o doctrină a tratării datelor personale în arhiva CNSAS! 

Un alt tip de problemă a fost ridicată de decizia de a reproduce un filaj în 
finalul volumului. Transcrierile filajelor intră atât de bine în atmosfera onvelliană 
a anilor trăiţi sub comunism, încât ele completează excepţional informaţia 
menită să dea seamă de acele timpuri. Deși nu apar referinţe la fapte strict 
intime, totuși, gradul de detaliere a unei zile din viaţa unui om supus unei 
urmăriri totale intră foarte adânc în intimitatea sa. Din această cauză, am 
considerat firesc să dau persoanei filate o iniţială generică, V, păstrată și 


1. Personal, după o mai veche și dramatică experienţă (anonimizatorul acoperise tot 
ce era nume propriu, inclusiv numele geografice, dintr-un dosar de instanţă - cu 
alte cuvinte, unul la care exista acces public, ceea ce m-a determinat să refuz acele 
copii), am beneficiat de o asistenţă excelentă. 

pentru numele de cod. Despre cine este vorba va fi clar pentru victimă și 
pentru ofiţerii implicaţi, însă, întrucât este omisă și adresa, și numele de cod, 
înregistrarea halucinantă din dosarele Securităţii nu are cum să fie transparentă 
pentru altcineva. 

Astfel de detalii pot contribui la crearea unei paradigme în privința modului 
în care putem lucra cu dosarele Securităţii asigurând echilibrul între două 
cerințe contrare : obligaţia de cercetători fideli și datoria de a nu afecta 
persoanele prezente în dosar. 


Deconspirarea  informatorilor 


Dintre notele informative care abundau în dosare, câteva proveneau de la surse 
cu o relevanţă particulară pentru cercetarea propusă. Unul dintre informatori, cu 
numele de cod ,, Daniel", pregătea pentru Direcţia 1 și referate tehnice referi- 
toare la noţiuni, organisme etc. legate de tematica yoga. Un alt informator, 
» Valentin", părea să aibă o legătură aparte cu ofiţeri ai aparatului de represiune 
ce priveau disciplinele ezoterice drept o posibilă resursă tehnică pentru îmbu- 
nätätirea controlului social. In sfârșit, o altă sursă, „Marcu'”, vorbea despre 
„fiul președintelui” și cei apropiaţi lui cu un ton ce sugera o poziţie de putere 
în sistem neîntâlnită în alte situaţii. 

La data de 3 iulie 2007, am adresat CNSAS o cerere de deconspirare a celor 
trei informatori. Ei reprezentau un soi de interfaţă dintre lumea represiunii și 
lumea interesatilor de yoga, iar cunoașterea numelor lor ar fi spus câte ceva 
despre procesul de osmoză între categorii cu filosofii și statute de viaţă atât de 
diferite. 

Răspunsul a venit peste un an, la 22 iulie 2008. Textul scurt emis de 
Direcţia Cercetare, Expoziţii, Publicaţii a CNSAS explica faptul că în „arhiva 
CNSAS, dosarele se găsesc după datele de identificare ale persoanelor (nume, 
prenume, data și locul nașterii, părinţi), si nu după nume conspirative de 
informator, colaborator etc.". Aceasta era, în esenţă, totul. Cu alte cuvinte, 
solicitarea era refuzată laconic și indirect. 

Dincolo de dimensiunea juridică a situaţiei create, merită analizată la nivel 
de principiu posibilitatea ca atât cercetătorii, cât și opinia publică să aibă 
acces la numele informatorilor din dosarele aflate în Arhiva CNSAS. Deși cererea 
mea a fost făcută înainte de schimbarea normativă în materie, voi recurge la 
argumente oferite de Ordonanţa de Urgenţă nr. 24 din 10 martie 2008 privind 
accesul la propriul dosar și deconspirarea Securităţii, în vigoare în momentul 
primirii răspunsului. 


STILUL EPOCII. METODOLOGIE ȘI DOCUMENTE 205 


Conform articolului 1 (7), persoana care primește dosarul său de urmărire 
informativă are dreptul, la cerere, să afle identitatea lucrătorilor Securităţii și 
a colaboratorilor acesteia care au contribuit cu informaţii la completarea 
dosarului. Accesul cercetătorilor la numele real al agenţilor sau colaboratorilor 
prezenţi cu nume de cod în materialele studiate n-ar trebui să fie considerat că 
este în detrimentul confidentialitätii garantate subiecţilor dosarelor de urmărire 
informativă. Merită subliniat acest lucru, căci unii dintre specialiștii care au 
cerut deconspirarea informatorilor au fost refuzati pe baza argumentului 
invocat mai sus. 

Cunoașterea calităţii de lucrător al Securităţii sau de colaborator al acesteia 
este asigurată, prin OU nr. 24/2008, pentru un număr de persoane care ocupă 
demnitätile sau funcţiile definite la articolul 3, punctele a-z. Acest articol al 
OU nr. 24/2008 garantează dreptul persoanelor fizice și juridice de a cunoaște 
trecutul agenţilor și colaboratorilor Securităţii datorită importanţei poziţiilor 
pe care aceștia le au ori le pot câştiga în societate. Este clar însă că articolul 3 
nu poate fi interpretat ca o limitare a cunoașterii de către opinia publică a 
numelor unor agenţi si colaboratori care nu ocupă funcţiile enumerate. 

Despre existenţa unor agenţi și colaboratori cu roluri relevante în represiune se 
poate afla în procesul de cercetare. Consecința articolului 3 ar fi că solicitarea 
unui cercetător de a fi informat asupra identităţii unui colaborator ce apare în 
materialele primite de la arhivă ar obliga Colegiul CNSAS să afle numele și 
demnitatea ori funcţia actuală a acestuia. Dacă el ocupă o demnitate sau o funcţie 
din lista prezentată la punctele a-z, atunci cercetătorul este automat îndreptăţit 
să afle numele real al colaboratorului. Criteriul de legitimitate enunțat în actul 
normativ, „dreptul de acces la informaţii de interes public", elimină relevanta 
aspectului procedural, nestandard în exemplul ales, al indicării numelui conspi- 
rativ, si nu al numelui prezumtivului agent ori colaborator al Securităţii. 

Observațiile anterioare în favoarea deconspirării sunt oricum subsidiare în 
raport cu prevederile exprese ale capitolului 4 din Ordonanţa de Urgenţă nr. 24 
privind deconspirarea Securităţii prin cercetarea științifică si valorificarea 
patrimoniului arhivistic. Articolul 14, litera e stabilește competenţe în acest 
sens chiar CNSAS, cerându-i să dea publicităţii informaţiile și documentele cu 
privire la activitatea, structura si componenţa Securităţii, care atestă implicarea 
acesteia și a altor structuri politice și represive ale regimului totalitar comunist în 
săvârșirea unor fapte împotriva vieţii, integrităţii fizice sau psihice, a dreptu- 
rilor și libertăţilor fundamentale ale omului etc. Aliniatul h enunţă obligaţia 
CNSAS de a pune la dispoziţia cercetătorilor acreditaţi de Colegiul Consi- 
liului Naţional pentru Studierea Arhivelor Securităţii documente și informații 
complete cu privire la structura, componenţa, metodele și activităţile Securităţii. 


206 REPRIMAREA MIȘCĂRII YOGA ÎN ANII '80 


Intervalul-limită este și el determinat precis: conform articolului 28 (4), 
Consiliul Naţional pentru Studierea Arhivelor Securităţii este obligat să pună 
la dispoziţia cercetătorilor acreditaţi, în termen de 30 de zile de la data soli- 
citării, documentele și informaţiile cu privire la tema de cercetare menţionată. 

Pare ciudat că CNSAS, în faţa unor obligaţii atât de ferme rezultând din 
mai multe articole ale legii de organizare și funcţionare, a putut emite un refuz 
atât de stângaci și întârziat precum cel din 22 iulie 2008. Eventual, CNSAS va 
susține că informaţiile complete despre care vorbește articolul 14, litera h nu 
ar include numele real al agenţilor sau colaboratorilor. 

Două sunt argumentele pe care CNSAS le-ar putea invoca în favoarea unei 
astfel de interpretări restrictive. Unul ar fi protejarea vieţii intime, familiale și 
private a persoanelor menţionate în documentele consultate, pe care articolul 28 (3) 
al OU nr. 24 o prevede în mod firesc. A face însă din colaborarea cu Securitatea 
a unei persoane un element al vieţii sale private este nu doar indecent, ci și 
ilogic. Fiind un drept fundamental, dreptul la viaţă privată ar domina orice 
alte considerente, astfel încât legislaţia deconspirării însăși și-ar pierde orice 
legitimitate. 

Al doilea argument ar fi securitatea statului, eventualitatea ca persoanele 
ferite prin nume de cod în arhive să fie active și astăzi în structurile de informaţii, 
întrucât Legea de organizare și funcționare a serviciilor de informaţii românești 
exclude angajarea informatorilor și colaboratorilor Securităţii vinovaţi de fapte 
îndreptate împotriva drepturilor și libertăţilor fundamentale ale omului (arti- 
colul 27), vinovăţie ce rezultă din acţiunile de denuntare a urmäritilor, nici 
acest argument nu rezistă. 

Există astăzi și un argument mai general în favoarea solicitării cercetătorilor 
de a primi numele reale ale agenţilor și informatorilor din dosarele consultate 
de ei. Curtea Europeană a Drepturilor Omului a stabilit că, în absenţa unor 
evidențe contrare specifice cauzei, nu se poate prezuma menţinerea unui interes 
public actual de a limita accesul la documentele considerate confidentiale în 
regimurile anterioare (cauza Turek c. Slovacia! și, atingând situaţia documentelor 
aflate încă la SRI, SIE etc., cauza Matyjek c. Polonia”). în contextul prevede- 
rilor OU nr. 24/2008, accesul la documentele confidentiale înseamnă și accesul 
la datele persoanelor care au colaborat cu aparatul de represiune. 

Argumentele detaliate mai sus converg spre o concluzie care, de altfel, este 
la nivelul bunului-simt : întrucât CNSAS este o instituţie de deconspirare, refuzul 


1. Turek c. Slovacia, nr. 57986/2000. 
2. Diana Olar, „Cauzele Evans c. Regatul Unit și Matyjek c. Polonia”, Noua Revistă 
de Drepturile Omului, nr. 2/2007, pp. 119-137. 

său de a da numele informatorilor care au ajutat organele de represiune ale 
regimului comunist să-i vâneze pe concetăţeni! este contrar însăși raţiunii de a 
fi a acestei instituţii. 


Interpretarea documentelor din dosarele Securităţii. 
Cazul Claudiu Trandafir 


Un laitmotiv al acestui volum este cerința de a nu lua dosarele de Securitate 
drept expresie a realitätilor din acei ani, când instituţia definea lucrurile și 
crea probe în favoarea propriei interpretări. Trecerea în dreptul numelor unor 
victime calificativul „sursă” sau „informator” devenise o metodă. Există și cazuri 
când au fost create chiar dosare de reţea împotriva voinţei persoanelor implicate. 
Sunt notorii cazurile lui Nicolae Constantin Munteanu și Mihnea Berindei, 
două personalităţi ale exilului românesc care au descoperit în anii 2000 că li 
s-au fabricat dosare de informatori. 

O variantă a falsificării statutului unei persoane care numai colaboratoare 
cu regimul nu a fost a constat în obligarea acesteia să semneze un angajament 
de informator în condiţiile în care victima intrase sub puterea Securităţii. 
Ultima formă a actului normativ al accesului la propriul dosar și deconspirarea 
poliţiei politice comuniste îi exonerează, de altfel, pe cei care au dat declaraţii 
„în timpul anchetei și procesului, în stare de libertate, de reţinere ori de arest, 
pentru motive politice privind cauza pentru care a fost fie cercetată, fie 


"2 m . 
. Dar nu exonerarea formală este cea care ne intere- 


judecată și condamnată 
sează în acest context, ci aceea de fond, implicând filosofia noastră intimă cu 
privire la sensul a ceea ce se întâmpla cu oamenii în acele vremuri. 

Intre adepţii yoga din anii '80, două persoane au fost nevoite să aleagă 
explicit între a face ani lungi de închisoare ori să semneze un angajament cu 
perfida instituţie : Nicolae Catrina și Claudiu Trandafir. Am arătat că încer- 
carea de a-l implica pe Catrina în activităţi de poliţie politică este veche, din 
timpul facultăţii, anterioară descoperirii de către acesta a disciplinei yoga și a 
șantajalui la care a fost supus în anul 1989. Claudiu Trandafir, un apropiat al 
principalilor coordonatori ai mișcării yoga din acei ani, și-a pus semnătura pe 
un astfel de angajament cu două luni înainte de revoluţie. 


1. Si nu doar pe concetäteni, ci pe orice altă persoană. 
2. Conform articolului 2, litera b al Ordonanţei de Urgenţă nr. 24 din 10 martie 2008 
privind accesul la propriul dosar și deconspirarea Securităţii. 

Amintesc faptul că, referindu-se la acţiunile din luna iulie 1989 menite să ducă 
la destrămarea, neutralizarea si descurajarea grupării Meditatia Transcendentală, 
un document elaborat de Departamentul Securităţii Statului patru luni mai târziu 
îi enumera ca principale elemente implicate în propagarea yoga pe Gregorian 
Bivolaru, Claudiu Trandafir si Nicolae Catrina. Toţi trei au fost arestaţi ca 
autori ai infracţiunilor enumerate la art. 325 CP si Legea 3, art. 94. Punerea 
lui Trandafir în fruntea listei care preocupa Securitatea se reflecta, după cum 
se vede, în gravitatea măsurilor luate împotriva lui. 

Ce au păstrat arhivele din această istorie? La CNSAS a ajuns un singur 
dosar, minuscul, de numai 10 file, pe numele lui Claudiu Trandafir : dosarul 
personal al informatorului Mihai R80796. Acesta a fost deschis de către 
Unitatea 0800/S a Ministerului de Interne la data de 23.10.1989, cu nr. 24885 
și microfilmat la 4.03.1996. Faptul că microfilmarea lui a avut loc la acea dată 
sugerează că Trandafir a făcut obiectul supravegherii SRI după 1990. 

Ce spune dosarul de rețea despre relaţia „informatorului” Mihai cu Securi- 
tatea ? în dosar se găsesc cele trei piese tipice care au în vedere recrutarea și 
pe care le reproduc. Prima este raportul prin care se propune recrutarea! : 


Ministerul de Interne 

Direcţia Securităţii Statului 

Securitatea Municipiului București, 132/M.O. 
Strict secret 


Exemplar unic 


Aprob, 
[Indescifrabil] 
19.10.89 


Raport cu propuneri de recrutare în calitate 
de informator a numitului Trandafir Claudiu 


Organele noastre lucreazä prin dosar de urmärire informativä pe numitul 
Bivolaru Gregorian, în vârstă de 37 de ani, neîncadrat politic, necăsătorit, fost 
instructor de yoga, asupra căruia s-a luat măsura internării medicale. 

Sus-numitul a fost avertizat în anul 1982 pentru relaţii neoficiale cu cetăţeni 
străini si aderentä la secta ilegală „Meditaţia Transcendentală”, condamnat în anul 
1984 la o pedeapsă de 1 an și 6 luni închisoare pentru infracțiunea de evadare. 


1. Arhiva CNSAS, dosar R80796, f. 1. 

După punerea în libertate, Bivolaru Gregorian a reluat legăturile cu elementele 
din fostul anturaj, cu care a organizat clandestin ședințe de yoga si tantra yoga 
(yoga sexuală). 

La data de 20.07.1989 s-a luat măsura destrămării anturajului constituit de 
Bivolaru Gregorian și cercetarea informativă a elementelor principale. 

Pentru stabilirea și documentarea activităţii legăturilor lui Bivolaru Gregorian, 
după luarea măsurii de destrămare a anturajului și urmărirea reacţiilor acestora, a 
fost punctat în vederea atragerii la colaborare cu organele de securitate numitul 
Trandafir Claudiu, despre care s-au stabilit următoarele aspecte : 

Este fiul lui..., născut la 12.08.1961 în Constanţa, de naţionalitate și cetăţenie 
română, inginer la I.F.A., exclus P.C.R., cu domiciliu stabil la Constanţa și 
flotant în București.... 

Nu este cunoscut în evidenţele Ministerului de Interne. 

Trandafir Claudiu este una dintre legăturile principale ale lui Bivolaru Gregorian, 
participând activ la toate activităţile grupului. De asemenea, se află în relaţii de 
prietenie cu aproximativ toți membrii grupului. 

în perioada 21.07-28.08.1989, Trandafir Claudiu a fost reţinut în vederea 
cercetărilor, în caz dispunându-se începerea urmăririi penale. 

Pe perioada reţinerii, Trandafir Claudiu a dat dovadă de sinceritate în declaraţiile 
ce i-au fost luate, atât despre activitatea desfășurată în cadrul grupului, cât și 
despre celelalte elemente ale anturajului. După scoaterea de sub urmărire penală, 
Trandafir Claudiu a fost menţinut în contact pentru continuarea cercetării infor- 
mative în stare de libertate. 

Pe parcursul contactelor repetate, Trandafir Claudiu a dat dovadă de sinceritate 
și regretă profund faptele comise, dând de înţeles că ar fi de acord să ne furnizeze 
informaţii despre membrii grupului condus de Bivolaru Gregorian. 

în acest sens, ne-a furnizat și două note informative referitoare la activitatea 
unor legături ale lui Bivolaru Gregorian, care s-au verificat prin alte mijloace ale 
muncii. 

în continuare, asupra sus-numitului se vor întreprinde măsuri de verificare 
pentru controlarea activităţii sale. 

Faţă de cele raportate mai sus, 


PROPUNEM 


A se aproba recrutarea în calitate de informator al organelor de securitate, pe 
baza sentimentelor patriotice, a numitului Trandafir Claudiu. 


De acord, 

Șeful Serviciului 

Lt. col Grigoroiu lonel 
Lt. Mihai Octavian 

Imediat, pe fila următoare, se găsește și angajamentul olograf al lui 
Trandafir, de colaborare cu organele Ministerului de Interne pentru prevenirea 
oricăror infracţiuni de natură să aducă atingere Securităţii Statului’. Urmează, 
în ordinea tipică a unui astfel de dosar, raportul privind felul în care a decurs 
recrutarea? : 


Ministerul de Interne 

Direcţia Securităţii Statului 

Securitatea Municipiului București, 132/M.0. 
Strict secret 


Exemplar unic 


Aprob, 
| Indescifrabil] 
22.10.89 


Raport cu privire la modul cum a decurs recrutarea 
în calitate de informator a numitului Trandafir Claudiu 


La data de _. 10.1989, în baza aprobării date de conducerea profesională, a fost 
contactat la sediul organelor noastre numitul Trandafir Claudiu. Cu acest prilej, 
s-au reluat discuţiile abordate în contactele anterioare, cu accentul pe elementele 
pe care le-a cunoscut sau le cunoaște în prezent. N 

Aducând în discuţie problema colaborării sale în mod secret și organizat cu 
organele de securitate, Trandafir Claudiu a fost de acord să ne sprijine în 
cunoașterea și stabilirea comportării si a poziţiei prezente ale elementelor care ne 
interesează, în special ale lui Bivolaru Gregorian - element fanatic -, în scopul 
prevenirii proliferării activităţii pe care acesta a desfășurat-o. 

în continuare, i s-a solicitat să dea un angajament scris referitor la această 
colaborare, lucru cu care a fost de acord, și am stabilit ca informaţiile furnizate să 
fie sub formă de notă scrisă și semnată cu numele conspirativ „Mihai”. 

Apoi s-a stabilit cu sus-numitul despre importanţa legăturii cu noi și s-a 
insistat mai mult asupra păstrării unei stricte conspirativitäti. 

Candidatul a afirmat că privește cu seriozitate încrederea care i-a fost acordată 
si va căuta să se achite în bune condițiuni de sarcinile ce i se vor trasa, asigu- 
rându-ne că nu va discuta cu nimeni această problemă și că va acţiona conform cu 
cele cerute de noi (...). 


1. Arhiva CNSAS, dosar R80796, f. 2. Este un angajament tipic pentru anii '80 (vezi 
Mihai Albu, op.cit., pp. 62-79). 
2. Ibidem, f. 3. 

Faţă de cele raportate, consider că ar fi util în munca organelor noastre și 


PROPUNEM 


A se aproba înregistrarea la C.I.D. a numitului Trandafir Claudiu ca informator 
al organelor noastre. 


De acord, 

Şeful Serviciului 

Lt. col Grigoroiu lonel 
Lt. Mihai Octavian 


în cazul lui Claudiu Trandafir, ca și în cazul lui Nicolae Catrina, luarea 
angajamentului de către Securitate s-a produs în urma unui troc, la capătul 
unui lung arest: dacă îţi dai angajamentul, îți dăm drumul și nu te mai închi- 
dem. Singurul lucru care poate transforma consimțământul dat în condiţii 
de recluziune într-o colaborare reală cu Securitatea este activismul delator 
de după eliberare. Ce arată în această privință restul de șapte pagini din 
dosar ? 


La pagina 4 se află o declaraţie a lui Claudiu Trandafir din 11 august 1989, 
pe un tipizat utilizat în procesele penale, ceea ce era logic, având în vedere 
data și motivul reţinerii. Se referă la Ştefan Micsik, membru al grupului 
condus de Bivolaru Gregorian, despre care i se ceruseră informaţii. Declaraţia 
neagă alegatiile pe care le propuseseră anchetatorii : „Deoarece nu am fost în 
relaţii mai apropiate cu acesta și nici nu s-a aflat în prezența mea în alte 
împrejurări, nu pot relata aspecte referitoare la practicarea actelor sexuale în 
grup si deținerea și difuzarea de materiale obscene”. 

Atașate la dosar mai apar: o declaraţie din 10 august 1989 de confirmare a 
unui înscris care-i aparţinea! ; o alta din 4 august 1989 despre Costache Cristina, 
despre care nu spune decât că, după știința lui, a fost în vara anului 1988 la 
Costinești” ; o notă prin care se anunţă că Trandafir Claudiu este membru activ 
al unui grup cu concepţii mistico-religioase, că „la o adresă din București 
închiriată de Tradafir Claudiu Petre au fost identificate și ridicate peste un milion 
de file materiale de propagandă yoga și tantra yoga” și, că „Deși a fost 
avertizat că frecventarea acestui anturaj este incompatibilă cu calitatea sa de 
membru de partid, a replicat că nu renunţă la astfel de legături”! ; o notă a 


1. Arhiva CNSAS, dosar R80796, f. 5. 
2. Ibidem, f. 6. 
3. Ibidem, f. 7. 

Securităţii din 30 august 1989 si două note privind prezenţa la domiciliu a 
soţilor Sârbu. 

Dosarul se termină cu o pagină privind evidenţa întâlnirilor realizate, a 
informaţiilor furnizate și modul de exploatare. Ar fi fost vorba despre două : 
una realizată la 18.10.1989 s-ar referi la Bivolaru Gregorian și ar fi folosită în 
DUI Grig, iar a doua, din 12.12.1989, s-ar referi la Mureșan Mihaela, Catrina 
Nicu și Groza Petre, folosită în DUI Grig și Direcţia I. 

Nimic din urmele acestor „întâlniri” nu se regăsește în dosar, iar instructorul 
yoga neagă că acestea ar fi avut loc. 

Un astfel de dosar de reţea nu probează în nici caz colaborarea lui Claudiu 
Trandafir, dimpotrivă. Lucrurile devin și mai limpezi dacă alăturăm alăturat 
amintirile (explicaţiile) lui Trandafir despre acea perioadă, povestite fără ca 
instructorul yoga să fi știut nici ce deţine Securitatea în arhivele sale, nici 
conţinutul interviurilor luate cu foştii săi colegi. 


Am fost în detenţie de la sfârșitul lui iulie 1989 până în septembrie 1989. La 
finalul anchetei din toamnă, pentru că Securitatea dorea să raporteze că toate 
problemele legate de gruparea noastră yoghină au fost rezolvate, am fost pus să 
semnez declaraţii că nu voi mai practica yoga și că voi anunța organele de 
securitate despre eventuale activităţi de acest gen. în realitate, erau chiar si ei 
conștienți de caracterul formal al acestor declaraţii, pentru că mi-au spus la un 
moment dat că locuinţa mea e „un cuib de viespi” în care continuă să se mai 
întâlnească yoghinii. Eu și colegii mei am continuat să practicăm yoga și să 
credem în idealurile noastre. Totuși, pentru Securitate era dovada concretă prin 
care ei își justificau activitatea și scopul : anihilarea mișcării yoghine din România. 

Au fost atâtea momente atunci în care am realizat că, în pofida oricăror 
represiuni, unui om nu i se poate lua libertatea gândirii și a idealurilor. în 
decembrie 1989, ancheta încă mai era în curs, cel puţin pentru cei din Bacău 
(Narcis Tarcău, Eugen Bărgăoanu, Eugen Mârtz etc.), care erau chemaţi din când 
în când pentru a da declaraţii. De aceea, noi, deși ieșiserăm din detenţie, eram 
încă monitorizati, iar eu discutam în special cu Nicu Catrina, stabilind împreună 
ce să spunem dacă vom fi întrebaţi cu privire la un eveniment sau altul, în cazul 
în care ne-ar fi urmărit și ar fi știut că ne-am întâlnit. Era o perioadă în care 
puteam fi chemaţi încă oricând să dăm declaraţii. Evident, dreptul de a avea un 
avocat care să te asiste practic nu exista. De aceea, ne dădeam unul altuia toate 
informaţiile necesare pentru a nu apărea contradicții între declaraţiile noastre. 


1. Arhiva CNSAS, dosar R80796, ff. 8-9. Nu este clar de ce aceste note se găseau în 
dosarul lui Trandafir. 

Dar aceste declaraţii se dădeau în cadrul anchetei care încă era în curs. Eram 
anchetați, nu colaboratori ai Securităţii. Eram contactaţi telefonic si ni se cerea să 
ne prezentăm pentru a fi anchetați. Ideea de a nu ne prezenta pe caz de boală sau 
de a cere un avocat era exclusă. Era o continuă härtuialä, eram chestionati în 
legătură cu diferite aspecte minore, ni se prezentau declaraţiile altora cu privire la 
noi etc. 

în momentul în care am fost arestat, eram inginer stagiar și lucram cu un 
contract de colaborare în Bucureşti, la Institutul de Proiectări pentru Automatizări. 
Din cauza anchetei, acel contract a fost anulat și de aceea, în septembrie 1989, a 
trebuit să locuiesc împreună cu soţia mea într-un cămin de nefamilisti în Galaţi, 
într-un fel de domiciliu forțat, deoarece aveam obligaţia să declar orice plecare a 
mea din orașul Galaţi. Cu toate acestea, plecam uneori cu trenuri de noapte pentru 
a mă întâlni, în vreun oraș pe ruta Galati-Bacäu, cu prietenii mei practicanți de 
yoga din Bacău, pentru a afla cum decurge ancheta acolo si pentru a menţine 
comuniunea sufletească atât de importantă pentru noi în acele momente. 

Fusesem foarte mult urmăriţi. Nu prea mai erau cine știe ce secrete cu privire 
la activitatea noastră. O mare parte dintre cărţile despre yoga, spiritualitate, 
ezoterism ne fuseseră confiscate ; asupra practicantilor yoghini din grupul nostru 
se făceau mari presiuni, în stilul Securităţii, chiar dacă nu erau închiși (amenințări, 
șantaje, în cazul studenţilor, Securitatea mergea la locurile de muncă ale părinţilor 
să discute despre problema copiilor etc. ; de exemplu, în cazul surorilor Ambăruș, 
mama lor venise din provincie, locuia cu ele și le însoțea la facultate și oriunde, 
pentru a nu le mai lăsa să se întâlnească cu alți yoghini). Aceste presiuni aveau 
drept scop anihilarea deplină a mișcării yoghine în România. în aceste condiţii, 
rămânea de apărat si păstrat puritatea idealurilor noastre. Pentru mine, Nicu și alți 
câţiva, mai exista însă ceva : o bibliotecă cu alte câteva mii de cărţi de spiritualitate, 
în timpul anchetei, protejarea acestei biblioteci a fost, evident, o mare prioritate. 
Era ca un simbol pentru mine. Ea nu a fost niciodată descoperită de Securitate. 
Problema era că Securitatea bănuia de existenţa ei. Aceste cărți fuseseră mutate de 
mine si de Nicu cu câteva săptămâni înainte de perchezitie, din biblioteca ce a fost 
descoperită de Securitate. Când ofiţerii au pătruns acolo și au făcut ancheta, un 
vecin le-a spus că noi am cărat de acolo mai multi saci cu cărţi. Eu am susţinut că 
toate acestea au fost duse la mine acasă și că sunt de fapt cărţile din biblioteca 
mea. Din fericire, un anchetator i-a sugerat această idee lui Nicu Catrina și astfel 
a declarat și el la fel. 

în timpul anchetei erau multe piste care ar fi putut duce la acea bibliotecă. De 
exemplu, Securitatea găsise un bilet pe care mi-l lăsase Nicu în care îmi spunea 
că trebuie să ne întâlnim ca să ducem un televizor (în acea bibliotecă secretă). Ei 
l-au întrebat pe Nicu ce era cu acel televizor și el a inventat o poveste că noi l-am 
reparat și urma să-l ducem proprietarului. Dar, așa cum se știe, declaraţiile 

noastre se confruntau și trebuiau să corespundă perfect, pentru că altfel era 
evident că unul dintre noi mintise si apoi ei ar fi insistat și ar fi făcut presiuni ca 
să afle adevărul. Fiind amândoi închiși în arestul Securităţii de la Rahova, nu ne 
puteam sfătui. (în condiţiile acelea, am și ajuns la concluzia că, dacă vrei să faci 
ceva de care nu dorești sub nici o formă să afle Securitatea, atunci trebuie să 
actionezi de unul singur, pentru că, altfel, prin metodele lor și prin sistemul de 
declaraţii încrucișate, până la urmă, puteau să afle multe lucruri.) 

Deci, pentru mine, varianta care rămânea era să spun în foarte multe situaţii că 
nu-mi mai amintesc. Se făceau mult mai mari presiuni asupra mea decât asupra lui 
Nicu, care inventa cu seninătate câte ceva. A fost chiar un episod hazliu în 
legătură cu aceasta. Anchetatorii l-au întrebat pe Nicu dacă eu am probleme cu 
memoria. El le-a răspuns că tocmai studiam o carte intitulată La mémoire, pe care 
o purtam cu mine în geantă. Printre cărţile pe care le citisem, fusese într-adevăr 
și aceasta. (Motivul era că autorul ei se numea Shankaracharya. Dar am realizat 
că nu era acel Shankaracharya, promotor al tradiţiei Advaita Vedania, ci doar o 
altă persoană care își luase acest nume.) Anchetatorii au venit să mă întrebe ce 
carte tineam eu mereu în geantă. Neștiind despre ce este vorba si care le e 
intenţia, am spus din nou „nu-mi amintesc”, fapt care, evident că i-a amuzat, 
amintindu-mi ei că este vorba despre cartea La mémoire. 


Spre finalul detenţiei mele, deci la începutul lui septembrie, am realizat că 
securistii vroiau să încheie ancheta în ceea ce mă privește, deoarece în toate 
cazurile în care eu spusesem „nu-mi amintesc”, ei au început să-mi dicteze ceea 
ce am dedus imediat că este varianta lui Nicu. Am înţeles că pentru ei era o 
obligaţie de serviciu să facă astfel încât toate declaraţiile să se potrivească. Era un 
lucru pe care și ei, si eu îl știam, că rămăseseră unele ,enigme", dar pentru că se 
saturaseră să le răspund că „nu-mi amintesc” au acceptat să-mi dicteze variantele 
lui Nicu, chiar dacă bănuiau că nu erau în totalitate reale. 


Eșecul prezervării documentelor Securităţii și controlul conţinutului dosa- 
relor de către ofiţerii rămași după 1989 în sistemul serviciilor de informaţii 
sau de către urmașii lor face ca nimic să nu poată fi absolut sigur în ceea ce 
privește colaborarea sau nu a cuiva cu fostele instituții de opresiune. Ca 
urmare, orice interpretare obligă la o analiză a surselor circumspecte. Cu cât 
un cercetător a lucrat mai mult timp în arhive, cu atât el va percepe mai bine 
necesitatea unor judecăţi făcute cu discernământ. 


Dosarul lui Claudiu Tradafir nu este unul contrafăcut, cum s-a întâmplat în 
cazurile lui Nicolae Constantin Munteanu ori în cel al lui Mihnea Berindei. Există 
la dosar nu doar planul de recrutare și raportul aferent, dar și angajamentul 

olografic autentic. Acest fapt nu este în nici un caz echivalent cu colaborarea. 
Instrumentarul metodologic al unei diferențieri indiscutabile dintre victime si 
colaboratori", factorii în funcţie de care aș plasa diferenţa dintre categorii 
sunt: a) în cazul în care există un angajament, obţinerea acestuia în urma 
punerii inculpatului aflat în arest ori în condiţii de anchetă inumane și degra- 
dante să aleagă între semnarea angajamentului sau ani lungi ani de recluziune ; 
b) absenţa oricărei note informative ostile privindu-i pe cei a căror divulgare 
fusese cerută de anchetatori ; c) lipsa oricărui act represiv care să pară a fi 
rezultat al delatiunilor „informatorului” ; d) comportamentul acuzatului înaintea, 
în timpul și după derularea anchetei ; e) concordanța completă dintre spusele 
celui în cauză și informaţiile care vin din surse alternative. 

La acestea mai adaug una, care s-a dovedit, pentru cineva atent cu evoluţiile 
postdecembriste, neașteptat de relevantă pentru înţelegerea trecutului indi- 
vidual : cariera persoanei după revoluţie. Căci există o corelaţie puternică 
între succesul instituţional sau economic al cuiva și implicarea acestuia în 
structurile de opresiune ale regimului”. 

în sensul metodologiei de interpretare anterioară, cercetarea de arhivă 
împreună cu investigarea cazului prin surse independente îl plasează pe 
Claudiu Trandafir în categoria acelor victime care au înfruntat sistemul, fără 
hiatus, de la începutul confruntării cu el până la sfârșit. în absenţa altor date - 
ce par, în acest stadiu al investigaţiei, improbabile -, transformarea angaja- 
mentului său într-o stigmä ar fi si ilogică, și nedreaptă. 


Documente 


Dincolo de logica activităţilor polițienești ale regimului, arhivele vorbesc și 
despre un anumit stil al instituţiilor. Rândurile așternute pe hârtii strict secrete 
de către slujbașii acestora aduc cititorul de astăzi mai aproape de atmosfera epocii 
decât o poate face orice exerciţiu analitic. Este motivul pentru care am ales să 


1. „Indiscutabilă” în sensul alegerii unei liste de criterii, de la a la e, relativ exigentă. 
Unii autori pun drept condiţie unică a definirii colaborationismului scrierea unor 
note ostile la adresa unor persoane la solicitarea organelor de securitate sau chiar din 
proprie iniţiativă (vezi și Gabriel Andreescu, „Deconspirarea poliţiei comuniste. 
Evoluţii”, Noua Revistă de Drepturile Omului, nr. 3, 2006, pp. 34-55). 

2. Rămânând la categoria „de ordinul doi” a informatorilor, amintesc că Alexandru 
Paleologu a fost numit ambasador al României în Franţa, Mircea Ionescu Quintus 
ministru al Justiţiei, Emanuel Valeriu director al Televiziunii Române Libere și apoi 
membru al Consiliului Naţional al Audiovizualului, Radu Vasile prim-ministru ș.a.m.d. 

reproduc un număr de materiale : titiuri de volume confiscate, un raport de filaj 
și note informative capabile să tulbure și să amuze în același timp, rapoarte de 
măsuri și pregătirea și forțarea unei racolări. Ele rămân un eșantion, rezultatul 
unei selecţii obligate să lase în urmă o mulţime de alte texte „captivante”. 

Există si o altă rațiune pentru care am publicat materialele respective. 
Nimic nu le luminează substanţa acelor vremuri cum o face citirea succesivă 
a înscenărilor, delatiunilor și a mărturiilor primite de la victime. Așa arătau, 
puse faţă în față, lumea opresorilor și lumea celor vânati de primii. 


a) 


b) 


1. 


Anexe 


Anexa 1 


Listă de lucrări confiscate lui Gregorian Bivolaru 


în urma uneia dintre perchezitit 


Lucrări generale despre Yoga : Au Cæur des choses ; Yoga and Psychoterapy ; 
L'Eveil de Kundalini ; Ghid de meditaţie Yoga ; The authentique yoga ; Le 
Guide de Yoga ; Le Yoga de la vie pratique ; Yoga for the Mind ; Sisteme 
taoiste ; Caraka Samita ; Tao T6 King; Le Yoga de synthèse ; Yoga 
Psychology ; Chakras ; Théorie et pratique de Mandala ; L'œil du Cœur ; 
An Introduction to Yoga Philosophy ; Les Yogas pratiques ; Nirvana Tao ; 
The Serpent Power; J'apprends le Yoga; Yoga; Sport and Yoga; Auto- 
biographie d'un Yogi ; Yoga ; Yogananda Parapianansa ; Yoga Microbiotic ; 
Chakra ; Omagiu lui Yogaswami ; Terapia prin Yoga ; Manipura ; Initiati 
în Tibet; Yin-Yang ; Yoga; Concentration ; Tehnici Yoga ; The Yoga the 
Natural Way ; Yoga Térapie ; Le Lama ; Outlines of Vedantasara ; Le Yoga ; 
Krishnanuri; Grands maîtres de l'Inde; The Third Eye; Self-Reliance 
through Yoga ; Zen, Tao et Nirvana. 

Lucrări despre Tantra Yoga : Le Yoga Tantrique ; Amorul si sexualitatea în 
tantra yoga ; Tantric Yoga ; Yoga of the Guhyasamaja Tantra ; Tantra Sex ; 
Meditaţii din Tantra ; Private Adult Video Collection ; Your Tantric Partner ; 
Textes Tantriques ; Magie tantrică ; Tantra ; Couple ; Tantra ; The Hindu Art 
of Love ; The Fabulous Courtezan ; Sexual Fluids in Vedic and Post-Vedic 
India ; Sex, dragoste si rugăciune ; Yoga sexuală ; La sexualité ; Metafizica 
sexelor ; Mariage de sexualité ; Sexologie pour amants avertis ; La maîtresse 
légitime ; Yoga for Men ; Karma Soutra ; Rituel de magie tantrique hindoue ; 
L'Amour ; La suggestion en amour ; L'Art d'aimer ; Manual complet pentru 
educația sexuală. 

Lucrări despre alte forme de Yoga : Raja Yoga ; Okido Yoga ; Sahya Yoga ; 
Hata Yoga ; Yoga Zen; Krja Yoga; Pranayama ; Yoga Samyama ; Kriya 


în urma perchezitiei din 20 iulie 1989, la care au participat It. col. Grigorescu I., 
cpt. Marinescu N., cpt. Andrei N., maj. Apostol F. si maj. Creţu I. din cadrul 
1.M.B., Serviciul Cercetări Penale. Arhiva CNSAS, dosar nr. 1687/1, f. 38. 

Yoga ; Le Karma Yoga ; Dipika Yoga ; Bhakti Yoga ; Okido Yoga ; Radja 
Yoga ; Raja Yoga ; Yoga Samyama ; Yoga tibetana. 

d) Lucrări cu caracter religios sau filosofic : Introduction à la vie spirituelle ; 
Cartea legii lui Manu ; The Fourth Way ; Vishnu ; Textes sacrés du Zen ; 
Le secret de Patriarches ; Christianisme et les mysteres ; Tarot ; Bouddhisme ; 
Wbras 0/ Grace ; Upanishad,  Via/a eliberată ; Dimensiunea spiritului ; 
Oceanul frumuseţii divine ; Le Kybalion ; Teologia ascetică si mistică ; 
Tie Afyaya Philosophy ; Zen ; Tao ; Evanghelia lui Saint Marc ; Apocalipsa ; 
Le //vre de Zo/iar ; 7èon'a evoluției spirituale ; Drumul crucii ; Superstitiile 
poporului român ; Teillhard de Chardin. 

e) Lucrări de parapsihologic : L'Univers de la parapsychologie ; Manuel expé- 
rimental de parapsychologie ;  Magnetismul personal ; La télépsychie ; 
La telepatie et le corps ethérique ; Parapsychiques ; Les a/zaes ae /a 
pensée ;  Parapsihologia ; Corpul energetic; La clairvoyance prouvée ; 
Astral Projections. 

0 Astrologie : Dicţionar astrologie ; /l-stre ^/ destine ; Astrologie, Zodiac ; 
Astrologie; Zodiace; Dictionnaire d'astrologie ; Horoscop; Astrologie. 

g) Lucrări de medicină si terapie: Posta/ alimentar total; Medicine tradi- 
tionelle et couverture des soins de santé ; Yin şi Yang ; Medicine et hygiène ; 
Exercises pour la nuque;  Zonoterapie; Medicina corpului energetic; 
Farmacia naturii ; Healing Yourself with Water; L'Auriculothérapie ; Pratique 
de l'entrainement mental; Règles de medicine astrologique; Le tonus 
mental ; Știința respirației ; La medicine secrète des gens du voyage ; 
Aromaterapie; Le training autogène; Formula fitoterapeuticä; Plante 
medicinale ; Training autogen ; Medicină veche românească ; Diet Book ; 
Vindecarea prin culoare ; Constituţia fizică ; Les chaînes musculaires et 
articulaires ; Boli ; Farmacia naturii ; Postul alimentar ; Presopunctură ; 
Manual practic ; Respirația ; Hipocrate ; Plante medicinale ; Ceaiuri 
medicinale ; Ape, tincturi ; Demain la santé ; Plante ; Medicina naturistă ; 
Sucuri; Le docteur illuminé; Le curettage uterin; Medicine Mind & 
Magic ; Ayurveda ; Anatomia în Ayurveda ; Traité de pharmacie. 

h) Lucrări despre ocultism: Le monde inconnu ; Inexpliqué; La doctrine 
secrète ; Refncarnarea ; Doctrinele secrete ; Les pouvoirs inconnus de 
l'homme ; The Secret ofthe Golden Flower ; Pecetea lui Solomon ; Les 
chemins de l'impossible ; Astral Projection ; L'ultime réalité ; L'Ocultisme ; 
Les puissances du dédans ; Cosmic Organs ; La vie après la vie ; Trois 
mondes ; Le livre des secrets ; The Bermuda Triangle ; Le temple de 
Satan ; Sociétés secrètes ; Rose-Croix ; Nostradamus ; Spirite ; La doctrine 
secrete ; Mystère de Golgota ; Viaţa dincolo de moarte ; Les miracles ; 


i) 


j) 

The Basic Ideas of Occult Wisdom ; Doctrine secrète ; L'Anneau d'or des 
grands  mistiques. 

Tehnici: Kung-Fu ; Shiatsu ; Puissances de la parole ; The Power of 
Silence ; Centri de fortä ; Haute magie ; L'Egypte secrète ; Dezvoltarea 
memoriei; La mémoire; Autosugestia; Mintea poate vindeca. 

Altele : Organizarea sistematică a lumii vii ; L'Aventure de la conscience ; 
Protocoles des sages de Sion ; Les juifs de l'Espagne ; Dictionnaire des 
symboles ; Protocols ; Planetary ; Simpozion ; Psychologie ;  Caractero- 
logiques ; Arta indiană ; Dictionnaire de la psychologie ; Recherche fonda- 
mentale;  Non-rezistentä; Orientul îndepărtat; Caractere; Simboluri; 
Alchimie ; Les nuits secrètes de Paris ; Hitler et la tradition cathare ; 
Functiunile creatoare ale subconstientului ;  Cosmologie si alchimie ; Fiul 
omului ; Ce que j ai fait; Coming Back; Étoiles et atomes; Sons et 
couleurs ; Fais ta vie ; An Encyclopedia of Psychic Science ; Science ; A 
Guide for the Perplexed ; Teoriafascistä a raselor ; Des couleurs ; L'Etude 
académique ; Super Nature. 

Notă privind „filajul cu intermitentä ” al lui „ V” 
Ministerul de Interne 
Departamentul Securităţii Statului 
U.M. 0672 București 
Nr. 1/D 100475841, din 22.05.1984 


Strict secret 


Către Direcţia a (l-a - Indicativ 362 
Notă privind filajul cu intermitentä al numitului, V,...” domiciliat 
efectuat în perioada 30.04.1984; 3-5.05.1984 și 7-9.05.1984) 


La solicitarea telefonică și în baza cererii de filaj nr. 00131660 din 03.05.1984, 
a fost filat ob. , V" pentru a se realiza: 

- cunoaşterea activităţii si comportării ; 

- identificarea legăturilor din rândul cetăţenilor români ; 

- stabilirea mediilor, locurilor și adreselor vizitate ; 

- documentarea momentelor cu semnificaţie operativă. 


Activitatea obiectivului 


30.05.1984  (8.15-22.30) 

8.15-13.45 acasă. La ora 13.45, „V" a ieşit de acasă împreună cu un individ 
care a fost poreclit „Victor” si a fost plasat în sos. Giurgiului nr. 126, bloc. 7, 
scara 5, sectorul 5, un alt individ ce a fost plasat în str. Iuliu Barash nr. 4 si care 
a fost poreclit „Viorel, cu un al treilea individ care a fost poreclit „Voicu“, 
precum și cu trei individe și s-au deplasat pe jos, pe cal. Victoriei, str. 13 Decembrie, 
Biserica Enei, bd. N. Bălcescu, până în faţa restaurantului Dunărea. Aici una 
dintre individe a plecat din grup în direcția Piaţa Universităţii iar , V", „Victor”, 
»Viorel" și „Voicu” împreună cu cele două individe care au mai rămas în 


1. Pe document apare următorul comentariu olograf, scris cu cerneală neagră : 
„Tov. lt. maj. Vlad, Verificaţi urgent toate legăturile. Coroborati filajul cu materialul 
T.O. Semnalati pe Bebea Ion de la Dir. a IV-a”. Semnează cpt. [indescifrabil]. 

2. Ofiţerul a trecut deasupra, în cerneală, numele real. 

3. Mâna ofițerului a adăugat: „Laurenţiu din Constanţa”. 

continuare pe jos au traversat o curte din bd. N. Bälcescu iesind în str. Biserica 
Enei. După ce s-au deplasat pe această stradă, str. 13 Decembrie, bd. N. Bălcescu, 
s-au întors din apropierea străzii Traian Vuia, pe str. 13 Decembrie până la 
intersecţia cu Calea Victoriei și la ora 14.20 ,, V" și cei cinci însoțitori au intrat la 
berăria Terasa de pe cal. Victoriei, vizavi de hotelul Continental. 

Aici au luat loc la o masă și au consumat bere, observându-se că „V" era 
ascultat cu mare atenţie de cei menţionaţi mai sus, mai putin de una dintre 
individe, care, de altfel, a și plecat de la masă în jurul orei 15.30. 

La ora 16.00, „V, , Victor", „Viorel, ,Voicu" și ultima dintre individe au 
părăsit incinta braseriei si au continuat pe jos pe Calea Victoriei până în fața 
hotelului Bulevard, unde s-au oprit. 

Aici „Victor” s-a sărutat cu ,V", apoi şi-a luat rămas bun de la ceilalți și a 
plecat în direcţia Piaţa Universităţii, iar „V" împreună cu ,,Viorel", , Voicu" si 
individa au mers la magazinul alimentar Premial de pe str. Beldiman. După 
5 minute au ieșit de aici cu toţii și au continuat pe jos, pe diferite străzi, până la 
magazinul Delicatese de pe str. Academiei, au intrat pentru câteva momente, apoi 
au plecat pe str. Academiei și au mers la magazinul Gostat, de la intersecţia cu 
str. Edgar Quinet. Aici a intrat , Voicu" și a cumpărat două sticle cu vin, după care 
a revenit la ceilalţi și împreună s-au deplasat pe jos până în faţa locuinţei lui „V”. 

După ce au discutat aproximativ 2 minute în faţa imobilului, „Viorel” si cu 
individa au plecat în direcţia str. 13 Decembrie, iar „V" și „Voicu” au intrat la 
domiciliul lui , V", ora fiind 16.40. 

16.40-19.00 acasă. Menţionăm că la ora 18.30 ,Voicu" a ieșit de la locuinţa 
lui „V" si în faţă s-a întâlnit cu două individe care au fost poreclite „Vasilica"! și 
„Vica" si care au fost plasate în Aleea Compozitorilor (...), individe împreună cu 
care „Voicu” a reintrat în locuinţa lui „V". 

La ora 19.00, , V" a plecat de acasă pe jos împreună cu , Voicu", „Vasilica” și 
„Vica" și s-au deplasat pe jos pe Calea Victoriei, str. CA. Rosetti, bd. N. Bălcescu, 
au intrat la magazinul Unic, de unde au efectuat mai multe cumpărături (mezeluri, 
brânzeturi, două sticle cu coniac și pâine), după care au revenit pe același traseu 
la domiciliul lui „V”. 

19.45-22.30 acasă. Menţionăm că ,Voicu", „Vasilica” și „Vica” au plecat de 
la locuinţa lui „V" la ora 21.45 si au mers cu toţii în Aleea Compozitorilor (...). 


03.05.1984 (8.00-0.30 din 04.05.1954) 

8.00-9.50 acasă. A plecat de acasă pe jos pe Calea Victoriei, str. 13 Decembrie, 
Academiei, a intrat pentru 2 minute la atelierul de brichete-ochelari Unitatea nr. 12, 
apoi a plecat de aici, a traversat strada, s-a oprit în faţa Bisericii Enei, unde s-a 
închinat și a făcut mătănii pentru 5 minute. 


1. Supranota ofițerului: ,G.L.". 

De aici a continuat pe jos pe strada Academiei, a traversat pasajul Victoria, și-a 
cumpărat ziare și ţigări de la un chioșc din acest pasaj, după care a revenit acasă. 

10.15-14.05 acasă. A ieşit de acasă la ora 14.05, având în mână o pungă de 
plastic goală și s-a deplasat pe Calea Victoriei, str. Biserica Amzei, iar la ora 
14.30 a intrat la sediul Bibliotecii Centrale Universitare, Serviciul Colectiei 
Speciale, de pe str. Biserica Amzei nr. 5-7. 

După 5 minute, ,,V" a plecat de aici pe jos pe strada Biserica Amzei, 
cal. Victoriei, bd. Gh. Gheorghiu-Dej până în apropiere de str. I. Brezoianu, de 
unde s-a întors pe bulevard, Calea Victoriei și a intrat în gangul ce duce la 
Biserica de lângă str. Doamnei. S-a închinat în faţa bisericii timp de 3 minute, 
după care a plecat și s-a deplasat pe cal. Victoriei, bd. Republicii, str. Academiei, 
a cumpărat patru franzele de la un centru de pâine, apoi a continuat pe jos până 
în faţa cinematografului Doina, de pe str. Doamnei, unde s-a oprit. 

La ora 15.00, „V s-a întâlnit în faţa acestui cinematograf cu o individă care 
a fost poreclită „Viorica și care a fost plasată în str. Jean Atanasiu (...), precum 
si cu o individă ce a fost plasată în bd. Prelungirea Ghencea (...) si care a fost 
poreclită „ Virginia”? și au mers împreună la Rotiseria de pe str. Academiei. 

15.05-17.00 Rotiserie. De aici, „V", „Viorica” si „Virginia” au plecat pe jos, 
pe str. Academiei, Edgar Quinet, au intrat la centrul de pâine de pe această stradă 
de unde au intenţionat să cumpere pâine, dar negăsind, s-au întors până la 
intersecţia cu str. Academiei, unde s-au întâlnit cu doi indivizi cu care „V" s-a 
sărutat, apoi i-a prezentat celor două individe si au discutat cu toţii aproximativ 3-4 
minute, apoi s-au despărţit, ora fiind 17.20. 

După despărţire, ,V", „Viorica” și „Virginia” au continuat pe jos pe 
str. Academiei, oprindu-se la intersecţia cu str. 13 Decembrie, unde „Viorica” si 
» Virginia" au rămas pe loc așteptând, iar „V” a mers acasă. 

17.30-17.45 acasă. La ora 17.45, „V" a plecat de acasă, a revenit la cele 
două, având asupra sa o sacoșă în care se aflau două cărți și împreună au continuat 
pe jos până la staţia ITB Universitate, de unde s-au urcat în troleibuzul 89, cu care 
au călătorit până la staţia ITB Mihai Bravu. 

Aici au coborât, au cumpărat ţigări de la un debit din apropiere, apoi au 
continuat pe jos și au mers la adresa din str. Jean Atanasiu nr. 15. 

18.25-0.30 la adresa de mai sus. Menţionăm că „ Veronica" a plecat de aici la 
ora 20.00 si a mers la adresa din Prelungirea Ghencea (...). 

Până la ora 0.30, când s-a stins lumina, „V” nu a plecat de la adresă. 


04.05.1984  (8.00-21.00) 
8.00-10.05 acasă. A ieșit de acasă și a mers pe Calea Victoriei până la Pasajul 
Victoria, a cumpărat un ziar de la un chioșc, apoi a continuat pe jos până la staţia 


1. Supranotă cu cerneală N.C. 
2. Supranotä 1.M. 

ITB Universitate, unde s-a întâlnit cu o individä care a fost plasată în Calea 
Plevnei (...) si a fost poreclită „Vali”?. în momentul întâlnirii s-au sărutat, 
remarcându-se faptul că „Vali” este foarte bucuroasă de întâlnirea, respectivă și 
au început să discute cu voce tare. Din discuţii s-a reţinut faptul că „V" își cerea 
scuze față de „Vali" pentru că nu s-au putut întâlni până în acel moment deoarece 
a fost plecat în străinătate, la care „Vali' a răspuns că oricum nu mai are 
importanţă, important fiind faptul că s-au întâlnit. După aceste prime replici, ,, V" 
și „Vali” s-au retras din aglomeraţia din staţie si au mers încet, discutând până în 
faţa Ministerului Comerţului Exterior, unde s-au oprit și și-au arătat reciproc mai 
multe hârtii, precum și unele articole decupate din ziare până la ora 10.35, când 
s-au despărțit. 

După despărţire „Vali” a plecat pe jos în direcţia Calea Victoriei, iar „V” s-a 
urcat de la staţia ITB Universitate într-un maxi-taxi, a călătorit până la Piaţa 
Reşiţa, unde a coborât si pe jos a mers prin piaţă, privind la mai multe tarabe, 
apoi a intrat în Complexul alimentar. A cumpărat o sticlă de vin, după care a 
plecat, a parcurs mai multe străzi, a intrat în blocul din str. Almasul Mare (...) 
și a ieșit pe ușa de serviciu într-o curte interioară, pentru ca la ora 11.05 să intre 
la adresa din str. Almașul Mare (...). Aici a bătut timp de câteva minute la ușa 
apartamentului menţionat, dar, văzând că nu i se răspunde, a ieșit în afara blocului 
și a așteptat până la ora 13.20, când a venit individul gazdă care a fost poreclit 
„Valentin” și, după ce s-au salutat, acesta l-a invitat pe „V" în apartament. 


13.20-14.05 la adresa de mai sus. S-a observat că cei doi au stat de vorbă în 
bucătărie. La ora 14.05, „V" a plecat de aici si a mers la complexul alimentar de 
la Piaţa Reșița, de unde a cumpărat mezeluri, pâine și o sticlă cu coniac, după care 
a revenit la adresă. 


14.30-19.25 la adresa menţionată. în jurul orei 19.15 au mai venit în vizită 
„Valentin"!, încă doi indivizi, dintre care unul conducea autoturismul Lada (...) 
ce aparţine numitului C.G.-O., domiciliat în (...). 

La ora 19.25, „V" a plecat de la adresă împreună cu „Valentin” si cu cei doi 
indivizi și au mers la autoturismul (...) care era parcat în apropiere, s-au urcat cu toții, 
s-au deplasat pe diferite străzi până la intersecţia dintre bd. 1848 și str. Doamnei, unde 
au oprit la stop. Aici „V" și „Valentin” au coborât din autoturism, iar cei doi indivizi 
au continuat cu autoturismul în direcţia Pietii Universităţii. După coborâre, „V" si 
»Valentin” au mers pe jos până la staţia ITB Colțea, de unde ,, Valentin" s-a urcat în 
autobuzul 131 si a plecat în direcţia Piaţa Română, iar „V" a continuat pe jos, a 
traversat pasajul Universităţii, apoi a mers pe bd. Republicii înspre str. Academiei. în 


Supranota ofițerului : „M...”. 

momentul în care trecea pe lângă staţia ITB Universitate, a fost observat de un individ 
care va fi poreclit „Vlase"' plasat în Aleea Pravät (...). După ce și-au strâns reciproc 
mâinile, manifestându-și bucuria de a se fi întâlnit, cei doi au început să discute, 
timp în care „ Vlase” și-a deschis geanta diplomat și i-a arătat lui „V" niște hârtii pe 
care însă nu le-a scos din geantă, în schimb i-a dat acestuia câteva monede străine. 
Această întrevedere a durat cea. 5 minute, după care cei doi s-au despărţit, , Vlase" 
rămânând la staţia ITB. „V" şi-a continuat mersul pe jos și s-a îndreptat către casă. 


20.05-21.00 acasă 

05.05.1984  (7.00-22.00) 

7.00-13.40 acasă, de unde , V" a ieșit împreună cu familia „T", domiciliată 
în bd. Constantin Brâncoveanu (...) si cu un alt individ de care s-au despărțit la 
ieșirea din bloc, după care „V" și soţii „T” au continuat pe Calea Victoriei până 
la intersecţia cu bd. Republicii, unde s-au oprit. Aici au mai discutat împreună 
cea. 10 minute, apoi soţii „T" au plecat în direcţia Piaţa Universităţii, iar „V" a 
mers la magazinul Premial de pe str. Beldiman ora fiind 14.00. 

După 5 minute a ieșit de aici, s-a deplasat pe jos până în dreptul magazinului 
Pescarul, s-a oprit în faţă, a așteptat câteva minute până ce a oprit lângă el un taxi 
în care s-a urcat si a mers la adresa cunoscută din str. Almasul Mic (...). 


14.25-22.00 la adresa de mai sus. 

07.05. 1984 (7:30-23:30). 

7.30- 11.30 acasă, de unde a plecat pe jos, pe Calea Victoriei s-a deplasat până 
în fața magazinului Romarta, unde s-a întâlnit cu o individă care a fost poreclită 
„Vila”? si a fost plasată în str. Prof. Dr. Stefan S. Nicolau (...), individă ce avea 
un copil de cea. 4 ani. Au mers până la intersecţia cu str. 13 Decembrie, unde s-au 
oprit, au mai discutat aproximativ 3-4 minute, apoi s-au despărţit. După despărţire, 
, V" a continuat pe jos pe str. 13 Decembrie, Academiei și a intrat în atelierul de 
reparat brichete si ochelari, unitatea nr. 12, ora fiind 11.45. 

După 5 minute a plecat de aici, a traversat strada, s-a oprit în faţa Bisericii 
Enei, s-a închinat timp de 5 minute, apoi a continuat pe str. Academiei, Pasajul 
Victoriei, mergând foarte încet și privind la vitrinele diverselor magazine întâlnite 
în cale, iar la ora 11.55 a intrat în magazinul Victoria. 


11.55-12.15 magazinul Victoria, unde „V" a mers la parter în partea stângă la 
raionul bijuterii și a discutat cu vânzătoarea de serviciu”, care se pare că este o 
veche cunoștință. A plecat de aici pe Calea Victoriei până în dreptul Bisericii 


1. Supranotă: „C.I.". 
2. Supranotă: ,1.M.". 
3. Supranotă: „soţia lui M.". 

Zlătari, s-a oprit, s-a închinat de mai multe ori, apoi a continuat încet pe Calea 
Victoriei, Splaiul Unirii, Piaţa Unirii, bd. G. Coșbuc, oprindu-se la staţia ITB 
Spitalul Brâncovenesc. Aici a staționat aproximativ 2-3 minute privind în toate 
direcţiile, lăsând impresia că așteaptă pe cineva, după care a traversat, s-a oprit 
din nou și s-a uitat în toate direcţiile, apoi a plecat încet pe bd. G. Coșbuc, Piaţa 
Unirii, bd. 1948, Piaţa Universităţii, bd. Republicii și la ora 12.55 a intrat la 
restaurantul Havana. A plecat de aici imediat pe jos, pe Calea Victoriei a mers la 
restaurantul cu autoservire Simplon. 

13.05-13.25 restaurantul Simplon, unde a servit dejunul, după care a plecat 
spre acasă. 


13.30-16.25 acasă. A ieşit de acasă si s-a oprit în faţa blocului privind nedecis 
în ambele sensuri ale Căii Victoriei, apoi s-a hotărât să traverseze, s-a oprit în 
dreptul bisericii Kretulescu și s-a închinat, după care a continuat pe str. 13 Decembrie 
până la intersecţia cu str. Știrbei Vodă. Aici a intenţionat să intre la farmacia din 
colţ, dar a ezitat, a continuat încă circa 5 metri, s-a oprit în faţa Bisericii Luterane, 
s-a închinat, apoi a revenit la farmacie, unde a intrat. După circa 5 minute a plecat 
de aici pe jos pe str. Știrbei Vodă, Berzei și la ora 16.55 a intrat la Clubul ISB. A 
ieșit imediat în faţa clubului împreună cu un grup de 10-15 tineri cărora le explica 
ceva insotindu-si spusele cu gesturi semnificative făcute cu mâna. 

La ora 17.15, tinerii au intrat în clădirea clubului, iar ,L", care a rămas 
ultimul, a fost ajuns din urmă în hol de un individ care a fost poreclit „Volf, 
individ ce a venit la volanul autoturismului (...), ce aparţine lui (...). După ce s-au 
întâlnit în hol, cei doi s-au sărutat și au intrat la Club. 

17.15-18.40 Clubul ISB de pe str. Berzei. De aici, „V" a plecat singur, pe jos 
pe str. Berzei, Știrbei Vodă până la staţia ITB Cișmigiu, de unde s-a urcat în 
autobuzul 368, cu care a călătorit până la staţia ITB Lido, unde a coborât. 

După coborâre s-a întâlnit întâmplător cu o individă cu care a schimbat câteva 
cuvinte, apoi aceasta a plecat, iar „V a continuat pe jos pe str. CA. Rosetti, NB. 
Golescu și la ora 19.15 a intrat la Asociaţia Scriitorilor din București. 

La ora 19.20 a ieșit de aici, a mers la un telefon public din apropiere, a 
efectuat o convorbire circa 2 minute, apoi și-a cumpărat un pateu de la patiseria 
din str. Cosmonautilor si a revenit în faţa Asociaţiei Scriitorilor, unde s-a întâlnit 
cu un individ care a fost poreclit „Vanea”', plasat în str. Moldoviţa (...). După ce 
au schimbat câteva cuvinte „Vanea” a intrat la Asociaţia Scriitorilor, iar „V” a 
revenit și împreună au plecat pe jos, pe diferite străzi, iar la ora 20.10 au intrat în 
restaurantul Casa Scriitorilor. 


1. Supranota : „Vasile Andru”. Afisez numele lui Vasile Andru întrucât el a jucat un 
rol semnificativ în mișcarea ezoterică dinainte de 1989. 


226 ANEXE 


20.40-23.00 Restaurantul Casa Scriitorilor. A fost anunţat org.-informativ. 

De aici „V" a plecat împreună cu „Vanea" si cu o individă și au mers pe jos 
pe calea Victoriei până în dreptul Bisericii Albe, unde s-au despărţit. După 
despărţire, , Vanea” a plecat pe jos, alergând în direcţia str. Cosmonautilor, iar „V" 
și individa au continuat încet, pe Calea Victoriei și la ora 23.30 au intrat acasă. 


08.05.1984  (7.30-22.20) 

7.30-9.40 acasä, de unde a plecat pe jos pe Calea Victoriei, str. Episcopiei, 
N. Golescu, str. Cosmonautilor si a mers la ACR, unde a intrat la ora 9.50. 

După 5 minute a plecat de aici si s-a deplasat până în staţia ITB Piaţa Romană. 
A așteptat până la ora 10.15, când s-a întâlnit cu numita N.M. (...) și împreună au 
plecat pe jos pe diferite străzi până la staţia ITB Calea Dorobanţilor, de unde s-au 
urcat în tramvaiul 34, cu care au călătorit până la staţia Caporal Ruică, unde au 
coborât. După coborâre au continuat pe jos și au mers la o secţie a cooperativei 
Arta Plastică de pe str. Apostol Mărgărit nr. 34, unde au intrat pentru circa 5 minute, 
după care au plecat pe jos, s-au deplasat până la șos. M. Bravu, au intrat într-o 
cofetărie, dar au ieșit după 5 minute, apoi au mers în spatele blocului de pe sos. 
M. Bravu nr. 294, s-au așezat pe o bancă și au început să discute, ora fiind 11.20. 

La ora 12.00, ,V" si N.M. s-au ridicat de pe bancă, au plecat pe jos pe sos. 
Mihai Bravu si, folosind mai multe mijloace de transport în comun, au călătorit 
până la staţia Piaţa 1848, de unde au continuat pe jos pe diferite străzi până la 
berăria Terasa de pe Calea Victoriei, colţ cu str. 13 Decembrie. 


13.00-13.55 braserie, unde au luat loc la o masă, au consumat câte o halbă de 
bere si au discutat până la ora 13.55, când s-au ridicat de la masă si au plecat pe 
jos pe str. 13 Decembrie până în apropierea magazinului Adam, unde s-au oprit, 
„V" schimbând câteva cuvinte cu conducătorul autoturismului (...) ce aparţine 
numitului F.A. (...), care în acel moment acorda prioritate la trecerea pietonilor. 

După plecarea autoturismului, , V" şi N.M. au continuat până la intersecţia cu 
str. Știrbei Vodă unde s-au oprit și au mai discutat cea. 5 minute după care s-au 
despărţit. 

După despărțire N.M. a plecat pe jos pe diferite străzi și în momentul în care 
a traversat bd. N. Bălcescu a fost oprită și legitimată de un agent de circulație’, iar 
„V” a continuat pe jos pe str. Știrbei Vodă, Popa Tatu, Temisana si la ora 14.15 
a intrat la Radiodifuziunea Română. 


1. Aceasta explică probabil de ce este singura căreia nu i s-a dat un nume de cod și 
apare cu numele real. Documentul sugerează că fiecare persoană ce întâlnea 
„obiectivul” era urmărită până acasă („plasată", conform jargonului Securității), 
fiind astfel identificată, iar numele erau puse de ofiţeri ulterior cu cerneală peste 
numele de cod. în cazul M.N., i s-a cerut, se pare, unui ofiţer de miliție să o 
legitimeze, iar acesta a înregistrat numele și, cum arată documentul, restul datelor 
din buletin, numele părinților, data nașterii etc. 

14.15-14.25 Radiodifuziunea Română, de unde a plecat pe jos pe diferite 
străzi, până în dreptul Bisericii Albe, unde s-a oprit, s-a închinat, apoi a continuat 
pe Calea Victoriei și a mers acasă. 


15.05-18.10 acasă. De acasă, „V" a ieşit împreună cu o individă care a fost 
poreclită ,Voica" si a fost plasată în sos. Mihai Bravu (...), au mers încet 
discutând pe calea Victoriei, N. Golescu până în dreptul Asociaţiei Scriitorilor, 
unde s-au despărţit, „Voica" plecând în direcția bd. Gh. Magheru, iar ,, V" a intrat 
la Asociaţia Scriitorilor. 


18.20-19.25 Asociaţia Scriitorilor, de unde „V" a plecat împreună cu , Vanea"? 
pe jos până în apropierea hotelului Athénée Palace. Aici s-au despărţit, ,, Vanea" 
a plecat pe str. G. Persa, iar „V" a continuat pe cal. Victoriei, a trecut prin faţa 
locuinţei, a mers la pasajul Victoria și a cumpărat ziare de la un chioșc, iar la ora 
19.45 a intrat la restaurantul Simplon. 


19.45-20.05 Restaurantul Simplon, de unde a ieșit, a stat de vorbă cea. 5 minute 
cu o vânzătoare de la o tonetă din faţa restaurantului, apoi a continuat pe calea 
Victoriei până la intersecţia cu str. 13 Decembrie oprindu-se în dreptul hotelului 
Continental. Aici s-a întâlnit cu N.M., cu o prietenă a acesteia și cu „Viorel"”, 
din str. Iuliu Barasch nr. 4 și, după ce au discutat cu toţii cea. 5 minute, au 
traversat Calea Victoriei și au intrat la berăria Terasa. 

20.15-21.00 Berărie, unde au luat loc la o masă, au intenţionat să consume 
bere, dar, deoarece berea se terminase, au continuat să stea la masă si au discutat 
până la ora 21.00, când s-au ridicat şi au plecat pe str. 13 Decembrie, Biserica 
Enei, s-au oprit la terasa restaurantului Dunărea, au intenţionat să intre, dar toate 
mesele erau ocupate și, drept urmare, au renunţat si au mers în staţia ITB 
Universitate. Aici au continuat să discute cu toţii până la 21.25, când prietena 
M-hei s-a urcat în autobuzul 131 și a plecat, iar ,V", ,Viorel" si N.M. au 
continuat pe jos si au mers în staţia ITB Piaţa Sf. Gheorghe, unde s-au așezat pe 
o bordură de ciment si au aprins ţigări si au discutat cu toții cea. 10 minute. 

La ora 21.40, N.M. s-a urcat în tramvaiul 21 și a plecat, iar „V” și ,Viorel" 
au continuat pe jos, pe diferite străzi, până în faţa locuinţei lui „V", unde s-au 
oprit si au stat de vorbă până la ora 22.00, când „V” a intrat acasă, iar ,, Viorel" 
a plecat în direcţia 13 Decembrie. 


09.05.1984  (7.00-21.30) 
7.00-9.25 acasă. A plecat pe jos pe calea Victoriei, str. 13 Decembrie, str. 
Academiei, s-a oprit în faţa Bisericii Enei, s-a închinat timp de 2 minute, apoi a 


1. Supranota: ,,L.M.". 
2. Supranota: „Vasile Andru”. 
3. Supranota: „G.C.". 

vizitat mai multe magazine din această zonă, a cumpărat un pachet de brânză si un 
pateu pe care l-a mâncat pe stradă în drum spre Palatul Telefoanelor, unde și-a 
plătit abonamentul de telefon, după care a revenit acasă. 

10.00-16.50 acasă. A plecat de acasă având în mână o pungă de plastic 
transparentă în care se afla un obiect de îmbrăcăminte de culoare portocalie și s-a 
deplasat pe diferite străzi la Clubul ISB, unde a intrat la ora 17.40. 

După 5 minute a ieșit de aici și a așteptat în față până la ora 17.35', timp în 
care s-a întâlnit şi a discutat cu doi tineri care au intrat la club. La ora 17.35 a plecat 
pe jos încet până la intersecţia cu str. Ştirbei Vodă, unde s-a oprit, a privit în mai 
multe direcţii, până la ora 17.50, când s-a întors pe str. Berzei și a revenit la club. 

17.55-19.25 Clubul ISB, de unde „V a ieşit împreună cu un grup de cea. 25-30 
de cursanți tineri, dintre care unii au plecat, iar alţii au mai rămas în faţa clubului 
si au discutat aproximativ 15 minute cu „V”. 

La ora 19.30 a ieșit de la club și , Voir”, căruia cursantii îi spuneau „domnule 
profesor”, si a discutat ceva cu „V", separat de restul grupului, după care „Volf' a 
mers la autoturismul (...) care era parcat în apropiere, a mai stat de vorbă câteva 
minute cu trei cursanți, timp în care „V" a așteptat lângă autoturism. După plecarea 
celor trei tineri, „Volf” l-a invitat pe „V" în autoturism, acesta s-a așezat pe bancheta 
din faţă și împreună s-au deplasat până la intersecția cu calea Plevnei. Aici erau 
așteptați de alţi trei cursanţi, care ieșiseră mai înainte de la club, au discutat cu aceștia 
cea. 2 minute, după care unul dintre ei a plecat, iar ceilalţi doi s-au urcat în autoturism 
si au mers pe strada Poiana Narciselor, oprind în apropiere de staţia Peco. 

Aici au coborât cu toţii și, după ce au încuiat autoturismul, au intrat la adresa 
din str. Poiana Narciselor nr. 8, etajul 1, apt..... 

19.55-21.00 la adresa de mai sus, de unde „V" a plecat cu autoturismul (...) 
condus de „Volf și s-au deplasat până în dreptul hotelului Continental, unde „V” 
a coborât și a mers acasă, unde a intrat la ora 21.05, iar „Volf' a continuat cu 
autoturismul. 

21:05:21:30 acasă.  Filajul s-a terminat. 

Concluzii... [au fost reproduse în capitolul 2, secţiunea „Grupurile din București, 

Pitești si Bacäu"] 

Loct. Comandant Unitate [indescifrabil] 
Şeful Serviciului, col. [indescifrabil] 


M.C./B.N. 
RD. 518/19.05.1984 


1. Ofiţerul a notat greșit. Conform calculului, ar fi vorba de ora 17.45. 
2. Supranotă: „B.I.". 
3. Supranotä: ,M.F.". 

Nota lui „Marcu” 


392/uv 


Inf. ,Marcu" 
Casa ,Brezoianu" 


Strict secret 


Exemplar unic 
1.03.1982 


Notă privind prestaţia profesorului lon Mânzatu în cursul şedinţei 
comemorative de sărbătorire a 10 ani de la înființarea cursului 
de Yoga Integralä condus de prof. Mario. S. Vasilescu 


încă de la început, profesorul Mânzatu a făcut caz de o excepţională invenţie - un 
generator de câmp fundamental ce s-a perfectat în laboratoarele pe care le conduce. 
în timpul prezentării materialului, a intervenit de câteva ori cu următoarele 
afirmaţii : „Puteţi să mă înregistraţi. Nu-mi este teamă, că dacă este nevoie pot 
să-mi modific vocea”. 

A prezentat pe larg proprietăţile instalaţiei ce aduce practic statului sau grupului 
de oameni ce o deţine o supremație absolută - dar având „însușirea” de a nu 
putea fi utilizată decât de „cei buni” - și, astfel, prof. Mânzatu a început să 
alunece pe panta unui fel de „misticism stiintifico-teist" alternându-1 cu cel de 
vocaţie misionară. 

îl cunosc pe profesorul Mânzatu ca pe un bun autor de literatură stiintifico- 


-fantastică, dar caracterul bombastic al unor asemenea afirmaţii, plus interpretarea 


care li s-ar putea da parcă nu merg cu un cerc de yoga, nu? 


Mario Vasilescu este cunoscut pentru prietenia strânsă cu Florentiu Marinescu, 
fost membru al escortei prezidenţiale, si pentru bunele relaţii cu fiul prese- 
dintelui, fiindu-i acestuia tovarăș de chefuri prelungite stropite din belșug cu 
banii cursanților de yoga sau karate. 


Marcu 

N.L.' Profesorul Ion Mânzatu se află în atenţia Serviciului I. întreţine relaţii 
suspecte cu cetăţeni străini și face parte din „Meditaţia Transcendentală”. 

Se află de asemenea în relaţii cu Mario Vasilescu și fostul ofiţer de securitate 
(la Dir. a V-a) Florentin Marinescu, ambii conducători ai unor grupuri de Yoga. 

Materialul se va exploata la 311. D.P. 


Semnătură indescifrabilă 


1. „Nota legăturii 

Urmărirea informativă a lui Mârtz Eugen 


Ministerul de Interne 
Inspectoratul Judeţean Bacău 
Securitate serv. II 

Lt. major Vasiliu Nicolae 

27 aprilie 1987 


Strict secret 


Ex. nr. 1 


Plan de mäsuri în dosarul de urmärire informativä 
privind pe Mârtz Eugen 


Din informaţiile furnizate de sursa ,Gäbureanu" la data de 15.04.1987 și de 
pit. adj. Vätäjitä Vasile la data de 20.04.1987, au rezultat următoarele date de 
interes operativ 

Sub masca unor activităţi de pregătire fizică, gimnastică medicală îmbinate cu 
procedee yoga, sub îndrumarea numitului Mârtz Eugen, inginer proiectant la între- 
prinderea de Panouri Electropneumatice Bacău, cu domiciliul în municipiul Bacău, 
(...) este pe cale de a lua ființă un grup care practică Meditatia Transcendentală. 

Acesta se află în relaţii cu aproximativ 30 de tinere femei care se întâlnesc în 
fiecare joi după orele 17.00 în sala de sport a Liceului „Lucrețiu Pătrășcanu”, iar 
după efectuarea programului de pregătire fizică, se deplasează în grupuri mici la 
locuinţa sa. 

La domiciliul celui în cauză, se pare că se află tipărituri după care se efectuează 
instruirea grupului, iar la locul de muncă al acestuia ar exista un tabel cu toți 
membrii grupării. 

Din raportul făcut de numitul Vätäjitä Vasile, plutonier adjutant la Penitenciarul 
Bacău, rezultă că în această grupare a fost atrasă și nora sa, Vätäjitä Cristina, 
subinginer la I.P.E.P. Bacău, (...) drept pentru care, în ultima perioadă are o 
comportare curioasă în familie. 

Sunt indicii că numitul Mârtz Eugen are legături pe această linie cu diferite 
persoane din București, unde a urmat cursurile Institutului de învățământ Superior. 

Faţă de cele raportate mai sus, în scopul prevenirii săvârșirii unor activităţi ostile 


statului nostru, prin formarea de anturaje cu caracter antisocial, propunem deschiderea 
unui dosar de urmărire informativă, în care vor fi realizate următoarele sarcini : 


l. 


Se va stabili dacă această grupare desfăşoară activități de gimnastică medicală, 
exerciții de yoga şi meditație transcendentală, iar sub masca acestora dacă nu 
întreprinde acțiuni ostile statului nostru. 

Vor fi stabilite formele, metodele si mijloace folosite în activitatea desfăşurată 
de grupare, rolul lui Mârtz Eugen si al complicilor acestuia. 

Se va stabili dacă obiectivul întreține relații superioare pe linia activității 
desfăşurate sub masca Meditatiei Transcendentale cu elemente de la București, 
alte localități din țară sau din străinătate, cine sunt acestea, sub ce formă se 
menţin legăturile si ce indicații primește. 

Prevenirea activităților ostile desfăşurate, extinderea grupării cu noi elemente, 
documentarea activității celor în cauză si destrămarea grupului. 


Pentru ducerea la îndeplinire a acestor sarcini, se vor întreprinde următoarele 


măsuri : 


b) 


c) 


d) 


g) 


în cauză si membrii grupării. Termen : 30.04.1987. Execută It. maj. Vasiliu N. 
Se va folosi pit. adj. Vatäjitä Vasile pentru a cunoaşte noi date despre grupare 
si nora sa. Termen: permanent. Execută ofițer C.I., cpt. Popescu I. 
Introducerea mijloacelor T.O. complexe la domiciliul lui Mârtz Eugen si a 
legăturilor sale apropiate. Termen: 15.05.1987. Execută lt. maj. Vasiliu N. 
Introducerea mijloacele T.O. la locul de muncă al obiectivului, în scopul 
stabilirii legăturilor ce le are si cunoaşterea naturii lor. Termen: 20.05.1987. 
serv. T, Vasiliu N. 

Efectuarea unei perchezitii secrete la locul de muncă pentru a cunoaște 
componenții grupării, depistarea unor materiale interzise folosite în activitatea 
lor, iar cu ocazia introducerii mijloacelor T.O. la domiciliu se va efectua si o 
perchezitie secretă pentru descoperirea unor materiale interzise. Termen : 
30.05.1987. Execută It. maj. Vasiliu N., col. Şerban Constantin. 

Punerea în filaj, în ziua când avem informații că aceștia se întâlnesc la Liceul 
„L. Pătrășcanu”, pentru a stabili membrii grupării. Prin ofițerul de la „F" să 
efectuăm fotografieri în secret în sală, asupra componenților grupării, ca pe 
baza fotografiilor si a listei găsite să identificăm membrii grupului, apoi prin 
serviciile I si II să-i lucrăm si să clarificăm activitatea ostilă a acestora. 
Termen: 30.04.1987. Execută It. maj. Vasiliu N, Serviciul „F". 

Va fi pus în filaj, pe momente operative, când Mârtz Eugen se deplasează la 
Bucureşti sau în alte localități din țară, pentru a i se stabili legăturile pe linia 
activității desfăşurate. Termen: când este cazul (idem). 


h) 


i) 


j) 


k) 


1) 

Se va folosi sursa „S”" atât la cel în cauză, cât si la membrii grupului. Termen : 
30.04.1987. 

Efectuarea unei perchezitii secrete si la ceilalți membri activi ai grupului, pentru 
a stabili ce materiale deţin în alte locuri de întâlniri folosite de aceștia, modul de 
desfășurare a mtâlnirilor, dacă există un anume ceremonial. Termen : 30.06.1987. 
Interceptarea corespondenţei externe și folosirea filajului, pe momente opera- 
tive, în timpul deplasărilor la București ale lui Mârtz Eugen pentru a stabili 
dacă are legături cu cetăţeni străini, dacă culege informaţii tehnico-stiintifice 
și date secrete de la membrii grupului, care ar putea fi furnizate sub masca 
acestei legături unor cetăţeni străini (...). 

Prin sursele care vor fi folosite în caz, cât și prin alte persoane din baza de 
sprijin ori factori de răspundere, se vor întreprinde măsuri de influențare 
pozitivă asupra membrilor grupării de renunțare la activitate. Concomitent se 
va stabili dacă la locurile de muncă ale acestora, prin atitudinea ce o adoptă, 
nu influenţează negativ realizarea planului de producţie (...). 

Prin cooperare cu Serviciul I, se va discuta cu conducerea Liceului 
„L. Pătrășcanu” pentru a se interzice folosirea sălii de sport ca loc de întâlnire. 
Termen: 30.05.1987; șeful serviciului I. 


m) Cu ajutorul reţelei informative și a altor mijloace de securitate, se vor obţine 


n) 


0) 


informatii referitoare la posibilitäti de compromitere a membrilor grupärii si 
care vor fi folosite în scopul producerii de disensiuni și destrămare a grupării. 
Termen: 30.07.1987. Execută It. maj. Vasiliu N. 

Prin perchezitii secrete, fotografii efectuate în timpul filajului, audierea unor 
persoane care știu de activitatea lor, dar au refuzat să se angreneze, se va 
demonta activitatea celor în cauză în scopul luării măsurilor legale asupra 
acestora, de neutralizare și destrămare a grupării (...). 

Pe parcursul urmăririi informative vor fi întreprinse și alte măsuri impuse de 
evoluţia situaţiei operative. 


Șeful Serviciului, colonel Șerban Constantin 
Ofiţer I, 
It. maj. Vasiliu Nicolae 


2 ex. 

Nr. RD. 2/202 
redVN, dact. PR 
28.04.1987 


Anexa 5 
Planul de măsuri al Direcţiei I, din anul 1988 


Ministerul de Interne 

Departamentul Securitätii Statului 
Directia I 

141/TV/001591, din 2 februarie 1988 


Strict Secret 


Nr. 1 

Aprob. 

Loctiitor-sef Directie 
Lt. colonel Moca Elena 


Plan de mäsuri 
Pentru recunoasterea, prevenirea si contracararea activitätilor 
dușmănoase desfășurate împotriva ţării noastre sub acoperirea 
sectei ilegale Meditatia Transcendentalä 


în conformitate cu ordinele tovaräsului secretar de stat si șef al Departamentului 
Securităţii Statului, general-colonel Iulian Vlad, transmise cu prilejul ședinței de 
bilanţ și profil de informaţii interne pe anul 1987, a prevederilor Programelor de 
măsuri ale D.S.S. si Direcţiei I, pe anul 1988, cât și cel existent în problema 
„Culte-secte”, rezultă că este necesară o intensificare a activităţii de cunoaștere, 
prevenire și neutralizare a acţiunilor clandestine ostile desfășurate de elemente 
aparținând așa-zisei secte Meditatia Transcendentalä. 

Din analiza efectuată asupra stadiului muncii în subproblemă, în care un factor 
preponderent l-au constituit aspectele apărute și cazurile soluționate în cursul 
anului 1987, rezultă că în condiţiile actuale are loc o recrudescentä a curentelor 
reacționare de nuanţă transcendentală din exterior. 

Datele și informaţiile obţinute în perioada de referință evidenţiază faptul că 
activitatea clandestină a elementelor ce au făcut parte din gruparea iniţială „Meditaţia 
Transcendentală” s-a diminuat, majoritatea persoanelor respective nemaifiind 
preocupate de organizarea și proliferarea perceptelor și practicilor sectei. 


1. Arhiva CNSAS, Meditatia Transcendentală, D3/vol. 5. 


ANEXE 235 


Urmare a măsurilor întreprinse, începând cu anul 1981 până în prezent, asupra 
celor 366 de elemente identificate că au aderat la gruparea iniţială a sectei, 16 
sunt lucrate prin dosare de urmărire informativă, 19 au fost atentionate, 191 se 
află în atenţie pe principiul muncii pe obiectiv, 35 s-au stabilit în străinătate, 41 
sunt menținute în contact pentru influențare pozitivă, 24 au fost atrase la cola- 
borare cu organele de securitate, iar 32 sunt scoase din preocupările organelor 
noastre din cauza vârstei înaintate sau a stării sănătăţii. Totuşi, se desprind unele 
concluzii de importanţă operativă, după cum urmează : 


a) O parte din elementele menţionate continuă să se instruiască solitar, iar câteva 
(6 persoane identificate) întretin legături prin corespondenţă cu foștii membri 
ai grupului care au emigrat, solicitându-le documentaţie pe teme transcen- 
dentale, fără să desfășoare activitate de proliferare a preceptelor sectei în 
rândul neinitiatilor. 

b) Elemente fanatice, care au făcut parte din „Meditaţia Transcendentalä", cum 
ar fi Bivolaru Gregorian din București, cu toate măsurile de descurajare 
întreprinse (avertizare, arestare și condamnare), au continuat să desfășoare o 
intensă activitate de proliferare, reușind să atragă numeroși prozeliti, unii 
dintre aceștia devenind, la rândul lor, factori activi de răspândire a concepţiilor 
și practicilor sectei. Astfel, în anul 1987 a fost destrămat grupul condus de 
ing. Mârtz Eugen din Bacău, iar în prezent se întreprind măsuri de documentare 
a activităţii ostile sub acoperirea sectei, desfășurate de obiectivele ,,Bodea" 
din București și ,Samanul" din Sibiu, care au atras de partea lor mai multi 
aderenti. 


c) Unele organizaţii mistico-religioase de tipul , Meditatia Transcendentalä" din 
exterior, inclusiv persoane particulare, în special din rândul emigrației române, 
adepte ale acestei secte, au manifestat interes de a intra în legătură prin 
corespondenţă cu autohtoni în scopul de a le furniza materiale de îndoctrinare 
și a-i sprijini moral. 

d) Sub influenţa propagandei nocive și antisociale din Occident, au fost semnalate 
preocupări ale unor elemente din ţara noastră, îndeosebi tineri, de a se grupa 
în cercuri cu caracter așa-zis sportiv, pentru practicarea exerciţiilor japoneze 
de apărare de tipul „artelor marţiale”, având la bază preceptele yoga, activităţi 
desfășurate sub îndrumarea unor pseudoinstructori. 

e) Analiza efectuată a scos în evidenţă lipsa de surse cu posibilități pe lângă unele 
elemente ce au făcut parte din secta ilegală „Meditaţia Transcendentalä" ori au 
aderat ulterior sau practică preceptele „yoga" sub diferite variante existente, 
fapt pentru care activitatea acestora nu este suficient cunoscută. 


Având în vedere concluziile de mai sus, se impune ca organele de securitate să 
acţioneze mai ofensiv si cu fermitate pentru a destrăma și neutraliza, încă din faza 
incipientă, activitatea ostilă desfășurată de elemente care încearcă să reorganizeze 

sau să prolifereze concepţiile si practicile deosebit de periculoase ale sectei 
„Meditaţia Transcendentală”, acţionând pentru realizarea următoarelor obiective : 


I. 


IL. 


HI. 


IV. 


îmbunătățirea controlului informativ asupra persoanelor care au făcut parte 
din secta ilegală ,Meditatia Transcendentală" ori au aderat ulterior la forme 
asemănătoare de activitate. 

Depistarea în formă incipientă a oricăror încercări de organizare a unor 
activități de nuanță „transcendentală" în cadrul unor cluburi si asociații 
sportive, case de cultură ale tineretului, a sindicatelor ori aparținând diverselor 
întreprinderi si instituții, inclusiv în mediul rural. 

Descoperirea în vederea neutralizärii ori a preluării sub control în scopuri 
operative a eventualelor canale de legătură clandestine cu exteriorul, prin care 
se introduc în țară materiale de îndoctrinare cuprinzând preceptele sectei. 
Identificarea persoanelor din țară care au preocupări de tip „meditație", 
precum si a locurilor si mediilor unde pot să apară asemenea manifestări, în 
scopul destrămării grupurilor constituite. 

Cooperarea mai eficientă cu unitățile care au în atenție persoane care au făcut 
parte din „Meditaţia Transcendentală", în scopul efectuării unui schimb util si 
operativ de informații în vederea întreprinderii măsurilor preventive ce se impun. 


în scopul realizării acestor obiective, vor fi întreprinse următoarele măsuri : 


în vederea asigurării informative a obiectivelor, problemelor, locurilor si mediilor 

unde pot apărea acțiuni ostile desfăşurate sub acoperirea proliferării concepțiilor 

si exercitării practicilor „„Meditației Transcendentale" în mod clandestin, se va 
acţiona pentru crearea unei rețele informative cu posibilităţi reale, capabile să 
asigure și să depisteze orice încercare de reorganizare a unor astfel de activităţi. 

Din cazurile soluționate până în prezent, a rezultat că practicile „meditaţiei” au 

avut cu preponderență ecou în cercurile de intelectuali care se concentrează în : 

- Sistemul Relatiilor Internationale (Ministerul Afacerilor Externe, Ministerul 
Comerţului Exterior și Cooperării Economice Internaţionale, întreprinderile 
de Comerţ Exterior, reprezentantele firmelor străine care desfășoară activitate 
în România și alte instituţii de profil). 

- Problemele „artă-cultură”, ,presä", ,cinematografie", ,tineret-învätämânt" 
(Ministerul Educaţiei și învăţământului, Consiliul Culturii și Educaţiei 
Socialiste, Uniunea Scriitorilor, Uniunea Artiștilor Plastici, Inspectoratele 
Scolare Judeţene si al Municipiului București, Instituţiile de învățământ 
superior etc.). 

- Problema „Sănătate” (Ministerul Sănătăţii, spitale, policlinici, Institute de 
cercetări de specialitate etc.). 

- în sistemul Economiei Naţionale, în obiectivele : Institute de proiectări, 
Institute de cercetare științifică, întreprinderi industriale din domeniul 
tehnicii de vârf, Ministere economice etc. 

Pentru îmbunătăţirea activităţilor de cunoaștere si prevenire, rețeaua infor- 
mativă va fi completată cu persoane din obiectivele și problemele menţionate mai 
sus, care prin poziţiile de conducere pe care le deţin, vor fi în măsură nu numai 
să sesizeze, dar să si acţioneze prin influențarea directă pentru destrămarea încă 
din fază incipientă a unor astfel de manifestări. 

- Sarcină permanentă. 

-  Răspund: Lt. col. Tibuleac Viorel și ofiţerii din problemă de la securitätile 

judeţene și al mume. Buc., cât și din unităţile centrale informative. 

2. Vor fi iniţiate măsuri combinative și ofensive asupra persoanelor care au 
preocupări de reorganizare și s-au menţinut pe poziţii fanatice, în vederea 
compromiterii și neutralizării activităţilor acestora. La realizarea acestor 
măsuri vor fi antrenați factorii de conducere și educationali din sectoarele 
unde elementele în cauză își desfășoară activitatea cu sprijinul organelor de 
partid și de U.T.C. Se va acţiona cu prioritate în municipiul București și 
judeţele : Bacău, Sibiu, Prahova, lași, Galaţi și Constanţa, unde a fost sem- 
nalată prezenţa unor anturaje cu preocupări de nuanţă transcendentală. 

- Sarcină permanentă. 

-  Răspund: It. col. Tibuleac Viorel și ofițerii din problemă de la securitätile 

judeţene și a munie. Buc. 

3. Atenţie deosebită va fi acordată descoperirii ori preluării sub control, în 
scopuri operative, a eventualelor canale secrete de legătură cu exteriorul prin 
care se încearcă introducerea în ţară a unor materiale de îndoctrinare cu 
preceptele sectei în mod clandestin. 

- Sarcină permanentă. 

-  Răspund: It. col. Tibuleac Viorel și ofiţerii din problemă de la securitätile 

judeţene și a municip. Buc. 

4. în cooperare cu Direcţiile a Il-a, a I-a și U.M. 0544, folosind și posibilităţile 
securitätilor judeţene si a municipiului București, vor fi intensificate măsurile 
de penetrare informativă în cele trei centre mondiale ale sectei, respectiv : 
Seclisherg - Elveţia, South-Fallsburg - S.U.A. și Shankaracharya Nagar - 
India, inclusiv în institutele de pregătire care funcţionează în S.U.A. (,,Maharishi 
International University"), Franţa („Școala franceză de Yoga pentru ţările din 
Est") si Elveţia (localitatea Weggis). în acest sens, vor fi selectate sursele cu 
posibilităţi informative interjudetene și în străinătate, urmând a se face reinstruirea 
și dirijarea lor pe baza unor planuri cuprinzând o problematică de profil, 
adecvată scopului urmărit. 

- Termen: 1 iulie 1988. 

-  Răspund: It. col. Tibuleac Viorel și ofițerii din problemă de la securitätile 

judeţene și a municip. Buc. 

5. în cooperare cu Direcţia a Il-a și serviciile de contrainformaţii economice din 
teritoriu va fi intensificată activitatea de supraveghere și urmărire informativă 
a elementelor active din cadrul „Meditaţiei Transcendentale" care lucrează în 

obiective economice, în vederea prevenirii unor stări de spirit necorespun- 

zătoare și colportării de știri si date cu caracter tendentios. 

Atenţie deosebită va fi acordată cazurilor ing. Mârtz Eugen de la Bacău, dr. în 
științe economice Virgil Radulian si ing. Rulea Constantin - ambii din București, 
aflaţi în atenţia Direcţiei a H-a. 

Sarcină permanentă. 

Răspund : It. col. Tibuleac Viorel si ofițerii din problemă de la Direcţia a Il-a 

și securitätile judeţene și a municip. Buc. 

6. în cooperare cu Direcţia a III-a va fi organizată activitatea de supraveghere a 
eventualilor emisari, cetăţeni străini sau unele persoane din emigrația română, 
veniţi în ţară pentru reorganizarea sectei „Meditaţia Transcendentală” și 
stabilirea unor canale de legătură cu exteriorul. 


O atenţie deosebită se va acorda cunoașterii și prevenirii vizitării repre- 
zentantelor diplomatice din București de către elemente fanatice din cadrul sectei, 
cunoscute cu preocupări protestatare, intenţii de emigrare sau care se consideră 
persecutați pentru convingerile lor. 

- Sarcină permanentă. 

-  Răspund: It. col. Tibuleac Viorel și ofiţerii din problemă de la securitätile 

judeţene și a municip. Buc. 

7. Se va coopera cu Direcţia de Paşapoarte și unităţile speciale ,T", ,S" si „F" 
pentru depistarea persoanelor identificate că au făcut parte din secta „Meditaţia 
Transcendentală” sau cunoscute că simpatizează cu practicile acesteia, care 
întreţin legături cu posturi de radio, centre și organizaţii din exterior, precum 
și cu emisari ai acestora, inclusiv cu diplomaţi ai ambasadelor acreditate în 
R.S. România. în cadrul acestor măsuri se va căuta identificarea canalelor prin 
care se trimit materiale mistico-ostile de nuanţă „transcendentală”. 

- Sarcină permanentă. 

-  Răspund: It. col. Tibuleac Viorel și ofiţerii din problemă de la securitätile 

judeţene și a municip. Buc. 

8. în cooperare cu Serviciul independent ,, D" 

locală articole prin care se vor demasca și combate activităţile nocive și 


„ se vor publica în presa centrală și 


antisociale ale elementelor fanatice, promotoare ale ideilor și practicilor 
„Meditaţiei Transcendentale"!. 
- Sarcină permanentă. 
- Răspunde : lt. col. Tibuleac Viorel 

9. Folosirea intensă a factorilor educationali de la locurile de muncă ale elementelor 
depistate că practică si proliferează preceptele „Meditaţiei Transcendentale", 


în vederea prevenirii reorganizării unor activităţi de acest gen. 


1. Pe marginea dreaptă a documentului, un ofiţer (semnătură idescifrabilä) a scris la 
acest punct : „Mai discutăm asupra acestui aspect". 

în acest scop vor fi antrenate în mai mare măsură organismele democraţiei 
muncitorești si revoluţionare, factorii educationali, colectivele de oameni ai 
muncii, organele de presă la sesizarea, prevenirea și combaterea ideilor mistice 
„transcendentale”. 

Determinarea unei implicări corespunzătoare a organelor locale de stat și 
inspectoratelor școlare judeţene și al municipiului București, în controlul și 
neutralizarea unor cazuri în care intervenţia organelor de securitate sau chiar de 
miliţie este contraindicată. 

- Sarcină permanentă. 

-  Răspund: It. col. Tibuleac Viorel și ofițerii din problemă de la securitätile 

judeţene și a municip. Buc. 

Prevederile prezentului plan vor fi completate în funcţie de evoluţia situaţiei 
operative în subproblemă. 


De acord, Ofiţer specialist II, 
Șeful Serviciului Lt. col. Tibuleac Viorel 
Lt. colonel, Zapodean Aurel 

